
I. Goriško do leta 1000 po Kr. 

1. Najstarejša poročila o Goriškem. 

1 ežko nam je zamislili ee v starodavno preteklost, dve 
do tri tisoč let nazaj. Takrat so imele dežele po srednji Evropi 
1 vse drugačno podobo in drugi ljudje so hodili po njih. Tudi 
Goriško je bilo v onih prastarih časih nekoliko drugače .ustvar- 
jeno in obljudeno, kakor dandanašnje. Kjer je zdaj furlanska 
nižina, bilo je enkrat samo morje. Ali silne povodnji so sprale 
zemljo in pesek z visokih gora in poplavile to tvarino v morje. 
Tako so se počasi vzdigala morska tla in nastala je suha zemlja. 
Obala se je pomikala vedno bolj nazaj in sproti je rastla nižina. 
Grušč in najdebelejši prod so pustile reke hitro v znožiji gora, 
drobni pesek in zemljato tvarino so pa zanesle bolj proti ob«. .. 

Jadransko morje ima to lastnost, da se njegova voda blizu 
severne obale (od Sočinega izliva do Benetek) giblje kakor reka 
v strugi. Ta morski tok zadržuje po vodah v morje zaneseno 
tvarino, da se mora blizo obale kopičiti. Tako nastanejo s časom 
podolgasti otoki — 1 i d i imenovani — , sestavljeni iz samega 
peska na ilovičasti podlagi. Med lidi in pravim obrežjem ležeča 
voda (»lagune«) spreminja se vedno bolj v obmorska jezera, 
katera pa reke zopet napolnijo z novo tvarino in ja tako počasi 
spremene v suho zemljo. To preobrazovanje se še vedno po- 
navlja in furlanska nižina bi morala vedno naraščati proti morju, 
da bi se obala ravno tu počasi ne poniževala. 

Nekdaj furlanske reke niso presihale ob lepem vre- 
menu in se zgubljale v pesek, kakor zdaj. Zaradi gozdov po 
gorah bilo je veliko več mokrote in deževalo je bolj pogosto, 
redno. Zato se je omenjeno preobrazovanje hitrejše vršilo. Naše 
reke so pa takrat nekoliko drugače in drugodi tekle. Tu pa tam 
je bilo eelo kako jezero, n. pr. v loški in bovški dolini, pri 
Tolminu in pri Kenčah. Gotovo je tudi, da sta se srednja Soča 
in Vipava zgubljali v kraške jame pri Gabrijah. Pod zemljo 
sta sprejemali še druge vode in slednjič sta pritekli na dan 

blizu morja kakor Tirna v a. Ter in Na d i ž a sta pa drla pri 
Ver si naravnost proti jugu in tekla po tisti strugi, ki služi 
sedaj rečici Terzo ali Na t is o (kakor se pozneje imenuje). 

Toda silni potresi in velike p#vodnji (n. pr. 1. 586. po Kr.) 
prenaredili so vse to. Med Gabrijami in Timavo se je svet udri 
in tako je nastal globoki Dol. Podzemeljske jame so se zasule 
in Vipava je bila primorana s Sočo vred okoli. Krasa teči. Po- 
časi se jima pridruži še Ter z Nadižo in vsa ta voda si poišče 
novo strugo, po kateri je poprej tekla rečica Zdoba (Sdobba). 
Zato se dolenja Soča še dandanes imenuje Zd6ba. 

Tudi je bila naša dežela pred dve tisoč leti večinoma še 
z gozdi pokrita. Mogočni hrasti, kostanji in bukve so rastli po 
naših brdih in hribih, smreke in mOesni pa po višjih gorah. 
V nižini in ob morji so delale širokolistne platane in zelene 
pinije hladno senco. Zaradi tolikih gozdov bili so naši kraji bolj 
hladni in vlažni, dež je pogostoma padal in suše neso poznali, 
pa tudi gostih povodenj ne. Podnebje je bilo bolj enakomerno, raz- 
lika med vročino in mrazom manjša. Zato niso vetri tolikokrat 
pihali, burja je bila manje strašna in toča se ni tako rada usipala, 
kakor dandanašnji. 

Prvi ljudje, ki so po naših krajih živeli, niso bili tako 
izobraženi, kakor mi, nego prebivali so po jamah in oblačili se 
v živalske kože. Svoje orodje in pripravo so si izdelovali iz 
kosti in rogov, njih sekire in noži so bili zbrušeni kamni. Ker 
so jih divje zveri preveč nadlegovale, začeli so svoje hiše staviti 
na kolih sredi voda in jezer. S kopnega so hodili v stanovanja 
po mostovih, katere so lahko nazaj potegnili, kedar so hoteli 
ubraniti se nadlegovalcev. 

Sčasoma pa so ljudje napredovali. Izdelovali so ličnejše 
svoje orodje, gladili in brusili so bolj svoje kamnate sekire, 
začeli so se lepše oblačiti in obdajati se z lišpom iz pisanega, 
svetlega kamenja, ali iz školjk, zob itd. Delali so tudi že lonce 
in sklede iz ilovice. Počasi so začeli živali krotiti, domačo živino 
rediti, zemljo obdelavati in hiše tesati. Zdaj še le, ko so imeli 
stalen dom, zgubili so svojo divjost, postali so krotkejši, bolj 
prebrisani in znajdljivi: začeli so živeti, kakor se človeku spo- 
dobi. Takrat so spoznali, kako potrebne so jim kovine. S 
kamnato motiko niso mogli kopati, zato so začeli izdelovati 
svoje orodje iz brona (neke mešanice iz bakra in čina), in še 
pozneje iz železa. 

Tudi prvi stanovalci na Goriške*} so na ta način živeli 
in napredovali. Gotovo je, da so se ljudje prav zgodaj naselili 
po naših krajih. Goriška dežela leži ravno na meji vzhodne in 
zahodne Evrope ter se razteza tako pripravno med visokimi 
gorami in morjem, da so morala ljudstva že od nekdaj skozi njo 
potovati. Znano je tudi, da so se ljudje v starih časih najrajše 

ustavljali blizu morja. Prva selišča so postavili ondi, kjer je 
voda najglobočeje segala v kopni svet. In Jadransko morje se ravno 
v našo deželo steza najdalje, zato so se ljudje že prav zgodaj 
naselili na severnem koncu tega morja. Kar je torej naše grofije 
ob morji položene, tisti del je dobil najprej svoje naselnike. Od 
todi se je razširilo prebivalstvo ob rekah navzgor ter posedlo 
počasi ves ravni in brdasti svet. 

Ali za onimi prvotnimi naselniki prišli so v naše kraje 
drugi, omikanejši z Balkanskega polotoka. Ti so prejšnje stano- 
valce nekoliko pregnali, nekoliko pa potisnili v strmejše in sa- 
motnejše kraje, kjer so se počasi pozgubili in utopili med no- 
vimi naselniki. Ti poslednji so bili velikega ilirskega plemena, 
sorodnega in podobnega sedanjim slovanskim narodom. Najime- 
nitnejši rod Ilirov so bili Veneti in ti so se naselili po vsi 
beneški ravnini tjedoli do Padove. Po našem Goriškem (zlasti 
goratem delu) naselili so se ilirski Karni celo do Trsta. Njim 
so bili sosedje na jugu Istri in na jugovzhodu Japidi (po 
Notranjskem), tudi ilirska rodova. Pozneje je bilo prišlo iz Galije 
(Francoskega) tudi nekoliko Galcev v naše kraje. Ilirsko pleme 
je bilo že precej izobraženo in zelo pridno. Veneti so redili lepe 
konje, Karni pa so izdelovali vsakovrstno orodje iz bronsa, železa 
in jekla. 

Najstarejši spomeniki na nekdanje prebivalce Goriškega 
segajo tisoč in več let pred začetek naše ere nazaj. V tej pra- 
stari dobi živeli so Ilirci po naših krajih in zato so jo uče- 
njaki krstili za ilirsko dobo, ki se glede starosti in sličnosti 
predmetov vjema s takoimenovano »hallstadtsko dobo«, ki je 
najbolj zastopana po avstrijskih alpskih deželah. Na jedno stran 
se dotikajo »ilirske starine« arhajiških predmetov grških, na 
drugo stran pa sezajo do etruščanskih izdelkov v srednji Italiji 
in tako popolnujejo vez med starogrškimi ter staroitalijanskimi 
proizvodi arhajične umetnosti. To nam je najboljši dokaz, da 
so tudi stari prebivalci občevali vedno vzajemno med seboj. — 
Tudi v poznejši lat en s ki ali »gallski« dobi, ki se začenja od 
L 500. pr. Kr. naprej, obdržali so stari prebivalci svoje naselbine 
in so živeli z malimi spremembami po svojih prejšnjih običajih 
ter stanovali na svojih »gradiščih«,- ki so se vlekla navadno v 
nepretrganem nizu, tako da se je z jednega do drugega videlo. 
Obče je mnenje med učenjaki, da so stari prebivalci najpoprej 
stanovali po jamah ali pečinah. Na Goriškem je znanih že mnogo 
takih jam, v katerih se nahajajo sledovi prazgodovinskih ljudij 
in ostanki njih (večinoma) kamenitega orožja. Najvažnejše ostanke 
te vrste je našel dr. Marchesetti iz Trsta leta 1888. v Škoci- 
janski jami pri Divači in pa v Pitini jami pri Gabrovici 
11. 1884., 1887. in 1890. On je preračunil, da so začeli ljudje 
bivati V Pitini jami že več nego dve tisoč let pred sedanjim 

časom. V Te rezi j i ni jami pri Devinu našel je dr. Moser iz 
Trsta 1. 1886. človeške ostanke v treh različno globokih pepelnih 
plasteh, ostanke prazgodovinskih bivalcev, kar dokazuje, da je 
ona večkrat služila ljudem kot bivališče. Tudi v jami Lasi ca, 
severno od nabrežinskega vijadukta, in v Rusi špilji blizu 
tam, našel je dr. Moser kamenito orodje. Dr. Marchesetti je pa 
zasledil veliko množino prazgodovinskih črepinj iz novokamene 
dobe v Kovačevi jami pod cerkvico sv. Volarja (Hilarija) pri 
Robiču ob Nadiži. 

Kedaj so stari prebivalci zapustili svoja podzemna bivališča 
in se preselili na zračna gradišča, to se ne da povedati. Taka 
gradišča so stala na Goriškem — kolikor je dosedaj znano — 
na R t v i ž a h pri Rodiku, na G r a d i š č i blizu Divače, na Ta - 
bor jih priPoviru in Sežani, na Repnem taboru, na Volniku 
pri sv. Leonhardu, na Gradišči pri Doberdobu, na Sv. 'Mi- 
haelu med Štorjami in Kazljpjni, pri zaselku Gradinja vzhodna 
od Avberja, v Štanjelu, na Gradišči nad Ajdovščino, pri 
Sv. Križi, pri Sv. Pavlu nad Gojačami, na goriškem Gradu, 
po mnogih holmih v Brdih, pri sv. Petru v Grgarji, na 
Mirišči pri Sv. Luciji, na Šenvidski gori, na Gradišči 
pri Cerknem, pri Sv. Antonu nad Kobaridom, na griču Der 
in pri cerkvi sv. Volarja pri Robiču itd. 

Blizu vsakega gradišča so bila tudi dotična grobišča, 
navadno v nižini pod holmom, kjer so pokopavali večinoma 
sežgane, včasih pa tudi cele mrliče. Nad njimi so riasipali cele 
»gomile«, v katerih je ležalo po 30—50 mrličev, ali pa so za- 
grebali njih ostanke v obzidane grobe, ali kar v priproste jame, 
katere so z lepimi skrilmi pokrivali. Mrliča so napravili kakor 
za svatovščino, dali so mu ves njegov nakras v grob ter v po- 
sebne lonce in zdelice tudi njim najbolj priljubljene jedi. Iz teh 
priložkov, zlasti pa iz orožja ter bronastih in lončenih posod 
se najbolj spozna življenje starodavnih prebivalcev po naših 
krajih. 

Vendar pa so bila grobišča na Goriškem dosedaj le malo 
preiskana. Jedino 'grobišče pri Sv. Luciji, na levem bregu Bače, 
je že skoro vse prekopano. Znano je to grobišče že od 1. 1848. 
in župnik Tomaž Rutar (-J- 1877.) nabral je bil mnogo starinskih 
predmetov. L. 1 880. začel je bil razkopavati to grobišče dr. Bizzaro 
iz Gorice, pozneje pa dr. Szombathyi iz Dunaja in zlasti dr. Marche- 
setti iz Trsta, ki je sam odkopal na tem grobišči blizu 3000 grobov. 
Našel je tudi nova grobišča na Ba č i pri Idriji, na SI a p u, zlasti pa 
pod Kobaridom, kjer je od 1. 1888. — 1891. izkopal nad 1000 grobov. 
Vgorenjesoški dolini znana so še prazgodovinska grobišča »Na 
gomilah« pri Starem selu in na Ko ritnici blizu Grahovega. 

Malo časa po onem novem naseljenju so začeli obiskovati 
tuji kupci našo deželo. Ob izlivu staroslavne Timave je bil jako 



Najstarejša poročila o Goriškem. 



pripraven kraj za kupčijo po suhem in po morji. Skozi Goriško 
sta peljali takrat dve glavni kupčijski poti : jedna iz vzhodne 
Evrope po Vipavski dolini v Italijo; druga važnejša pa od se- 
vera čez Predel k jadranskemu morju. Tretja pot je peljala od 
Timave po Krasu in Istri na Reko. Od polnočne strani, od Bal- 
tiškega morja dohajal je po predelski cesti dragoceni jantar, 
t. j. strjena drevesna smola, iz katere se dajo lepe stvari rez- 
ljati. Do petega stoletja pred Kr. spečalo se je veliko jantara 

na Grško in v Malo Azijo. Poznejše je bil priljubljen zlasti po 
srednji Evropi, za rimskih cesarjev so cenili visoko ta predmet 
zlasti v Italiji. Iz bolj bližnjih dežel Norika in Panonije 
it. j sedanjega Koroškega. Štajerskega in Ogerskegaj prihajali 
so na Goriško železni in jekleni izdelki, kože, divjačina, les itd. 
Vse to se je potem v Timavini luki naložilo na ladje in raz- 
vozilo dalje po morji na vse strani takrat bolj znanega sveta. 

2. Goriško pod Rimljani. 

Okoli slavnega Rima so bili ustanovili Latinci v starih 
časih imenitno kraljestvo. To državo so počasi razširili čez ves 
italijanski polotok in pozneje tudi. zunaj njega po sosednih 
zemljah. Tako so se približali tudi našim krajem ter v svoji 
deželohlepnosti hoteli podjarmiti Venete, Karne in Istre. Lotili 
so se tega dela zelo previdno. Ukoreninili so se iz početka na 
malem prostoru in od todi so začeli širiti svojo moč na vse 
slrani. Iz tega namena ustanovijo v naši deželi naselbino A k v i - 
lejo ali Oglej. 

Leta 182. pred Kr. pride 3000 Latincev k dolenji Natisi 
(Nadiži). Kake štiri ure od njenega izliva navzgor se ustavijo, 
izkopljejo okroglo jamo, v katero vržejo prvencev od vsega, 
kar je rodila njih domovina, in zadnjič še vsak nekaj prsti, iz 
svojega rojstnega mesta prinesene. Potem zaprežejo vola in 
kravo pred' plug ter zarežejo globoko brazdo okoli tiste jame. 
S tem so bile zaznamovane mestne meje, in okoli brazde se- 
zidali so pozneje mestno ozidje. Čez jamo potegnejo ravno črto 
od vzhoda proti zahodu in drugo od severa proti jugu : to so 
bile glavne ulice novega mesta. Potem so postavili nad mestnim 
središčem altarje svojim bogovom in darovavši jim raznih pri- 
delkov polili so tla okoli in okoli z vinom. Pri tem posveče- 
vanji videl je visi duhovnik od desne strani orla leteti. To. je 
bilo dobro znamenje, in novemu mestu so dali ime po orlu 
(lat. akvila). Tako je nastala Akvileja, slavno mesto, ki se je 
pozneje imenovalo »drugi Rim«. Na čast svojemu orlovskemu 
imenu vzdignilo se je visoko in dospelo do velike slave. Kakor 
ropna ptica ugrabila in podjarmila je Akvileja vsa bližnja mesta, 
strahovala vse sosednje narode, branila vhod v lastno gnezdo, 
ter ovirala sovražna ljudstva, da neso mogla napadati Italije. 
Zato so rekali Akvileji »ključ do Italije«. 

Akvileja ni bila torej le središče vse kupčije na se-, 
verni strani Jadranskega morja, temveč zadobila si je tudi vo- 
jaško imenitnost. Iz tega dobro utrjenega mesta so premagali 
Rimljani vse narode tje gori do Dunavc in od todi so jih držali 
v strahu in pokornosti, da se jim neso puntali. Najpreje dojde 
vrsta na I s t r e. Ti so slutili nevarnost, ki jim je pretila od 
Rimljanov, in se vzdignili proti Akvileji. Ali Rimljani so bili 
močnejši in potolčejo Istre popolnoma ob Timavi 1. 180. Sedem 
let pozneje si podjarmijo Karne in zavzamejo tako vso go- 
riško deželo. Ali 1. 113. pred Kr. se vzdignejo tlačeni Kami 
zoper Rimljane. Bojevali so se hrabro, toda brez uspeha proti 
rimljanski -sili in spretnosti pod vodstvom konzula Aemilija 
Scaura. Ali rajše, kakor bi svobodo zgubili in v sužnost prišli, 



Goriško pod Rimljani. 



rajše pomorijo svoje žene in otroke, potem pa same sebe usmr- 
tijo (1. 107.). 

Tako so postali Rimljani neomejeni gospodje v naših de- 
želah. Prvo, kar so storili, bilo je, da, so vpeljali latinski jezik, 
latinske šege, navade in postave. Veliko Rimljanov se je na- 
selilo po novo pridobljenih deželah. Ti in rimski vojaki raz- 
širili so ondi v kratkem času svojo vero in svoj jezik. Obdržali 
so sicer še vedno karnske bogove, med katerimi je bil najime- 
nitnejši B e 1 e n (iBelin), bog solnca in luči, kateremu sta bila 
postavila cesarja Nerva (105) in Dijoklecijan (300) dve lepi sve- 
tišči. Ali razširili so zraven tudi češčenje grškega H e r k u 1 a 
ikakor pohorskega duha, katerega je pozneje nadomestil sv. Da- 
nijel), egipčanske Izide (varhinje rudokopov) in perziškega 
M i t r e (solnčnega Boga in človeškega odrešenika). Kdor je 
hotel kaj veljati in kaj doseči, moral je znati latinski. Jčmalu 
je bilo vse prebivalstvo polatinčeno. Tudi našim krajem, goram 
in rekam dajali so latinska imena, ali pa vsaj latinske oblike, 
n. pr. Tullus (Triglav), Phlygades (Blegaš), Ocra (Hrušica) itd. 

Ne le vero in jezik, tudi omiko sploh so Rimljani širili 
po naših krajih. Hoteli so imeti veliko dobička od podjarmljenih 
dežel. To je bilo le tedaj mogoče, ako so skrbeli za povždigo 
kupčije in rokodelstva. Zato so učili ljudi polja obdelovati, moč- 
virja sušiti, trte saditi, prstenino in opeko žgati itd. Pa tudi 
kraški hrasti so mikali Rimljane. Z^eli so jih sekati in rabiti 
za stavbe ob morji, ali pa tesati ladje iz njih. 

Najbolj pa so Rimljani skrbeli za naše ceste, da bi po- 
speševali kupčijo in hitrejše razpošiljali vojake proti upornim 
ljudstvom. Popravili so pod J. Cezarjem in Avgustom starodavno . 
cesto, ki je peljala iz Akvileje ob Nadiži čez Kobarid in Predal 
v severne dežele proti Dunaju. Ravno tako so zboljšali kraško 
in vipavsko cesto.*) Poslednja je peljala pri Sovodnjem čez Sočo 
in dalje ob. Vipavi čez Hrušico v staro Emono ali Ljubljano. 
Razun teh glavnih cest pa je bilo še veliko tovornih potov, ki' 
so križali deželo na vse strani. Najvažnejši j^ bil oni iz Trsta 
čez Lokvo in Divačo proti Postojni, kakor tudi drugi ob Soči 
po Kanalu do sv. Lucije in dalje ob Bači čez Bukovo in. Cerkno 
na Loko. 

• Ob cestah sezidali so Rimljani mala selišča, postaje in 
prenočišča. Navadno šo izbrali taka mesta, kjer so imeli že 
Karni svoje naselbine, kakor pri Korminu, sv. Luciji, 
Ajdovščini in Rodiku. V takih in enakih postajah so 
počivali in krepčali se trudni popotniki, kupci in uradniki. Tu 
so bila prenočišča, skladišča in hlevi ; tu so dobivali vozovi pri- 
prego za strme klance; tu so ostajali vojaki, kedar so morali 

*) Cesto med Villo Vicentino in Rudo imenovali so v srednjem veku 
»le vata« ialta), zato imeni: S. Nicolo della Levada in S. Egidio in le vata. 

oditi v drug kraj, ali kedar so hiteli nad sovražnika. V mirnem 
času pa so vojaki sami ceste delali, mostove zidali, skalovje 
sekali in klance ravnali, ali pa zasipali močvirja. 

Nasproti tem dobrotam morala so podjarmljena ljudstva 
mnogo trpeti od rimskega nasilstva. Rimljani so trdili, da 
je vsa premagana zemlja neomejena lastnina rimskega ljudstva, 
ali poznejše rimskih cesarjev. Zato so jo delili svojevoljno med 
uboge državljane, ali pa doslužene vojake in naselnike. Po- 
prejšnji lastniki zemljišč postali so zdaj samo užitniki in na- 
jemniki. Cesarski namestniki so jim poviševali najemnino po 
svoji volji in je žulili do krvi. Kdor ni plačeval davka od zem- 
ljišča, moral ga je od trgovine, rokodelstva ali od gl^ve. Razun 
tega so pobirali Rimljani še cestnino, mostnino in colnino. 
Poljedelci so dajali svoje pridelke (vino, žito, seno, slamo itd.), 
katere so pa redkokedaj v Rim pošiljali, nego vojakom in urad- 
nikom po deželi delili. Podjarmljena ljudstva so morala da- 
jati svoje sinove za rimsko vojsko, katera je bila silno velika 
in neriasitljiva. In vendar premaganci neso bili rimski držav- 
ljani, nego samo podložni, ki se neso smeli z Rimljankami ženiti 
in neso mogli svojega premoženja voliti, komur drago. Ko je 
pa cesar Karakala vsem rimljanskim podložnikom državljanstvo 
podelil 1. 213., tedaj so morali plačevati še velik davek o ded- 
ščinah in sporočilih. 

Nasproti deželi je Akvileja zelo napredovala in v kratkem 
času narasla do velikega nSesta. Zlasti cesar Avgust je mesto 
jako razširil in olepšal. Uničil je Japide (1. 34.], koji so takrat 
Akvilejo nadlegovali, in dal sezidati okoli nje dvojen, močen 
zid, katerega je obdajal globok jarek. Ko je puntar Maksimin 
Akvilejo oblegal (aprila 1. 238.), popravili so razpadle mestne 
zidine in prizidali so v naglici tudi mnogo stolpov okoli mesta. 
Avgust je živel več časa v Akvileji in tako tudi naslednji ce- 
sarji, zlasti Hadrijan in Sept. Severus, ki jo je povzdignil v pre- 
stolnico, dal zopet naslov colonia, sezidal circiis in koval 
denar. Oni so sezidali v mestu svetle palače, visoke hrame bo- 
govom (n. pr. Efelenu, Solncu, Dobri boginji itd.), lepe vrte, 
zložna kopališča, hladne studence, kamnate stebre in kipe itd. 
Vse stavbe so bile večinoma iz nabrežinskega mramorja. Akvi- 
leja je bila glavno mesto vse dežele od Padove do Rek© in 
sedež cesarskega namestnika. Blizu njenega obrežja* je bilo pri- 
stanišče za bojne ladje. Ob času največje mogočnosti štela je 
Akvileja blizu pol milijona prebivalcev in bila je jedno deveterih 
največih mest starega sveta. Občina je bila urejena po vzgledu 
Rima, imela svoje duhovstvo in uradništvo ter »štiri može« 
kakor načelnike in vladalce. 

Prebivalstvo akvilejsko je bilo pomešano iz ljudij vseh 
jezikov, stanov in premožnosti. Na severni strani je stanovalo 

bolj ubožno ljudstvo, na južni strani pa bogatini. Ti so imeli 
svoje lepe hiše in letišča (vile) ob cesti, ki je držala iz Akvileje 
na jug proti morju, kjer je stal otok Grad. Rokodelci in obrt- 
niki so bili združeni v lastne cehe, n. pr. mizarji, tesarji, so- 
darji, strugarji, kamnoseki, vozniki, barvarji* drvarji, starinarji 
itd. V Akvileji so kovali orožje in denar. Izdelovali tso zlasti 
stel|lenino, lončenino, pisane tlake (mozaike),, opeke in podobe 
iz mramorja. Sosednja ilirska ljudstva so prodajala v mesto ži- 
vino, kože, železo, les, sužnike itd. V Akvileji pa so kupovala 
južno in prekmorsko blago, vino, olje, sol, sukho in razen lišp, 
orijentalske dragocenosti (baržun). 

Sredi te posvetne bliščobe zavnelo se je bilo tudi v Akvi- 
leji ponižno k r i s tj a n s. t v o. Mesto si je zadobilo še večjo in 
stalnejšo imenitnost s tem< da se je iz nJega razširila sveta vera 
po gorenji Italiji in po Alpinskih deželah tje do Dunave. Po- 
božno sporočilo pripoveduje, daje prišel že 1. 46. po Kr. sveti 
evangelist Marko v Akvilejo. Tu je prebival štiri leta in 
oznanjal ljudem zveličavne nauke Kristove. Ljudstvo ga je rado 
poslušalo, ker v tistih spačenih časih hrepeneli so vsi ljudje 
po tolažbi in duševnem pokoji. . In teko tolažbo je oznanjal 
sv. Marko, tak pokoj je obetal onim, ki bodo sv. vero sprejeli. 

Ko je odšel sveti Marko v Rim, vzel je seboj imenitnega 
Oglejčana in svojega najzvestejšega poslušalca sv. Hermagora 
jMohorja) s in tega je postavil sv. Peter za škofa v Akvileji in vsej 
gorenji Italiji. Tako je bila^Akvileja prva škofija za Rimom v 
zahodni Evropi. Sv. Mohor se je povrnil v svoje rojstno mesto 
in začel neutrudno oznanovati sv. vero. V Akvileji sami spre- 
obrnil je nad 3000 ljudij, pa pridigoval je tudi v bližnji okolici 
in po deželr. Toda nova vera ni bila po volji rimskim mogotcem, 
sovražili so jo. ker je tolažila ubogo zatirano ljudstvo. Rimski 
cesarji so mislili, da so sami bogovi, in neso hoteli priznati viš- 
jega bitja nad seboj. Zato so preganjali vernike in jatirali Kri- 
stov nauk. Začeli so pri glavarju ter prijeli sv. Mohorja in nje- 
govega pomočnika sv. Fortunata. Vrgli so ju vtamnico in 
mučili na vse načine, da bi ju prisilili k stari veri. Ker se je 
mestni glavar Sebast zbal, da bi se ljudstvo ne potegnilo za 
mučenika. dal ju je natihoma po noči umoriti. 

Ali za prvimi mučenci so vstali drugi navdušeni ljudje in 
nadaljevali, kar je bil sv. Mohor začel. Med temi sta zlasti ime- 
nitna sv. Hilarij in njegov pomočnik sv. Tacijan, ki sta 
dandanes patrona goriške škofovske cerkve. Pa tudi ona dva 
sta morala potrditi s krvjo resnico oznanovanih naukov. Vladal 
je takrat rimsko cesarstvo mogočni in grozoviti cesar Dijoklecijan 
i284. — 305.). On je zaukazal strašno preganjanje kristjanov po 
vsem svojem velikem cesarstvu. Tudi v Akvileji in njeni okolici 
tekla je kristjanska kri v potokih. Med prvimi žrtvami sta bila 

sv. Hilarij in Tacijan, katera so v ječi obglavili, da bi s svojim 
vzgledom ne spreobrnila še več ljudij.' Ob istem času so usmrtili 
tudi druge znane mučenike. Sv. Kancjanu so odsekali glavo 
ondi, kjer se nahaja vas enakega imena. Sv. J usta, Oglej- 
čana, so v Trstu s kamenjem obtežili in v morje vrgli. 

ToBa za tolikim preganjanjem zasijala je lepa zora sv. cerkvi. 
Cesar Konstantin bznani 1. 311. svobodo Kristovi veri in raz- 
glasi, naj. velja samo ona po celi državi. S tem je maliko- 
valstvo prenehalo, stari svet se je umaknil novemu. Konstantin 
je ljubil Akvilejo in dal sezidati v njej mnogo cerkva, kakor 
tudi drugodi po rimskem cesarstvu. V njegovem duhu si je 
prizadeval cesar Te odo z i j zatreti malikovalstvo. Zažugal je 
1. 389. s smrtno kaznyo vsem krivovercem in preganjal jih 
kakor upornike zoper deželnega in cerkvenega glavarja. Tedaj 
so obmolknila preročišča, sveti ogenj je ugasnil in poganski 
hrami so razpadli. Tudi v Akvileji so zanešenci razdrli mnogo 
lepih kipov in spomenikov. S tem je začelo razpadati slavno 
mesto. 

Sveta vera se ni tyht še dobro utrdila po naših krajih in 
že so jej pretile druge nevarnosti. Začelo je bilo takrat hudo 
vreti med vsemi vzhodnimi in severnimi ljudstvi. Stara bivališča 
so se jim zdela preslaba, želeli so si novih, boljših. Zatb so 
vedno bolj silili proti jugu in zahodu,, zlasti proti lepi Italiji. 
Od severne strani so pritiskala nemška ljudstva, od vzhodne 
pa hunska. Vsled tega je nastalo po naših deželah neprestano 
gibanje in pomikanje. Staroslavno rimsko cesarstvo je bilo v 
nevarnosti. Oslabelo je bilo tako, da ni moglo več svojih mej 
braniti. Tuji vojaki so služili za veliko plačilo v rimski vojski 
in ti so po svoji volji cesarje morili, postavljali in odstavljali. 

Zadnji močni cesarje bil omenjeni Teodozij. Zoper njega 
se je vzdignil puntar Evgenij, ki je hotel zopet vpeljati staro 
malikovalstvo. Z mogočno vojsko podal se je nad Teodozija. 
Kakor večkrat poprej, prišlo je do odločilne bitke tudi zdaj na 
meji. med vzhodom in zahodom, t. j. na Goriškem. V Vipavski 
dolini, blizu Ajdovščine, srečata in sprimeta se oba nasprotnika. 
Prvi dan je bil Teodozij premagan in tudi drugi dan mu je šlo 
trdo. Pa naenkrat potegne huda burja in začne pihati Evgeni- 
jevim vojakom ravno v obraz (bilo je v jeseni, 6. septembra 
L 394.). Njih pušice so popadale na tla, predno so doletele so- 
vražnika. Teodozijevim vojakom pa je pihala burja za hrbet in 
nosila njih pušice še bolj hitro v vrste upornjkov. Zaradi veli- 
kega praha ni Evgenijeva vojska nič videla in se ni mogla dalje 
bojevati. Nastala je velika zmešnjava med njo, da jo je Teodozij 
v kratkem času potolkel do zadnjega moža; tudi Evgenij je 
bil ubit. 



Goriško pod Rimljani. 



Po Teodozijevi smrti odprla se je zatvora v rimsko cesar- 
stvo. Kakor bučele v panj, hiteli so narodi v Italijo. Prvi so 




bilinemiki Goti, ki so potolkli rimsko vojsko ob Timavi, in 
potem brez uspeha oblegali več časa Akvilejo (po leti 400.1. Skoro 

za njimi so prihruli azijatski Huni, zelo divje in grdo ljudstvo, 
ki je noč in dan preživelo na svojih malih konjih. Kralj temu 
ljudstvu je bil grozoviti Atila, velik čokast mož, ki je sam 
sebe »šibo božjo« imenoval. L. 452, jo ureze s svojim ljudstvom 
iz ogerske nižine proti Ak vile ji. Kamor pride, pomori, požge in 
razdere vse. Kdor je mogel, bežal je pred to nevihto' v visoke 
gore, v trdna mesta ali pa na bližnje otoke imed plitvim ob- 
morjem. Tako je nastalo mesto Grad, tako nekoliko pozneje 
slavne Benetke. 

Atila pridere pred Akvilejo in jo začne oblegati. Mesto je 
bilo še vedno dobro utrjeno, čeravno so bili nekateri zidovi že 
oslabeli. Za zidovi pa so se branili Oglejčani z vso navduše- 
nostjo in obupnostjo. Obleganje je trajalo dolgo časa. Med tem 
so Huni stikali .po bližnji in daljni okolici in vse pokontfavali, 
kar jim je prišlo pred oči. Tri mesece so zastonj oblegali mesto. 
Huni so začeli mrmrati in terjati, naj jih Atila pelje naprej. In 
zares, kralj se jo začel pripravljati na odhod. Ko pa jezdi ne- 
kega jutra okoli 'mesta, zapazi tico čapljo, kako nosi svoje mla- 
diče iz nekega stolpa v mestnem obzidji. Atila pokliče hitro 
svoje vojake in jim reče : »Glejte gotovo znamenje, da se bode 
mesto skoro udalo, ker ga že ptiči zapuščajo.« To je navdalo 
Hune z novim upanjem in naskočili so še bolj srdito mesto. 
In zdaj se posuje ravno tisti stolp, s katerega je bila caplja 
odnesla svoje mladiče.- Skozi te podrtine uderejo Huni v mesto, 
je oplenijo, zažgejo in razsujejo, ter pokopljejo več tisoč ljudij. 

To je bil velik udarec za Akvilejo ; morda k% bi se bila še 
vzdignila iz razvalin, ali spremenile so se okolnofeti, katere so 
bile pogoj njenemu obstanku. Akvileja ni bila več središče cve- 
točih dežel in živahne kupčije. Okoli in okoli so jo obdajali divji, 
ropaželjni narodi. Miru in varnosti iskal si zastonj v njenem ob- 
zidju. Ljudje so se rajše vmikali na bolj zavarovane otoke. 
Zapuščeno mesto je začelo počasi razpadati. Vrhu tega se je 
začel svet ob morji vedno bolj poniževati in voda je silila vedno 
dalje v deželo. Kjer so bila preje rodovitna polja, naredilo se je 
počasi močvirje, zrak se je okužil in ljudje so zbežali. Tako je 
postala staroslavna Akvileja malo da ne revna vas. (Gl. dodatek 1 .) 

Za Huni so drla nemška ljudstva skozi našo deželo v Italijo. 
O grozepolnem času ljudskega preseljevanja piše sv. Hije- 
ronim: »Kraji so ostali neobdelani, brez ljudij in živine, ter 
spremenili se v gozde in trnje. Z jedno besedo, vse je polno zdi- 
hovanja in joka, okoli in okoli se ne vidi drugega,, nego strašno 
razsajanje smrti.« Brez števila ljudij je bilo odgnanih v sužnost. 
Osamljene žene so si poiskale druge može in sklenile nove 
zakone. Ali ko se je preseljevanje nekoliko pomirilo, vrnil se 
je marsikateri na svoj dom in zahteval svojo prejšnjo ženo nazaj. 
Na vprašanje oglejskega škofa Nicete odločil je papež Leon Veliki, 

da se mora vsaka novo poročena žena povrniti k svojemu prvemu 
možu. Nekateri so bili v sužnosti prisiljeni k malikovalstvu ali 
k drugemu krstu. Takim je bila naložena primerna pokora in 
potem so jih zopet sprejeli v katoliško občestvo. 

Nemške čete v Italiji odstavijo leta 476. cesarja in vničijo 
zahodno rimsko cesarstvo. Ali kmalu pridejo čeznje še 
močnejši vzhodni Goti. Njih kralj Teodorik Veliki prekorači 
tedaj močno narastlo Sočo (28. avgusta 489.) na skupaj zvezanih 
sodih in ustanovi v Italiji novo kraljestvo (1. 493.). Tudi naša 
dežela je bila pod njegovo oblastjo. Za tega modrega nepre- 
vidnega kralja vladal je nekaj let mir. Pomandrani kraji so si 
nekoliko opomogli, mesta so se zopet povzdignila in kupčija je 
poiskala z nova svoja stara pota. 

Ali to je trajalo le malo časa. L. 569. (marca meseca) pri- J 
hruje še močnejši rod iz gorenje ogerske nižine, t. j. Lan go- 
ba rdi. Po stari predelski cesti dospevši polastili so se najpoprej 
Čedada in potem vse gorenje in srednje Italije. To. novo deželo 
so si porazdelili med-se in hudo stiskali podjarmljeno ljudstvo. 
Zlasti Akvileja trpela je neizmerno, da ni mogla več prenašati 
udarcev tega grozovitega ljudstva. Mesto je vedno bolj pro- 
padalo in kamenje njegovih razvalin so porabljali ^a nove zgradbe. 
Patrijarh Paulinus je tožil koncem VIII. stoletja, da niso niti 
mrtvih pri miru pustili, nego sarkofage oropali. Pa vkljub svoji 
surovosti sprejeli so Langobardi v kratkem času jezik in šege 
od podjarmljenega ljudstva. Polatinčili so se tako popolnoma, 
da spominja samo še deželno ime Lombardija na nje. 

Za Langobardi pridejo Slovenci v svojo sedanjo domo- 
vino .(med leti 570. in 580.). Iz početka so stanovali na južnem 
Ruskem z drugimi slovanskimi rodovi. Od ondi so se počasi 
širili proti jugu in zahodu. Ob Dunavi navzgor prišli so v ogersko 
nižino in od todi so se pomikali za Savo, Dravo in Murq proti 
njenim izvirom. Tako so prišli Slovenci tudi na Goriško in sicer 
čez Kranjsko (v severnem delu grofije tudi čez. Predel). Pa silili 
so še dalje, hoteli so celo v Italijo. Ali Langobardi so jim branili 
vhod in je večkrat nazaj potisnili. Vkljub temu naselilo se je 
mnogo Slovencev na Beneškem, zlasti po brdih nad Čedadom, 
pa tudi v ravnini ob Taljamentu. Prišli so tje doli pq cesti, ki 
je peljala mimo Gradišča in Palmenove v Kodrojp. Na obeh 
straneh te ceste so postavili svoja selišča in začeli zemljo ob- 
delovati. Tudi na desnem bregu Taljamenta so se bili naselili 
ifckateri Slovenci. Ali zdaj nas spominjajo na nje le še slovenska 
imena vasij. 

Enako so se naselili Slovenci v furlanski nižini na levi in 
desnr omenjene ceste, n. pr. v Gradišči, Versi, Topoljanu, Krav- 
ljem, St. Vidu, Višku, Jovancu itd. S Krasa so zavzeli severni 
del tržiške okolice, zlasti Ronke, Turjak, Kazlje in Vileš. Bolj 

proti jugu pa so stanovali , polatinčeni Oglejčani in iz njih so 
nastali današnji Furlani. Da v okolici tržiški in na Gradu 
drugače govore, prihaja od todi, ker so bili tisti kraji dolgo 
časa pod beneško vlado. Zato je njih jezik (»bizjaški«) italijan- 
skemu podoben. 

Tisti Slovenci, ki so stanovali na beneški strani, bili so 
podložni langobardskim vojvodam v Čedadu, vsi drugi pa so bili 
svobodni in samostojni. Živeli so v velikih družinah ali z a - 
drug ah pod lastnimi starejšinami. Več takih zadrug je obsegala 
župani j a ali župa. Župani so bili svetni načelniki in duhovni 
Ižupniki) ob jednem. Županijfe so vladale same sebe ; le včasi, zlasti 
v nevarnostih in vojskah, združilo se je več županij in si izbralo 
svojega vojvodo. Mnogokrat so pa znali ti vojvode tudi v 
mirnem času ohraniti svojo oblast in ustanovili so tako dedna 
vojvodstva, n. pr. na Koroškem. 

Slovenci so se najrajše pečali s poljedelstvom. Zato 
so posebno ljubili ravnino in še le, ko se je bilo ljudstvo že 
namnožilo, morali so se nekateri pbmakniti v bolj gorate kraje. 
Taki so se poprijeli potem živinoreje. Tudi rokodelci so bili 
Slovenci za svoje domače potrebe. Držala se je pa cela zadruga 
in cela vas le enega rokodelstva. V jednem kraji so bili vsi čev- 
ljarji, v drugem lončarji, v tretjem rešetarji itd. Potrebovali pa 
niso mnogo, ker vsak se je smel posluževati priprave in posode, 
katero je imela njegova zadruga. 

Slovence so obdajali okoli in okoli sovražni, ropaželjni 
sosedje. Sila rodi silo' in zato so se tudi Slovenci orožju pri- 
vadili ter svojim sosedom tako povračali, kakor so jim ti po- 
sojevali. Največ so morali pretrpeti od divjih A v ar o v ali 
Ob rov, ki so imeli svoje trdnjave v ogerski nižini. Zaradi njih 
grde postave imenovali so jih Slovenci tudi Pesjane ali Peso- 
glavce. Ob času žetve so udarili med Slovence in si naplenili 
toliko žita, kolikor so ga mogli odnesti, pa tudi drugih stvarij, 
katere so našli in za-se potrebovali. Silili so tudi Slovence, da 
so jim morali ladje tesati na Dunavi, dalje v vojskah pomagati 
ali se za-nje bojevati proti Grkom, Langobardom in Bavarcem. 
Pa tudi na lastno roko so udarili Slovenci večkrat čez mejo v 
Italijo ali«v grški del Istre. 

Iz a,varskega nasilstva rešil je bil Slovence mogočni kralj 
Samo. Pod njegovo modro vlado živeli so čez trideset let 
(627. — 662.) v miru. Po Samovi smrti pa so se začeli z nova boji 
med Langobardi in Slovenci. Ti so še vedno silili v Italijo in 
Langobardi so jim to branili. Takrat so bili Slovenci tako mo- 
gočni in čislani, da so čedadski vojvode pri njih iskali pomoči 
in zavetja. 

Leta 774. pa pride mogočni frankovski kralj Karol Veliki 
nad Langobarde in jih premaga popolnoma. Tako je prišel zmago- 

viti kralj do meje Slovencev, in" vsakdo j« lahko sprevidel, da 
tucfi njim ne bode prizanese!. Vrhu tega pozval je tedanji oglejski 
patrijarh Paulin II. svojega dobrotnika kralja Karola, naj si pod- 
vrže Slovence z namenom, da jih pridobi za Kristovo vero, kakor 
poprej nemške Saše. Karol je hitro sprevidel, da je patrijarhov 
nasvet dober, in poslal 1. 788. svojega sina Pipina nad Slovence. 
Ti se niso znali skupno braniti proti mogočnemu sovražniku. 
Po kratkem boju so bile posamezne čete premagane in raz- 
kropljene in 1. 789. so bili vsi Slovenci podjarmljeni. Tako so 
zgubili svojo samostalnost in prišli pod Veliko frankovsko-nemško 
kraljestvo. 

To jfe bilo zelo pomenljivo za Slovence. Ob tem času spre- 
menilo se je njih življenje popolnoma. Po nemških zakonih je 
bil kralj neomejen gospodar tiste zemlje, katero si je z mečem 
pribojeval. Razdelil jo je torej lahko po svoji glavi in daroval, 
komur je hotel, ne glede na prejšnjega lastnika. Tako je delal 
Karol Veliki tudi z deželo Slovencev. Poslal je k nam nemških 
plemičev in grofov ter jim daroval vsakemu lep kos zemlje. 
Na r\jej so si pozidali ti tujci svoje gradove in začeli tlačiti 
nove podložnike. Tudi cerkvam in samostanom so darovali Karol 
in njegovi nasledniki po cele vasi in okraje. 

Poprejšnji lastniki, slovenski kmetje in oglejski okoličani, 
zgubili so skoro vse pravice do svojega zemljišča. Iz svobodnih 
posestnikov nastali so zdaj le najemniki in užitniki. Zemljišča 
niso smeli nikomur prodati ali zapustiti. To pravico je imel novi 
gospod, nemški plemič ali cerkev, in v zadnji vrsti kralj sam. 
Najemniki so morali novemu lastniku rabotati in skoro robavati, 
po vrhu pa še desetino dajati od svojih pridelkov in svoje živine. 
Se ve, da so tudi nekateri imenitnejši Slovenci in Oglejčani ob- 
držali svoja posestva in zadobili tiste pravice, kakor nemški ple- 
miči, ako so se znali prikupiti nemškemu kralju. 

Pa še bolj se je spremenilo življenje Slovencev vsled 
kristjanstva. Do takrat so bili še večinoma malikovalci. 
Častili so zlasti golnce, njegovo luč in svetlobo, ki oživljata 
vso prirodo in pospešujeta vse živenje. Po zimi slabeva solnčna 
gorkota in stari Slovenci so veroval*, da so jo hudi duhovi za- 
čarali. Ko je na spomlad zopet rastla in močnejša postajala, 
veselili so se tega zelo in obhajali takrat svoje največje praz- 
nike. Zraven solnca častili so Slovenci še več drugih nižjih bogov, 
dobrih in zlih duhov. 

Franki so z razširjevanjem svojega kraljestva ob enem po- 
speševali sveto vero. Kamer je segel njih meč, tja so poslali 
tudi duhovnike oznanjevat Kristov nauk. Tudi med Slovence 
napotijo svoje misijonarje, ali žal take, ki niso razumeli našega 
jezika! Slovenci so bili že po natori svojeglavni, tujim duhov- 

nikom pa so še manj zaupali. Franki so jim odvzeli svobgdo 
in zato niso marali za njih verske poslance. Ogerskim Slovencem 
sta pač oznanjala sveta brata Ciril in Metod Kristovo vero 
v domačem jeziku; ali do naših očetov ni segalo njih delovanje. 

Le počasi torej so sprejemali Slovenci kristjanstvo, mnogo- 
krat so jih morali prisiliti k temu. Tudi niso bili nič kaj za- 
dovoljni s tem, da so morali razun plemičem še cerkvam de- 
setino plačevati. Previdni možje so svarili patrijarha Paulina, ki 
si je največ prizadeval pokristjaniti Slovence, naj bode glede de- 
setine kolikor mogoče prizanesljiv. Polagoma pa je ljudstvo sprer 
videlo, koliko dobrote in tolažbe mu ponuja Kristova vera. 
Pozneje so postali Slovenci prav goreči kristjani in slovenska 
pobožnost služi še dandanašnji drugim za vzgled. 

Prva skrb Karola je bila urediti novo pridobljene dežele. 
Razdelil jih je v velike okrožne grofije in jim postavil kot 
vladarje in svoje namestnike okrožne grofe. Na Goriškem so bile 
štiri take grofije : oglejska, ki je obsegala vso furlansko 
nižino ; solkanska, obsegajoča okrajno glavarstvo goriško 
z Ločnikom, vipavsko dojino in severni rob Krasa ; zadnjič t o 1- 
minsk a (vse Tolminsko z Bovškim in Idrijo) in Kras. Grofi 
so bili iz početka samo kraljevi uradniki in so vladali okrožja* 
v njegovem imenu. Bili* so ob jednem tudi sodniki in sodili ob 
določenem času ali v posebnih slučajih s pomočjo starejših 
pravoznancev o vseh pritožbah in prepirih svojih podložnikov, 
kakor tudi o vseh večjih civilnih in kazenskih prestopkih (n. pr. 
b dedništvu, lastninstvu in posestvu, o dolžnikih in robih ; dalje 
o tajenji, tatvini, ropanji, požiganji, uboju, nasilstvu itd.). 

Goriško- in Furlanija sta bili pod Karolom jedna dežela 
in sta se obe prištevali k Italiji. Tako je ostalo do 1. 952. Ta- 
krat odloči nemški cesar Oton L, ki je bil tudi italijanski kralj, 
vso beneško deželo s Furlanskim in Goriškim od Italije ter jo 
pridruži Vojvodini K q r o š k i. Ta je obsegala v tistem času 
tudi Štajersko, Kranjsko in Istro, torej vse slovenske de- 
žele. Vso Koroško pa je cesar priredil Vojvodini bavarski. 
Toda že 1. 976. je postala Koroška Vojvodina samostojna ter 
obsegala tudi Beneško in slovenske dežele. Tako je ostala Go- 
riška v zvezi s Koroško do 1. 1001., 1028. in 1077. Istra pa, 
h katerej je spadal ves gorenji Kras, pripadala je še do 1. 1209. 
koroški Vojvodini, potem pa oglejskemu patrijarhu (a grofija 
Istra, odcepljena 1. 1112. od markgrofije, goriškim grofom). 

II. Goriško pod akvilejskimi 

patrijarhi. 

1. Patrijarška država in vlada. 

Poglejmo zdaj v staro Akvilejo. Nasledpiki sv. Mohorja in 
sv. Hilarija izvrševali so ondi višjo pastirsko oblast. Akvilejski 
škofi so bili zelo imenitni, ker je bila njih cerkev jedna naj- 
starejših in ker jo je ustanovil sam evangelist sv. Marko. Zato 
so imeli ti škofi mnogo veljave in spoštovanja pri drugih cer- 
kvenih glavarjih. Počasi so začeli imenovati se nadškofe, in 
Paulin I. (f 569.) si je priložil tudi častni naslov patrijarh 
ali o č a k. To je bila velika čast za Akvilejo. Vsi gorenje-itali- 
janski škofi so bili podložni njenemu patrijarhu. 

Odkar je bil Atila Oglej razdejal, zlasti pa odkar so ga 
Langobardi nadlegovali, stanoval je patrijarh na otoku Grad. 
Takrat je bil nastal versk prepir (zaradi natore božjega sina) 
med patrijarhom in rimskim papežem. Več patrijarhov je sle- 
dilo zaporedoma, ki se neso hoteli udati papežu. Ko je bil 
1. 606. tek patrijarh umrl, ukazal je papež takega naslednika 
izvoliti, ki se bode podvrgel rimskim naukom. Tako se je tudi 
zgodilo. Ali Oglejčani neso bili zadovoljni s tem novim patri- 
jarhom (na Gradu voljenim) in izberejo si drugega, ki se zopet 
ni ho.tel podvreči papežu. Od tistega časa bila sta dva patri- 
jarha : jeden v Akvileji, a drugi na Gradu. (Glej dodatek *) 

Čeravno* se je .pozneje tudi oglejski patrijarh s papežem 
sprijaznil (1. 698.), vendar sta ostala še dalje dva patrijarha. 
Akvilejski je zapovedoval škofom po suhem, a grajski primor- 
skim škofom v Istri in sploh ondi, kjer so bili Benečani gospo- 
darji (n. pr. v severni Dalmaciji). Benetke so bile med tem 
zrastle in so zadobile počasi oblast nad vsemi primorskimi mesti 
po Beneškem, v Istri in Dalmaciji, Tudf Grad jim je bil podložen. 
Patrijarh se je pozneje (1. 1482.) preselil od tu v Benetke, kjer 
se še dandanašnji nahaja. Ravno tako ni hotel več stanovati 
akvilejski patrijarh v razpadajočem mestu. Podal še je 1. 617. 
v Kormin, L 737. v Čedad, pozneje v Videm, 1. 1027. zopet v 
Akvilejo in 1. 1236. za stalno v Videm. 

Akvil^jska škofija je bila zelo obširna. Ko so se bili 
tudi Slovenci pokristjanili , obsegala je vso Kranjsko, južno 
Koroško in južno Štajersko. Karol Veliki je bil določil 1. 811., 
naj bode Drava njena »everna meja. Na Beneškem je spadalo 
vse Furlansko pod oglejsko škofijo in še nekaj župnij ob Plavi. 

Višjo cerkveno oblast pa je iiriel patrijarh nad sedemnajstimi 
škofijami po Beneškem in Istri. 

Akvilejska cerkev je imela nadalje za svoje potrebe mnogo 
zemljišč in posestev kot pravo lastnino. Kedar je umrl kak 
plemič ali bogatin, zapustil je del svojega premoženja cerkvi, 
da bi dosegel večni blagor svoji duši. Taki ljudje so navadno 
v svojem živenju ropali in plenili; kopičili krivico vrh kri- 
vice, a na smrtni postelji so se zbali in hoteli spraviti se s 
cerkvijo po bogatih darovih. Grofi in knezi, ki so imeli kako 
posestvo blizu Akvileje, čedadski vojvode in langobardski kralji 
izročevali so akvilejski cerkvi večje ali manje kmetije, vasi in 
gradove. Zlasti odkar so proti 1. 1000. konec sveta pričakovali 
in začeli v svete kraje potovati, množile so se take daritve 
cerkvi za dobre namene vedno bolj. Oskrbnik teh darovanih 
# posestev je bil seveda patrijarh. On je užival dohodke od njih, 
določeval vsaki posamezni cerkvi ali pojedinemu samostanu 
njegov delež posebej. To je bilo* podobno ustanovitvi »patri- 
monia« sv. Petra v Rimu. 

Ko so nemški kralji naše dežele osvojili in zadobili pra- 
vico deliti jih po svoji volji, tedaj so podarili tudi oni patri- 
jarhu mnogo posestev. Nemški vladarji so si prizadevali združifi 
Italijo s svojo državo in tako ustanoviti mogočno svetovno oblast, 
kakeršna je bila za časa rimskih cesarjev, Protivili so se Bizan- 
tinci. Da bi to lože dosegli, iskali so zaveznikov na meji Italije 
in spoznali, da je akvilejski' patrijarh najpripravnejši. Da bi 
se s tem sprijaznili, povzdigovali in odlikovali so ga pri vsaki 
priložnosti. Iz hvaležnosti so bili patrijarhi prijazni nemškim vla- 
darjem, podpirali so mnogokrat njih namene in jim olajševali 
prehod v Italijp čez svoja posestva. Zato so pa cesarji vedno 
novih posestev darovali patrijarhom, zlasti po Furlanskem in 
v Istri. 

Po takih darovanjih je bilo zasebno premoženje akvilejske 
cerkve silno narastlo. Poznejši patrijarhi (zlasti Ulrih H. in 
Bertold), ki so bili večinoma iz bogatih sosednih rodovin, po- 
množili so ga po lastnih dedščinah in »duhovnih deležih« svojih 
sorodnikov. Na teh zasebnih posestvih zadobili so patrijarhi že 
zgodaj deželno gospostvo, neodvisno od grofov in vojvod. Cerkve 
so imele od jiekdaj predpravico, da niso plačevale državi nikakega 
davka od svojih zemljišč, da so bile proste mitnine, smele tržne 
dneve urekati in krvavo (kriminalno) sodbo izrekati nad hlapci, 
koloni in osebnikarji. Tudi mnogo svobodnih ljudij je izročevalo 
svoja posestva cerkvi, da so tako postali njeni podložniki in 
prišli pod njeno sodstvo, ker so se bali zatiranja od strani posvetnih 
mogotcev. Karol Veliki je zapovedal, naj akvilejski podložniki vse, 
kar so bili poprej državi dolžni (desetin©, pašnino, davek za pre- 
skrbovanje vojakov in njih konji, od zdaj naprej dajejo patrijarhu. 

Dovolil je tudi, naj bodo patrijarhovi ljudje samo duhovskim 
sodnijam podložni in ne več svetnim. Zaradi takih predpravic 
so se ljudje prav radi naseljevali na patrijarhova posestva. Tudi 
so cerkve in samostani ravnali lepše s svojimi podložniki, nego 
posvetni plemenitaži. 

Karol Veliki je tudi izročil patrijarhu akvilejsko oko- 
lico ob reki Natisi in prekopu Anfora v popolno last s pra- 
vico ribariti, ploviti, mline zidati itd., kakor papežu rimsko 
okolico. Cesar Lotar je zapovedal 1. 833., da »missi regis« ne 
smejo v patrijarhovini vršiti niti civilnega, niti kriminalnega 
sodstva in to je potrdil tudi kralj Karlman dne 8. marca 879. 
Kralj Berengar je podelil 1. 921. patrijarhom grofovske in 
markgrofovske pravice na njih posestvih, a italijanska 
kralja Hugo in Lotar šta potrdila dne 17. oktobra 931. vse po- 
prejšnje podelitve in predprayice, ravno tako tudi cesar Oto I. 
Že 1. 944. je sklenil patrijarh kot deželni knez samostojno mir 
z Benečani in, ker se je oglejski kapitelj že v X. stoletji mešal 
v posvetne stvari, začela se je že tedaj razvijati posvetna oblast 
patrijarhova. Cesar Oto I. je potrdil dalje akvilejski cerkvi svo- 
bodo davka in podelil (1. 966.) vsem italijanskim škofom tiste 
pravice, katere so imeli poprej samo državni uradniki -grofje. 
Zato so smeli ne le svoje podložnike soditi, ampak tudi cela 
mesta in njih okolice. Vsled te postave je bil akvilejski patri- 
jarh za svoje podložnike deželni knez. Nihče se ni smel 
vtikati v njegovo vladanje in nobenemu vojvodi ni bil odgovoren 
za ravnanje na svojih posestvih. Take pravice so naslednji cesarji 
patrijarhom večkrat potrjevali, zlasti pa Henrik II. dne 26. aprila 
1020. t Bambergu. 

Tako odlikovani patrijarh zadobil je kmalu veliko oblast 
po vsem Goriškem. Bilo je leta 1000. po Kristusovem rojstvu. 
Ljudje so se strašno bali tega leta, govorili so, da bode takrat 
konec sveta ! Veliki potresi so razsajali malo časa poprej in 
prikazala se je bila tudi zvezda repatica. Vse to je imelo ljud- 
stvo za gotovo znamenje, da je sodnji dan blizu. Začelo je torej 
pokoro delati, moliti in postiti se. Ali leto je minulo brez ne- 
varnosti in vsi so zopet veselo dihali ter mislili na posvetne 
opravke. 

Takrat (28. aprila 1001.) podeli cesar Oton III. akvilejskenfiu 
patrijarhu Janezu IV. polovico gradu Solkan in kraja Gorica, 
ter polovico vse zemlje med Sočo, Vipavo, Devinom in gor- 
skimi grebeni. Drugo polovico je daroval cesar nekoliko pozneje 
furlanskemu okrožnemu grofu Verihenu. Ta daritev je ob- 
segala tosej vso okrožno grofijo goriško. Ob istem času je moral 
cesar tudi tolminsko grofijo, patrijarhu darovati, ker Janez IV. 
je prvi, katerega delovanje zasledujemo na Tolminskem. Tako 
je prišlo skoro vse naše Goriško v neposredno patrijarhovo oblast. 

Njegova moč je od tedaj hitro naraščala. L. 1027. je nemški 
cesar očitno priznal, da je koroški vojvoda izgubil vso svojo 
oblast čez patrijarha in da je njegovo posestvo čeloma ločeno 
od koroške Vojvodine. Takrat je zadobil patrijarh, v znamenje 
svoje knežje oblasti, pravico kovati lasten denar s svojo podobo 
na njem. L. 1028. podeli cesar Konrad II. patrijarhu Rpponu 
celi Kras (Carsia) z Vipavo, Postojno, Cerknico, Ložem 
in vsem predelom tjadc>li do Reke. Patrijarh je potem v XII. sto- 
letji izročil devinskeniu gospodu Hugonu I. razven prave De- 
vinščine še fare Tomaj, Senožeče, Trnovo in Košano. Središče 
teh predelov je bilo na Premu, in v tamošnjem gradu je bival 
glavar devinskih gospodov. Tudi P r o s e k je spadal tedaj v cer- 
kvenem in svetovnem obziru k Devinščini (pod vikarijat Zgornik). 

In še večja čast je doletela oglejsko cerkev. Cesar Henrik IV. # £ . 

podeli namreč 1. 1077. patrijarhu Sighardu »grofijo furlansko«, i< 

kateri pridruži tudi Ločnik in od njega odvisna Brda. Dalje mu [ 

podeli čas* vojvode ns* Furlanskem (in Goriškem), ali tega ♦ p 

naslova se ni nikoli posluževal. . f 

Tako je postal patrijarh deželni knez čez vso zemljo od 
Livnice in Plave do Nanosa, torej tudi čez ona posestva, ki 
niso bila njegova neposredna lastnina. Dosegel je najvišjo sve- 
tovno oblast za cesarjem. Samo njemu je bil pokorščino dolžen 
kot svojemu najvišjemu gospodu. Oproščen je bil vseh pla- 
čevanj in vseh vojaških dolžnostij. Vse dohodke, katere je po- 
prej cesar dobival s Furlanskega, užival je sedaj patrijarh, n. pr. 
colnino, mitnino, globe, davek od lova, ribarenja itd. Na cesarja 
ga ni vezalo drugo, nego osebna zvestoba in spoštovanje. Vsa- 
kemu novemu cesarju se je moral pokloniti,, ali osebno le* tedaj, 
kedar je po Italiji potoval, drugače je zadostovalo, da je patri- 
jarh le svojega pooblaščenca na Nemško poslal. 

Tudi Kranjsko in istrsko mejno grofijo je bil 
podelil cesar patrijarhu Sighardu. Pa ko je ta še tistega leta 
(1077.) umrl, odvzel je cesar ti dve grofiji akvilejskim patrijarhom. 
Kranjsko jim je podelil zopet 1. 1093, Istro pa so dobili znova 
1. 1209 in stalno še-le 1228. 

Tako so bili patrijarhi mogočni cerkveni in deželni oblast- 
niki. Kot višji škofi bili so prvi za papežem; smeli so pri cer- 
kvenih zborih sedeti na njegovi desnici. Novoizvoljenega patri- 
jarha spremili so z veliko slavnostjo v Akvilejo. Tu so ga pe- 
ljali v starodavno cerkev ter mu podelili cerkveno oblast in 
vlado. Pa še le, ko je od papeža dobil p al i j (dragocen plašč, 
znamenje škofovske oblasti), sprejel je svojo popolno oblast nad . 
drugimi škofi in smel tudi cerkvene dohodke svojevoljno obra- 
čati. Tedaj še-le seje smel podati v Čedad, staro glavno mesto 
Furlanskega, in prevzeti ondi svetno vlado. Z vsem veličastvom 
je jezdil tja. Mnogo plemičev in. služabnikov ga je spremljalo. 

Na mestnih vratih ga sprejme veljaven plemič in nosi pred njim 
goli meč po mestu. V stolni cerkvi mu izroče veliki meč, s 
katerim zamahne na vse štiri strani sveta in potem ga vtakne 
v svilnate nožnice. Na to pristopijo vsi kanoniki, plemiči in dvor- 
niki, poklonijo se patrijarhu in mu prisežejo zvestobo na sveto 
evangelije. Obljubivši še cesarju pokornost in zvestobo, bil je 
patrijarh deželni knez in vojvoda. O prazniku sv. Mohorja prišli 
so potem njemu podložni škofje in opatje v Akvilejo ter se 
mu poklonili. 

Nekatera izmed obširnih posestev oglejske cerkve oskrboval 
je patrijarh sam po svojih uradnikih. Na vsakem posestvu je 
bil navadno lejeden tak oskrbnik, kateri je pazil na obdelo- 
vanje zemlje, pobiral desetino in globo ter sodil v manjših rečeh. 
Glede sodstva nadzoroval ga je gradnik ali grajski varuh, kije 
bil prav za prav okrajni sodnik. Taka oskrbništva (»gastaldije«) so 
bila v Ajelu (glej dodatek 8 j, Fiumicelu, Saciletu, Moši, Neboli itd. 
— Navadno pa je patrijarh svoja posestva zopet porazdelil med 
cerkve,* samostane ter višje in nižje plemiče, naj uživajo njihove 
dohodke. Tako je daroval patrijarh Janez IV. vso cerkveno de 
setino po Tolminskem in Bovškem čedadskemu kapitelju. Veliko 
vasi po vsem Goriškem moralo je desetino plačevati rosačkemu 
samostanu in tako sta imela tudi belinjski ter monasterski sa- 
mostan svoje odmenjene vasi. Te podelitve pa navadno niso 
bile dedne: patrijarh jih je lahko preklical in drugače ukrenil 
ž njimi. Zlasti posestva, katera so - plemiči dobili, pripadla so 
zopet patrijarhu, iz početka po smrti obdarovanca, pozneje, ko 
je njegov moški rod izmrl, vselej pa, če je bil nezvest ali pa- 
trijarhu nepokoren. 

Patrijarh je imel na svojem posestvu mnogo gradov, kateri 
so mu bili darovani od različnih strani j. Tudi sam je dal mnogo 
takih gradov sezidati v X. stoletji. Take gradove z njih okolico 
(navadno do treh kilometrov) dajal je patrijarh plemičem in grofom 
v užitek. Zato so pa bili zavezani stanovati v gradovih, poprav- 
ljati jih in braniti pred sovražnikom. Skrbeti so morali dalje za 
obdelovanje zemljišča, ki je spadalo k tistemu gradu. Smeli so 
izvrševati v patrijarhovem imenu nižje sodstvo nad podložnimi 
kmeti v čisto posvetnih in tudi mešanih (cerkveno-posvetnih* 
pravdah. Na tak način obdarovani plemiči bili so osebno od pa- 
trijarha odvisni, bili so njegovi varvanci ali vazali. Patrijarhu 
niso navadno nič dajali od dohodkov izročenega grada, ali morali 
so mu pokorni in zvesti biti in ob času splošne vojske poslati 
na pomoč določeno število vojakov z lokom in sulico. 

če je bilo posestvo veliko, razdelili so je vazali lahko še 
dalje in darovali posamezne kose nižjim plemičem ali svobodnim 
ljudem, in sicer s takimi dolžnostmi, kakoršne so morali sami 
spolnovati nasproti patrijarbu. Tako je imelo jedno posestvo 

mnogokrat zelo veliko užitnikov. Temu primerna bila je cela 
vrsta varvancev in vazalov, tako da je večina prebivalstva samo 
posredno slušala vladarja. Nahajali so se tudi vazali, koji so 
imeli le slučajne dolžnosti, n. pr. svojega varuha rešiti iz jet- 
ništva. Tako so bili štajerski vojvode (in njih nasledniki avstrijski 
vladarji) zavezani osvoboditi patrijarha, kaderkoli bi ga kdo ujel 
in zaprl, in to so tudi izvrševali (n. pr. 1. 1150., 1. 1267.) 

Posebnst vrsta pleijienitih vazalov je bila tista, ki je mo- 
rala za užitek posestev opravljati kako službo na patrijarhovem 
dvoru. Vladarji imajo namreč navado, da se obdajajo z dvor- 
ni k i, t. j. plemiči, ki o posebnih priložnostih slavnost povišujejo 
in vladarsko dostojanstvo povzdigajo. Tudi patrijarhi so imeli take 
dvornike. V prvo vrsto so spadali drugi samostojni vladarji 
(n. pr. vojvode štajerski, potem njih nasledniki Babenberžani, 
Otokar češki in Habsburžani). Ti so imeli nekaj feudov od oglej- 
skih patrijarhov, bili so njih točaji in imeli dolŽhost patrijarha 
osvoboditi, kaderkoli bi ga bil kdo ujel. To je tudi storil šta- 
jerski markgrof Otokar L 1150. in kralj Otokar 1. 1267. 

Omenjeni vladarji so imeli v patrijarhovini svoje posestvo 
Pordenone in so bili zaradi tega odvisni od patrijarha. 
Kot znamenje te odvisnosti pošiljali so mu vsako leto po dva 
jastreba. Ti in drugi najimenitnejši knezi so imeli tudi pravico 
opravljati štiri dvorne službe, t j. varovati patrijarhove 
sobe in zaklade (dedni k a m o r n i k i ) ; pregledovati vinske 
kleti in natakati prvo kupico pri gostijah (dedni točaji); nad- 
zorovati konjske hleve in nositi prapor pred vojsko (dedni mar- 
šali); ter zadnjič nadzorovati kuhinjo, namizno posodo in po- 
nujati prvo jed pri kosilu (dedni stolnik). 

Slednjič je imel patrijarh tudi niže služabnike (minister- 
j a 1 e), navadno plemenitega rodu, ki so morali vsled darova- 
nega posestva skrbeti za patrijarhovo hrano in vsakdanje po- 
trebe, n. pr. za kuhinjo na potovanji, za kruh, mleko, perilo, 
za popravljanje in izboljšanje njegovih poslopij, itd. Na tak način, 
in ne za denar, dobival je patrijarh žito, sol, poper, meso, div- 
jačino, vino, jajca, sir, kokoši, praseta; obleko, mizarske in klju- 
čarske izdelke, slamo za posteljo itd. Nekateri je unel za izro- 
čeno posestvo dolžnost pisma prenašati ; drugi robotati z jednim 
konjem, ali v zvezi z drugimi s polovico, četrtinko, osminko 
konja; tretji se je bil zavezal celo lestvo k vislicam nositi! 

Užitniki obširnejših zemljišč v patrijarhovini imeli so svoj 
prapor, ki so ga nosili seboj, kedar so šli v vojsko. (Tudi opati 
in višji, duhovniki hodili so takrat večinoma osebno v vojsko, 
ali pa so pošiljali svoje cerkvene branitelje mesto sebe). V patri- « 
jarhovini je bilo tudi nekaj takih posestev, ki neso spadala 
cerkvi in domačemu plemstvu, nego zunaj dežele stanujočim 

knezom in vojvodom, ali zunanjim samostanom (n. pr..šenpavel- 
skemu na Koroškem, saligrajski in krški škofiji itd.). Ker je bil 
patrijarh deželni knez, morali so ti tuji užitniki priznati njegovo 
nadoblast glede takih posestev. Nasproti je imel tudi patrijarh 
nekatera zemljišča po drugih deželah in zato se je moral po- 
klanjati dotičnim knezom. Kakor ima pisan travnik mnogovrstnih 
cvetlic, tako je bila tudi patrijarhovina razdeljena na večja in 
manjša posestva, od katerih je imelo vsako več ali manj mo- 
gočnega užitnika, patrijarhovega vazalar. 

Čeravno je bil patrijarh mogočen knez, vendar ni smel 
dajati postav s a m po svoji volji. Njegova oblast je bila v tem 
obziru precej omejena. Na strani mu je stal najprej škofovski 
kapi te lj v Akvileji, tj. zbor, v katerem je sedelo petdeset 
kanonikov. Ta kapitelj je bil zelo imeniten in imel tudi svoja 
obširna posestva okoli Akvileje, t. j. župnije (in njim podložne 
vasi) : Romanj Farra, Chiopris, Ontagnano, Meretto, Castions 
di Strada, Morsano, Marano, Carlins in S. Giorgio. Kapiteljski 
prost sam je upravljal in užival dohodke iz vasi Predamano, 
Cussignaco (Gosinjak) in Terenzano. Kapitelj se je zbiraf po maši 
^Ji po večernicah včasih v sakristiji, včasih pa v lastni »loggiji« 
(proti občinstvu odprti lopi) in sicer vselej na določeno znamenje 
z zvoncem. Tu je oddajal po dražbi v zakup dohodke svojih 
posestev in imenoval svoje vikarje (namestne župnike). Tisti, ki 
je župnijo dobil, moral je pred zbrane kanonike poklekniti, njim 
pokornost priseči in potem so ga investovali s tem, da so mu 
»beret« na glavo postavili. Kedar je patrijarh umrl, vodil je on 
cerkveno in deželno vlado ter odločeval vse pravde. Kapitelj je 
imel tudi oblast voliti novega patrijarha, katerega je papež le 
potrdil, (včasi pa tudi zavrgel in voliti je bilo treba drugega). 
Zaradi tolike važnosti imal je tudi cesar (in drugi knezi) svoje 
zastopnike med kanoniki. Ti so morali gledati, da se je volil, 
cesarju udani patrijarh. Zato nahajamo toliko Nemcev, navadno 
cesarjevih sorodnikov, na akvilejskem prestolu. Kapitelj je poznal 
in rabil svojo moč, brez njega ni smel patrijarh nobene veljavne 
postave skleniti. Zgodilo se je torej večkrat, da so kanoniki 
patrijarhu nasprotovali, ne hoteči potrditi njegovih naredeb. Da, 
včasih so ga celo tožili pri papežu. 

Pozneje je bil kapitelj izgubil nekoliko svoje veljave v po- 
svetnih rečeh. Na njegovo mesto je stopil deželni zbor ali 
parlament furlanski. V njem so se zbirali cerkveni 
in posvetni velikaši, pozneje tudi svobodni posestniki in poslanci 
občin, ter se posvetovali o deželnih potrebah. Shajali so se 
(navadno pod milim nebom) redno vsako leto konec maja; a 
izvanredno o posebnih priložnostih, zlasti kedar je bila domovina 
v nevarnosti, ali kedar je nov patrijarh vladati začel. Posveto- 
vali so se in sklepali posebno o deželni brambi, (koliko vojakov 

je treba vsako leto), in skrbeli so zlasti za to, da so bile kup- 
čijske ceste varne pred roparji. Brez parlamenta ni smel patri- 
jarh vojske napovedati ali miru skleniti ; z drugimi vladarji sto- 
piti v zvezo ali iz nje ; davkov naložiti ali novih postav skleniti. 
Kedar je patrijarh svojo oblast prestopil, zavrgli so njegove na- 
redbe; če so bile dobre, potrdili so jih. Parlament je tudi obči- 
nam potrjeval njih zakone in razsojeval pravde kot zadnja sto- 
pinja. Iz svoje srede je izbiral odbor, ki je reševal med letom 
potrebne stvari in stal patrijarhu s svetom na strani. — Pomniti 
pa je treba, da so pošiljali v ta parlament svoje zastopnike le 
furlanski kraji, a nikoli goriški, kraški in tolminski. 

Patrijarh je imel tudi nekaj namestnikov, kateri so mu 
pomagali vladati cerkev in deželo. Duhovni namestnik je 
skrbel za cerkvene stvari, posvetni (ki je bil tudi duhovskega 
stanu) imel je pa sodstvo v rokah in odločeval pravde v patri- 
jarhovem imenu. V i c e d o m (vicedominus) je oskrboval patri- 
jarhovo premoženje, pobiral dohodke in desetine od posestev 
in za kazen naloženi denar. Vojaški namestnik patrijarhov se 
je imenoval generalni kapitan. On je zapovedoval in 
vodil vojsko, kedar ni bil patrijarh sam prisoten ; varoval je ob 
času miru deželne meje in trdnjave. Deželni maršal je • bil 
najvišji sodnik v kriminalnih stvareh. Sodil je ondi, kjer ni bilo 
drugih sodnikov, ali kedar so ti zanemarjali svoje dolžnosti. 
Zlasti pa- je moral paziti na cestne roparje in kaznovati jih ostro 
ter skrbeti za varnost skozi deželo potujočih trgovcev. 

Med temi patrijarhovimi namestniki in pomočniki bil je 
najvažnejši branitelj ali zagovornik (advocatus) akvi- 
lejske cerkve. Stara navada je bila, da so cerkve in samostani, 
ki so imeli posvetno premoženje, pa ne zadosti moči sami bra- 
niti je, naprosili kakega svetnega kneza kot svojega branitelja. 
Zato so mu pa morali tudi dovoliti velike pravice in koristi, 
da je lahko opravljal svoje dolžnosti ter da je imel tudi od- 
škodnino za svoj trud in prizadevanje. Take pravice in užitki 
so bili navadno veliki in ker je bilo zagovorništvo po vrhu še 
Bogu dopadljiva služba, zato so se knezi radi ponujali za bra- 
nitelje cerkvam in samostanom. Iz braniteljev pa so postali 
mnogokrat tlačitelji in zatiralci, ki neso na drugo gledali, 
nego kako bi si vedno več pravic pridobivali, s cerkvenimi po- 
sestvi svoje premoženje množili in svojo moč širili na škodo 
sebi izročenih varovancev. Zato je marsikatera cerkev skušala 
odkupiti pravico braniteljstva in rešiti se tako nadležnega tlačenja. 

čeravno bi bili imeli akvilejski patrijarhi kot deželni knezi 
sami zadosti moči braniti svoja posestva, vendar so se držali 
stare navade in volili svoje branitelje. Ti so bili skoro ves čas 
goriški grofi, zlasti od srede XII. stoletja naprej. Oni so 
morali z orožjem braniti pravice patrijarhovine ter vseh njenih 

samostanov in cerkva. Imeli so od nemških cesarjev posebno 
m predpravico, da so hodili po deželi kakor kraljevi poslanci 
in v njegovem imenu nadzorovali upravo. Hodili so vsako leto 
po celi deželi in sklicevali sodnije (sodne dneve) na določenih 
krajih. Tem sodnijam so orii predsedovali ter konečno določe- 
vali v prepirih in pravdah. Zato so pa dobivali odločeno plačilo 
v blagu in še polovico ali tretjino za kazen naloženega denarja, 

2. Najimenitnejši akvilejski vladarji. ' 

Sedaj, ko smo spoznali patrijarhovo oblast in videli, kako 
je vladal, treba je, da se tudi bolj natančno seznanimo z ne- 
katerimi imenitnejšimi patrijarhi. Kakor že rečeno, prizadevali 
so se nemški cesarji jako, da bi posadili na patrijarški prestol 
ude sebi prijaznih koroških in bavarskih rodovin. Še bolj so 
pa te rodovine same skrbele, da so prišli njih mlajši sinovi na 
to častno mesto in bili tako lepo preskrbljeni. Se ve, da se je 
tako množilo premoženje akvilejske cerkve ne le po deležih 
bogatih patrijarhov, nego tudi ker .so njih sorodniki rajši volili 
cerkvi, katero je vladal njih človek. 

Prvi imenitni patrijarh je bil P o p o n , iz koroške rodo- 
vine trebanjskih*) grofov, ki je vladal akvilejsko cerkev od leta 
1019. do 1045. Bil je previden in krepek vladar, ki je zelo 
«skrbel za povzdigo svoje cerkve. Bojeval se je po takratnih na- 
vadah osebno in potolkel Ogre, ki so bili na Kranjsko pridrli 
il. 1028.). Najbolj se je prizadeval, da bi pridobil višjo oblast 
akvilejski cerkvi nad grajsko. Zato je dvakrat planil (1. 1024. 
in 1044.) na ta otok in ga hudo razdejal po tedanji surovi 
navadi. Njegovi vojaki so oplenili grajske hiše in cerkve ter jih 
zadnjič celo zažgali. Popon je pobral Grajčanom ves cerkveni 
jišp in ostanke svetnikov ter jih prenesel v Akvilejo. To mesto 
je bilo že jako razpadlo, zlasti odkar so patrijarhi drugje sta- 
novali in divji Ogri mimo njega v Italijo ropat hodili. Popon 
je mesto zopet povzdignil. Prenesel je tja svoj sedež (I. 1027.) 
in sezidal ondi veličastno palačo za patrijarhe. Olepšal je trge 
in ulice, odstranil razvaline starih hiš, popravil nekoliko mestno 
obzidje ter oživel kupčijo in obrtnijo v njem. 

Njegovo največje delo pa je, da je sezidal na mestu stare 
božje hiše veličastno stolno cerkev (1. 1.03L), ki se je ohranila 
še do naših časov skoro nespremenjena. Še zdaj se vzdiga njen 
75 metkov visoki zvonik prosto v zrak kakor kazalec nekdanje 
slave in veličastva. Pri stolni cerkvi je preustrojil kapitclj in 
zvišal število kanonikov na petdeset. Daroval jim je vso zemljo 
°b cesti iz Palme nove v Marano, (zlasti »slovensko« vas Mele- 

* I Trebnje = Treffen je bil grad na severni strani Osojanskega jezera 
ft a Koroškem. 

retum, t. j. Meretto pri Palmi) ter petdeset kupčijskih kolib v 
Akvileji in njeni luki. Prav tako je popravil samostan v Beli nji 
in obdaroval samostan benediktinaric v Monastiru z mnogimi* 
posestvi. — Popon je bil prvi od koroškega vojvoda popolnoma 
neodvisen patrijarh. Začel se je obdajati z dvorniki in vpeljal 
je* v svoji deželi »rimsko pravo« mesto prejšnjih različnih obi- 
čajev in zakonov. 

Sedmi naslednik Poponov je bil patrijarh Ulrik I. (leta 
1085.— ■ 1121.), brat toroškega vojvode Henrika Eppensteinskega. 
Z modrim vladanjem (najdaljšim izmed vseh patrijarhov !) po- 
vzdignil je svojo deželo do velike slave* in moči. Bil je bojevit 
in hraber, pa tudi pobožen in uljuden mož. Podpiral je nemškega 
cesarja, ko se je bil ta s papežem razprl in mu pomagal dospeti 
v Italijo skozi alpinske soteske, ki so ležale na meji patrijar- 
hovine. Slednjič je tudi sprijaznil cesarja s papežem. Cesar je 
bil zato hvaležen in mu podelil grofijo Kranjsko (t. j. Gorenjsko 
1. 1093)/) Ob njegovem času (13. januvarja 1106.) je bil hud 
potres po vsem Beneškem, da so se gore rušile, da je zemlja 
pokala in žveplene vode puhala. Patrijarh si je mnogo prizadeval 
popraviti storjeno škodo. Skrbel je zlasti za pomnoženje cerkvenih 
posestev *(v Istri) in ustanavljal samostane. Tako je povzdignil 
rosački samostan (Rosazžo onkraj Idrije) v opatijo in mu po- 
delil mnogo vasij po Bovškem, Tolminskem, Kanalskem, po 
Brdih in Krasu. V Mož niči (nasproti rezjanske doline ob Beli)» 
ustanovil je benediktinsko opatijo (1. 1115.), ponovil opatijo v 
Belinji ter popravil cerkev sv. Ivana ob Timarvi in obdaroval 
tamošnji samostan. 

Drugi patrijarh za Ulrikom je bil P i 1 g r i m L (1 132. — 1161.) 
tudi iz koroške vojvodske rodovine. Znal je previdno rabiti 
tedanje okplnosti in pridobil je s tem veliko koristij svoji deželi. 
Bil je tudi on prijatelj nemškega -cesarja Friderika I. ter ga 
spremljal o vseh priložnostih in posredoval med njim in papežem. 
Za časa Pilgrima začeli so veliki prepiri z goriškimi grofi, ki 
so trajali več nego dve sto let. Goriški grofi bili so nasilni, 
ujeli so patrijarha in ga prignali v Gorico v zapor. Šele vsled 
prizadevanja in posredovanja druzih knezov izpustili so ga in 
sodnija jih je primorala, da so dali patrijarhu šestdeset kmetij 
(med temi trideset na Krasu) v odškodovanje za sramoto in 
nečast. Pilgrim je ustanovil najimenitnejši kranjski samostan 
Setičino (1. 1133.). 

Patrijarh Ulrik II. (1161.— 1182., tudi trebanjski grof) 
obnašal se je nasproti cesarju in papežu tako, kakor njegov 

• 

*) L. 1112. pridobil je zopet tudi mejno grofijo Istro potem, ko je bil 
potolkel blizu Ogleja svojega mlajšega brata (ali nečaka) Engelberta, ki je 
zahteval zase celo Istro, a moral se je zadovoliti le z grofijo istersko, t. j. pa- 
žensko. — Popis bitke glej: Valvasor IV. 279. 

prednik. Kot cesarjev zaveznik hotel je odvzeti Benečanom 
Grad. Ali ujeli so ga in odpeljali v Benetke ter šele potem 
izpustili, ko jjrn je bil obljubil veliko odkupnino. Udeležil se 
je 1. 1180. cerkvenega zbora v Lateranu, kjer je bil sklenjen 
mir med Akvilejo in Gradom, tako da je ohranil patrijarh 
vrhovno oblast nad vsemi škofijami po suhem in v Istri. 

.Tretji njegov naslednik je bil patrijarh Volfker % (Wolfger 
\. 1204. — 1218.), pobožen mož, ki je obiskal sveto deželo, še 
predno so ga izvolili za patrijarha. On je bil prvi patrijarh, ki 
se je nagibal bolj na papeževo stran. Pa tudi s cesarjem je bil 
dober in opravljal je zanj večkrat imenitne posle v Italiji. Cesar 
mu je potrdil vsa njegova posestva in vse njegove pravice kot 
deželni knez (1. 1209. in 1214.). Ker je v tistih časih tudi mimo 
Akvileje hodilo mnogo romarjev v sveto deželo, ustanovil je 
Voliker v Kamarčiju (S. Nicolo di Ruda) nov hospicij ali pre- 
nočišče sv. Ivana ter ga izročil vitezom ivanovskega reda, da 
so zanj skrbeli in cesto varovali pred roparji. Zavezali so se 
tudi, da bodo vzdržavali staro cesto proti Rudi, kar je zelo 
koristilo mestu Ogleju. L. 1230. obnovi akvilejski naddijakon 
Ulrik, grof Ortenburški, cerkev sv. Egida in bolnico za gobave 
ter % jo izroči v oskrbništvo rogačkemu samostanu. 

Za Voltkerom je sledil na akvilejskem prestolu patrijstrh 
Bertold (1218. — 1251.). Izviral je iz slavne tirolske rodovine 
Andechs - Meran, ki je vladala tudi v Istri: Njegov brat je bil 
vojvoda koroški, jedna njegovih sester kraljica francoska, a druga 
kraljica ogerska. Bertold sam je bil popreje škof na Ogerskem 
(v Kaloči) in ban slavonski 1209. — 1212. Kot patrijarh nagibal 
seje bolj na cesarjevo stran in zato se je bil papežu hudo 
zameril. Moral je v Rim potovati in odpuščanja prositi. Pri tej 
priložnosti je razkazoval vso svojo imenitnost in bliščobo, tako 
da ga je sam papež imenoval »drugega papeža«. Hitro v začetku 
* svoje vlade poklical je bil iz Bistriške doline na Tirolskem 
nemških naselnikov, katerim je izročil vasi v gorenji Bački 
dolini. Njih nasledniki so današnji Nemškorutarji. Podelil 
jim je nekaj predpravic in jih oprostil vseh davkov. L. 1236. obišče 
cesar Friderik II. Akvilejo in pozove tja avstrijskega vojvodo Fri- 
derika, ali ta se je po otročje branil tjedoli priti. Bertold je prenesel 
patrijarški sedež iz Akvileje v Videm (1. 123(5.). Skrbel je sicer za 
duhovnike in samostane ter zagotovil si nekaj pose*stev (Vipavo, 
Predjama in Lož na Kranjskem ter Slovenjigradec na Štajerskem). 
Ali ob času njegove vlade so potresi hudo nadlegovali deželo, 
tako tudi kobilice, lakota in kuga (1222. — 1245.). V teh stiskah 
je patrijarh rad pomagal nesrečnim prebivalcem. Tudi zunanji 
sovražniki so nadlegovali patrijarhovino od vseh stranij. Na 
Kranjskem je prišel Bertold navskriž z avstrijskim vojvodo 
Friderikom II., ki je imel nekaj posestev v tej deželi. V Istri 

so fienečani napadali patrijarhova posestva ter mu jemali grad 
za gradom. In na zahodu je sovražno mesto Treviž zmerom 
bolj pogosto ropalo v mejnih okrajih. 

Še bolj žalostne pa so bile domače razmere med plemiči. 
Ti so začeli takrat hude prepire med seboj. Furlansko plemstvo 
je bilo vsemogočno in je nadkrilovalo patrijarha, kakor tudi 
neznatno meščanstvo. (Nasprotno je bilo v ostali gorenji Italiji 
meščanstvo močnejše od plemstva.) Vse ceste so bile nevarne- 
pred tem roparskim plemstvom in nobena postava ga ni mogla 
užugati. Sosednji knezi, ki so dobivali potrebno blago skozi 
patrijarhovino, bili so zaradi tega silno razjarjeni in so tiščali od 
vseh stranij v patrijarha. Ali ta je bil brez oblasti. Nevoščljivi 
plemiči so sovražili jeden drugega in škodovali si, kjer so le 
mogli. Napadali so se in pobijali, da je bilo groza. Ti domači 
prepiri so zelo škodovali patrijarhovini in so največ pripomogli, 
da je od znotraj popolnoma oslabela in na zunaj vso veljavo 
izgubila. Mesto da bi se bili plemiči združili zoper sovražne 
sosede, razdvojili so se mnogokrat zaradi malenkosti v dva 
tabora in jeden izmed njih se je gotovo združil z deželnim 
sovražnikom ter mu dal priložnost vtikati se v domače zadeve. 
Mesta držala sp večinoma skupaj proti plemičem; ali včasi^so 
se 'tudi ona hudo med seboj razprla, n. pr. Videm in 6edad 
(1381. — 1387.), Celo akvilejski kapitelj je imel svoje krvave pre- 
pire z mesti. V onih žalostnih časih vzdigal se je brat zoper 
brata, sin zoper očeta in celo ženske in otroci so se udeleževali 
vojske. 

Patrijarh Bertold je bil zadnji krepkejši vladar. On je skušal 
pomiriti razdražene plemiče, ali njegovo prizadevanje ni imelo 
trajnega uspeha. Najbolj je ginila patrijarhova veljava za časa 
Otobona iz Pijačence (1302. — 1315.). Ta je bil nedelaven, omah- 
ljiv in strašljiv; obetal je rad mnogo, a izpolnil je malo in 
odlašal z vsako svojo obljubo. Vsa njegova podjetja so končala 
z izgubo takega posestva. Tako je izginilo vse zaupanje do 
patrijarške moči in vsa njena veljava. Dežela je bila že tako 
propadla, da jej ni mogel pomagati niti krepki patrijarh Bertrand 
(1334. — 1350.) in kako velika je bila razdraženost proti njemu, 
dokazuje nam najbolje to, da so ga sovražni plemiči celo ubili. 
Ljudstvo pa je odkritosrčno žalovalo po njem in sv. cerkev ga 
je razglasila Ttot blaženega. 

Drugi njegov naslednik Ludovik dellaTorre (1359. do 
1365.) zapletel se je v dolgotrajno vojno z avstrijskim vojvodo 
Rudolfom IV., ker ni mogel varovati kupčijskih potov pred cestnimi 
roparji. Premagan moral se je podati na Dunaj in po dolgi inter- 
naciji odstopiti vojvodi vse akvilejske feude na Štajerskem, Ko- 
roškem in Kranjskem, zlasti pa Vipavo, Postojno in Lož. Njegov 
naslednik Markvard Randeški (1365. — 1381.) je bil zadnji 



Najimenitnejši akvilejski vladarji. , 31 

oglejski patrijarh, čegar ukazi so imeli še splošno veljavo po vsej 
deželi. Ko se je bil 1. 13.76. zvezal ogerski krailj Ludovik I. s patrijar- 
hom, Genoveži in vojvodo Leopoldom III. proti Benečanom, pre- 
magali so ti svoje nasprotnike in začeli 1. 1378. celo Akvilejo ob- 
legati. Nasproti pa so priborili Genoveži patrijarhu Grado, Caorle in 
druga primorska mesta v Istri ter posedli celo beneško trdnjavo 
Belforte blizo Tržiča (1379.) ; da, še celo Trst se je moral patri- 
jarhu udati in Benečani so se brez uspeha prizadevali Marano 
osvojiti si (1380.). Ali mir v Turinu (24. avgusta 1381.) določil 
je zopet tiste meje, kakeršne so bile pred začetkom vojne. 

Toda smrtna kal je bila enkrat usajena in vsa pomoč je 
prišla prepozno. Poleg domačih razporov pripomogel je tudi 
papež k poginu države. Hotel je, da bi bil vsak patrijarh njemu 
zvesto udan, zato je začel povzdigati svoje privržence v patri- 
jarško čast. Po Bertoldovi smrti odvzel je tapitelju pravico, 
patrijarha svobodno izbirati. To je bilo sicer na jedno stran 
dobro, ali na drugo je imelo slabe nasledke. Od papeža ime- 
novani patrijarhi so bili navadno nezmožni, brez krepkosti in 
neso poznali domačih razmer. Kakor tujci neso našli v deželi 
nobene zaslombe in sosedni knezi jih neso hoteli podpirati, 
kakor poprej iz njih rodovin izvirajoče patrijarhe. Vendar so 
bili popolnoma tuji patrijarhi še boljši, nego oni, ki so imeli v 
deželi svoje sorodnike (n. pr. Torriani iz Milana). Tem so stali 
nasproti vsi oni plemiči, ki so živeli z njih rodovino v sovraštvu. 
Tudi so taki patrijarhi bolj skrbeli za svojo rodovino in svoje 
sorodnike, nego za splošno dobro. Tirjali so velike davke in 
rabili deželne moči za svoje lastne namere, pa še te se jim ve- 
činoma neso posrečile. Pozneje je začel papež celo kardinale 
imenovati za patrijarhe. Ker je bila kardinalska čast večja, kakor 
patrijarška, neso hoteli stanovati v deželi in pobirali so le njene 
dohodke. Temu pa je nasprotoval Videm, stolno mesto patri- 
jarhov, in začel krvavo vojsko z vsemi, ki so držali s takimi 
patrijarhi. 

Odkar je patrijarh zunaj dežele stanoval, množili so se 
neredi, in plemiči so uganjali, kar se jim je poljubilo, ter se upi- 
rali vsem vladarjevim naredbam. Furlansko* plemstvo je bilo 
krepko r podjetno in bojaželjno. Drugod in pri drugih razmerah 
bi bilo tako plemstvo državne meje neizrečeno razširilo. Ali 
patrijarhovina je bila le pasivna, nedelujoča država, ki je samo 
za obrambo svoje meje skrbela. Tako je moralo plemstvo svojej 
bojaželjnosti zadčvoljevati samo v zasebnih prepirih, krvnih 
osvetah in cestnih ropih. In to plemstvo (nekoliko starega lango- 
barškega, nekoliko bavarskega in tudi italijanskega izvira) je 
bilo v velikem številu, v večjem, nego v katerikoli drugi deželi 
jednake velikosti. To plemstvo se je bilo naučilo spoznavati svojo 
moč, svojo neodvisnost in stalnost nasproti vedno menjajoči se 

patrijarhovi vladi. Videlo in opazilo je mnogotere napake, koje 
so neki precej posvetni patrijarhi zakrivili. Zato je izgubilo vse 
spoštovanje do njih. Pripetilo se je celo, da so patrijarha na- 
padli, ujeli in mučili (L 1150.), ali celo ubili (1. 1350.) in njegovo 
truplo oskrunili. 

Sosedne države so opazile, kako se godi v patrijarhovini 
in hotele se okoristiti. Okoli in okoli so prežali vladarji na 
razpad akvilejske države, kakor krokarji na pogin konjske mrhe. 
Na vzhodni strani so porabili goriški grofi vsako priložnost, da 
so pridobili kako patrijarhovo posestvo. Od severne strani so 
ga stiskali koroški, in njih nasledniki avstrijski vojvode, ker so 
bili sorodniki Goričanov in ker so opravičeno in neopravičeno 
trdili, da patrijarh ne more braniti pontebanske ceste in po njej 
potujočih trgovcev. Na zapadu so neprenehoma nadlegovali 
patrijarljove meje gospoda Romano in Camino ter mogočno 
mesto Treviž. Najhujši in najzvitejši med vsemi temi sovražniki 
pa so bile Benetke, ki so še do 1. 1409. plačevale patrijarhu 
2000 zlatih dukatov danja. Hrepenele so zlasti po Istri in po 
Trstu. Do leta 13Š1. osvojile so si primorska patrijarhova po- 
sestva v Istri, in Trst se je udal iz strahu pred njimi 1. 1382. 
Avstrijcem. Pa tudi Furlansko je mikalo Benečane, ker je pe- 
ljala skozi kupčijska pot na Dunaj. Zato so vedno na to delali, 
da bi si osvojili patrijarhovino. Podpihovali so plemiče in 
mesta zoper patrijarha in jim pomagali nasprotovati mu. Vse 
notranje razpore so znali obračati na svojo korist in plačevali 
so bogato take ljudi, ki so delali za njih namene (n. pr. Tristan 
Savorgnan). 

In kolikokrat so se zjedinili vsi ti sovražniki zoper patri- 
jarha ! Kaj čuda, če je nazadnje propala od znotraj oslabljena 
država, katero so razjedali notranji črv in zunanji sovražniki, 
ki ni imela trdnih mej, ni bila nikoli lepo zaokrožena celota. 
Ali tako. bi se vendar ne bila raztopila, ko bi je ne bil spod- 
jedel* notranji črv. V deželi ni bilo nikake varnosti več, roparji 
so prežali na vseh potih. Pravica je izginila, sodnike je mogel 
vsakdo podkupiti in patrijarhova beseda je bila prazen glas. 
Ljudstvo se je naveličalo take vlade, pojedina mesta so se za- 
čela puntati (tudi Tržič) in vse si je želelo spremembe. Brez- 
uspešna so bila prizadevanja cesarskega komisarja, grofa Orten- 
burg, ki je bil prišel 1. 1411. v patrijarhovino, da bi pomiril 
razdraženo prebivalstvo. To se ni čisto nič ustavljalo, ko so 
Benečani posedli skoro vso patrijarhovo državo med 1. 1418. in 
1420. Le Videm branil se je nekoliko časa, Čedad pa se je 
koj od začetka udal beneški republiki (10. julija 1419.) in druga 
mesta so ga posnemala. Celo Akvilejo, Marano in Tržič so bili 
Benečani že posedli (1420.) in le s pomočjo- cesarja Sigismunda 
priboril si je patrijarh Akvilejo nazaj. Tako so posedli Benečani, 

izvzemši tu omenjeno mesto z okolico, do znožja naših Brd in 
do Krasa pri Timavi. Oni so bili bogati in neso naložili ljudstvu 
nikakih novih davkov, zato se je čutila ljudstvo koj olajšano 
pod njih vlado. Tudi so pustili posameznim občinam njih upravo 
po starih pravilnikih, le da so jim usilili beneške plemiče za 
župane in uradnike. 

Patrijarh je izgubil torej vso svojo posvetno oblast, pre- 
nehal je biti deželni knez in vladar. 'Papež in cerkveni zbor v 
Bazlu sta sicer ugovarjala temu in žugala Benečanom s cerkveno 
kletvijo, ali vse zastonj ! Patrijarh Mezzarota (1430. — 1468.) 
se je celo svojevoljno odpovedal deželni oblasti in sklenil po- 
godbo z Benečani (1. 1445.). Ti so mu dovolili, da sme v Akvi- 
leji in njeni okolici (med Avso in dolenjo Sočo) ter v St. Vitu 
in 8. Danielu še dalje vladati, ali se ve, da le na videz. Kakor 
je razpadlo nekdaj slavno mesto Akvileja, tako je poginila tudi 
njena mogočna država in tri sto let pozneje celo njen patrijarhat. 
Zemlja se je vedno bolj zniževala, reke so si izvolile nove struge, 
obmorski nasipi so razpadli, močvirje se je vedno bolj širilo in 
okužilo ves predel. Zato si je poiskala trgovina druga pota in 
Akvileja je osamela in propala popolnoma. 

III. Goriško pod lastnimi grofi. 

1. Začetek goriških grofov in njih knežijstvo. 

Ne samo Benetke so podedovale patrijarhovo deželo, tem- 
več prišlo je nekaj krajev tudi pod goriško grofijo. Ta 
grofija je bila narastla iz posestev, ki so nekdaj spadala k patri- 
jarhovini, in postala je bila s časom samostojna. Središče Go- 
riškega, okoli katerega so polagoma prirastli drugi kraji, bila 
je nekdanja solkanska okrožna grofija. Ta se je širila ob cesti, 
ki vodi iz Kranjskega na Laško ; vladala in čuvala je to cesto 
in bila zaradi tega zelo važna zlasti ob času ogerskih upadov 
v Italijo. Pod lastnimi grofi bilo je Goriško močna obrana za 
patrijarhat in posredovala njegovo zvezo z vzhodnimi deželami. 

Prvi goriški grof je bil oni Ve r i h e n (ali Varijent), kate- 
remu je bil cesar Oto III. daroval polovico Goriškega (10. ali 
27. oktobra 1001. v Paviji). Ta grof je imel svcja glavna po- 
sestva na Furlanskem in sicer okoli Kodrojpa ter sploh med 
Taljamentom in Cormorom tja doli do morja. Enako je posedal 
tudi neke kraje v Istri in zdi se, da je bil celo mejni grof v 
Istri. Goriško je bilo torej zanj le stransko posestvo, zlasti ker 
je imel pravico samo do njegove polovice. Ko je umrl (krog 
1. 1030.), zapustil je svoji hčeri Jadmudi (Hademudis) vsa svoja 
posestva na Goriškem in morda še večji del na Furlanskem. 

Omožena pa je bila Jadmuda z mladim Markvardom III. 
Epensteinskim, sinom koroškega vojvode. Ta je prišel na po- 
sestva svoje neveste in postavil grad na Goriškem hribu. Patri- 
jarh Popo mu je izročil braniteljstvo akvilejske cerkve in pre- 
pustil mu za odškodnino bržkone svojo polovico Goriškega. 
Zato je bil Markvard prvi, ki se je začel imenovati »goriškega 
grofa« (po letu 1030.). Ta Markvard postal je torej drugi goriški 
grof in ob jednem branitelj akvilejske cerkve. Obe dve časti 
zapustil je 1. 1073. svojemu mlajšemu sinu Henriku potem, 
ko je bil poklican na prestol koroškega vojvode. Henrik pa je 
dobil od cesarja še grofijo istersko (vzhodni del Istre) in vladal 
je obe deželi do 1. 1090., dokler ni zasedel tudi on vojvodskega 
prestola koroškega. 

Pri tej spremembi izročil .je Henrik Epensteinski goriško 
in istersko grofijo svojemu sorodniku Henriku, iz rodu Bistri- 
ških grofov (Pusterthaler Grafen). Tudi v Bistriški dolini ob 
povirji Drave naselili so se bili Slovenci okoli 1. 590. in so še 
dolgo časa ohranili svojo narodnost. Takrat ni pripadala ta do- 
lina Tirolskemu, nego koroškemu, in sicer Lurnski grofiji, 

ki je obsegala najzahodnejši del Koroškega. Tej grofiji je za- 
povedoval v drugi polovici X. stoletja grof sv. O t v i n, in njegov 
unuk Henrik je podedoval Goriško od Epensteinoev. Na ta način 
je bila prešla goriška grofija v sto letih že v tretje roke, se 
ve da s potrjenjem nemških cesarjev. Bistriški grofi preselili 
so se z mrzle Tirolske na solnčno Goriško, sezidali si grad na 
gorici blizu Soče, kjer je stala že prazgodovinska naselbina, in 
začeli so se poslej imenovati jedino le goriške grofe, če- 
ravno so obdržali še vedno svoja posestva na Tirolskem in 
gorenjem Koroškem. 

Bistriško-goriški grofi so bili zel6 srečna rodovina. Ugodne 
okolnosti so jim pomagale, da so prišli v kratkem času do 
velike moči in slave. Seveda so bili tudi sami jako delavni, 
krepki in hrabri. Kakor je ob času njih obstanka vladala pest 
mesto pravice, tako so bili tudi oni trdi, velikokrat nepravični 
in nasilni. Že odgojeni so bili tako, da neso veliko marali za 
milosrčnost in za duševno izobraženje. Njih omika je bila po 
našem zapopadku zelo pomanjkljiva. Še deželnih jezikov niso 
znali (tako n. pr. grof Albert III. ni umel ne latinski, ne itali- 
janski) in če so hoteli s podložnim ljudstvom govoriti, poslu- 
ževati so se morali tolmača. Nasproti pa so jako ljubili lov, 
bojne igre in vojsko. Meč je imel pri njih največjo veljavo. Pri 
slovesnostih so vabili sosedne viteze na kak dvor, da so ondi 
ž njimi sulice lomili. Bili so vsi z železjem obdani, metali so 
se in skušali jeden druzega premagati. Ob takih priložnostih so 
delili goriški grofi mladim plemičem tudi »viteški udarec«, t. j. 
povzdigovali so jih v viteški stan. 

Goriški grofi niso hrepeneli v vsem svojem življenji po 
drugem, kakor da bi mogli svoja posestva in svojo moč čedalje 
bolj razširiti. Ta svoj namen so dosegali z različnimi sredstvi. 
Zlasti so si prizadevali sklepati imenitne zakonske zveze z bo- 
gatimi sosedi. Po takih ženitbah pridobili so veliko gradov in 
krajev svoji hiši. Vsi drugi nemški vlastelini so izginili malo 
po malem, samo Goričani so ostali in množili svoja posestva. 
Pa tudi vsako drugo priložnost so zgrabili in jo izkoristili. Zlasti 
so jim pripomogle zadrege patrijarhov, slabo finančno stanje in 
šibkost njih sosedov, posebno akvilejskih patrijarhov, od katerih 
so imeli s početka samo naslove, fevde in braniteljske pravice. 
Iz tuje nesreče ali neprevidnosti izvajali so svojo korist. Ker 
so bili varčni, imeli so navadno mnogo denarja in s tem so 
dobili marsikako posestvo v zastavo, a potem v lastnino, ker ga 
ni nihče več rešil. Sklepali so tudi zveze, ali pa jih lomili, kakor 
jim je bolje kazalo. Samo z avstrijskimi nadvojvodi so bili 
odkritosrčni in so izpolnovali ž njimi sklenjene pogodbe. Po- 
magali so jim širiti njih dežele proti jugu, na Kranjskem in 
Furlanskem. Celo ko so Avstrijci Koroško posedli, niso nič rekli r 

dasiravno je bil takrat koroški vojvoda iz goriške rodovine. V 
poznejših časih, ko .so bili prišli tudi Goričani v denarne za- 
drege, pomagali so jim Habsburžani in plačali njih dolgove. 
Zato pa so sklenili naši grofi ž njimi take 'pogodbe, (Ja, kedar 
izumrejo, pripadejo vsa njih posestva Avstriji. Te pogodbe so 
ponovili od 1. 1361. naprej pogostoma. 

S previdnostjo* in delavnostjo pomnožili so bjli Goričani 
v kratkem času svoje imetje in svojo moč. Imeli so po vseh 
avstrijskih deželah svoja posestva in šteli sojih med najmogoč- 
nejše kneze. K temu jim je veliko pripomogla njih razmera k 
patrijarKu. Kakor že omenjeno, bili so goriški grofi branit el ji 
akvilejske cerkve. To oblast jim je podelil že patrijarh 
Pilgrim 1. 1135. (1138.). Da je mogel branitelj opravljati svojo 
dolžnost, prepustil mu je patrijarh več posestev za užitek/ In 
ker je bil dolžan vsako leto po deželi hoditi in soditi na dolo- 
čenih krajih, prejemal je tudi za to več dohodkov. Na vsakem 
godnem kraji je dobival v letu po jedno ali dve kravi, dve ovci, 
dva mernika pšenice, dva mernika ovsa, pet kokošij in pet- 
deset jajc. 

Vse te pravice so bile ozko združene s patrijarhovo vlado. 
Zgodilo se je lahko, da*je grof prestopil meje svoje oblasti, ali 
da je preveč zahteval in iz tega so nastajali veliki prepiri. Zato 
so si prizadevali patrijarhi natanko določiti braniteljeve dolž- 
nosti leta 1150., zlasti pa 1202. Takrat je bila sklenjena pogodba 
v cerkvici sv. Kvirina pri Korminu, ki je potrdila goriškemu 
grofu vsa posestva, katera si je bil do tedaj po pravici ali krivici 
pridobil. Patrijarh je prepustil grofu Gorico in njen okraj v 
popolno last, in ga oprostil tako vse pokorščine za ta 
okraj. Grof pa je moral obljubiti, da se odpove vsem zvezam 
zoper patrijarha in da ne bode več cerkvenih podložnikov stiskal. 
Ali kljubu tej obljubi je bila priložnost za grofa preveč za- 
peljiva in v tistih surovih časih godile so se lahko velike kri- 
vice. Zato so skušale cerkve odkupiti se grofovega braniteljstva 
z denarjem ali posestvom. Opatija belinjska se je odkupila leta 
1160. z dvaintridesetimi kmetijami ; Bolško pa 1. 1227. za 350 gld. 

Razven branitelja bil je goriški grof navadno tudi gene- 
ralni kapitan patrijarhov. Iz početka je veljala ta oblast 
le, kedar je bil prestol izpraznjen. Ali pozneje so obdržali grofi 
enkrat zadobljeno moč tudi potem, ko je že bil nov patrijarh 
izvoljen. Kapitan je moral patrijarhovino in njene pravice z 
mečem braniti in zavezal se je izgubljena posestva zopet »pri- 
dobiti. Ali zgodilo se je navadno, da so grofi za-se obdržali, 
kar so sovražniku odvzeli , mesto da bi bili patrijarhu izročili. 
Slabotna patrijarška vlada ni imela nobene moči, da bi grofe 
prisilila storiti njih dolžnost. Tako so nabrali Goričani sčasoma 
lepo kneževino in so razširili svojo oblast na vse strani. 

čeravno pa so bili goriški grofi v Gorici in okolici samo- 
stojni vladarji, vendar so bili patrijarhu podložni za njih druga 
posestva na Furlanskem. Patrijarhi so bili od 1. 1077. deželni 
knezi; tqrej so se "jim morali poklanjati vsi tisti, ki so imeli 
kako posestvo v patrijarhovini. Goriški grofi so bili podedovali 
nekaj krajev ob Taljamentu, katere je imel nekdaj grof Verihen. 
On pa je bil sam deželni vladar in zato se ni vedelo prav, ali 
je dolžan goriški grof (kot Verihenov naslednik) pokorščino ska- , 
zovati patrijarhu za tiste kraje. Nastali so tudi iz tega prepiri, 
in še le 1. 1226.. je priznal goriški grof, naj bo patrijarh vrhovni 
gospod njegovih posestev na Furlanskem. Ali kot pokneženi grof 
prejemal je beneficija iz patrijarhovih rok stoje in rudečo za- 
stavo v roki držeč. Zato pa je moral plačati patrijarh grofu 
lepo svoto denarjev (5600 goldinarjev). Od takrat naprej je bil 
podložen goriški grof patrijarhu glede na njegova furlanska po- 
sestva in tiste kraje, katere je užival kot branitelj akvilejske 
cerkve. Ta podložnost je ostala tudi potem, ko so Benetke sto- 
pile na mesto patrijarha, in goriški grofi' so sprejemali svoja 
furlanska/posestva iz rok beneških vojvod (n. pr. 1. 1424., 1455., 

1462.). 

Na drugi strani so bili grofi tirtli podložniki nemškega 
cesarja. Goriško se je vedno prištevalo k Nemčiji in zato so se 
morali njejgovi grofi poklanjati cesarju. To se je godilo tem 
bolj potem, ko se je bil grof otresel patrijarške podložnosti. 
Goričani so se zdeli dovolj močni in neso hoteli več spolnovati 
svojih dolžnosti} nasproti patrijarhu. Odtegnili so goriško okolico 
in Kras popolnoma njegovi oblasti in mesto tega sprejemali so 
svoje dežele iz rok nemškega cesarja. Ali ta odvisnost od Nem- 
čije ni bila velika. Goriški grof je le pripoznal cesarja kot svo- 
jega vrhovnega gospoda, poklonil se mu pri nastopu vlade in 
sprejel iz njegovih rok oblast vladati svoje dežele. V ostalem 
pa je bil neodvisen gospodar in vladar. Leta 1231. je prepustil 
cesar vse svoje *pravice deželnim knezom in potrdil jih je kot 
deželne oblastnike in neomejene vladarje. 

Od takrat so bili goriški grofi v resnici »deželni knezi ali 
pokneženi grofi«, čeravno se morda še niso tako imenovali in 
je Goriško dobilo še le pod avstrijsko vlado častni naslov »po- 
knežena grofija«. Kot »knezi« so bili goriški grofi neomejeni 
sodniki svojih podložnikov, pobirali so colnirio in mitnino ; smeli 
so kovati denar, letne in tedenske sejme vpeljevati in od teh 
dohodke pobirati. Svoja posestva so lahko izročevali drugim 
plemičem v užitek in smeli so proste ljudi v viteze povzdigati. 
Bili so neomejeni postavodajalci v svoji deželi in nakladali so 
davke po svoji volji. (Pozneje so morali take naredbe potrditi 
deželni stanovi.) Grofi so imeli lastna znamenja, grbe, 
in prapore (z belo -rudečo barvo). Načelo vali so lastfiim 

vojakom, iz svoje moči napovedovali vojsko, ali pa sklepali mir 
in pogodbe. Imeli so pravico v nemškem državnem zboru sedeti, 
govoriti in glasovati. Šle so jim tudi tako imenovane »nižje 
pravice«, n. pr. divjačino loviti, ribariti, gozde sekati, rudo kopati 
in predelovati, itd. 

Tako so bili goriški grofi zelo imenitni in njih rodovina 
jako razširjena. Po ženitbah so prišli v zvezo z avstrijskimi in 
bavarskimi vladarji, s češkimi kralji, s celjskimi grofi in z vsemi 
imenitnejšimi rodovinami po Hrvaškem, Ogrskem, Nemškem m 
Italijanskem (n. pr. s savojsko-pijemonteškimi vladarji). Bili so 
tudi »palatinski grofi« na Koroškem, t. j. oskrbovali so ondi 
cesarska posestva. Majnard III. (1220. — 1258.) je podedoval večino 
Tirolskega in postal 1. 1254. grof tirolski. Njegov sin 
Majnard IV. (na Tirolskem II.) je dobil zraven še vojvodstvo 
Koroško (1. 1286.). Bil je prijatelj in podpornik cesarja Rudolfa 
Habsburškega, in Rudolfov sin Albert je vzel njegovo hčer 
Elizabeto za ženo. Nasledniki te ga zakona so naši 
presvetli vladarji avstrijski. Majnardov brat Albert II. 
bil je predlagan 1. 1272. celo za nemškega cesarja! Največjo 
moč in slavo pa je dosegla goriška grofija pod njegovim sinom 
Henrikom III. (II.). Takrat so imeli Goričani veljavno besedo od 
Padove do hrvaške meje in velik vpliv tudi na Nemškem. 

Tako mogočni knezi so imeli tudi svoje dvornike in 
podložne plemiče, ki so bili dolžni ž njimi svoje vojake v vojsko 
voditi. Grofi so po staronemški šegi delili svoje gradove in 
posestva med svoje prijatelje in ti so jim bili zato pokorščino 
in zvestobo dolžni. Taki odvisni plemiči so bili gospodje de- 
vinski, dornberški, rihenberški, vogerski, pevmski, solkanski, 
višnjevski, flojanski, vipolžanski, završniški (Schwarzenegg), novo- 
grajski v Istri, premski in planinski na Kranjskem in še veliko 
število plemičev po Furlanskem in Koroškem. V kratkem Času 
naselili n so se tudi tuji plemiči (posebno iz Italije in Nemčije) 
na Goriškem ter vsprejeli od grofov razna posestva v užitek 
in postali njih vazali. Med temi so bili najimenitnejši To rr i an i 
(della Torre) iz Milana, ki so se že krog 1. 1300. v Gorici na- 
selili in kmalu zelo razširili, tako, da so že 1. 1332. dobili od 
goriških grofov posestvo Rubije. Ti plemiči so bili vedno okoli 
grofa, mudili so se na njegovem dvoru, ali pa so ga spremljali 
na potovanji. Bili so priče njegovih zvez in pogodeb; skrbeli 
so, da so se izvrševala grofova povelja in pomagali so mu zlasti 
v vojni. Prirejali so tako sijajne viteške igre, da so' se s tem 
zadolžili in so morali večkrat celo svoje gradove zastaviti (n. pr. 
Devinci). 

Grofov namestnik ali prvi minister je bil maršal, ki 
je imel skoro vso vlado v svojih rokah. Njemu je pomagal 
tajnik ali kancelar, ki je oskrboval vsa javna pisma. 



40 Začetek goriških grofov in njih knežijstvo. 

Denarne reči je vodil zakladničar, dohodke je oskrboval 
vicedom in za hišne potrebe je skrbel posebni na d d v orni k. 
Vsako okrožje posebej je imelo svojega glavarja kot gro- 
fovega oskrbnika. Za goriško okolico in Kras je bil skupaj jeden 
glavar, ki # se je bil tudi pod avstrijsko vlado ohranil (do 1. 1527.). 
Glavar je bil tudi predsednik pri sodnijah, imel je pa pod seboj 
oskrbnike (gastalde), ki so sodili po manjših okrajih, n. pr. 
po okolicah gradov. Vsa uprava in oskrbništvo dežele je potre- 
bovalo zelo malo oseb in pripomočkov. Podložni plemiči so 
gospodovali na svojih posestvih, kakor so hoteli. 

Goriška grofija je bila takrat zelo razkosana in imela je 
posestva raztresena po vseh deželah. Središče in osrčje grofije 
je bilo sedanje okrajno glavarstvo goriško, ki se je na- 
slanjalo na podelitev cesarja Otona 1. 1001. K temu je priraste! 
tudi Kras (po 1. 1028.), ki se je prišteval s početka k Istri. 
Razven sedanjega sežanskega glavarstva pa je spadala 
pod Goriško tudi vsa okolica novograjska (podgrajska) v Istri, 
dalje bližnji kraji na Kranjskem, t. j. okolica premska, seno- 
žeška, razdrška, planinska in vipavska. Na tej^trani 
je bila torej goriška grofija mnogo večja, kakor dandanes. De- 
vinci so le včasi priznavali nadvlado goriških grofov, drugače 
pa so bili odvisni od patrijarha in se prepirali zaradi patronstva 
s tržaškim kapitljem. 

Pa tudi na jugozahodno stran razširili so bili Goricam v 
kratkem času svoja posestva. Leta 1216. so si pridobili Faro, 
1. 1250—1254. Ločnik, 1. 1260.— 1274. Kormin itd., osvojili so 
si tudi ves sodnijski okraj korminski (razven Mernika) in gra- 
diščanski. Pa tudi onstran beneške meje so posedali Goričani 
veliko posestev, ki so jih ali podedovali po grofu Verihenu, ali 
pa sami pridobili kot branitelji in kapitani akvilejske cerkve. 
Ta posestva so ležala deloma ob cesti iz Gradišča v Videm, 
ker so grofi vedno skušali ohraniti si odprto pot v ta važen 
kraj (n. pr. Trevignano , Percotto , Predamano , Cussignaco , 
Terenzanoj, deloma so se razprostirala ob cesti te Palme nove 
v Kodrojp (n. pr. Ontagnano, Gonars, Favis, Castello, Porpetto, 
S. Giorgio, Villa, Nogaro, Zuins itd.). Še več sveta pa so imeli 
Goričani med rečico Stella in med Taljamentom, okoli Kodrojpa, 
. Belgrada, Gradišča, Precenica, Rignana in Latisane ob morji. 
In še visoko nad Spilimbergom je bila goriška okolica novo- 
grajska (Castelnuovo, različen od isterskega). Po teh krajih so 
nekdaj Slovenci prebivali. Prišli so potem (i. 1497.) večinoma 
pod Avstrijo in v XVIII. stoletji sa bili del gradiščanske 
grofije. Razdeljena je bila grofija na sledeče gosposke: Gorica, 
Reyfenberg, Dolenji Kras (Komen), Schwarzenegg , Planina, 
Portlausan in Belgrad. Pri vsaki gosposki je bil po jeden uradnik 

za oskrbovanje grofovih dohodkov, potem po jeden gradnik in 
jeden grajski čuvaj. 

Tolminsko in' Bolško je bilo i2 početka v patrijarhovi 
oblasti in še-le koncem XIV. stoletja (med 1. 1381. — 1413.) so si 
ga osvojili Goričani. Tolminski grad je goriške grofe zel6 
mikal in skušali so ga večkrat s silo odvzeti patrijarhu. Ali 
dokler je. imela njegova vlada še kaj moči, bilo je vse zastonj. 
K Tolminskemu pa je spadala takrat še vsa okolica nemške 
Idrije, kjer je našel neki kmet živo srebro (I. 1490.). Nasproti je 
spadal pod Benečijo kobarijski Kot Iduhovnije Borjana, Sedlo, 
Logi, Breginjl in Livek. — V furlanski ravnini so bili posedli 
Benečani 1. 1418.tržiško o k o 1 i o o (Territorio di Monfaltone). 




Gorica v začetku XIX. stoletja. 

Grad je bil že od nekdaj benešk. V Akvileji in okolici je bil 
obdržal patrijarh senco svoje nekdanje oblasti. Pozneje si je 

Avstrija osvojila to stran. 

.Zunaj Goriškega pa so imeli grofi še veliko posestev po 
Istri, Kranjskem Iposebno na Dolenjskem in v metliški okolici, 
pa tudi na Gorenjskemj, na Štajerskem {Planinaj, zlasti pa na 
Koroškem in Tirolskem. Na Koroškem so bila goriška posestva 
v Junski dolini, Blatnigrad, Trebno in vsa Lurnska grofija 
(gorenj edravska, ziljska in belska dolina, večinoma bivša pala- 
tinska koroška posestval. Na zahodni strani s*b se jih dotikala 
tirolska posestva v Izelski in Bistriški dolini do Hazlaške soteske. 
K temu pa neso prištete tiste dežele, katere je posedala tirolska 
rodovina goriških grofov |od I. 1248. in 1254|. Malokateri knez 
je imel v tistih časih toliko obširnih posestev! 

2. Imenitnejši goriški grofi. 

Po teh splošnih opombah ozrimo se nekoliko tudi na 
posamezne vladarje iz goriške rodovine. Ko je preje omenjeni 
Henrik I. 1. 1102. umrl, zapustil je goriško grofijo bratovemu 
sinu Maj n ar d u I. Ž njim se začenja jasniti naša zgodovina. 
On je bil prvi branitelj akvilejske cerkve iz bistriško -goriške 
rodovine (od 1. 1135. ali 1138.). Po njegovi smrti (krog 1. 1145.1 
sledil mu je sin Engelbert II. »Beli«. Ta je potoval L 1148. v 
sveto deželo. Pa ko se je povrnil, začel je svoje podložnike in 
cerkve zel6 stiskati. Patrijarh Pilgrim se mu je ustavljal in ga 
poklical na odgovor. Grof pa je prišel z vojaki, ujel patrijarha 
in ga odpeljal v Gorico (1149.). Drugi knezi so ga primorali, 
da je popravil storjeno Urivico in obljubil, da bode zanaprej 
le tretjino kazenskega denarja zase obdržaval, dve tretjini pa 
patrijarhu izročeval (pogodba v gozdu Ramoscello ob Talja- 
mentu 1. 1150.). Umrl je 1.1187. 

Majnard II. (1190. — 1230.) skazai se je prijatelja avstrij- 
skemu vojvgdi Leopoldu, ko se je vračal angleški kralj Rihard, 
Leopoldov sovražnik, čez Goriško v svoje kraljestvo. Tudi Maj- 
nard je potoval leta 1198. v sveto deželo (v družbi Leopolda). 
Sklenil je šenkvirinsko pogodbo 1. 1 202., poravnal svoje razmere 
s patrijarhom in dobil goriško okolico v svojo popolno last. 
Pa vendar je napadal patrijarhova posestva in pridobil je Faro 
z okolico do Gradišča. Kot generalni kapitan vojskoval se je 
hrabro zoper Trevižane in druge patrijarhove sovražnike na 
zahodu. Ob tem času (1. 1218.) so se bili spuntali goriški podlož- 
niki zoper tlačenje plemičev in grot Majnard je moral ljudstvo 
pomiriti. Daroval je leta 1 226. svoje posestvo Precenico na Fur- 
lanskem Tedu nemških vitezov. Od leta 1220. je vladal 
skupno s svojim nečakom Majnardom III., a umrl je še-le krog- 
1. 1230. 

Majnard III. (1220.— 1258.), je pridobil zelo mnogo posestev 
»voji rodovini in bil je že najmogočnejši knez v nemškem 
cesarstvu ter prvi »pokneženi grof«. Po svoji materi je pode- 
doval grofijo Pazen v Istri in slovensko stran na Dolenj- 
skem. Še več pa je dobil po svoji ženi Adelajdi iz tirolske 
rodovine, ko je umrl njen oče 1. 1254. Skoro vse Tirolsko je 
prišlo takrat v Majnardove roke. Bil je tudi prijatelj nemškega 
cesarja Friderika II., in on ga je postavil za svojega namestnika 
na Štajerskem, Zračel je bil dolgotrajno vojno s patrijarhom 
Bertrandom, ker si je hotel prisvojiti več posestev akvilejske 
cerkve (n. pr. Kormin, Mošo, Ariis, Vipavo, sodstvo in brani- 
teljstvo po vsej tržrški okolici itd.). To vojno sta nadaljevala 
tudi njegova sinova. Majnard je spremljal nadalje češkega kralja 

Otokarja v križarsko vojno zoper neverne Pruse (leta 1252.). 
Ž njimi so šli tudi njegovi bogato opravljeni plemiči, tako da se 
je vse čudilo tako lepim vitezom. Sploh si je bil nabral Maj- 
nard III. veliko denarja in ta jo imel tudi v tistih časih mogočno 
veljavo ter pridobil lastniku mnogo spoštovanja. Tudi njegova 
sina sta bila varčna in sta uplivala z denarjem na vse svoje 
sosede. 

Majnard IV. in Albert II. sta oskrbovala iz početka 
skupno vse veliko posestvo, ki sta je bila po očetu podedovala. 
Spoznala sta pa, da je bolje, če si razdelita dedščino, in zato 
sta se pogodila 1. 1267., 1271., in 1272., da naj obdrži Majnard 
Tirolsko do Hazlaške soteske, Albert pa vsa druga posestva 
po Koroškem, Goriškem, Furlanskem, v Istri in na Kranjskem. 
Naslov pa sta obdržala oba skupen: »grof goriški in tirolski, 
branitelj cerkva v Akvileji, Tridentu in Briksnu«. (Braniteljstvo 
zadnjih dveh škofij so podedovali Goričani po tirolskih grofih.) 
Že pred to delitvijo pečal se je Majnard (na Tirolskem leta 
1258. — 12U5.) zlasti s Tirolskim. Priženil in pokupil je skoro 
vsa druga posestva, kar jih ni bil dobil po očetu. In da bf 
vso deželo spravil v svojo oblast, začel je šiloma napadati po- 
sestva tridentinskega škofa, ki je bil tudi deželni knez, kakor 
akvilejski patrijarh. Tako je zjedinil Tirolsko v tistih mejah (z 
malimi izjemami), kakor je. ima še dandanes. Majnard je bil 
velik prijatelj cesarja Rudolfa Habsburškega/ On ga je bil na- 
svetoval za cesarja in mu dal prvi glas. Sprijaznil ga je s 
jjapežem in mu pomagal v krvavih bojih zoper Otokarja 
Češkega (zlasti v bitvi na Moravskem polji L 1278.). K tej bitki 
pripeljal je bil Majnard 300 in Albert 150 vitezov. Ob istem 
<&su, ko je cesar Rudolf posedel Avstrijo, polastil se je tudi 
grof Albert Kranjskega. Z$to mu je bil pa cesar Rudolf tudi 
hvaležen. Postavil ga je 1. 1277. za svojega namestnika na Šta- 
jerskem in Koroškem in 1. 1286. ga je slovesno sprejel med 
državne kneze nemške ter mu podelil poleg Tirolskega še voj-' 
vodino Koroško. Po starodavni slovenski navadi sprejel je to 
Vojvodino na gosposvetskem polji leta 1287. iz "rok preprostega 
kmeta. V njegovi rodovihi je ostalo Koroško do 1. 1335. Ob 
jednem zastavi cesar (1. 1286.) Majnardu tudi Kranjsko, Slovensko 
marko in Pordenone. Majnarda si je bilo izvolilo tudi mesto 
Trst skozi osem let za svojega župana (1262. — 1270.). Njegova 
hči Elizabeta (roj. 1270., kumovalo jej je mesto Trst) je postala 
rodna mati avstrijskih cesarjev. 

Še bolj krepek je bil Majnardov brat Albert II. (1 258.— 1304.L 
Skoro ves čas svoje dolge vlade se je prepiral in bojeval z 
oglejskim patrijarhom zaradi posestev, katera je bil njegov oče 
protizakonito odvzel patrijarhu. Ta se je obrnil koj od začetka 
do papeža, ki je izobčil grofa Majnarda in njegovega brata 

(1. 1258.). Leta 1260. in 1264. prizadevali so si posredovalci, 
da bi se grof pomiril s patrijarhom, ali brezuspešno, ker grof 
ni hotel ponehati. V teh bojih napade nenadoma (leta 1267.) 
patrijarha Gregorja pri Rožacu, ga posadi na revno kljuse ter 
pripelje slabo oblečenega in bosega v Gorico, češki kralj Otokar, 
ki je bil takrat vladar Štajerske in gospod v Pordenonu, prisilil 
je Alberta, da je izpustil patrijarha. Ta se je hotel maščevati 
naslednje leto, prišel je z vojsko do Soče, ali most je bil podrt 
in Gregor ni mogel naprej. Zato se je pomiril z grofom, mu 
potrdil braniteljstvo in podelil več posestev kot užitek. Ali z 
naslednjim patrijarhom Rajmondom, ki je zahteval povrnitev 
vseh škod, od Alberta patrijarhatu storjenih v prejšnjih bitkah, 
ponovil je prepire ter hotel pridobiti si zlasti Kormin in-tržiško 
okolico. Kormin si je tudi šiloma osvojil in ga pridružil Gori- 
škemu 1. 1274., Tržič pa je moral pustiti še nadalje patrijarhu. 
Dne 24. februarja 1275. pomirili so se s pogojem, naj bi raz- 
sodniki v treh mesecih razsodili o prepirnih krajih, toda do 
tega ni prišlo. V Istri je združila, oba nasprotnika skupna ne- 
varnost od strani Benečanov in ravno ondi se je bojeval Albert 
kot patrijarhov kapitan zoper Benečane. Zlasti Trst so si hoteli 
osvojiti Benečani. Vojna se je dolgo vlekla in šele 1. 1289. je 
moral sovražnik ves svoj tabor popustiti in nagloma zbežati na 
ladje. Kmalu potem se je pomiril z Benetkami, ali še 1. 1292. 
je sklenil s FrankGpani zvezo proti vsem napadalcem Furlan- 
skega, Krasa in Istre, torej zlasti proti Benečanom. Tudi tol- 
minskega gradu se je bil grof polastil L 1299., ali moral ga je 
zopet izročiti patrijarhu. Cesarju Rudolfu je bil Albert velik 
prijatelj in podpornik, zato je dobil od njega v zastavo : Mihovo 
s Črnomljem (1277.), potem Kostanjevico in druge gradovi. 
Ali v vojni s patrijarhom se je bil tako zadolžil, da je moral 
vse to prepustiti zopet vojvodi Rudolfu III. 8 patrijarhom po- 
miril se je šele 1. 1299., izročivši mu vsa po krivici prisvojena 
^posestva akvilejske cerkve, zato pa je dobil od patrijarha 620 mačk 
akvilejskega denarja odškodnine. .Vse Albertovo življenje je 
bilo torej polno "Surovosti in nasilstev. Zato ga je zadela tudi 
, cerkvena kletev. Da bi svoje krivice nekoliko popravil, daroval 
je veliko zemljišč cerkvam in samostanom. V svoji starosti se 
je bil tudi s cerkvijo sprijaznil in dobil od nje odvezo. 

Njegov slavni sin je bil Henrik III. (1304— 1323.). Že 
1. 128(5. je bil začel skupno vladati z t>četom in zadnja leta je 
celo sam vladal v očetovem imenu. Pod njim je dospela 
goriška rodovina do take moči in slave, kakor nikoli poprej in 
nikoli poznej. Bil je Henrik delaven, podjeten, krepek in časti- 
željen grpf. Namenil se je bil patrijarhovino tako spodkopati^ 
da bode morala v kratkem času priti v oblast njegovi rodovini, 
ali vendar se je podpisaval še 1. 1313. za »sina in vazala« akvi- 

lejske cerkve. In ravno takrat je vladal šibek, omahljiv patrijarh 
Ottobono. Grot je zahteval od njega, naj ga izvoli za svojega 
generalnega kapitana na ves čas njegove vlade. Patrijarh pa se 
je temu upiral, ker je izprevidel grofove namene. Zato se je 
združil Henrik z najhujšim nasprotnikom patrijarhovim, z grofom 
Ramenskim (Camino). Pa tudi furlanski parlament mu je šel na 
roke in ga imenoval svojega kapitana, ko je bil patrijarh za ne- 
koliko 8asa deželo zapustil. Povrnivši se, moral se je sprijazniti 
z grofom in ga potrditi v časti. Zdaj je prijel Henrik nemirne 
plemiče in jih v kratkem času ukrotil. Tudi Benečanom je 
ubranil, da se niso mogli še bolj razširiti po Istri. Toda pri- 
jateljstvo je bilo kratko, nastali so novi prepiri in kmalu tudi 
očitna vojska. Henrik je bil hitro napadel ter posedel Tolmin 
in Tržič (1. 1313.), premagal potem patrijarha še prej nego so 
mu prišli njegovi zavezniki na pomoč. Imel je tudi dobro izur- 
jeno vojsko, zlasti hitre jezdece. Nasproti premaganim sovraž- 
nikom je bil prizanesljiv in kaznoval je le voditelje. Patrijarh 
mu je moral prepustiti kapitanat za vse življenje. Naslednji 
patrijarh je sicer pregovoril Henrika, da se je odpovedal tej 
oblasti, ali prepustiti mu je moral za to več posestev in dovoliti 
mu bogate dohodke. Grof je bil podpornik cesarja Friderika III. 
in v njegovem imenu je ukrotil uporni mesti Treviž in Padovo. 
Cesar ga je zato postavil za svojega namestnika v Trevižu in 
okolici. Tu se je skazal previdnega vladarja, ki zna ljubeznivost 
in ostrost o pravem času rabiti. Stoloval je zadnja leta večinoma 
v Trevižu. Tudi Trst si ga je bil izvolil za svojega župana in 
Benetke za svojega meščana (1320.).*) Tako je zapovedoval 
Henrik III. v resnici od Tirolskega do Hrvaškega. 

Njegov sin Ivan Henrik (1323. — 1338.) še ni bil dve 
leti star, ko mu je umrl oče. Postavili so mu torej za varha 
Hugona Devinskega, katerega je koroški vojvoda Henrik 
leta 1328. tudi priznal in ga imenoval kapitanom Furlanskega, 
Goriškega, Krasa in Istre. Njegova mati Beatrica je vladala 
zanj. Bila je previdna, krepka žena in zato jej je bil podelil 
parlament celo čast generalnega kapitana. Ali vsako varstvo in 
namestna vlada je za deželo velika nesreča in tako je bilo tudi 
na Goriškem. Grofovski dohodki so bili slabo oskrbovani in so 
se zelo zmanjšali. Poprej tako bogata rodovina je zabredla v 
dolgove in to je spodkopalo v kratkem času vso njeno veljavo. 
Po smrti Henrika III. začela je propadati moč in slava goriških 



*) L. 1321. je prosil dožeta za dovoljeuje, sme li priti s svojim sprem- 
stvom k svečanosti »delle Marie«. Senat mu je odgovoril, da, čeravno ni 
sploh nobenemu oboroženemu tujcu dovoljeno v Benetke priti, vendar njemu 
izjemoma dopustč, da sme s 50 oboroženimi spremljevalci priti k omenjeni 
slavnosti, ali viteških iger ne sme prirediti. 

grofov. K temu je pripomoglo tudi vedno delenje posestev med 
brati. Po dva, včasi tudi po trije bratje so vladali skupno in 
imeli so vsak svojega namestncga glavarja, tako, da so ti mnogo- 
krat prišli navskriž. Iz tega so nastali prepiri in bratje so si 
navadno razdelili svoja posestva. To pa je slabilo rodovinsko 
moč. Mnogo posestev je prišlo vsled ženitev na druge kneze., 
ker so goriški grofi svojim hčeram dajali bogato doto. Vedne 
denarne zadrege so jih primorale zastavljati grad za gradom. 
Zlasti furlanska posestva (Belgrad, Latisana) so vedno zastavljali. 
Tudi se zadnji grofi niso veliko več pečali za Goriško in so 
stanovali navadno zunaj dežele, v Lijencu na Tirolskem (sredi 
bistriških posestev). 

Ivan Henrik je umrl brez otrok in njegove dežele so pri- 
padle njegovim bratrancem Albertu IV., Majnardu VII. in Hen- 
riku IV. Ti so si začeli dedščino deliti in po dolgih .pogajanjih 
prevzela sta Majnard in Henrik vlado na Goriškem in Furlanskem, 
Albertu pa je pripadla Istra in slovenska stran (1. 1342.). Ko je 
Albert umrl L 1374., prišel je njegov del vsled pogodbe av- 
strijskim vojvodom v last. Takrat so odtrgali novograjsko okrožje, 
Pivko in postojnsko okolico od Goriškega in pridružili Vojvodini 
Kranjski. Pravi vladar na Goriškem je bil Majnard VII. 
(1338. — 1385.). Ob njegovem času je hotel patrijarh Bertrand 
izgubljena posestva zopet pridobiti od goriških grofov. O božiču 
leta 1340. je pridrl s svojo vojsko v Gorico, ali gradu ni mogel 
vzeti in zaradi velikega mraza je moral zopet oditi. Na sveto 
rojstvo je bral patrijarh v svojem taboru mašo ' popolnoma 
oborožen, ker se je bal napada. Spomin na ta prigodek se je 
ohranil še dandanes v stolni cerkvi v Gorici. Pri polnočni maši 
stopi dijakon, ki bere sv. evangelij, pred ljudstvo in naredi z 
mečem križ po zraku. Patrijarha Bertranda so potem umorili 
plemiči, kateri so stali na strani goriških grofov (1. 1350.). Majnard 
je pomagal tudi avstrijskemu vojvodi Rudolfu v vojski zoper 
patrijarha. Bil je velik prijatelj Avstrijcev in sklenil ž njimi 
dedno pogodbo (1. 1363.), da naj pripadejo vsa goriška posestva 
Avstriji, kedar izumrje njegov rod. Zato pa so poravnali Av- 
strijci njegove dolgove. Zadnja leta se je bil Majnard sprijaznil 
tudi s patrijarhom Markvardom, kateri se je bojeval proti Bene- 
čanom s pomočjo Genovežev (1379. — 1380.). Ti so imeli svoje 
brodovje pred Maranom, katerega so Benečani zastonj napadali 
(1380.). Pečal se ni nič več z vlado (stanoval je v Lijencu ali 
na Dunaji) in skrbel je le, kako bi svojih pet hčera najbolje 
omožil. Za doto jim je dajal razne gradove in posestva, n. pr. 
grofinji Ani, ženi grofa krškega, Podgrad in Raspor (»ključ 
Istre«), katerega so 1. 1395. Benečani kupili od grofove udove. 

Tudi njegova sinova sta bila še mladoletna, in za vlade 
njunih varuhov pograbili so sovražniki posestvo za posestvom. 

Henrik V. (1385.— 1454.) je postal 1.1394. polnoleten. Bil je 
v velikih denarnih zadregah, ker je moral izplačevati dote sv6jim 
sestram. Zlasti bavarski vojvoda ga je pritiskal in zahteval od 
njega celo tretjino goriških posestev. Z velikim trudom je za- % 
dovoljil svoje terjalce, ali njegovo premoženje se je zelo zmanj- 
šalo. Ob njegovem času so se polastili Benečani patrijarhovine. 
Cesar je poslal 1. 1411. vojskovodjo Filipa Ozora na Furlansko, 
da bi mii priboril prehod skozi Beneško h kronanju v Rim, 
česar mu Benečani niso hoteli dovoliti. Ta je v kratkem času 
zopet pridobil skoro vsa patrijarhova posestva. Potem pa je 
začela cesarjeva vojska zopet izgubljati. Zato so sklenili 1. 1413. 
petleten mir. Cesarjev zaveznik je bil grof Henrik in njemu je 
zagotovilo premirje neodvisnost Goriškega od Benečanov. Tol- 
minsko je bilo takrat stalno združeno z goriško grofijo. Po 
petih letih se je pa vojska ponovila in ker je bila cesarska 
pomoč preslaba, izgubil je patrijarh vsa svoja posestva (razven 
Akvileje). Leta 1426. zastavi grof Podgrad z okolico in k 
tej pripadajoče vasi (brez Materije) za 1500 dukatov občini 
tržaški, koja je postavila ondi svojega poglavarja. Grof si je 
sicer pridržal pravico, to okrožje kedaj odkupiti, ali to se ni 
več zgodilo, nego.' Podgrad je ostal Tržačanom, ki so hoteli na 
ta način Kranjce prisiliti, da bi svoje blago jedino le v Trst 
prodajali. Benečani pa so skušali kranjsko trgovino zvabiti v 
isterska mesta, ki so bila od njih odvisna, in zato so bili že leta 
1419. sklenili pogodbo z goriškim grofom, da smejo Kraševci 
in Istrani neposredno med seboj trgovati. 

Z avstrijskim vladarjem je ponovil grof Henrik dedno 
zvezo 1. 1394. in 1436. Pa tudi s celjskim grofom Ulrikom II. 
je bil velik prijatelj. Njegova prva žena je bila Ulrikova sestra 
in tudi ž njim je sklenil dedno pogodbo 1. 1437. Izročil mu je 
svoje sinove v odgojo, ker sam je bil preveč neveden, surov 
in grdo razvajen (pijančeval je rad in občeval z malovrednimi 
ljudmi). S svojo drugo ženo Katarino je živel v vednem raz- 
poni. Ona je bila bolj izvedena in je tudi navadno vladala 
mesto svojega moža. V testamentu pa je ni hotel postaviti 
vladarice za svoje nedorasle sinove. Izročil je rajši varstvo čez 
nje deželnim stanovom. 

Henrikov stareji sin Ivan je skušal po smrti zadnjega 
celjskega grofa Ulrika II. (leta 1456.) ortenburška posestva pri- 
dobiti svoji rodovini, opiraje se na pogodbo od 1. L437. (in 1455.). 
Iz početka je bil srečen in premagal je nekaj gradov v dravski, 
belski in zilski dolini na Koroškem. Pozneje pa se je moral 
umakniti cesarski vojski in je moral izročiti Frideriku III. ne 
le vse pridobljeno, nego tudi svoja lastna koroška posestva 
(pogodba 1. 1460 ) in celo Lijenc, katerega je pa pozneje zopet 
dobil. Za časa njegove odsotnosti je bil poglavar Goriškega in 

Krasa grof Febo IV. della Torre, potem tega nečak Febo V. 
mlajši (1458.— 1485.). Po Ivanovi smrti (1462.) vladal je goriško 
grofijo njegov brat L e n a r d (Leonhard 1454. — 1500.). On ni 
prišel na Goriško, nego stanoval je v Lijencu ; a v njegovem 
imenu vladal je grofijo (tudi Vipavo in Štjak) Febo VI. della 
Torre od 1. 1485. naprej. Bil je hud pijanec ter zadnji iz bistriške 
rodovine in zadnji goriški grof. Njegova vlada je bila nesrečna, 
polna denarnih zadreg. Zato je moral več svojih posestev (zlasti 
furlanskih) zastaviti, ali pa cesarju Maksimilijanu prepustiti, ker 
jih ni mogel sam braniti. Leta 1461. vnela se je bila velika 
vojna med Benečani in Tržačani zaradi kranjske trgovine, ker 
so prvi hoteli vso kupčijo speljati v svoje mesto Koper. Res 
je, da so Kraševci, Kranjci in sploh Tržačani Avstrijcem po- 
magali, ali Benečani so bili vender močnejši ter posedli Za- 
v r š n i k (Schwarzenegg), Kačiče in Lokev. Tako so dobili 
najvažnejše v Trst vodeče ceste v svojo oblast in je njih 
vojskovodja Canto Govardo napravil utrditve v Lokvi. Od vseh 
strani obdani Tržačani so morali 1. 1463. skleniti mir ter Sacerb 
(San Servolo) in Podgrad prepustiti Benečanom. In vrhu 
vseh nesreč so takrat obiskovali še Turki našo deželo. Ti,, so- 
vražniki kristjanstva in vse omike začeli so bili že sto let po- 
prej napadati Ogrsko in Hrvaško. Sčasoma razširili so vedno 
dalje svoja ropanja in pokončevanja. Papež Pij II. si je sicer 
zelo prizadeval, da bi evropske vladarje proti Turkom združil ; 
poslal je celo posebnega legata (patra Nikolaja iz Zadra) na 
Furlansko in v Istro, ki je pridigoval križarsko vojno zoper Turke, 
ali svojega namena ni dosegel. 

Zlasti slovenske dežele so morale neizmerno pred njimi 
trpeti, kakor ob času Avarov. Sedemkrat so prišli koncem XV. 
stoletja tudi na Goriško, oplenili so vse, pomorili in požgali ter 
veliko ljudi odpeljali s seboj v sužnost. Prvi večji napad je bil 
1. 1469., ko so ti »dedni sovražniki krščanstva« 10.000 ljudij v 
Turčijo odpeljali. Leta 1470. je prihrulo 8000 Turkov čez Bazo- 
vico, Prosek, Devin in Tržič na Furlansko, ki so vse oplenili, 
požgali in pomorili. Premnogo blaga in ljudij odpeljali so seboj 
na Turško. Leta 1472. so zopet ropali okoli Tržiča in Gorice. 
Leta 1477. pridrlo je 10.000 Turkov na Goriško, ki so potolkli 
beneško vojsko pri Vilešu, kjer jim je vojskovodja Antonio de 
Verona branil prehod čez Sočo. Ali Turki so pobili 3000 Bene- 
čanov z njih vodji vred ter se pleneč in moreč razlili čez 
Furlanijo. (Mogoče pa, da je ta napad identičen z onim iz na- 
slednjega leta.) 

Najhujša invazija se je dogodila julija meseca leta 1478. 
Tedaj so jim Benečani zastavili pot ob Soči s 6000 možmi, 
ali zato so se razlili po Soški dolini skozi Kanal, Tolmin in 
Boleč čez Predel na Koroško. Med potjo so grozno razsajali, 

in še dandanes pripoveduje ljudstvo o njih silovitosti. Na Ko- 
roško so pridrli skozi tri »hude soteske«. Nad njimi so Turki 
spustili cel plaz kamenja, da so morali krščani pred njimi bežati. 
Blizu Strmca so bili kmetje in rudokopi razdrli nek most (čez 
Mangartski potok?) ter se utaborili na nepristopni skali. Turki 
pa so spustili svoje male konje na vrveh v spodaj vodeče korito, 
spravili jih skozenj po deroči vodi in jih višje gori zopet ven poteg- 
nili. Ko so bili tako kmete obšli, napadli so jih izza hrbta, pobili 
vse do zadnjega moža in se razlili potem čez Predel na Koroško. 

Leta 1480. so zopet pričakovali Turke, ki so tedaj po 
Kranjskem in Koroškem plenili, da vdarijo skozi »veliki kanal« 
na Goriško. Povsodi so se oboroževali proti njim, ali Benečani 
niso mogli kljubu temu zbrati več nego 400 pešcev in konjikov 
skupaj. Leta 1481. je pripeljal vkorzar Magarbeg 30.000 Turkov 
na Goriško ter prepiul Farlanijo, čeravno so bili Benečani na- 
pravili dvanajst milj (italijanskih) dolge nasipe. L. 1499. pripeljal 
je Bajazet (ali Skanderbeg?) zopet 12.000 Turkov na Goriško, 
ki so oplenili vso Furlanijo, in še 1. 1511. razlili so se Turki 
znova čez Istro, Kras ter jeden del Furlanije. Da bi se vsaj 
nekoliko zavarovali pred tem hudim sovražnikom, postavile so 
občine in cerkve plačane ogleduhe, ki so naznanjali, kedaj se 
bliža deželi turška sila. Po gorah so zažigali kresove in tako 
naznanili v kratkem času po vseh krajih žalostno novico. 

Zoper Turke so bili začeli Benečani (že 1. 1458., zlasti pa 
1. 1471. — 1479.) na goriški zemlji postavljati trdnjave pri Ločniku, 
Fari, Gradišču, Foljanu [pozneje opuščena) in v bolški soteski. 
Grofove podložnike so prisilili, da so jim pomagali trdnjave 
delati. To zadosti priča, kako onemogla in brez vse veljave je 
bila Lenardova vlada. Zastonj se je pritoževal v Benetkah in 
zastonj je prosil cesarja pomoči. Benečani so posedli Faro in 
Gradišče ter ju obdržali zase. Ko so se po leti 1500. Turki z 
nova približevali Furlaniji, začeli so hitro utrjevati Devin in 
goriški Grad. Tudi beneški oskrbnik Peter Marcelo je dal napra- 
viti nove utrdbe okoli Gradišča, ki naj bi branile Turkom prehod 
čez Sočo na Furlansko. Iz Gorice so poslali sicer dva poverjenca 
ugovarjat proti temu, ali oskrbnik je odgovoril, da varnost Gra- 
dišča pred Turki zahteva take utrdbe, in Benečani so se vedno 
bolj vgnezdili v tej trdnjavi. (Glej dodatek*). 

Da bi tako še več krajev ne izgubil, zamenjal je grof s 
cesarjem Maksom 1. 1497. vsa svoja furlanska posestva (Belgrad, 
Kodrojp, Latisano in tudi Kormin) za druga, na Nemškem ležeča. 
Grof Lenard, ki je bil cesarju Maksu posodil denarja za vojno proti 
Ogrom, je umrl 12. aprila L 1500. v Lijencu, kjer je navadno 
prebival. V goriški stolni cerkvi se vidi njegov kamenit spominek. 
Ž njim je zamrla bistriško-goriška rodovina, kakor da bi ne mogla 
preživeti svoje slave in moči, ki je bila takrat popolnoma izginila. 

IV. Narodna izobraženost v sred- 
njem veku. 

Sedaj, ko smo dospeli v naši zgodovini do konca srednjega 
veka in se nam oznanja nov čas, novo življenje, ozrimo se pri slo- 
vesu še jedenkrat v minulo dobo in preglejmo, kake naredbe, šege 
in nazori so umirali ter se novim, boljšim umikali. Sklenimo račun 
tisočletnega ljudskega življenja in poglejmo, kako je človeštvo 
napredovalo v tej dobi, kako se je izomikalo in povzdignilo od onega 
prvotnega stanja, katerega smo opisali v 'začetku naše zgodovine. 

Ob času preseljevanja narodov in v naslednjih stoletjih bilo 
je ljudstvo še zelo surovo. Nestalno premikanje sem in tja, 
vedni boji, napadi in obrambe so jih popolnoma zdivjali. Na 
novo prišli Ogri (krog 1. 900.) razsajali so tudi po slovenskih in 
italijanskih deželah ravno tako nečloveško, kakor nekdaj Huni 
in A vari ter pozneje Turki. L. 919. in 924. hruli so čez Goriško 
v gorenjo Italijo in še 1. 981. opustošili so zopet Oglej. Celo 
trgovina s sužnji bila je tedaj še v navadi in še 1. 960. sklenil 
je beneški doze s patrijarhom in njemu podložnimi škofi pogodbo, 
da ne bode nihče več s sužniki kupčevai. Še-le po letu 955. 
(bitva na Leškem polji) so se upokojili in po slovenskih deželah 
se je ustanovil mir. Tedaj so začeli nemški naseljenci (Bavarci) 
kar vreti med Slovence in nastanili so se po vseh večjih krajih, 
pa tudi sredi še neposekanih gozdov in v oddaljenih pogorskih 
dolinah. Živeli so mirno s Slovenci in kjer so bili v večini, 
ponemčili so polagoma svoje sosede. 

V mirnih časih se je poprijelo ljudstvo poljedelstva, postalo 
je mehkeje in sprejemljiveje, dalo se je lože podučiti. Akvilejski 
patrijarhi so bili v tem času popolnoma dovršili pokristjanjenje 
slovenskega naroda in skrbeli za deželno varnost. Tako izreče 
papež Gotfried 1. 1184. na oglejski sinodi prokletstvo in interdikt 
čez vse roparje in hudodelce, ki so takrat deželo vznemirjali 
in pustošili. Temu so se pridružile še druge okolnosti. V Čedadu 
je obstajala učena šola že od časa Karola Velikega. Cvela je zlasti . 
v X. in XI. stoletji in na njej so se učili tudi slovenski sinovi, 
zlasti pa duhovniki akvilejske škofije. Iz Španskega in Francoskega 
se je bila razširila vednost in učenost v XI. stoletji na Italijansko 
in Furlansko. V Bolonji in (pozneje) v Padovi so ustanovili visoke 
šole (vseučilišča), katere so tudi Slovenci obiskovali. Ljudje so 
bili takrat zelo vedoželjni. Potovali so radi in gledali skušnje 
drugih dežel. 

Prišel je čas križarskih vojn (1. 1096. — 1270 ) in kristjani 
so kar vreli na jutrovo, da bi oteli sveto deželo nevernikom 

Nadgrobni spomenik zadnjega goriškega grofa. 

(Debela ploščA iz belega vajmenca, 2*32 m visoka in 1-27 m Široka. Na širokem 
pasu. ki je rahlo ovit okoli plošče, stoji napisano z gotiSkimi črkami: Graf . 
lieohat . von . Gotes . Genadn . phallentz . Graue . Innkamthn . Graue . zu 
Giirtz„ vnd . zu tirol . uoGte . dr . Golzheusser . zu . Aglai zu Trenndt . vnd . iU . 
Brichssen . hat dissn . Stein . machen . lassen . anno . d . S . D . Q . 1I1CV. Na 
zastavi in grbu sta vpodobljena goriška grba [lev Da modrem polji in belo- 
rudeča poprefina proga] Pri desni nogi stoječa ženska podoba je Leonbardova 
Jena Pavla pl. Gonzaga.) 

iz rok. Tudi mimo Akvileje so vreli križarji in njim v pomoč 
ustanovili so gostinjec v Comarciu. Ko so se križarji vrnili, 
prinesli so seboj sicer mnogokrat bolezni in kugo , pa tudi 
marsikatere skušnje in znanja ter so zboljšali po teh svoje 
življenje. Ljudje so prišli med seboj v dotiko in učili so se jeden 
od druzega. Vsled papeških bul začelo je vse potovati, bilo je 
vse polno potujočih »skolarov« in »vagantov«. Viteštvo je upli- 
valo dobrodejno s tem, da je branilo slabotne, vdove in sirote. 
Tako je bil svet v XII. in XIII. stoletji prebujen, prebrisan, iznajdljiv 
in delaven. Ne da bi bili vsi učeni, da bi bili znali pisati, raču- 
nati itd., le njih duh je bil bister in neka splošna omika bila je 
razširjena pri vseh stanovih. L. 1106. bilje 13. januarja strahovit 
potres po Furlanskem : gore so pokale, skale se cepile in zemlja 
se odpirala ter dajala žvepleno vodo. 

Ali ta splošna izobraženost se je spremenila* krog 1. 1300. 
in naslednji dve stoletji sta se pogreznili nazaj v mračnjaštvo 
in surovost. Uzroki temu so bili različni. Germansko viteštvo je 
počelo propadati in grditi svoj častni stan. Nek notranji nemir se 
je polastil vseh in skušali so se ga iznebiti z neprimernimi 
sredstvi. Mislili so, da svojo vest najlože s tem upokojijo, če se 
začnejo bičati. L. 1260. začeli so spokorniki skupno potovati, 
bičati se in psalme peti v Siciliji, po Italiji, slovenskih deželah, 
Avstriji in Češkem. Taki bič a rji (flagellanti) so se zbrali kakor 
k procesiji in sicer ne glede na stan, premoženje in starost, šli 
so od vasi do vasi na pol oblečeni (nad pasom nagi), nosili 
zastave, sveče in bakle ter so na javnih trgih bičali jeden druzega 
do krvi, prepevaje sveti pesmi. Mnogo ljudij je drlo skupaj gledat 
ta bičanja, ki so se jim zdela nekaj nenavadnega, čudežnega. 
Moški in ženske so bili vkup in zato si je prizadevala cerkev 
na vso moč odpraviti take nespodobnosti. V XIII. stoletji je bilo 
sploh veliko sanjarskih ljudij. Mislili so, da so od sv. Duha pre- 
šinjeni, da smejo torej sveto pismo razlagati in katoliško vero 
zboljševati. Hoteli so vpeljati zopet preproste čase apostolov. 
Tudi plesalci so se pojavljali, ki so mislili s plesom bt>žjo čast 
povišati. Godile so se natorne prikazni, katerih ljudstvo ni moglo 
zapopasti in spoznalo jih je % kot šibo božjo za svoje pregrehe. 
Veliki roji kobilic prihajali so (1309., 1442., 1475.) od juga in 
pokončali vse zelenje ter prouzročili lakot in kugo (zlasti od 20. av- 
gusta do 12. septembra 1442.). Nastali so silni potresi, ki so 
gradove razsipali in poškodovali celo stolno cerkev v Akvileji. 

Za temi je prišla draginja in lakota, a iz Azije se je bila razši- 
rila strašna kužna bolezen, »črna smrt« ali »veliki pomor« imeno- 
vana (i. 1348.), ki se je iz Azije v Evropo razširila. Ljudje so 
kar počrneli in v malo trenotkih umrli. Nekateri kraji so izgubili 
polovico ali celo dve tretjini prebivalcev. Mesta in vasi so se 
izpraznile. Domače živine ni nihče več gojil. Letala je sama 

okoli, dokler ni gladu poginila ali pa raztrgana bila od zverine. 
Vse to je ljudstvo zbegalo, oplašilo in njegov duh otemnilo. 
Kakor so bili bičarji neusmiljeni do samih sebe, tako so oblastva 
tudi druge trpinčila. Hudodelnika, ki ni hotel obstati svoje krivde, - 
deli so na tezalnico, polomili so mu vse ude, ščipali so ga s 
kleščami, zaprli v skrinjo, ki je imela od znotraj polno bodečih 
žebljev. Obsojenca so navezali nia zobato kolo, odsekali so mu 
počasi ud za udom ali pa so ga privezali na štiri konje in raz- 
četrtili. Vse tako trpinčenje je zadelo večkrat čisto nedolžne, ki 
so le od bolečin premagani rekli, da so to ali ono storili, da 
bi jih smtt poprej rešila vsega trpljenja. Zlasti stare ženske z 
nagrbančenim čelom so bile v nevarnosti. Katero so začeli 
sumiti, da je čarovnica ali copernica, bila je izgubljena. Mučili 
so jo tako dolgo, da je obstala, in potem so jo sežgali na gromadi. 
To preganjanje čarovnic je cvetlo zlasti v XVI. stoletji. 

Kako surovi časi so bili takrat, kaže nam kobarijsko mali- r 

kovanje 1. 1331. Ljudje so se shajali pod drevesom, kjer je izviral 
bister studenec, in častili svoje bogove, kakor so bili navajeni 
ob času malikovalstva. V Čedadu so pridigovali sveto vojno . 
zoper nje, prišli so v Kobarid in jim posekali sveto drevo ter 
zabili studenec. Po tolminskih gorah so se zbirali v XIV. stoletji \ - 

roparji in se skrivali po ondotnih votlinah. Bili so to večinoma ^ 

beguni, ki so utekli kaznim za svoja hudodelstva, ter planili od 
časa do časa v dolino, ropali in plenili ter odvajali seboj ljudi, s. 

katere so potem le za veliko odkupnino izpustili. Patrijarh • . 

Antonio I. Gaetani se je vzdignil z vojsko nad te roparje in jih , ' 

pregnal krog 1. 1400. Med ljudstvom se je potikalo takrat vse 
polno goljufov in sleparjev. Klatili so se po deželi »potujoči 
šolarji«, ki so po deželi beračili in sleparili, vedeževali, zago- 
varjali in coprali ter Slovence učili nemških vraž. Pesmi, katere 
so peli, bile so zabavljive, zelo dvomljive vrednosti in ti »vaganti« 
postali so kmalu deželna nadloga. JNahajale so se take ženske, 
ki so znale strup napravljati in ga prodajale tistim, kateri so 
želeli spraviti koga ob življenje. Bili so mazači in mazalke, ki 
so ljudstvo prevarjale, da znajo bolnikom pomagati, in so tako 
lep denar zaslužile. Splošna razvada je bila popivati, kleti in 
igrati s kockami. 

Duhovni so se takemu početju le malo upirali, ker niso 
bili skoro nič boljši. Poprej so pač tudi oni bolj vzgledno živeli 
in za omiko skrbeli, dokler je vel med njimi duh velikega papeža 
Gregorija VII. [f leta 1085.) in dokler se je morala cerkev 
bojevati z .državo • za svoje pravice. Oženjeni duhovni bili so 
v XII. stoletji prav navadni, še le benediktinci so izbojevali 
celibat. Ko je bila pa cerkvena moč zagotovljena, polenih so se 
njeni vojščaki in udali razuzdanemu življenju. Posamezne je 
treba seveda izvzeti. Nekateri so bili bolj izobraženi, gojili so 

učenost in omiko, zlasti odkar so se bile prebudile vednosti v 
Italiji (krog 1. 1450.1. Ali ta izobraženost ni bila ved splošna. 
Učenjaki so se zbirali okrog vseučilišč. Ko so samostanske 
šole razpadle, so morali ukaželjni mladeniči daleč potovati, če 
so se hoteli izobraziti. To so mogli storiti pa le premožni, drugi 
so ostali brez poduka. Zato se je izcimil poseben učenjaški 
stan. Zadeli so se razločevati omikani stanovi od nevednega 
ljudstva in v začetku XVI. stoletja je prišel v navado častni 
naslov »gospod« ter vikanje (onikanje). 

Največja zmešnjava je bila v XV. stoletji zaradi cerkvenega 
razkola in zaradi Husovega krivoverstva na češkem, ko sta bila 
dva nasprotna papeža in dva različna cerkvena zbora. Tudi 
akvilejska cerkev je imela tedaj dva patrijarha, ker po smrti 
patrijarha Ludvika Teck 1. 1439. imenoval je papež Evgen IV. 
kot njegovega naslednika Ludvika Scarampa Mezzaroto, 
a bazilejski koncil pa Lavrencija, vojvodo Mazovskega 
in škofa Lavantinskega (leta 1444.), ki je postavil za svojega 
namestnika Martina, škofa Pičanskega (Pedena). Podlož- 
niki avstrijskih dežela so priznavali koncilskega patrijarha, Bene- 
čani pa papeževega. In vendar je bilo ljudstvo tedaj zel6 pobožno 
ter je rado romalo, zlasti v Rim. V Št. Ivanu in pa v 
Trstu so bili mornarji vedno pripravljeni, da so prevažali 
romarje v Jakin, za kar so dobivali lep zaslužek, tako da so 
se za romarje kar tepli! 

Zelo grda razvada XV. stoletja je bilo brezmerno pijan- 
čevanje. Po deželi je hodilo vse polno kričačev, ki so viijo 
ponujali in uzorce pokušat dajali. Vsaka graščina in vsaka 
gospoščina je imela svojo pivnico (»taverno«) in je ljudem vino 
kar silila, da je več skupila. Tudi po gradovih in samostanih 
popivali so brezmerno ; zadnji goriški grof je* bil tako hud 
pijanec, da je celo po noči svoje otroke budil in jih piti silil, 
a če niso hot&li, jezil se je .nad njimi, da niso njegovi otroci 
(tako pripoveduje Aenas Silvius Piccolomini K Koga pod mizo 
spraviti, to je veljalo tedaj za viteško čast. Vsled tega je nastala 
splošna zdivjanost in surovost. Tudi v obleki so se ljudje mnogo 
spakovali in nosili smešne mode. 

Akvilejski patrijarh ni skrbel neposredno za duševni blagor 
svojih ovčic. Prepustil je to skrb večjim cerkvam in njih kapitlju 
(n. pr. čedajskemu po Tolminskem, akvilejskemu po Furlaniji), 
ali pa samostanom (rozačkemu po Kanalskem, Brdih in Krasu). 
Drugod je postavil naddijakone kot svoje namestnike. Za 
Goriško je pefetavil takega naddijakona v Gorici, zlasti odkar je 
bil izgubil svojo posvetno oblast. V imenu kapitlja, samostana 
ali naddijakona oskrbovali so duhovnije vikarji (toliko *kot 
današnji župniki), katere si je ljudstvo samo izprosilo od cerkvene 
oblasti. Ti vikarji so imeli pravico sami svoje kaplane voliti in 

morali so iz svojih dohodkov skrbeti za njih hrano. Najstarejše 
fare na Goriškem so: Akvileja, Grad, Sv. Ivan pri Timavi (od 
tod je prišla fara pozneje v Devin) (glej dodatek *), Solkan, 
Tržič (glej dodatek 6 J, Kormin, Brazzano (1083.), Fiumicello (1346.), 
Ločnik (1295.), Biljana, Tomaj (1400.), Romans (1481.), Komen, 
Vipava, černiče, Kanal, Gorica, Šent Peter pri Gorici (1425.), Pre- 
bačina (1450.), Merno (1308.), Šempas (1402.) in vikarijat Po vir 
(pred 1431.). Na Tolminskem je najstarejša fara Volče (1015.), 
potem Boleč in Šenvijška gora (1192.) in zadnjič Tolmin, Ko- 
barid,* Cerkno in Rut (krog 1. 1300.). 

Patrom goriških cerkva so bili goriški grofi, razven ondi, 
kjer so si bili dali odkupiti to pravico. Na Krasu so bili cer- 
kveni patroni grofi Devinski in , njih nasledniki grofi Walsee. 
V cerkvenem obziru je spadal Kras pod Tržaško škofijo in zato 
so Devinci priznavali tamošnjemu kapitlju pravico, da more 
imenovati župnike na Krasu, ali jih odstavljati ; zahtevali so pa 
pravico prezentacije in da kapitelj ne sme imenovati njim nepri- 
ljubljenih oseb. Grofi Walsee pa so začeli že 1. 1395., torej še 
za življenja zadnjega Devinca, samovoljno podeljevati župnije. 
Zaradi tega začel se je dolgotrajen prepir med grofi in kapitljem, 
kateri je stanovitno zagovarjal svoje stare pravice. A Walsee so 
začeli 1. 1414. z oboroženo silo pretiti in od tedaj naprej se je 
večkrat pripetilo, da so grofi katerega kanonika vjeli in zaprli, 
ali pa kapitelj katerega grofovega oskrbnika. Še le avstrijski 
vojvode so ta prepir nekoliko ublažili in nasprotni stranki 
pomirili. Zadnji goriški grofi so zelo skrbeli za duhovne. Takrat 
je primanjkovalo dušnih pastirjev. Da bi vspodbudil mladeniče 
k temu stanu, podelil je Majnard VIL (leta 1382.) duhovnom 
pravico, da smejo zapustiti svoje premoženje po testamentu 
(poprej je pripadla vsa zapuščina cerkvi, deloma tudi vladi). Ko 
bi p^ umrli brez testamenta, naj dobijo njih sorodniki polovico 
zapuščine, drugo polovico pa cerkev, pri kateri so služili. Tudi 
grof Ivan je branil svojo duhovščino zoper patrijarha, ki jej je 
nakladal vedno davke. Nekateri grofi (n. pr. Henrik okoli 1. 1450.) 
so se še preveč potegovali za duhovnike proti patrijarhu, katerega 
so tožili. Zato so ohranili duhovniki goriške grofe še dolgo v 
dobrem spominu. Še 1. 1699. je moral vsak cesarski župnik v 
ponedeljek po »in albis« v Gorico priti ter brati obletnico za 
goriškimi grofi. 

Akvilejska cerkev je imela tudi svoje lastno staro bogo- 
častje in posebne obrede, zlasti liturgično petje in posebne 
cerkvene knjige. Šele 1. 1596. je bilo to posebno akvilejsko bogo- 
častje prepovedano na škofijskem zboru v Vidmu ter so vpeljali 
rimske obrede, rimske knjige. Po mnogih krajih se je rabil poprej 
v akvilejski patrijarhovini slovenski in hrvatski jezik pri očitni 
službi božji in duhovniki so čitali iz glagolskih knjig. Po prejšnjem 

obrednikujebilo mnogo več praznikov, nego dandanašnji, n. pr. o 
božiču štirje dnevi, o veliki noči in binkoštih po trije dnevi, sploh 
pa nad 40 praznikov več, nego sedaj. 

Cerkve so bile središče vsega javnega življenja. Zidane 
so bile navadno v podobi križa, vrata in ozka okna so imela 
špičast obok. V njih so večkrat predstavljali svetopisemske 
dogodbe, pa tudi druge smešne igre in celo plese. Dasiravno 
so papeži in patrijarhi to ostro prepovedali, vendar je bilo 
težko izkoreniniti to razvado. Okoli cerkve je bil majhen obzidan 
prostor in ondi so pokopavali mrliče. Navadno so jih devali v 
meniški obleki v rakev. Po maši za umrlega zbrali so.se 
pogrebci in sorodniki z duhovnikom vred in se vsedli k pojedini 
v cerkveni lopi. Med jedjo so neprenehoma zvonili. Kar jim je 
ostalo jedil, to so razdelili med uboge, naj molijo za dušo 
umrlega. To se je ponavljalo tudi sedmi dan (»sedmine«) 
pozneje. Pri cerkvi je bilo pribežališče hudodelnikov in dokler 
so se ondi mudili, ni jih smel nihče zgrabiti. Romarji so pre- 
nočevali krog cerkve in o semnjih so postavljali prodajalci 
ondi svoje hišice. Tudi k sodniji se je zbiralo ljudstvo pred 
cerkvijo in ondi se je vršila vsa pravda. Pozneje so bili patri- 
jarhi prepovedali (1. 1338.) rabiti cerkveno okolico za posvetna 
opravila. 

Odkar so bili Nemci naše dežele premagali in svojo upravo 
vpeljali, razločevale so se tri vrste ljudij : plemiči, svobodni 
(prosti) in robi (sužnji). Plemiči so bili gospodje v deželi, skoro 
sami nemški naselniki, katerim so cesarji po naših krajih posestva 
darovali. Le malokateri domačin se je znal tako prikupiti, da ga 
je cesar sprejel med svoje plemstvo. Plemiči so imeli vso zemljo 
v svoji oblasti, kar je ni bilo cerkvene. Sezidali so si v deželi 
močne gradove in imenovali so se večinoma po njih, ker takrat 
še niso bili drugačni priimki v navadi, tudi pri navadnem ljudstvu 
ne. Na teh gradovih so živeli navadno sami za-se, zapiraje se 
drugemu ljudstvu. To ni bilo več staro viteštvo, nego upiralo 
se je višjim, preziralo je nižje, otimalo je posestva in neizmerno 
zatiralo ljudstvo. Njih srce je bilo trdo kakor skala, na kateri 
so stali njih gradovi, in njih duša kakor zrak. kateri jih je 
obdajal. Pečali so se večinoma z lovom, pa ne le na živino, 
temveč tudi na ljudi, zlasti na popotnike in kupce. V XIV. stoletji 
je najbolj cvetelo to viteško roparstvo (pl. Strassoldo, Devinci, 
graščaki nad Čedadom). Večkrat so se sprli plemiči med seboj 
in si napovedali krvavo vojno. Koliko so dali patrijarhu opraviti 
in koliko so pripomogli k razpadu njegove moči, to smo že 
videli poprej. Ti grajski gospodje niso marali za vednosti že iz 
sovraštva do neplemenitih meščanov, ki so znanosti podpirali. 
Počasi so se odtezali vojaški dolžnosti in knezi so nabirali vojake 
iz prostega ljudstva ter tako povečali svojo moč. Ko so iznašli 



Narodna izobraženost v srednjem veku. 57 

strelni prah in tope (kanone), tedaj niso bili plemiči več varni na 
svojih gradovih in preselili so se v mesta. Poprej je le redko 
kedaj zadela cesarska kazen plemiča zaradi posebno velikih hu- 
dobij. Tedaj pa je razdrla pravica njih gradove in nihče jih ni 
smel več pozidati na onem mestu. Ko so postali fevdi dedni (v 
začetku XII. stoletja), zidali so si plemiči tudi dedne gradove ter 
se začeli po njih nazivati. x 

Svobodnih ljudij je bilo iz početka zelo malo. Taki so 
bili neplemeniti posestniki zemljišč ali hiš, 'rokodelci, obrtniki, 
kupčevalci, duhovni, učeni, itd. Stanovali so večinoma v mestih 
in trgih pod obramba deželnega kneza, kateremu so davek 
plačevali. Pozneje so se množili svobodni prebivalci po izpuščenih 
robih. Skoro vsi poljedelci so bili robi. Zemljišča so razdelili 
cesarji med plemiče in cerkve, in kdor je na njih prebival, 
postal je rob novih gospodarjev, za katere je moral zemljo obde- 
lovati in jim rabotati. Robi so bili vedno navezani na svojega 
gospoda. Brez njegovega dovoljenja se niso smeli ženiti, ne 
tožiti ali pričati, niti pogodeb sklepati ali testamentov delati. 
Gospodar jih je lahko prodal , zamenjal , daroval , zastavljal 
in tudi zaigraval z njih zemljiščem vred, kakor je hotel. Oženiti 
so se morali, s katerim je on hotel, in če sta se vzela dva roba 
različnih gospodov, sklenila sta ta dva pogodbo med seboj, po 
kateri sta si razdelila njune otroke. Bilo je tudi, mnogo robov 
% brez zemljišča in ti so služili kot. hlapci in dekle gospodom. 
Rabotni dnevi in število ^rabotajočih oseb je bilo natanko dolo- 
čeno, ravno tako tudi tovorna živina in število voz. Za nekatere 
rabote dajali so graščaki delavcem nekoliko. odškodnine v denarji, 
ali pa v jedi in pijači (n. pr. pri zidanji in popravljanji gradov, 
pri obdelovanji vinogradov in oljčnikov, pri sekanji drv itd.). 
Meščani seveda niso nikoli rabotali. Onim robom, ki so živeli 
na cerkvenih posestvih, godilo se je mnogo bolje, kakor pa 
tistim, ki so bili lastnina posvetnih gospodov. Cerkev je tudi 
na to delala, da so gospodarji svoje robe velikokrat osvobodili. 
Če so to v testamentu izrekli, šli so novoosvobojeni v črni 
obleki za pogrebom svojega gospoda, če je pa kdo hotel svoje 
robe že v življenji osvoboditi, izročil jih je cerkvi in duhoven je 
peljal osvobojenca trikrat okoli altarja ter ga razglasil kot cerkve- 
nega državljana. Tak je plačeval cerkvi nekaj denarja za njeno 
varstvo. 

Svobodni ljudje so se naselili v mestih, da so se umaknili 
nasilstvu plemičev. Mesta so se pa jako težko vzdignila v taki 
deželi, kjer je bilo malo svobodnih in so imeli plemiči tako 
veliko oblast. Staro mesto Akvileja je vedno bolj padalo. Nasproti 
sta rastla čedad in "Videm ter drugi furlanski kraji. Patrijarhi 
so pospeševali ustanovitev mest in jim dajali veliko avtonomnih 
pravic, ker so upali najti v njih zaslombo nasproti nepokornemu 

plemstvu. Zato pa so zidali tudi plemiči svoje hiše v mestih, 
da so se prištevali meščanom in ljudstvo za svoje namene 
pridobivali. Zoper sovražne napade so se utrjevala mesta z 
ozidjem, ali pa z rovom in nasipom. Vsako mesto je imelo 
svoje lastne postave. Vladal je je glavar ali župan z mestnim 
svetovalstvom. Vsi družinski očetje so se shajali k zborom in 
sklepali o mestnih potrebah, dohodkih (colninah) in stroških, o 
naredbah za varnost zdravja in za olepšanje mesta, zlasti pa o 
semnjih in cenah blaga. Na Goriškem je bilo še težje, da hi 
se kak kraj povzdignil do mesta, ker grofi so radi vladali ne- 
omejeno. Vendar je povzdignil grof Majnard II. Gorico v trg^ 
(1. 12i0.) in grof Henrik III. v mesto. Pozneje so dovolili grofi 
(1. 1436.) Kormiau lastne postave in lastno vlado. V XV. stoletji 
podelijo celo Tolminskemu posebno upravo. Tržič je postal že 
zgodaj svobodna občina pod patrijarhi. 

Ljudstvo po deželi je bilo razbeljeno v občine (navadno 
je bila vsaka župnija občina za-se) in te v soseske, po svojih 
lastnih potrebah" Slovenske občine so vladali župani (ali ne 
več v tako obširnem smislu kot v starem veku, ker so bile 
občine manje), italijanske pa sindaki ali dekani. Na čelu občine 
je stalo dvanajst mož (»dvanajstija, dvanastarija«). Zupane so 
izbirali občinarji sami, a graščaki so jih potrjevali; po nekaterih 
krajih fn. pr. po devinskem Krasu) imenovali so jih kar graščaki 
sami. Župani so uživali neko občinsko zemljišče, imenovano ž up- 
nica, ki je bilo prosto davkov, desetin in rabot, a zato je moral 
župan pogostiti svojega graščaka, ko je prišel v vas. Potem so morali 
župani pobirati davekj desetine in globe od svojih občinarjev. Ko 
je graščak potoval, preskrbeti mu je moral župan voz, nosilnice 
ali konja. Tudi na lov ga je moral spremljati, orožje mu nositi 
in pse držati. Kot znamenje svoje oblasti imel je župan posebno 
okovano palico. On je hranil občinsko mošnjo in javna pisma, 
če jih je občina kaj imela. Občinske seje so bile pod veliko 
vaško lipo, okoli katere so stale kamenite klopi za občinske 
svetovalce. Starešinstvo je oskrbovalo občinsko premoženje, po- 
ravnavalo po starih običajih prepire med sosedi in občinarji in 
razsojalo manjše pravde ter obsojalo na globe ali pa tudi v 
»berlin« (ječo). Razven tega so Qskrbovale občine tudi svoje 
cerkveno premoženje. Tudi za varnost polja pred tatovi je moral 
župan skrbeti. Nemškorutarska občina je imela še posebne pra- 
vice in njen župan je sodil prepire med vaščani. 

Iz vsega vidimo, da je imelo ljudstvo takrat še zelo malo 
pravic samo čez-se. Tudi plemiči so bili iz početka vsi odvisni od 
deželnega kneza. S časom (od 1. 1230.) pa so dobivali vedno več 
vpliva,* združili so se med seboj in prisilili grofa, da se je držal 
njih nasvetov. Plemičem so se pridružili tudi župniki in sploh 
cerkveni oblastniki. In najpozneje so prišli zraven tudi poslanci 

mest in svobodnih * občin. To so bili takoimenovani »deželni 
stanovi«. Oni so potrjevali nove postave in davke. Omenjajo se 
že pod grofom Henrikom V. kot deležniki vlade; pa večjo moč 
so zadobili še-le pod zadnjim grofom Lenardom. Pod goriškimi 
grofi so bila sledeča oskrbništva: Latisana (Portlausan), Belgrad, 
Gorz, Reifenberg, Niederkarst (Comen ali St. Daniel), Schwarzen- 
egg (glej dodatek 7 J, in Planina. 

Sodstvo je bilo v srednjem veku jako priprosto. V deželi 
ni veljala jednotna postava, nego več različnih. Nasledniki starih 
Rimljanov in duhovniki so živeli po rimskem i ali kanoničnem) 
pravu, potomci Langobardov po langobarškem, nemški naseljenci 
po bavarskem in Slovenci so se držali svojih starih pravnih 
šeg. Težko je bilo za sodnika, zlasti kedar mu je bilo soditi 
med dvema nasprotnikoma, ki sta živela vsak po svojem pravu. 
Zato je hotel vpeljati patrijarh Popon za vso Furlansko jedino 
le rimsko pravo. Pa to se mu ni posrečilo in posamezne 
pravne navade so veljale še do patrijarha Markvarda • Ta je dal 
sestaviti na podlagi rimskega prava in z ozirom na vkoreninjene 
šege pravni zakonik za Furlansko (»Consfcitutiones Patriae Foro- 
julii«), leta 1366. Ta zakonik je zadobil počasi splošno veljavo in 
goriški grofi so ponaredili po njem svoj zakonik, ki je veljal 
do leta 1500. Zraven tega pa je imelo veliko občin (svobodnih) 
svoje lastne pravne določbe. Kazni so bile jako ostre in gro- 
zovite. Veljalo je pravilo: »glava za glavo«. Smrtna kazen je 
bila prav navadna. Obsojenca so poprej mučili, potem mu odse- 
kali glavo, ga obesili ali na gromadi zažgali. Nekaterim so 
odsekali desno roko, izbili oko, iztrgali jezik; drugim so vžgali 
sramotilno znamenje na obraz; tretje so pretepli ali privezali 
h kolu na kakem javnem prostoru. Denarne kazni so bile za 
manjše pregreške. Kdor je šiloma prišel v drugo hišo, moral 
je plačati za vhod trideset slovenskih lir (21 goldinarjev) 
in ravno toliko za izhod. Kdor je po krivem pričal, plačal je 
360 goldinarjev, ali če ni mogel, izrezali so mu jezik. Nahajale 
so se tudi cerkvene kazni. Kdor ni plačeval desetine, ali kdor 
je ljudi odiral, tega niso hoteli pokopati. Drugim niso hoteli 
sv. zakramentov deliti, ali pa so jih izključili iz cerkvenega 
občestva. Za kriminalne reči so se bile ohranile od starih časov 
nekake porotne sodnije, ki so pomagale sodniku razsodbo skle- 
niti. Ce so nižje sodnije koga obsodile k smrti, vrgel mu je 
rabelj, vrvico okoli vratii in ga izročil višjemu sodniku. 

Nižje sodstvo so izvrševali po Goriškem grofovi oskrbniki 
in sicer po sledečih krajih: v Gorici, Korminu, Moši, na Vp- 
gerskem, v Renčah, Ritienbergu, Zavrhku, Vipavi, Tolminu in 
Idriji. Po drugih krajih so imeli nižje sodstvo tisti grofi, ki so 
ondi stanovali, ali pa sploh plemenite rodovine. Take sodnijske 
obravnave so se imenovale pravde. Na očitnem trgu, pod 

drevesom sredi vasi ali pod cerkveno lopo so se zbrale stranke 
k pravdi. Sodnik je prišel, pripeljal seboj kako pričo, katero je 
srečal na cesti , ali če je bila pravda botj važna, sklical je 
občinske može vkup. Vsa obravnava se je vršila ustmeno, 
kratko in hitro. Sodnik je izrekel razsodbo po starih šegah in 
njegov pisar jo je zapisal. To se je imenovalo »šentencija«. 
če je kazen v denarjih obstajala, dobil je tretjino sodnik, drugi 

dve pa deželni knez. Na takih sodnijskih dnevih so tudi poljski 
in gozdni čuvaji naznanili tatove in divje lovce. Kdor še ni bil 
plačal svojega davka in svoje desetine, moral je k temu naroku 
priti, drugače je moral globo plačati ali pa iti v ječo. 

Vrhu civilnih in kriminalnih kaznij bile so tudi cerkvene 
kazni, katere so duhovniki dajali za pohujšljivo življenje. Naj- 
višja cerkvena kazen je bilo izobčenje I ekskomunikacija) za 
posamezne osebe ter prepoved (interdjkcijaj za cele predele. 
Izobčenje je zadelo navadno ohole plemiče in se je izreklo v 

cerkvi pred vsem zbranim ljudstvom. K zbiranju zvonili so vsi 
zvonovi in po cerkvi so bile vse sveče prižgane. Potem se je 
prebralo izobčevalno pismo, zvonovi so utihnili, sve#e pogasili 
in na tla vrgli. Na to so vrgli proti hiši izobčenca tri kamne 
(kot spomin na Corisa, Datana in Abirona, katere je bila zemlja 
žive požrla). Ostre kazni so prepovedovale dajati izobčencem 
jedi in pijače, kruh jim peči in prenočevati jih. Vsaka dežela, 
kjer se je mudil izobčenec, zapadla je interdiktu, t. j. tam niso 
več maše brali, izpovedali in obhajali, izvzemši bolnike v skrajni 
nevarnosti. Umrlega izobčenca niso pokopali cerkveno, nego 
ga zagrebji v neposvečeno zemljo. Trdovratne izobčence in 
take, ki so bili večkrat kaznovani na ta način, izročili so po- 
svetni oblasti, ki je. imela za to najstrožje (sicer po deželah 
in mestih različne) kazni. 

Davki so bili različni in morali so se plačevati na več 
strani, cerkvi in posvetnemu gospodu. Deželni knez je dobival 
na leto od vsake kmetije (t. j. celega zemljišča, 24 kampov ali 
877 arov) 1 goldinar 50 krajcarjev in ravno toliko od vsakega 
mlinskega kamna. (Najnavadneji davek je bil »od ognjišča in 
kolesa«.) K temu so prišle desetine od živine in poljskih pri- 
delkov, bera od vinogradov, davek za pravico pasti in drva 
sekati. Kadar je knez potoval po deželi, zložiti so mu morali 
podložniki vse, kar je za živež potreboval, in. dati so morali pičo 
za njegove konje in tovorno živino. Od plemičev sta dobivala 
patrijarh in grof še posebne dohodke, kadar so kaj prodali, 
zamenjali, zapustili, ali pri drugih priložnostih. Plačevala se je 
tudi užitnina od soli, vina, tujih pridelkov, itd. O vojskinih časih 
in v sili je povfečal knez te davke. Vrhu tega so pa še plemiči, 
ki so davke pobirali, veliko več zahtevali od svojih podložnih. 
Ce prištejemo še raboto, izprevidimo, da se je robskim kmetom 
godilo jako slabo. Stiskanje kmetov je doseglo svoj vrhunec 
proti koncu srednjega veka. Ljudje so bili obubožali, prišli so 
oderuhom v roke in niso mogli več plačevati visokih priklad 
za vojsko proti Turkom. Zato »so se za*čeli kmetje v naslednjem 
stoletji upirati proti svojim tlačiteljem zlasti po Kranjskem in 
Štajerskem. 

Dežela ni bila bogata. Poljedelstvo je bilo sicer povsodi 
razširjeno, ali zepnlja se je le slabo in nepovoljno obdelovala. Raz- 
širjena je bila mnogo bolj po deželi (zlasti po Vipavskem) oljka, 
tako, da so celo cerkveno desetino z oljem plačevali še v XVI. in 
XVII. stoletji. Po goratih krajih so sejali lan v veliki množini, ker 
so lanene krpe prav dobro prodajali v italijanske papirnice, ter se 
pečali zlasti z živinorejo. Po Tolminskem se je bilo začelo plani- 
Uprstvo in sirarstvo, ki se je bilo iz Laškega zaneslo v naše gore. 
Po zimi so gonili živino v primorske kraje, na Furlansko, v akvi- 
lejsko in tržaško okolico. Patrijarh je dobival poleg herbatika (paš- 

nine) določeno število sirov ali mesto vsakega blizo pet krajcarjev. * 
Gotovo niso delali takrat (okrog. 1. 1300.) velikih sirov! — Tudi 
gozdarstve dajalo je že mnogo dobička, čeravno se takrat še 
neso umetno z njim pečali. Gozdov pa je bilo tedaj še seveda 
mnogo več, zlasti po Tolminskem in Bolškem ter po Krasu. 
Pa tudi nad Gorico so bili hribi (Svetagora, Škabrijel in Štanjel) 
vsi poraščeni z visokim jelovjem. Sem so zahajali italijanski 
škafarji in oglarji (zato je še sedaj toliko italijanskih priimkov okoli 
Gorice). Ti škafarji so bili tudi zažgali (po neprevidnosti?) obširen 
gozd, tako da je pogorel dve milji daleč nad Solkanom. Kraški 
hrasti pa so romali, večinoma v Benetke za ondotne stavbe na 
kolih in za raznovrstne ladje. 

Rokodelstvo in obrtnijasta napredovali samo po 
mestih. Po deželi so imeli rokodelce le za domaČe potrebe: 
tkalce, krojače in čevljarje, mlinarje, Žagarje, zidarje in kovače. 
Znamenito je, da seje bila ohranila staroslovenska navada zadrug, 
$a so se cele vasi samo z jednim in istim rokodelstvom pečale. 
Kar je bilo več, morali so dobivati ljudje iz mesta ali iž drugih 
krajev. V mestu so živeli rokodelci združeni v cehih in, kdor 
ni bil ud kakega ceha, ni smel delati. Po deželi ni bilo proda- 
jalnic, vsak je moral v mesto. 

Boljše je bilo s kupčijo. Za to je bila naša dežela tako rekoč 
ustvarjena, ker leži ob morji in-ker držijo skozi njo velike ceste. 
Zaradi te važne lege za trgovino so mnogi hrepeneli po Goriškem 
in Furlanskem. Mir v tej zadnji deželi je odločeval o trgovinsko- 
političnih razmerah med Italijo in Nemčijo. Ne samo prevozna 
trgcfvina dajala je mnogo dobička, nego tudj rokodelstvo in 
obrtnost sta se okoriščali z uzorci novo vpeljanega blaga. Ita- 
lijanska mesta so kupovala razne poljedelske, živinorejske in 
rudninske surovine iz planinskih dežela, jih potem predelala 
v obrtne izdelke in razpečala med prvotne zalagatejje. Od 
začetka je bila Akvileja središče vse trgovine, pozneje pa, ko 
je postajal tamošnji zrak prebivalcem vedno bolj škodljiv, pre- 
selila se je vsa trgovina v Benetke. Benečani so sklenili 1. 1 206. 
in 1222. trgovirfske pogodbe s patrijarhi in so si tako zagotovili 
prosto kupčijo po vsej patrijarhovini. Na celi obali od Primera 
do Caorl smele so njih ladje pristajati carine proste in pozneje 
so sklenili Benečani še mnogo sličnih trgovinskih pogodeb s 
patrijarhi. Oškodovanim beneškim trgovcem moral je patrijarh 
povrniti izgubo, ob času vojne pa vsaj odškodovati jih. O takih 
povrnitvah in odškodovanjih sodil je poseben konzul, ki je bival 
v Benetkah, .a dobival svoje odstotke iz Akvileje. Ta je imel 
namreč v Akvileji dve posebni mitnici in dobival 40% od 
dohodkov sejma sv. Ivana. Iz Benetek je dobivala naša dežela 
sol (skladišča za njo so bila v Portogruaru, Latisani in Akvilejil, 
olje, vosek, dišave, sukno, steklo in ves drugi lišp. Iz Koroškega 

in Štajerskega prihajalo je železo, jeklo in vse poljsko orodje. 
Nasproti je prodajalo Goriško tema dvema deželama vino, v 
Benetke pa žito in živino. Razven tega pa je cvela še velika 
kupčija z lesom, ker so Benečani potrebovali mnogo trdnega 
lesa za svoje hiše na vodi in za ladje. Tudi goriško ribolo 
(rinfollium) izvažali so v Benetke, in po tržnem redu od 1. 1338. 
plačevalo se je od vsakega vrča (»aftfora«) dva groša carine. 

Glavni pogoj kupčiji so dobre ceste. Najvažneja cesta 
na Goriškem je bila Je vedno ona , ki vodi iz Čedada skozi 
Kobarid in Boleč čez Predel na Trviž . in v Beljak. Glavna 
kupčija med Benetkami in Dunajem je šla takrat čez Beljak, 
Breze in Judenburg. Odkar so se bile pa Benetke povzdignile 
na mesto poprej tako važne Akvileje, propadala je predelska 
cesta. Benečanom je bila odročna in zato so začeli podpirati 
novo cesto ob Taljamentu in Beli (Fella) čez Pontebo na 
Trviž. # Potem, ko je bila začela Akvileja propadati in je pomorsko 
kupčijo k sebi privabila luka Latisana ob Taljamentu, začela 
se je tudi p v roti notranjosti razvijati nova cesta čez Kodrojp, 
S. Daniele, Žmin (Gemona) in Vencon na Pontebo. Benečani so še 
za čalsa patrijarške vlade skrbeli za vzdržavanje in popravljanje 
pontebanske ceste ; tudi goriški grofi so zahtevali, da naj imajo 
oni pravico skrbeti za varstvo te ceste in za spremljevanje 
trgovcev. Nasproti pa je predelska cčsta vedno bolj propadala, 
čeravno sa si patrijarhi vedno prizadevali povzdigniti promet na 
oni cesti, ki je vodila naravnost v Akvilejo. L. 1337. so ponovili 
poprejšnji ukaz, da naj se vse blago od Žmina doli obrne proti 
Akvileji. S tem je bilo pomagano posebno Vidmu, ki se je vsled 
tega vedno bolj razvijal, in tudi Benečanom ni bilo mnogo 
navskriž, ker so imeli v -Akvileji svoja skladišča. Poslednji so 
vedno tiščali v patrijarha, naj zboljšuje ceste in odstranja pro- 
metne ovire. Patrijarh je kazal tudi vedno dobro voljo ustrezati 
tem zahtevam, ali roparski plemiči so ga vedno ovirali. Patrijarh 
Ottobono je zagotovil 1. 1305. popolno svobodo in varnost vsejn 
trgovcem po njegovi deželi. Posebno del ceste od Žmina do 
Kluže (Chiusa jforte) bil je zelo nevaren zaradi ondotnih plazov, 
usadov in povodenj. Avstrijski vojvode, katerim je bila najkrajša 
trgovska pot v Benetke čez Pontebo, zahtevali so odločno od 
patrijarha, naj vzdržuje bolje to cesto, in kot poroštvo za to 
hoteli so (vojvoda Rudolf) imeti trdnjavo Vencon. Po ravno tej 
trdnjavi so hrepeneli tudi Goričani, ki so imeli v svoji oblasti 
vse kraje ob cesti iz Palmanove v Kodrojp in deloma tudi one 
ob cesti iz Palme proti Vidmu. Ob tej cesti so skrbeli* oni za 
varnost, ali mnogokrat so zahtevali za to čezpostavno plačilo. 

Nasprotno pa je bila tudi predelska cesta silno nevarna. V 
Hribih nad Čedadom je bilo veliko trdnih gradov ; njih lastniki so 
začeli napadati in ropati premožne potovalce in zlasti kupce. 

Vzeli so jim blago in je obdržali zase, kupce so pa izpustili le 
proti veliki odkupnini. Mestu Čedadu je bilo veliko ležeče na 
# predelski cesti in prosilo je patrijarha pomoči; leta 1319. obrnilo 
se je celo do bamberškega škofa, v čegar lasti je bil Trviž, 
naj popravi cesto čez Predel. Ta je izrekel smrtno kazen nad 
roparskimi vitezi. Z velikim trudom so premagali čedajci njih 
gradove in jih popolnoma, razdejali (1. 1364.).' Pa to ni moglo več 
oživiti kupčije na tej cesti. Benečani so jo nalašč zanemarjali, 
ko so postali gospodarji v deželi, in mesto Žmin se je zelo pote- 
zalo za pontebansko cesto. Predelska cesta je osamela in Vasi ob 
njej, ki so živele o prevažanji in pripregi, so morale obubožati. 

Druga važna cesta je peljala iz Istre po Krasu v Tržič (mit- 
nica) in Akvilejo. Tretja glavna cesta je držala iz Kranjskega po 
vipavski dolini v Gorico in od todi mimo Kormina v Čedad, mimo 
Gradišča pa v Videm, ali skozi Palmanovo v Kodrojp. Važna 
je bila tudi cesta iz Trsta čez Bazovico in Divačo v Senožeče. 
Bilo je pa tudi mnogo stranskih cest in tovornih potov čez Go- 
riško. Iz Solkana ni šla cesta za Sočo, nego čez gore v Kanal 
in od todi k Sveti Luciji. 

Omeniti je še ceste iz Tržiča po Krasu čez Brestovico, 
Gorjansko, Volčjigrad in Hruševico v Štanjel ter od todi v Vipavo. 
Ta pot pa je bila zelo težavna in okorne vozove so mogli 
vleči le voli. Po drugih*krajih se je mnogo tovorilo, zlasti iz 
Čedada skozi volčanske Rute v Tolmin, Sv. Lucijo^ Koritnico 
in od todi ali čez Petrovobrdo in sedlo Jamnik v Radovljico, 
ali pa čez Bukovo in Cerkno v Škofjo Loko. 

Poleg Benetek začel je tudi Trst vabiti kupčijo na svoj 
trg. Že v XV. stoletji skušali so Benečani vso trgovino iz slo- 
venskih dežela, zlpsti iz Notranjskega .in iz Istre, privleči k sebi 
in trgovce prisiliti, naj bi svoje blago jedino le v Trst prinašali 
(posedli so bili iz tega namena Lokvo in Podgrad). Zato so 
Benečani leta 1463. Tržačanom celo vojno napovedali in jih s 
pomočjo benečanske stranke v Trstu vsaj mimogrede užugali. 
Tržačani so bili prepovedali izvažati blago iz svojega mesta, ali 
na posebno prošnjo dovole 1. 1419. prosto izvozijo prebivalcem 
Furlanskega, Goriškega, Devinščine in Celjske grofije. Za našo 
trgovino potegovala so se mesta Benetke, Trst, Koper in Milje. 

Naravno je, da je fmela tako. živahna trgovina tudi svoje 
hude nasprotnike. Benečani so sezidali trdnjavo Belforte ob 
izlivu Timave, da bi gospodarili s trgovino pri sv. Ivanu. Devinski 
gospodje so ropali po goriški in tržaški cesti. Tako imenovane 
»represalije« bile so kaj čisto navadnega in mnogokrat se je 
pripetilo, da je celo patrijarh očitno dovolil svoje nasprotnike 
»stiskati« z ropanjem in robljenjem. 

V deželi so bila središča kupčije Akvileja, Devin, pozneje 
Gorica. Grofi so imeli svojo luko v Latisani in pri Devinu. 

V bližnjem sv. Ivanu je bil starodaven in imeniten sejem za 
konje. Colnina je bila zelo velika in je ovirala kupčijo. Od 
colnije v Tržiču je dobival patrijarh na leto 4860 goldinarjev 
in od colnije v Tolminu (za žito in vino) 1200 goldinarjev. 
Okoli naše dežele so bile najvažneje mitnice: v Klužj pri Venconu 
(patrijarhova) , na Trvižu (bamberškega škofa) , v Loki (brižin- 
skega škofa) in v Senožečah (patrijarška in potem kranjskih 
vojvod). Patrijarhi so skušali dobivati blago iz Benetek brez 
colnine. Tako oproščenje so dovoljevali lastniki mitnic pogostoma, 
n. pr„ bamberški škofi Bolčanom za žito s Koroškega. Goriški 
grofi so smeli vino in* južne pridelke brez colnine voziti iz 
Gorice v Lijenc na Tirolsko. Po deželi je bilo poleg že ome- 
njenih središč kupčije še več tržnih krajev in z vsakim opasilom 
(žegnanjem) je bila združena tudi živahna kupčija. Teden poprej, 
predno se je začel trg, izpostavili so na javnem kraji »tržne pra- 
vice«, t. j. ria visokem drogu leseno roko, ki je držala meč, zna- 
menje, da svobodna trgovina stoji pod obrambo deželnega kneza. 
Bila je postava, kedar je prišel kak kupec s svojim blagom v trg 
(tržni kraj), da je moral nekoliko časa ondi ostati in izposta- 
viti svoje blago na prodaj. Potem še le je smel dalje z blagom. 

Kupčija po naših krajih je bila navadno v tujih rokah, 
pri flerentinskih kupcih. Ti so zalagali deželo z različnim blagom, 
pobirali so colnino in menjavali denar. Bili so pa navadno 
oderuhi, ki so zahtevali po petdeset do šestdeset odstotkov. 
Bili so tako nesramni in so ljudstvo tako molzli, da je moral 
skleniti patrijarh ostre postave zoper oderuhe. Pa to je le malo 
pomagalo. Na njih ihesto so prišli okoli 1. 1300. židje, ki so 
bili iz početka .bolj pošteni. Naselili so se po mestih in večjih 
krajih ter plačevali deželnemu knezu poseben davek, da jih je 
branil napadov od strani kristjanov. Pa tudi židje so se v 
kratkem času poprijeli oderuštva in so še večje odstotke zahte- 
vali kot poprej florentinski kupci. 

Patrijarh in goriški grof sta kovala lastne denarje od 
L 1230; naprej. Florentinski mojstri so jima delali denar navadno 
v Brezah (Friesach) na Koroškem, ker so ondi okoli srebro 
kopali. Pozneje so kovali denar za patrijarha v Akvileji, Čedadu 
in Vidmu, za grofa pa v Gorici in Lijencu. Jednotni denar se je 
imenoval »srebrni denar«, iz bakra, kateremu je bila prime- 
šana osminka srebra. Tak »denar« je veljal blizo devet naših 
novih krajcarjev. Dva denarja sta bila g r o š. Računali so 
pa po liri, ki je imela dvajset denarjev (1*80 gld. av. v.). V 
navadi jo bila tudi »slovenska lira«, dvainsedemdeset krajcarjev 
vrednosti. Razven tega je bila še »mala lira« (lira piccola = 1 gld.). 
Večje svote so računali po markah (jedna »marka denarjev« je 
bila vredna blizu 14 */» gld.). Državna marka pa je obsegala 
800 denarjev (72 gld.) in plačevala se je nekoliko v blagu, (po 

šest starjev pšenice, ravno toliko ovsa in prosa, štiri kokoši z 
njihovimi jajci) nekoliko v denarjih (namreč še 24 denarjev 
poleg omenjenega blaga). Goriški denarji so bili podobni akvi- 
lejskim. Jedrrota je bil » denar « v velikosti groša. Razven 
tega so kovali grofi tudi pol denarja. V deželi je bil vsakdo 
primoran sprejemati goriški denar, zunaj dežele ga pa ni smel 
rabiti. Vsak knez je koval nov denar in ga navadno poslabšal 
in zmanjšal, čeravno je imel skoro jednako vrednost kot stareji 
boljši denar. Iz tega je prirastel knežji denarnici lep dobiček. 

Ohranila se nam je tudi cena najnavadnejšega blaga, ki 
je prišlo v Vidmu na trg. Leta 1373. jfe veljal jereb štiri de- 
narje (36 kr.), zajec sedem denarjev, dvanajst ptičev, štirje drozgi, 
sedem jajec po jeden denar. Star pšenice je veljal v XIII. stoletji 
3*15 goldinarje, v naslednjem. 2*48 goldinarja in v XV. stoletji 
2-70 gld. (v XVI. pa že 5*60 gld.). Kvinč vina se je prodajal 
v XIV. stoletji po 2-80 gld. in v naslednjem po 3*60 gld. Vse 
kupčijske pogodbe in sploh vse pogodbe bile so natanjko se- 
stavljene in spisane od javnih notarjev. Vsaka najmanjša reč, 
včasih tudi hudodelska pogodba, se je sklenila v pričo notarja. 
Zato je bilo vse polno notarjev. 

Vojakov je bilo navadno malo. Iz početka je imel vsak 
plemič dolžnost, na svojih gradovih nekaj oboroženih hlapcev 
rediti in ž njimi priti na pomoč svojemu knezu, kedar ga je 
pozval. To so bili vojaki po poklicu in njih gospodar je moral 
skrbeti njim za orožje, obleko in živež. Tudi podložni kmetje so 
bili dolžni o vojnem času braniti gradove in mostove ter skrbeti 
za varnost na polju in sejmih. Pozneje že je izcimila deželna 
vojska, katero je sklical knez v bojnem času. Vsak posestnik 
in plemič, vsako mesto in svobodna občina je morala dati neko 
število vojakov. V sili so poklicali vsakega desetega ali pa tudi 
vsakega šestega moža izmed vseh možkih od osemnajst do 
šestdeset let starih. Včasi je dalo vsakih deset hiš po jednega ali 
dva moža. (L. 1382. je imelo Tolminsko 820 in tržiška okolica 
490 hiš.) Kdor je poslal vojaka, moral ga je tudi oborožiti 
in preživiti. Vsa vojska je obsegala : K o n j i k e s čelado, su- 
lico in mečem ; strelce z lokom in mečem in pešce z 
mečem oborožene. V mirnih časih so služili po jedno leto in imeli 
so po zimi svoje vojaške vaje. Kedar je začelo biti plat zvona, 
zbrali so se in šli v vojsko. Razdeljeni so bili v "več oddelkov in 
vsak je imel svoj prapor ter svoj vojaški voz (caroccio). Na tem 
vozu je stalo visoko drevo in vrhu njega so postavili križ ter obesili 
prapor. Sramota je bila velika, če so jim sovražniki voz vzeli. — 
Vse vojskovanje se je spremenilo, odkar so iznašli strelni prah in 
vpeljali puške (I. 1330.) ter topiče (1. 1370.). Od tedaj niso več 
hodili deželani v vojsko, nego kdor se je hotel vojskovati, najel 
si je takih vojakov, ki so za plačilo služili različnim gospodom. 

Krog leta 1330. so začeli zidati kamnite hiše z opeko 
krite mesto poprejšnjih lesenih in takrat so postavljali tudi prve 
dimnike. Od takrat so postali ljudje (zlasti plemiči) bolj potratni 
in so izdali veliko za lišp in lepa oblačila. Kedar se je omožilo 
kmetsko dekle, dali so mu za doto kravo s teletom, kožuh, dve 
obleki, posteljo s podglavnikom in perilo. Nevesta je oblekla 
rudeče krilo in na glavi je imela belo pečo po stari slovenski 
šegi. Plemenite gospe pa so dobile svileno, žametovo in škrlatovo 
obleko, zlato verigo, koralde in kake dvetisoč goldinarjev. Po- 
trato v oblačenji so skušali patrijarhi zaprečiti z ostrimi posta- 
vami (n. pr. 1. 1342.). 

Srednjeveško kmetsko nošo opisal nam je Francesco di 
Toppo o priložnosti slovesnega vhoda patrijarha Bertranda v 
Akvilejo -(28. oktobra 1334. y takole: »Prihajali so prebivalci iz 
kraških gora s temnimi kapami, obšitimi s kožuhovino ali vidro- 
vino z rudečim čopom. Nosili so sive jopiče in kratke hlače, 
ki so mahljale brez gumb pod kolenom in izpod katerih so se 
kazale rudeče ali pa višnjeve dolge nogavice. Nekateri so nosili 
tudi visoke, debele in podkovane škornje ter držali v rokah ali 
pa na ramo naslonjeno debelo gorjačo. Prišle so žene s Kranj- 
skega, ki leži na oni strani Goriškega, in so nosile na glavi 
belo strjeno ruto, ki je visela po hrbtu doli in del tega za- 
krivala. Imele so bele ali pa rudeče modrce, krilo obšito z 
raznobarvenimi trakovi in na nogah so nosile čevlje, kateri 
so bili z jermeni dobro zvezani. Bile so večinoma plavolase 
jblondine), imele so kot nebo višnjeve oči in mnoge tudi pege 
v obrazu. Na prvi pogled kazale so več močij in zdravja kot 
pa dražesti in mičnosti. Furlanske žene so se malo razločevale 
od Kranjic'; nosile so krajše in bolj kvadratne rute, daljša krila, 
čevlje bolj nizke in manj okorne. Mnoge med njimi so imele 
prav črne lase, bliščeče oči ; s svojim lahkim obnašanjem vabile 
so k ljubezni, k veselju. Furlani so nosili bel usnjat pas s širokim 
sklepancem od spredaj in ob tem je visela na verižici zakrivljena 
sekirica ! 

V. Goriško pod Avstrijo. 

1. Zunanji dogodki od 1. 1500. do L 1800. 

Naša mogočna država je nastala iz majhne dežele na se- 
danjem Dolenjem Avstrijskem. Pod vlado Habsburžanov (od 
1. 1282.) je avstrijska država hitro naraščala; pridobila si je 
Koroško in Kranjsko, potem Tirolsko in leta 1500. Goriško. Šest- 
indvajset let pozneje so bile združene z Avstrijo vse češke in 
ogrsko-hrvaške dežele in tako je postalo naše cesarstvo velika, 
mogočna država, ki je imela prvo besedo v Evropi. 

Po smrti zadnjega goriškega grofa je bil Ivan Febo V. 
della Torre kapitan vseh goriških posestev in on jih je izročil 
cesarju Maksimilijanu. Ta se je razglasil na podlagi, dednih po- 
godeb od 1. 1361.,- 1394., 1436. in 1460. za zakonitega dediča 
goriških grotov in deželnega kneza na Goriškem. Poslal je tri 
grofe kot svoje namestnike s tristo jezdeci v Gorico, da bi prevzeli 
deželo v njegovem imenu. Stanovi so se poklonili cesarjevim 
poslancem, prisegli zvestobo in ti so jim potrdili vse njih stare 
pravice. Z veseljem je pozdravilo ljudstvo novo 
vlado, nadejaje se krepkejše obrambe pod mo- 
gočnimi peruti avstrijskega orla. Od njega je željno 
pričakovalo reda, varnosti in obrambe nasproti Benečanom in 
Turkom. 

Cesar Maksimilijan je vsa svoja posestva na Furlanskem 
združil z nemško državo in jih priklopil avstrijskemu okrožju. 
Goriško je imelo pri deželni vladi v Gradcu jednega zastopnika, ki 
je imel skrbeti zlasti za obrambo meje proti Benečanom. Prido- 
bitev Goriškega je bila velike važnosti za Avstrijo, ki je s tem 
zaokrožila svoje meje na jugozahodu. Naloga naše dežele je bila 
tedaj braniti državno mejo na tej strani pred napadi Benečanov, 
zlasti pa ohraniti akvilejsko obal pred Benečani, ki so bili že 
tako posedli vso zahodno obal Jadranskega morja in tudi naj- 
boljši del vzhodne obali. 

Cesar Maksimilijan je tudi hitro pokazal svojo skrb za novo 
pridobljeno deželo. Razdelil jo je v več okrajev ali glavarstev, 
namreč v bolško, tolminsko, goriško, rihenberško, vipavsko, za- 
vršniško, devinsko, gradiščansko, korminsko in akvilejsko. Petero 
glavarstev je bilo na Furlanskem: Morano, Porpetto, Latisana, 
Belgrado in Pordenone.) Vsak okraj je vladal poseben glavar 
(kapitan), ki je skrbel za upravo in sodnijo. Vsi ti glavarji pa 
so bili nekoliko odvisni od goriškega; ta je potrjeval njih na- 
redbe in sodnijske določbe. Pozneje so se pa nekateri glavarji 



Zunanji dogodki od 1. 1600. do 1. 1800. 






oprostili te odvisnosti, zlasti oglejski, tolminski in bolški, ki so 
bili neposredno vladi v Gradcu podrejeni. 

Goriški glavar je pa vendar vladal v nekaterih stvareh po 
celi grofiji, zlasti gledl mejne obrambe, s pomočjo deželnih stanov ; 
oskrboval je sodstvo, pobiral davke in dohodke ter načeloval 
deželni vojski. Skrbeti mu je bilo zlasti za deželno obrambo proti 
Turkom in Benečanom, ki so si bili večkrat zavezniki. Kmalu 
pa je bila izročena deželna hramba posebnemu vojaškemu gla- 
varju. Goriški glavar je imel svojega namestnika ali oskrb- 
nika, ki je opravljal njegov posel, kedar je šel on iz dežele, ali 
pa mu je pomagal pri njegovih opravilih, zlasti pri sodniji in 
pri zborih 
deželnih 
stanov. Na- 
mestnikova 
služba seje 
počasi izgu- 
bila, ker je 

v XVII. 
stoletji ime- 
novala vla- 
da take gla- 
varje , ki so 
v resnici za 
deželo skr- 
beli, v njej 
prebivali in 
sami izvrše- 
vali vse o- 
pravke. Po- 

lepa in važna dežela pod Avstrijo in ne v njih oblast, kakor 
so mislili, da bi se bilo moralo po pravici zgoditi , ker so bili 
oni nasledniki patrijarhove svetne oblasti. Bali so se vzlasti 
za svojo trgovino, odkar je začela Avstrija Trst negovati in 
napeljevati v to mesto trgovino. To je bil glavni vzrok raz- 
pora in poznejše vojne. Cesar Maksimilijan je vedel, da Benetke 
ne bodo mirovale, in zato je dal utrditi goriški grad. Rad bi bil 
tudi hitro dokončal neizogibno vojno in zato je napovedal Be- 
nečanom vojno iz majhnega vzroka Iker mu neso hoteli dovoliti 
prehoda skozi njih deželo v Rim, 1. 1507.). Tako se je začela 
prva benečanska vojna, ki je trajala vsega vkup dvanajst 
let. Velikih in odločilnih bitev pa ni bilo; obe vojni sta se po- 
mikali tje in sem, vsaka je skušala s hitrostjo prekositi nasprot- 
nika in ga nenadoma napasti. Pri tem so se godile velike gro- 
zovitosti, vojaki so ropali in požigali ter hudo nadlegovali pre- 
bivalstvo. Premirje je bilo velikokrat sklenjeno, pa zmirom le 

za malo časa. Vsak jtf ohranil, kar je z orožjem držal, in stalna 
meja se ni mogla nikoli ustanoviti. 

Iz početka so Benečani hitro zmagovali, ker so imeli iz- 
urjenega in previdnega vojskovodjo Alviana. Cesar Maksimilijan 
pa je dobival le malo pomoči (vojakov in denarja) od nemškega 
državnega zbora in še ta je pozno dohajala. Alviano je bil hiter, 
privojeval je spomladi 1. 1508. v naglici avstrijska posestva na 
Furlanskem in poslal je posadko v bolški grad, da bi ne mogla 
priti Goričanom pomoč s Koroškega. Potem se je vzdignil z 
9000 možmi in 1000 konjiki proti Korminu, katerega je s svojimi 
topovi v jednem dnevu užugal in oplenil. To je napravilo velik 
strah med Goričani. Hitro so oborožili stolp pri soškem mostu, most 
pa so razdrli. Ali Alviana to ni motilo. Premagal je posadko v 
stolpu, popravil razdrti most in se združil s 300 konjiki, kateri so 
bili prišli pri Zagraju čez Sočo in pri Sovodnjem čez Vipavo. Kmalu 
pridere v Gorico. Mesto se hitro uda in 10. marca obljubi zve- 
stobo Benečanom. Takoj začne oblegati goriški grad. Posadka 
je dvakrat hrabro odbila napad. Ali ker je bila prešibka in ni 
upala tiikake pomoči, udala se je 22. aprila 1508. Takrat je bil 
goriški grad prvikrat premagan, ker ni bil zadosti utrjen proti 
novemu vojskovanju s topovi. (Gl. dodatek 8.) Hitro potem so 
posedli Benečani tudi gradove Rihenberk (gl. dodatek 9), Št. Da- 
nijel, Vipavo, Devin in celo Trst so premagali s pomočjo Bene- 
čanom udanih Pirancev. Začetkom junija se je morala tudi Idrija 
Benečanom udati, kjer so bili našli malo poprej živo srebro. 
Benečani so mislili, da ne pojdejo nikoli več iz dežele, in zato so 
si hoteli ondi dobro postlati. Popravili in utrdili so goriški grad 
ter ga tako preustrojili, kakoršnega vidimo še dandanes. Kamniti 
lev na goriškem gradu (sedaj v deželni hiši) je spominjal še do 
najnovejšega časa na benečansko vlado. 

Toda cesarska vojska si je kmalu opomogla pod vod- 
stvom Henrika vojvode Brunšviškega. Pri tej vojski je bil 
splošni prehranjevalec (Generalproviantmeister) bojeviti ljubljan- 
ski škof Krištof Ravbar. Kot cesarjev pooblaščenec in ((.naj- 
višji vojni komisar« imel je vedno 50 oboroženih mož okoli 
sebe Na merodajnem mestu si je prizadeval na vso moč pri- 
dobiti zadostne pomoči proti Benečanom in skušal je cesarja 
samega pregovoriti, da bi osebno na Kranjsko prišel in vojno 
bolj pospeševal. Ali ta ni drugega storil, nego da je 22. juilija 
zapovedal vojvodi Brunšviškemu, da mora na vsak način zopet 
pridobiti Idrijo, kar se je tudi posrečilo. Od tedaj naprej postaL 
je tudi Krištof Ravbar deležnik tamošnjega rudnika. Tudi Vipavo 
so bili Avstrijci zopet pridobili, a Benečani so prišli v večjem 
številu, premagali so trg, ga oplenili in veliko prebivalcev po- 
sekali. (Gl. dodatek 10.) Dne 11. junija je bilo sklenjeno premirje 

in Benečani so obdržali vse Goriško, a le za malo časa, ker 
cesar ni mogel pozabiti tolikih izgub. 

Še tistega leta (10. decembra 1508.) so se zvezali zoper 
Benečane cesar Maksimilijan, francoski»in španjski kralj ter papež 
(liga kambreška). Koj so pričeli n6vo vojno, katero je spravil 
v pravi tir slavni hrvaški junak Krištof Frank opan (Fran- 
gipan), zakupni posestnik »postojinski in senožeški. Avstrijci so 
zbrali tri krdela : prvo je vodil hrvaški grof Krištof Frankopan proti 
Istri, drugo general Marko iz Setičine proti Gorici in tretje voj- 
voda Henr.Brunšviški, cesarjev generalissimus, proti Furlanskemu. 
Sedaj je bil Ivan VI. della Torre vojni preskrbitelj ; ali to je bil 
v tedanjih časih jako težek posel. General Setiški je pustil 
Gorico in Gradišče na strani, prodrl je s svojimi' konj iki skozi 
Brda in prišel natihoma Benečanom za hrbet, ki so se bili uta- 
borili pri Trevignanu ob Teru. Setiški jih hitro premaga in za- 
podi v beg proti Vidmu, vzame Kormin in prepodi sovražnika 
iz furlanske ravnine. Benečani pošljejo Giustiniana k cesarju in 
mu ponudijo mir. Vsled tega zapove senat svojemu gradniku v 
Gorici (1. jun. 1509.), naj izroči brez odloga goriški grad Avstrij- 
cem. Tako se je morala Gorica udati. Gradišče pa je Brunšviški 
zastonj oblegal. Ker ni tu nič opravil, lotil se je potem Čedada 
(od koder so ga pa prepodili 22. avgusta) in naposled Tolmina, 
ali povsodi brez uspeha. Še-le, ko so se Bolčani prostovoljno 
podali Avstrijcem (avgusta 1509.), premagal je Brunšviški tudi 
Tolmin (3. septembra). Bolčani so bili za to udanost oproščeni 
davkov do francoskih vojn. Tudi duhovniji Borjana in Sedlo 
podvrgli sta se takrat prostovoljno Avstriji in dobili zato nekaj 
predpravic. Na Krasu pa je bil Frankopan premagal Podgrad 
(29. septembra) in pridobil Avstriji vse posedene kraje, med dru- 
gimi tudi Devin. 

Naslednje leto so si Avstrijci zastonj prizadevali pridobiti 
Gradišče. Beneški poveljnik trdnjave, Marko Delfin, je hotel 
pretrgati zvezo med Gorico in Korminom in je posedel grad v 
Vipolžah. Napadel je iz jednakega namena tudi Šmartno 
v Brdih (gl. dodatek 11), a bil je potolčen in moral se je nazaj 
•umakniti v Gradišče. L. 1511. so bili udarili Benečani iz Trsta 
po Krasu proti Senožečam, povsodi ropajoč in moreč. Cesar je 
poslal v Gorico svojega pooblaščenca Bernarda Ravnaharja, da 
se je posvetoval z ondotnimi stanovi, ter je imenoval Frankopana 
za svojega generalnega kapitana v Ljubljani, Trstu, Istri, Gorici, 
Gradišči in Maranu, a za svojega komisarja tržaškega škofa 
Petra Bonuomo, ki je dajal vojski prav dobre svete. Fran- 
kopan je napadel Benečane pri Senožečah in jih popolno potolkel. 
Potem jih je izgnal tudi iz okolice tržaške in poskušal celo Milje 
premagati, ali brez uspeha. Iz Trsta obrnil se je Frankopan na 
Furlansko, kjer je razsajala strastna državljanska vojna med 

cesarju prijaznimi plemiči (njih vodje so bili Torriani) in med 
Benečanom prijazno ljudsko stranko. Vodja te poslednje je bil 
Anton Savorgnan, ki je oplenil in razdejal v sporazumljenji 
z Benečani okoli dvajset aasprotniških gradov. Ali potem, ko je 
bil storil svojo dolžnost, izpodili so ga Benečani iz dežele ; moral 
je pobegniti v Gorico in Beljak, kjer ga je dala torrianska stranka 
umoriti (15. junija 1512.). Po Furlanskem pa je zmagoval vojvoda 
Brunšviški ; celo Videm, Čedad in skoro vse Furlansko se mu 
je bilo udalo. Kmalu je padlo tudi Gradišče (19. sept 1511.). in 
Benečani so si zastonj prizadevali zopet pridobiti to trdnjavo. 
Marano se je branil le še malo časa (do 1512.), a Osoppa Avstrijci 
neso mogli premagati (1513.), ker ga je za Benečane hrabro držal 
Jeronim Savorgnan. Frankopai* je baje hudo razsajal po 
Furlanskem in dal, pohabiti mnogo ljudi. Benečani so ukazali 
potem Andreju Grittiju, svojemu proveditorju v Trevižu, 
naj Furlansko zopet iztrga cesarju. To se mu je tudi posrečilo, 
ker so Avstrijci v kratkem času izgubili vse pridobitve gori 
do Gradišča, med njimi tudi Kormin. Benečanski vodja Grimani 
je začel oblegati še koncem leta 1511. Gradišče po vseh bojnih 
umetnostih tedanjega časa. Posadka je večkrat planila nad 
sovražnikove utrditve in jih razdrla. Odbila je hrabro tudi 
vse naskoke in, ko jej je prišel Frankopan z novimi močmi 
iz Gorice na pomoč, moral je Grimani obleganje celo popustiti 
in oditi.' 

L. 1512. je premagal Frankopfcn akvilejsko okolico, odvzel 
tudi Tržič Benečanom in se polastil 1513. zvijačno trdnjave Ma- 
rano ob morji. Ti so hoteli po vsej sili nazaj dobiti Marano, 
poslali so lepo vojsko in bojne ladje pred trdnjavo, pa oboje je 
bilo potolčeno in v beg zapodeno (leta 1513.). Naslednje leto so 
Benečani- zopet oblegali Marano. Frankopan je skušal trdnjavo 
rešiti, ali tu so ga ranili v obraz, izgubil je bitko in bil ujet. 
Odpeljali so ga v Benetke (5. junija 1514.), kjer je vse hitelo 
na obal gledat takega junaka. Tu so zahtevali od njega, naj 
gre pred Marano in zapove posadki, naj se uda prostovoljno. 
Ta je pa odgovoril: «Jaz nečem postati izdajalec, ali vi boste 
v 4 — 5 dneh trdnjavo dobili v oblast, ker posadka nema več« 
hrane, če bi me pa vi peljali pod trdnjavsko ozidje, zaklical bi 
jaz posadki, naj se le hrabro brani. » — Za Frankopana se je 
cesar sicer krepko potegoval, da bi ga Benečani izpustili, a ti 
neso hoteli o tem ničesa slišati, nego so ga izročili pozneje Fran- 
cozom, kateri so mu dali priliko, da je pobegnil v Devin in sploh 
na avstrijska tla. Marano pa se je hrabro držal še do 1. 1542., 
ko so ga Benečani po ovinkih dobili v svojo oblast. Posedli so 
ga bili namreč Francozi in ga prodali Benečanom za 35.000 du- 
katov. Francoski kapitan je žugal, da bode Marano drugače 
prodal Turkom. Cesarski so sicer skušali Marano zopet pridobiti 

in sezidali njemu nasproti novo trdnjavico «Marano nuovo» ali 
«Maranuto», toda vse to brez vspeha. 

Za Frankopanom postal je avstrijski vojskovodja na Fur- 
lanskem slavni junak in kranjski general Nikolaj Salm, ki 
je poslal Maranu iz Gradišča toliko podpore, da se je mogel 
držati še tako dolgo. Njemu nasproti pridobival je beneški ge- 
neral Alviano vedno več vspehov na Furlanskem. Tako se je 
vlekla vojna leto za letom, a nihče ni mogel kaj odločilnega 
izVojevati. Leta 1517. so se začela diplomatična pogajanja 
in 13. aprila pogodil se je cesar Maksimilijan z Benečani tako, 
da jim je prepustil vse tiste kraje, katere so bili posedli do tedaj. 
Ali to je bilo slabo, meje neso bile natanko določene in nastajali 
so vedni prepiri. Benečani so pasli, sekali itd. na avstrijskih tleh 
in nasprotno so delali avstrijski podložniki. 

Leta 1518. (31. julija) sklenili so premirje na pet let, ali v 
mnogih točkah še neso bili jedini, zlasti ne glede meje in po- 
sestev, katera so imeli beneški podložniki po avstrijskih vaseh. 
Benečani so zahtevali, naj se njih podložnikom zajamči popoln 
užitek teh posestev, čeravno se nahajajo po avstrijskih predelih. 
. Te prepire naj bi sodilo posebno razsodišče, za katero so bili 
izbrali že od obeh stranij dotične poverjence; med tem pa je 
umrf cesar Maksimilijan. Po njegovi smrti sta sklenila cesar 
Karol in nadvojvoda Ferdinand, kateri je postal deželni knez 
na Goriškem, z Benečani pogodbo v Wormsu,(28. aprila 1521.), . 
vsled katere so ostali pri Avstriji kraji: Boleč, Zagraj, (Fara, 
Villanuova), Akvileja, Gr adiškuta , Virco , Drio- 
lassa, Sivigliano, Flambruzzo in Marano. Goriško in 
župnijo Fara pod gradiščanskim glavarstvom pridružili so znova 
prvemu okrožju Nemčije. 

Toda niti po tej pogodbi neso bile meje stalno urejene. 
Mednarodne mejne komisije shajale so se leto za letom v Gra- 
dišči, Trentu in drugih krajih, a vspehov ni bilo videti nikjer. 
* Kapitan Gradišča, Marana in sploh vse beneške meje je bil leta 
1522.— 1528. Nikolaj II. della Torre, ki je bili. 1529. tudi 
prihitel k obrambi Dunaja. On je prišel 1. 1538. drugikrat v Gra- 
dišče in ustvaril iz tega kraja jedno prvih trdnjav tedanjega časa. 
Podpiral je tudi po svoji moči Marano, ki se je tedaj še vedno 
hrabro držal, ker je vedel, kolike važnosti je bila ta trdnjavica 
za Avstrijo. Iz nje je namreč cesar lahko pošiljal pomočne * 
vojske v Neapolj in na Španjsko, ali pa jih nasprotno od tam 
dobival. Zato so Benečani hoteli to trdnjavo na vsak način imeti 
in so jo nazadnje tudi dobili. t 

Česar Maksimilijan si je bil zagotovil akvilejsko okolico, 
t. j. sodnijo červinjansko, razven Grada z lagunami in krajev: 
Strassoldo, Muscoli, Alture, Scodovacca, Mortesine, Saciletto, 
Perteole, Cavanzano in Campolongo, ki so ostali pod Benečijo 

do 1. 1814., (kakor tudi Viscon ob Teru). K Avstriji sta pa še 
spadala grada Zuino in Fornelli nasproti červinjanu. Dalje je 
bil pribojeval Frankopan kraje, ki so spadali k trdnjavi Marano 
(Casino, Carlino, S. Gervasio, GonarSj Porpetto.*) Nasproti pa so 
izgubili Avstrijci v tej vojni skoro. vse kraje ob Taljamentu, 
zlasti Pordenone, Kodrojp, Latisano in Precenico ; tako tudi ne- 
kdaj goriške kraje ob cesti v Videna Le kraji ob cesti iz Palma- 
nove v Kodrojp so ostali pri Goriškem do 1. 1814. (n. pr. Nogaro, 
Zillina, S. Giorgio, Fauglis, Ohtegnano, in dalje kraji proti Ta- 
ljamentu: Virco, Goričica, Gradiškuta, Sivigliano. Jesernico, 
Campomole, Driolassa, Rivarota, Pescarola in Titiano). Tudi 
Zagraj in Doberdob so bili pridružili Benečani svojej okolici 
tržiški. V Brdih so spadali ti -le kraji že od starih časov pod 
Benečijo : Giasico, Brazzano, Rutarji, Sv. Lorenc, Lože, Škrljevo, 
Brdica, Mernik, Vrhovče in Senik. Na nasprotni strani Idrije pa 
je bil kraj Ibana (Albana) avstrijsk. 

S časom pa (1535.) določila je bila mejna komisija vsaj 
med Krasom in furlansko nižino bolj stalno mejo. Vsled tega 
so ostali Avstriji kraji: Temnica, Novelo, Kostanjevica, Jamlje 
in polovica Doberdoba, t. j. brez Vermjana (zato je med zadnjima 
krajema potegnjena politična meja tako naravnost). 

Maksimilijanov naslednik in vladar na Goriškem j& bil 
Ferdinand I., kateremu je bil starejši brat Karol V. prepustil 
1. 1522. samostalno vlado po avstrijskih deželah. Tedaj so pod- 
redili gospoščini Devin in Vipavo v denarstvenih stvareh kranj- 
skemu vicedomu v Ljubljani. Poleg Benečanov nadlegovali so 
ob njegovem času najbolj Goriško Turki. Že jeseni 1. 1527. 
pričakovali so turški napad in zbrali v Gorici deželne domo- 
brance, h katerim se je imelo pridružiti še 4000 mož s Kranj- 
skega. Ali še -le poleti 1528. (18. julija) udarili so jo Turki čez 
Kranjsko tudi na Goriško. Strah pred njimi je bil splošen. Že 
poprej so bili mostove razstrelili, ceste razdrli in ljudstvo opo- 
zorili na nevarnost. Narod je hitel z odprtega polja v trdnjave • 
Gorica, Gradišče (zlasti bogati meščani iz Kormina) in Štanjel, 
iz katerih se je slišalo neprenehoma gromenje topov. Toda 
Turki so kmalu zopet odšli in ljudstvo se je pomirilo. 

Cesar Ferdinand je bil v hudih denarnih stiskah zaradi 
neprejenljive vojne s Turki in upora na Ogerskem. Da bi si 
nekoliko opomogel, dal je v najem ali zastavil celo goriško 
grofijo, (Bolško za 4000 gld.. Tolminsko za 5280, Goriški grad 
za 2500, mitnino v Gorici za 3000, Gradiščansko za 5000, rihen- 
berško glavarstvo za 12500, z^vršniško za 4000). Vse dohodke 
iz Goriškega je zastavil ortenburškemu grofu Gabrijelu Sala- 
manka za 55340 goldinarjev. 

*) V Porpettu je imel svoj sedež avstrijski glavar, kateremu pa so 
Benečani zelo nagajali iz novosezidane trdnjave Palmanuova. 

Dne 26. avgusta 1528. prijahali so v Gorico trijeSalamankini 
odposlanci (vsak z dvanajstimi konjij ter prašali meščane, ali hočejo 
sprejeti njih gospodarja za svojega glavarja. Ti so odgovorili, 
da so pripravljeni, ako bode Salamanka spoštoval njih svobo- 
ščine in privilegije. Potem se je občina dogovorila z odposlanci, 
da mu bode dajala 50 mož straže, h katerim naj pošlje še tol- 
minski glavar dvanajst konjikov. Salamanka je dobro izkoriščal za- 
stavljeno glavarstvo, tak6, da je dobival za svojo glavnico po 
8 °/ obresti. Posebno dobro je molzel idrijski rudnik, v katerem 
je imel svoj posebni delež. 

t Salamanka je gospodaril na Goriškem od 1. 1528. do 1540. 
Kras pa je zastavil cesar drugam za 67.721 gld. in ga ločil od Go- 
riškega ter pridružil Kranjskemu. Ta del Goriškega je prišel po- 
časi v vedno ožjo zvezo z Istro in se je smatral ž njo vred kot 
posebna avstrijska pokrajina, koje poslanci so se v Trstu zbirali 
(n. pr 1535.). f 

Čeravno je bil z Benečani mir od 1. 1521., vendar jim ni 
nihče zaupal,, ker so že 1. 1525. mislili zopet napasti Goriško. Cesar 
je dal v naglici popraviti trdnjavi Gradišče in Marano (in tudi 
Devin) in pomjnožil je njih posadke ter vzdrževal v vsaki po 
100 mož pod jednim poveljnikom. Ukazal je tudi kmetom, naj 
spravijo vse njih poljske pridelke v omenjeni trdnjavi, češ, da 
se je bati turškega napada. Svojim vojskovodjem pa je za- 
povedal, naj pazijo na Benečane. Proti Turkom je postopala 
naša dežela združeno s Kranjskim, Koroškim in Štajerskim. Te 
štiri dežele so bile združene ina državnem zboru vŠpiri 1. 1521.) 
v jedno celoto in imenovale so se Notranje Avstrijsko. Njih 
stanovi so se zbirali k posvetovanju navadno v Bruku na 
Muri (pa tudi v drugih štajerskih mestih ali celo v Pragi [n. pr. 
1. 1542.]). Njih glavno opravilo je bilo posvetovati se o brambi 
zoper Turka ter dovoljevati cesarju denarno in vojaško pomoč. 
L. 1518. so sklenili nov obrambeni red proti Turkom in določili 
kraje, kjer so se morale zažigati gromade. Gorižani so navadno 
oborožili po 200 — 500 strelcev in jih poslali na hrvaško mejo ; 
tako 1. 1520., 1532., 1539., 1552., 1578., 1592. Nakladali so velike 
davke za vojno na posesthike, pa tudi nepremožni so morali 
vsaki šesti vinar, ali pa vsak teden jeden vinar za vojne na- 
mene plačevati. Ko je cesar 1. 1557. zahteval nove pomoči proti 
Turkom, protivil se je temu goriški zbor in le z veliko 
težavo dosegli so cesarski komisarji zahtevano pomoč v denarjih 
in vojakih. To je deželo jako obubožalo in od 1. 1574. — 1578. 
je prišlo za 40.000 gld. plemenitaških posestev na boben. Zato 
so trdili goriški poslanci, da ne morejo več plačati 24.546 gld., 
katere jim je bil zbor v Bruku 1. 1578 naložil za vojne potrebe. 
Navadno so naložili potem goriški del Kranjskemu ali ga pa 
razdelili na vse tri Vojvodine. Tudi papeži so plačevali vsako 

leto velik znesek zoper Turka ; ali terjali so tudi, naj se zlasti 
utrdi furlanska meja proti Italiji. 

Ko je cesar goriško grofijo zopet rešil, postavil jej je 
1. 1542. za glavarja Franca grofa Turna iz Sv. Križa (do 1. 1569.1. 
Bil je zelo delaven mož, skrbel je zlasti za deželno varnost in no- 
tranje blagostanje. Ob njegovem času se je bila razširila Lutrova 
vera z Nemškega tudi na Kranjsko, in Primož Trubar, 
prvi slovenski pisatelj, oznanjeval jo je o Vseh svetih 1. 1563. v 
Gorici, v Rubiji in V Sv. Križu. Pa le med plemiči si je pridobil 
, nekaj vernikov. Prosto ljudstvo je ostalo zvesto katoliški cerkvi 
in začelo pridno obiskovati božjo pot na Sveti Gori, ki s$ je 
bila ustanovila leta 1539. Leta 1598. nameraval je Ferdinand 
vpeljati inkvizicijo tudi na Goriškem, a njegov svetovalec škof 
Stobej mu je rekel, da tega ni treba, ker se je bilo protestant- 
stvo po Goriškem še prav malo razširilo. 

Po 4 smrti cesarja Ferdinanda dobil je njegov sin Karol 
notranjeavstrijske dežele ( 1 564. do 1590.). To je bila zanje velika 
dobrota, ker nadvojvoda se ni vtikal v velike svetovne dogodke ; 
skrbel je le za mir in srečo svojih dežel. Stanovi so se mu po- 
klonili na Gradu pred cerkvijo sv. Duha in on je. potrdil vse de- 
želne pravice in šege, kakor je bila to navada pri nastopu vsa- 
kega novega vladarja. Njegov sin Ferdinand II. je bil iz početka 
mladoleten; prevzel je še- le leta 1595. sam vlado v Notranji 
Avstriji. Dne 14. marca 1597. poklonili so se mu deželni stanovi 
Gorice ter mu dovolili za dve naslednji leti po 9000 gold., a 
njegovi nevesti dar 1000 gld. Bil je pobožen vladar in zatiral je 
šiloma Lutrovo vero tudi po Slovenskem. 

Takrat so se pričeli zopet prepiri z Benečani, ki so hoteli raz- 
širiti svoje meje do Soče in so ponujali na videz Avstriji kot 
odškodnino tržiški okraj na levem bregu Soče. Da bi ta svoj 
namen prej ko prej dosegli, začeli so zidati (7. oktobra 1. 1593.) 
trdnjavo Palmanovo tik goriške meje. Zel. 1558. porodil se 
je v Benetkah načrt, naj bi se naredila Soča kot prirodna meja 
v obrambo beneških posestev ter sezidala trdnjava Palmanova 
na ravnini «Palmatta», torej na mestu, ki leži jednako daleč od* 
Vidma in Marana, da bi se tako moglo priti do te trdnjave 
kolikor po suhem, toli po morji. Benetke so razširjale trditev 
(že 1. 1566.), da je Avstrija nesposobna braniti svojo obal pred 
zunanjimi sovražniki, (kakor so Uskoki pokazali), in da ima za 
to zadosti moči jedino le beneška republika. Avstrija bi torej 
najpametnejše storila, če bi prodala Benečanom Goriško ob 
jednem z Istro, Trstom in Senjem. 

Iz Palmanove in Marana udarjali so neprenehoma v avstrij- 
ske kraje in jemali stanovalcem pridelke in živino. Pasli so tudi 
po avstrijskih pašnikih in sekali drva po naših gozdih. Ce se 
je vlada pritožila v Benetkah, odgovorilo se jej je, da so vsemu 

temu uzrok nedoločene meje. Pa tudi colnine neso hoteli pla- 
čevati v avstrijskih lukah. V Palmo so vozili Benečani živež po 
reki Avši in, da bi jim ne bilo treba plačevati carine v Červinjanu, 
napadli so avstrijske uradnike in jih prepodili (1. 1613.). Polastili 
so se tudi luke Buso ob izlivu Avše in otoka Sv. Peter pri 
Gradu. Tudi v Reki neso hotele beneške ladje colnine plače- 
vati, od avstrijskih so pa zahtevali veliko carino, kedar so prišle 
v katero beneško luko. Sploh so se vedli Benečani, kakor bi bili 
jedini gospodarji na Jadranskem morji. 

To je bilo uzrok drugi benečanski vojni. Zel. 1597. 
so bili Benečani nenadoma napadli na predvečer pred velikim 
sejmom (23. junija) Sv. Ivan od bližnje svoje trdnjave Belforte, 
pobili mnogo ljudij iz svojih pušk ter naredili veliko škode 
trgovcem. Nasproti pa so senjski uskoki napadali beneške ladje 
in trgovce na Jadranskem morji. Ker so Benečani brezvspesno 




Denar goriškega grofa Alberta IL* (1258 —1304.) 
(A : t Albertus Comes. R : t Goricie De Lvonze). 
zahtevali od cesarja Maksimilijana II., naj preseli uskoke v no 
tranji del hrvaškega Primorja, zato so začeli 1. 1615. kar nena- 
doma vojno z Avstrijo in sicer v Istri. Tu sta zapovedovala 
avstrijski vojski Volbenk Frankopan, grof na Trsatu, in 
Danijel Frankol iz Trsta, kapitan senjski. Ta dva sta zbrala 
3000 mož med Lokvo in Kozino ter od tod prodrla v dolino 
Zavije, kjer sta potolkla 24. novembra 1615. popolnoma Bene- 
čane. Od tam je šel Frankopan proti Devinu, se tam utaboril 
in oplenil tržiško okolico. 

To je Benečane oplašilo in javili so v Gorico, da hočejo 
mir skleniti, če se Frankopan umakne. Goričani so pregovorili 
grofa, da je odšel v Senožeče, ali komaj se je to zgodilo, udaril 
je beneški vojskovodja Giustiniani na Kormin, ga premagal 
1 1 9. decembra 1615.1 ter pridobil vse kraje na desnem bregu 
dolenje Soče in celo Ločnik. Velik strah je bil v Gorici. Poveljnik 
trdnjave v Gradišču, Rihard Strassoldo,je kraj hitro utrdil. 
oborožil in preskrbel za obrambo. Dne 27. decembra 1615. pride v 
Gorico general Trautmannsdorf z lepo vojsko, katero so 
bile poslale notranjeavstrijske dežele na pomoč. To je navdušilo 
prebivalce. Trautmannsdorf je bil razumen in delaven, ukazal 
je hitro utrditi višine nad Podgoro (trdnjavico »Sv. Trojica«) in 
Zdravščino (»Zvezda«) ter poslal oddelek vojakov v Brda, ker 

; je vedel, da bi sovražnik lahko pridrl skozi Brda v Gorico. 

f In zares, v tej dveletni vojni so skušali Benečani trikrat pola- 

; stiti se Brd. Že 20. januvarija 1616. se je obrnil Giustiniani tja 

i * §? 0I \ premagal je Dobravo in skušal vzeti Vipolže in Št. Martin. 

Ali posadka ga je odbila s pomočjo kmetov. Iz jeze, \la se je 
moral umakniti, opustošil je vsa dolenja Brda. Tudi Kobarid 
so napadli Benečani, ali brez uspeha. Avstrijci so se maščevali 
zaradi beneških pustošenj ter oplenili Čedad in Tržiško okolico. 
Benečani pa so postavili svoj glavni tabor med Medejo in Mar- 
čanom ter na medejskem griču pozidali močno trdnjavico. 

Dne 24. februvarija 1616. postavijo svoj tabor pri Far i in 
začnejo Gradišče oblegati s 6000 pešci in 3000 konjiki. Prisilili 
so tudi bližnje kmete, da so jim pomagali zidati utrditve in 
napravljati jarke okoli Gradišča. V tej trdnjavi se je nahajalo 
le 2000 vojakov pod poveljstvom Ivana Perina. Grof Strassoldo 
je ukazal v naglici izpeljati najsilnejše obrambene utrdbe in pri 
tem delu so celo ženske pomagale nositi zemljo. Benečani so 
bili začeli oblegati Gradišče že januvarija meseca (1616.). Pre- 
drzni vojskovodja Frankol upal si je udariti iz trdnjave na Benečane, 
ali sovražniki so ga odločili od njegove vojske in uničili njegovo 
krdelo (30. januvarija). 

Goriški vojaški načelnik Formentini je sklical vse moške 
# od šestnajstega do šestdesetega leta iz cele grofije. Zbirali so 
se v Gorici in od časa do časa je poslal Trautmannsdorf oddelek 
z živežem v Gradišče. Trdnjava je imela na Sočo majhna vrata 
in skozi ta je dohajala pomoč. V obrambo tega pošiljanja je bil 
dal sezidati Trautmannsdorf male trdnjavice po hribu med Za- 
grajem in Rubijo. Najvažnejša je bila trdnjavica »Zvezda« in 
»Sieh dich fiir« nad Zdravščino, ki je vzdrževala zvezo med 
Avstrijci in oblegano trdnjavo. Benečani so večkrat zastonj po- 
skušali vzeti jo. Dne 5. marca začeli so Benečani iz 24 topov 
streljati na Gradišče in skušali prodreti skozi podzemeljske rove 
do ozidja, da bi ga razsuli s smodnikom. Ali posadka je vse te 
rove pokončala in hrabro odbila sovražnikove napade. Pri nekem 
izpadu padla sta Frankol sam in grof Ortenburg, ki je vodil 
koroško pomožno krdelo. 

Kmalu se je pokazala bolezen med beneškimi vojaki, ker 
niso imeli zdrave vode. Giustiniani je obupal in, ko je spodletel 
njegov veliki naskok (25. marca), opustil je obleganje Gradišča 
|29. marca), ter se umaknil v lepem redu. Beneška vlada je 
med tem preustrojila svojo vojsko in poslala še druzega vodjo, 
Priulija; ta je nadaljeval utrjevanje Kormina in medejskega 
hribčka. Novo vojno začno Benečani s tem, da 20. aprila napa- 
dejo Brda in pridero celo do Št. Florijana. Manjše bitke in 
praske so bile potem med Faro in Ločnikom (2. maja, 4. in 
18. septembra). Nasledek teh je bil, da so se Goričani popolnoma 

umaknili od Ločnika in Podgore na levi breg Soče. Giustiniani 
premaga v začetku oktobra Vipolže in začne utrjevati hrib v 
Krojni, s katerega se je lahko streljalo na goriški most. Traut- 
mannsdorf jo vdere nad sovražnika in ga prepodi ; ranjeni Giu- 
stiniani pa je umrl naslednjega dne v Ločniku. Vkljubu temu so 
podrli Benečani goriški most (16. oktobra). Ali Trautmannsdorf 
potolaži prestrašene Goričane, postavi nov most za silo, prežene 
sovražnika s hribov v nižino in ga ondi večkrat nabije. Nad 
Pevmo napravi trdnjavico »Bpsco«, ki je branila soški most. 

Maradas je bil pripeljal nove pomoči Gori^anom in za njim 
so še vedno dohajali posamezni oddelki. Tako je pripeljal grof 
Dampierre 500 konjikov, udaril v furlansko nižino, napadel 
Romans in tam stoječe Videmce, ki neso slutili nič slabega, 
zapodil jih v beg, požgal nekoliko hiš in se vrnil z bogatim 
plenom v Gradišče (20. nov.). Z novimi močmi začno avstrijski voj- 
skovodje spomladih 1617. napadati Furlanijo/12. januvarija pri- 
derejo celo do Kravlja in prebivalci so bili tega veseli. Kazali 
so neomahljfvo zvestobo in udanost do Avstrije. Zato je zapo- 
vedal. beneški vodja, da se morajo vsi tisti okoličani s svojimi 
družinami preseliti na ono stran Taljamenta. Že prejšnje poletje 
so bili Benečani razsuli vas Vilesse in opuštošili njeno okolico, 
češ, da je Avstrijcem prijazna. Giustinianov naslednik Medici, 
ki je bil v vednem prepiru z drugimi poveljniki, je začel v 
marcu zopet oblegati Gradišče. Po dolgih pripravah sklenil je 
poskusiti splošen naskok 1. aprila ter obkoliti avstrijsko vojno 
. od vseh strani. Hotel je preipagati Sv. Florijan v Brdih, posesti 
Kanal in prestriči pot, po kateri so Avstrijci dobivali podporo 
in hrano čez Tolminsko, dalje napasti trdnjavico «Bosco», pre- 
broditi Sočo pri Majnici in od vzhodne strani iznenaditi trdnjavo 
Gradišče. Toda od vsega posrečil se mu je le napad na Sv. Flo- 
rijan, a dvakratni poskus, da bi Sočo prekoračil, spodletel mu 
je popolnoma. 

Meseca maja dobili so Benečani novo najeta krdela s 
Holandskega in Angleškega, g dočim je Avstrijcem le malo po- 
moči prihajalo. Sklenili so iz tržiške okolice napasti Traut- 
mannsdorfa ter izmislili si nov načrt: začasno pustiti Gradišče 
pri miru ter polastiti se levega obrežja Soče in trdnjavic na 
Krasu. Dne I. junija se posreči Medicu prekoračiti Sočo (pri 
Majnici), kmalu potem (2. junija) premaga trdnjavici sv. Mar- 
tina in sv. Valentina (»Imperial«) nad cerkvijo sv. Martina ter 
se vtabori vrhu Rubij. Avstrijci so se morali umakniti in začeli 
so staviti drugo trdnjavico v rubijskem gozdu, a pri tej pri- 
liki zadene sovražna kroglja Trautmannsdorfa , ki na mestu 
umrje (7. junija), ker se ni hotel dati odnesti. Njegov naslednik 
je postal general Maradas. Benečani so skušali potem v več 
napadih brez uspeha polastiti se rubijskega gozda. Dne 22. junija 

ga napadejo od treh stranij in skušajo priti čez Vipavo pri Mir- 
nem, ali bili so z veliko izgubo odbiti. Tudi ko so skušali Zvezdo 
obkoliti od strani Dola, potolče jih Dampierre in pridere celo v 
sovražnikov tabor (13. julija). Potem naredi 24. julija most pri 
Majnici, prodere skozi sovražnike, preskrbi Gradišče in Zvezdo 
ter se vrne čez Kras v ' tabor. Vkljubu temu so pa Gradišče 
vedno bolj stiskali in že je začela posadka trpeti lakot, ker jej 
Maradas ni mogel poslati živeža. Šele 22. sept. preskrbi »Zvezdo« 
in iz te pripelje štiri dni pozneje mladi Wallenstein živeža in 
vojakov. Tudi p^znejšrvojskovodja Montecucculi se je odlikoval 
že pred Gradiščem. To je bilo zadnje* važno delo v tej vojni. 
Benečani so sicer vedno ožje obkolili Zvezdo, katero je prav 
hrabro branil grof Strassoldo, in Gradišče bi se bilo moralo 
udati, da ni cesar sklenil mira z Benetkami (v Madridu 26. sep- 
tembra). Dn6 6. novembra pride povelje, naj preneha boje- 
vanje; 28. novembra 1617. je bil oznanjen mir po Goriškem 
in Benečani so zapustili vse avstrijske kraje. 

Kmalu za Benečani začeli so tudi Turki zopet nadlegovati 
"Goriško (okoli 1. 1643.). Vlada je prepovedala izvažati žito ter 
ukazala utrjevati gradove. Sredi miru stala je vsa dežela pod 
orožjem. Vendar to pot Turkov ni bilo na Goriško. Toliko bolj 
je bila vlada oprezna pred Benečani in je pošiljala za poglavarje 
v Akvilejo same zanesljive može, večinoma vicedome kranjske. 
Ker Benečani neso mogli dobiti Goriškega z orožjem v roci, 
hoteli so je ku p i t i od Avstrije. Še 1. 1643. oglasilo se je mnogo 
beneških plemičev, ki bi bili radi^kupili avstrijska posestva na . 
Furlanskem, a vlada ni hotela odstopiti nobene pedi zemlje. Pa 
vendar neso jenjali Benečani nadlegovati ob meji avstrijskih 
podložnikov in motiti njih pravice z vsemi mogočnimi nasilstvi 
in krivicami. 

To nadlegovanje je trajalo tudi potem, ko je postalo Gra- 
diščansko samostojna poknežena grofija. Cesar Fer- 
dinand III. (1637. — 1657.) zastavi 1. J 647. zaradi denarne zadrege 
Gradiščansko za 315.000 goldinarjev (in češko graščino Stekno) 
knezu Ulriku Eggenbergu s tem pogojem, da pripade zopet 
Avstriji, kadar izumrje njegov rod. Moral se je knez tudi zave- 
zati, da bode varoval deželo pred beneškimi napadi in da bode 
v ta namen vzdrževal zadostno število vojakov v Gradišči. 

Tako je nastala nova grofija (1647. — 1717.) in zato se ime- 
nuje naša dežela poknežena grofija goriška in gradiščanska. 
Gradiščanska grofija je obsegala kraje (43 vasij in sel): Gradišče, 
Bruma, Fara, Villanova, Romans, Vilesse, Frata, Versa, Noga- 
redo, Crauglio, Ruda, S. Nicol6, Villa Vicentina , Fiumicello , 
Akvileja, Terzo, Cervignano in vsa druga avstrijska posestva 
onstran beneške meje. Novi knez je skušal najpoprej naseliti 
gradiščansko okolico, katero so bili opustošili Benečani. Začel 

je pa tudi na svojo roko prodajati občinske pašnike in gozde. 
Posluževal se je vseh knežjih pravic, bil je patron akvilejske 
in drugih cerkva in koval je celo lastne denarje (tolarje in du- 
kate). Sploh se je Gradiščansko popolnoma ločilo od Goriškega, 
ki se je na ta način zelo zmanjšalo. Goričani so bili zaradi tega 
jezni na Gradiščane in kmalu so nastali prepiri zaradi meje in 
carine. Sicer je pa imelo Gradišče dobrega glavarja, Ulrika grofa 
Thurna, ki je zidal šole, povzdignil poljedelstvo, vpeljal svilorejo 
in mesto olepšal. Svojih knezov ni Gradišče nikoli videlo in že 
s tretjim je izumrl njih rod. 

Na isti način je bil severni del naše grofije skoro popol- 
noma ločen od goriškega glavarstva. Bolško je imelo v začetku 
XVII. stoletja svojega izvrstnega glavarja Filipa Gera, ki je po- 
pravil 1. 1613. grad v bolški soteski. Za njim so dobili bolško 
glavarstvo baroni Zemljeri (Sembler) in po teh grofi Attemsi 
(koncem XVII. stoletja). (Glej dodatek 12) — V Tolminu so bili 
dedni glavarji baroni Dornberški že od L 1430. Ko je izumrla 
njih rodovina leta 1633., podelil je cesar Ferdinand II. baronu 
Maksimilijanu Breunerju Tolminsko z vsemi njegovimi dohodki 
ter z višjo in nižjo sodnijo. Od Breunerjev so kupili Tolminsko 
grofi Coronini (Kromberškii 1. 1651. ter obdržali glavarstvo do 
najnovejših časov. Tolminski grofi so včasi hudo stiskali svoje 
podložne: To je ljudstvo razdražilo, da se je večkrat uprlo svoji 
gosposki. Že pod Vitom Dornberškim niso hoteli plačevati dese- 
tine od no vin (novo obdelanih zemljišč) in hudi so bili, ker je 
vpeljal grof užitnino na vino ter zahteval plačilo v denarjih, mesto 
nekaterih rabot. Jarnej Mavric je začel 1. 1627. hujskati ljudstvo 
proti grofu in pobirati od njega denar, da bi osnoval upor. Vit 
Dornberški se je obrnil za pomoč na cesarja in ta pošlje v 
Tolmin od vojakov spremljano komisijo, ki pomiri razburjeno 
ljudstvo in kaznuje podpihovalce. 

Še važnejši pa je bil tolminski punt leta 1713., ki se 
je bil unel proti užitnini na vino in meso (vpeljani I. 1706. po 
vsej deželi! ter razširil skoro po vsem Goriškem. Tudi tedaj so 
bili začetniki Tolminci, ki se zbero v velikem številu, pridejo 
v Gorico in zahtevajo svoje konje in blago, katero jim je bil 
zarubil dacarski podjetnik Bandel. Razgrajali so več dni po Go- 
rici in se pogajali z okrajnim glavarjem. Upor se je razširil 
tudi po Brdih, Vipavski dolini, zlasti v Rihenbergu in Devinu. 
Vlada je poslala hrvaških vojakov na Goriško in ti so zadušili 
upor in polovili njegove začetnike. Začela se je preiskava proti 
njim in spomladi 1. 1714. so obglavili in razčetrtili jednajst Tol- 
mincev na Travniku pri stebru sv. Ignacija. (Glej dodatek IS,) 

Naslednik cesarja Ferdinanda III. Leopold L ti 658. do 
1705.) prišel je 1. 1660. osebno na Goriško in sicer čez Lijak 
in Kronberg v Gorico, da je tu sprejel zvestobni poklon de- 

6 

želnih stanov. Od teh je zahteval mnogo denarja v tedanji svoji 
vojni proti Turkom, ki pa so bili po 1. 1683. (drugem obleganji 
Dunaja) srečno pregnani iz vseh avstrijskih dežel. Ko se je 
kmalu potem (začetkom preteklega stoletja) vnela silna vojna 
za španski prestol, moral je tudi marsikateri Slovenec odriniti 
kot Karlov vojak v oddaljeno špansko deželo. Ker se je cesar 
Leopold bal, da bi se utegnili njegovi sovražniki Francozi tudi 
na Primorskem prikazati, dal je v naglici Gradišče, Gorico in 
Devin utrditi in poslal je v Akvilejo nekoliko vojakov. In res 
so se bile prikazale francoske ladje tudi v tržaški luki ter začele 
streljati na mesto, a morale so se vrniti brez uspeha. Ravno 
tako jih je pregnal tudi glavar gradiščanski z obali akvilejske. 

Benečanska nadlegovanja ob goriški meji so nehala še le 
za vlade cesarja Karola VI. (1711. — 1740.). Kakor 1. 1660. cesar 
Leopold L, tako je prišel tudi cesar Karol leta 1728. v Gorico, 
kjer se mu, je dežela poklonila in ga slovesno sprejela. Skrbel 
je ta cesar zlasti za kupčijo in zboljšanje cest. Njegova slavna 
hči je bila cesarica Marija-Terezija (leta 1740. — 1780.). 
.Trudila se je po materinsko, da bi povzdignila blagostanje 
svojih dežel. Tudi Goriškemu je storila mnogo dobrega. Ukazala 
je zlasti akvilejsko močvirje izsušiti in v polje spremeniti, od- 
pravila je tudi tako jškodljiv mrzličast zrak. Pospeševala je polje- 
delstvo in svilorejo, ter zidanje tovarn. Grofijo je ' razdelila 
leta 1747. v dve okrožij (kresiji), goriško in gradiščansko* ter 
podredila knežji kamori v Ljubljani. Te kresije so morale zlasti 
kmetom na roke iti proti tlačenju grajskih veleposestnikov in 
•njih uradnikov. Leta 1749. je ustanovila »avstrijsko Primorje« 
z namestništvom v Trstu. Pa že leta 1754. združi Gradiščansko 
zopet z Goriškim in ustanovi za grofijo posebno vlado, obsto- 
ječo iz deželnega glavarja in osem glavarstvenih svetovalcev. 
To glavarstveno svetovalstvo je vladalo deželo in izvrševalo 
sodstvo. Da bi poravnala vedne prepire z Benečani, dala je 
urediti mejo (1750 — 1754.), pa bolj na korist Benečanom. 

Cesar Jožef II. (1780. — 1790.) odstrani glavarstveno sveto- 
valstvo, ustanovi zopet okrožji goriško in gradiščansko ter jih 
podredi novemu namestništvu v Trstu 1 1783.). Tedaj je bila Idrija 
stalno ločena od Goriškega, v cerkvenem obziru pa leta 1792. 
Ločil je tudi sodstvo od deželne vlade in postavil neodvisne 
sodnike. Cesar Jožef je razglasil tolerančni edikt, vsled katerega 
so postale vse veroizpovedi jednakopravne. S tem so največ 
pridobili židje, ki so se morali poprej zapirati čez noč v svojih 
ozkih ulicah (»ghetto«) in nositi na prsih kot dlan velik O iz 
rumenega sukna. Zaradi nabora dali so jim tudi posebne priimke, 
katerih poprej niso imeli. Ali po njegovi smrti je bilo zopet 
vse tako urejena, kakor ob času Marije Terezije. Cesar Jožef 
je bil blag človek, imel je dobre misli; le vse prehitro in 

najedenkrat je hotel uvesti. Ljudstvo še ni bilo zadosti omikano 
za njegove ideje, zato ga ni umelo in ga celo sovražilo, ker 




Razvalina v bolški soteski, 

kakeršna je bila pred sezidanjem sedanje trdnjave 1. 1881. 

je bil segel pregloboko v verske reči (dal je samostane odpraviti 
in razrušiti veliko manjših cerkva]. Jožefov naslednik Leopold II. 

(1790. — 1792.) je odpravil njegove prenaredbe in vpeljal ?opet 
zakone izza časa Marije Terezije. Bil je meščanstvu in kmetovstvu 
prijazen ter skoro ustavnega mišljenja. 

2. Notranji razvitek od L 1500, do 1. 1800. 

Kakor v posvetnih rečeh, tako so nadlegovali Benečani 
Avstrijo tudi v cerkvenih razmerah. Akvilejski patrijarh imel 
je pravico na avstrijskih tleh (v Akvileji) stanovati, izvrševati 
cerkveno oblast v svoji škofiji in mešane pravde soditi. Patri- 
jarhi pa so stanovali v Vidmu, bili so navadno beneškega rodu 
in popolnoma odvisni od beneške vlade. 

Že leta 1493. začela je bila beneška republika akvilejske 
patrijarhe izbirati in jih papežu predlagati, zahtevajoč od njega, 
naj jih potrdi. To je ostalo v navadi tudi naslednja leta. Da bi 
tem gotovejše ostala pravica izbiranja republiki, zato so uvedli 
Benečani navado , da naj se še za časa vlade poprejšnjega 
patrijarha izvoli njegov pomočnik, ki je bil namenjen pozneje 
nasledovati mu na patrijarškem prestolu, čeravno se je triden- 
tinski cerkveni zbor protivil tej razvadi, vendar so dobili Bene- 
čani vselej potrjenje za izvoljenega pomočnika. Leta 1627. je 
zahtevala avstrijska vlada, naj bi imela tudi ona pravico poslati 
svoje pooblaščence k patrijarhovi volitvi. Ker pa ni nič dosegla, 
zato je prepovedala beneškemu patrijarhu izvrševati duhovno 
jurisdikcijo po avstrijskem ozemlji. 

Benečani so dražili patrijarhe proti Avstriji, češ, naj zahte- 
vajo posvetno oblast čez akvilejsko okolico in naj razširijo 
svojo duhovito sodnijo tudi na posvetne pravde. Tako so mislili 
Benečani, da bodo najložje dobili goriško grofijo v svojo oblast. 
Ali naša vlada je bila previdna in ni hotela dovoliti Benečanom 
prijaznemu patrijarhu (n. pr. Grimanu 1. 1566.), da bi smel sto- 
piti na avstrijska tla. Nadvojvoda Karol je sicer hotel prepustiti 
patrijarhu čisto duhovniško in mešano sodstvo, ali s tem po- 
gojem, naj bi priznal on avstrijsko oblast nad Akvilejo in naj 
bi dovolil kapitlju, da sme patrijarha svobodno voliti. Ker pa 
patrijarh ni hotel v to dovoliti, razbila so se vsa pogajanja. Ali 
to je bilo slabo za sv. vero, začela 'je pešati (prazne vere, ča- 
rovnice, obsedenci) in nravno obnašanje je šlo rakovo pot, 
surovost se je pa množila. 

Najbolj je bilo ljudstvo zbegano ob času reformacije, ko 
je bila začela proti papeštvu veti iz Nemčije zelo mrzla sapa. 
Avstrijski cesar se je zelo trudil pridobiti koncesij novovercem 
na občnem cerkvenem zboru v Tridentu, ali ker 
se mu to ni posrečilo, vzbudili so tridentinski sklepi tudi na 
Goriškem veliko nevoljo. Med tem je bival namreč v Gorici in 

okolici znani slovenski pisatelj Primož Trubar in oznanjal pro- 
testantski »evangelij« v Gorici, Rubijah in vipavskem Križu. 
Da bi protestantizem na Goriškem zatrl, poslal je papež 1. 1585. 
v Gorico apostol jskega legata Ivana Andreja Britonoritana, ki 
je ostal čez jedno leto v tem mestu, da bi na vsak način iz- 
podrinil krivoverce. Notranje-avstrijski namestnik in labodski 
škof Stobaus svetoval je nadvojvodi Ferdinandu tudi na Gorb 
škem vpeljati inkvizicijo proti krivovercem, ali kmalu se je 
pokazalo, da je ni bilo treba. Kakor drugod po Slovenskem, 
pojavljale so se ob času antireformacije tudi na Goriškem zelo 
čudne sekte, n. pr. skakalci in plesalci pri Sv. Luciji, ki so 
mislili Bogu služiti z nenavadnim telesnim trudom. 

1 Da bi se temu opomoglo, pošiljal je papež svoje vizitatorje 
po avstrijskem delu akvilejskega patrijarhata. Take vizitacije pa 
so bile zelo nadležne za cerkvene občine. Vizitatorju je bilo 
treba namreč plačati posebno pristojbino, dati dober obed in 
plačati voznino do sosednje občine. Zato je bilo premnogo 
tožeb zoper vizitacije. Ko je potoval možniški opat Jarnej Portia 
na papeževo in cesarsko povelje (1. 1583.1 po goriških duhov- 
nijah, zapazil je strašanske nerednosti in našel je mnogo du- 
hovnov popolno nevednih in nesposobnih za njih poklic. Po- 
sebno na Vipavskem je našel več duhovnov, ki so živeli raz- 
košno v konkubinatu, in mnogim je prepovedal mašo brati od 
1. julija do 25. novembra (1583.). Strogi vizitator je našel, da 
je bilo, tudi na Goriškem nakopičenih več cerkvenih služeb pri 
jedni in isti duhovni osebi. 

Za vlade cesarja Ferdinanda II. zatrli so tudi na Goriškem 

protestantizem in izveli protireformacijo. Posebno marljiv 

pospeševalec katoliške vere je bil devinski grof Rajmund VI. 

/lella Torre, ki je poklical servite v Devin ter ondi ustanovil 

bogoslovno šolo. 

Novi patrijarh Barbaro je bil Avstriji prijazen ; smel se je 
naseliti v Akvileji (1. 1593.) in sklical je hitro svoje duhovnike 
na cerkveni zbor v Akvilejo leta 1596., sestavil nova pravila za 
župnike in prepovedal lesene križe na pokopališčih, da bi od- 
pravil nerednosti in zboljšal nravno obnašanje vernikov. 

Komaj pa je umrl patrijarh Barbaro (1616.), že so se po- 
novili prepiri in tožbe. Naslednji patrijarh je stanoval v Vidmu 
in zahteval, naj . hodijo bogoslovci k njemu po blagoslove in 
župniki po dekrete. Duhovščina se je začela pritoževati, da 
mora hoditi vedno v Videm, ker patrijarh župnike pogostoma 
menjuje, da je tako potovanje zelo drago in nevarno. Cesar pa 
je prepovedal, da ne sme noben patrijarh benečanske stranke stopiti 
na avstrijska tla, da ne sme nikdo hoditi v Videm po patrijar- 
hove razsodbe (1. 1609.) in da ne smejo župniki sprejemati 
od patrijarha dekretov (1. 1656.). Dokler je trajal ta prepir, pred- 

lagali so kandidate za izpraznjena župniška mesta večinoma v 
Rimu in od tam sd prihajala tudi imenovanja. 

Mesto patrijarha vladali so goriško cerkev naddijakoni, ki 
so pa vedno priznavali patrijarha kot svojega cerkvenega gla- 
varja, in sicer jeden v Tolminu (postavljen od čedadskega ka- 
pitlja), drugi v Gorici (od 1. 1574.), tretji v Gradišči (dokler je 
bila tam posebna grofija; pozneje so to čast podelili goriškemu 
naddijakonu, ki je imel v Gradišči le svojega kancelarja), in 
četrti za Kras v Devinu. Višjo oblast čez te naddijakone je iz- 
vrševal po 1. 1628. papežev poslanec na Dunaji ali njegov po- 
oblaščenec (navadno tržaški škof). Ta je posvečeval duhovnike, 
sodil v duhovskih rečeh in dajal oblast naddijakonom. Ti pa 
so meje svoje oblasti velikokrat prestopili, zlasti kar se tiče 
duhovnega sodstva. Posebno tolminski naddijakon je bil samo- 
oblasten opiraje se na dovoljenje papeža Pavla IV. (1. 1459.), 
s katerim je bilo podeljeno čedajskemu kapitlju po Tolminskem 
tudi kriminalno sodstvo in skoro škofovska oblast. Hotel je tudi 
posvetne pregreške soditi in sicer ne le pri duhovnikih, temveč 
tudi pri posvetnih, ako so bile s kako cerkveno napravo ali 
duhovsko osebo v zvezi. Vlada pa se je temu upirala in ni 
hotela priznavati od kapitlja postavljenih župnikov, če niso bili 
avstrijski vladi po volji in od nje potrjeni. Tudi upravo cerkve- 
nega premoženja so odtegnili naddijakonom in župnikom in jo 
izročili okrajnim glavarjem (1. 1590.). Naddijakon je smel le 
prisoten biti pri sklepanji cerkvenih računov. To premoženje 
se je zelo slabo upravljalo in cerkve so tako obubožale, da še 
davka niso mogle plačevati od svojih zemljišč. Zgodilo se je 
velikokrat, da so kmetje pri volitvi župana, cerkovnika ali klju- 
čarjev napravili veliko pojedino na cerkvene stroške. Vlada je 
skušala vsemu, temu v okom priti in je nadzorovala cerkvene, 
račune. Tudi sodbo o dejanjih proti nravi in zakonske prepire 
je odvzela naddijakonom. Vse to je bilo vzrok, da je živela 
goriška oerkev v vednih pravdah s posvetnimi oblastnijami. Akvi- 
lejski kapitelj je sestajal iz samih benečanskih kanonikov in ni 
hotel priznati onih dveh, katere je imela pravico voliti avstrijska 
vlada, dokler mu ni Karol VI. zažugal, da bode vse njegovo 
premoženje sekvestroval. Ta kapitelj je delal vedno zoper Avstrijo 
in skušal širiti oblast benečanskih patri jarhov po Goriškem. Ker je 
bila okolica akvilejska nezdrava, stanovali so skoro vsi kanoniki v 
Vidmu in ondi imeli tudi svoje zbore od začetka XVIII. stoletja. 

To žalostno stanje goriške cerkve skušali so avstrijski vla- 
darji večkrat odstraniti. Že leta 1560., 1570. in 1590. so pred- 
lagali papežu, naj ustanovi posebno škofijo za Goriško in da 
osiroteni cedi pastirja. Nadvojvoda Karol je nameraval že leta 
1585. ustanoviti novo nadškofijo v Gorici za avstrijski del akvi- 
lejske patrijarhovine in podrediti jej dve škofiji (v Beljaku in 

CeljiK Za dotacijo goriške nadškofije odmenil je bil dohodke 
kartuzijanskega samostana v Bistri pri Borovnici, ker je v tem 
samostanu le redkokedaj prebival kak menih. Pa nadvojvodina 
smrt in prizadevanje ljubljanskega škofa Ivana Tavčarja, da bi 
se omenjeni dohodki dali kot dotacija novoustanovljenemu jezuit- 
skemu kolegiju v Ljubljani, zavlekla sta vso stvar. Avslrijska 
vlada je opetovano predlagala ustanovitev nove nadškolije v 
Gorici 'tako še Karol VI. 1. 1721.1, ali ker ni uspela, prepovedala 
je izbirati neavstrijske podložnike za kanonike akvilejske. Ker, 
se je pa kapitelj temu upiral, dala je vlada zapleniti njegove 
dohodke. Vsled tega so zagnali kanoniki .silen krik in vložili pri- 
tožbe pri papežu Benediktu XIV. 

Papeži bi bili tudi pri volji ustreči želji avstrijskih vla- 
darjev ; ali od patrijarha odvisnega škofa ni hotel cesar, samo- 
stojnega pa niso pripustili Benečani in po njih nahujskani papeži. 
Z Dunaja so vedno hodili poslanci v Rim in nosili različne pred- 
loge : ali naj se imenuje jedenkrat benečanski, drugikrat avstrijski 
podložnik za patrijarha, ali pa naj se razdeli akvilejska cerkev 
v beneško in avstrijsko škofijo, če je bil tudi kateri papež s 
temi predlogi zadovoljen, znali so ga Benečani vselej pridobiti 
na svojo stran. Tako so se med Dunajem in Rimom vedno in 
vedno pogajali, pa vselej brez uspeha. Goriški stanovi sami so 
začeli prositi za škofijo v Gorici in nekateri so volili celo del 
svojega* premoženja v ta namen. Slednjič, po dvestoletnih pre- 
pirih in dogovarjanjih, pripetilo se' je, da je ob istem času vladaj 
pobožni in odločni papež Benedikt XIV. ter pobožna in skrbna 
cesarica Marija Terezija. Oba sta imela trdno voljo ustanoviti 
škofijo v Gorici ne glede na benečanske spletke, in po nasvetu 
dvora v Turinu sklenila sta ustanoviti dve novi nadškofi ji v 
Gorici in Vidmu. Dne 17. junija 1750. imenuje papež grofa Karla 
Mihaela Attemsa kot apostolskega vikarja na Goriškem. Benečani 
so bili vsi zeleni od jeze. Ugovarjali so na vso moč in širili 
po Goriškem tiskana oznanila, da akvilejski p^trijarh oklicuje 
kot neveljavna vsa cerkvena opravila novega vikarja. • 

Ali vse to je bilo zastonj, in ko so Benečani videli, da se 
papež ne da pregovoriti, svetovali so sami, naj preneha akvilejski 
patrijarhat. Papež gaje tudi preklical <6. julija 1751.1 in naredil iz 
njega dve nadškofiji, jedno v Gorici, drugo v Vidmu. Kot gori- 
škega nadškota je imenoval vikarja Karla Attemsa (18. aprila 
1752.). Za novo ustanovljeno nadškofijo je daroval plemeniti 
Codelli palačo, vrt, vinograd in veliko svoto denarjev. Cesa- 
rica Marija Terezija pa, ki je bila ponosna na svoj uspeh, daro- 
vala je veliko dragocenih reči goriški cerkvi ter naprosila cesarja 
Jožefa , da je povzdignil goriške nadškofe v državne kneze. 
Ali ker se je bil Attemsov (*f- 1774) naslednik Rudolf grof 
Edling cesarju zameril, odpravil je ta goriško nadškofijo (dne 

8. marca 1. 1788.) in mesto nje ustanovil s papeževim dovolje- 
njem novo škofijo v Gradišči (19. avgusta 1788.). Nato 
mesto je prišel tržaški škof Inzaghi, kateri pa seje kmalu povrnil v 
Trst, ker ni bilo v Gradišči potrebnih stanovanj. Zato so pre- 
nesli po Jožefovi smrti sedež škofije zopet v Gorico (20. sept. 
1. 1791.) z naslovom škofija goriško - gradiščanska. 

Ustanovitev goriške nadškofije je bila velika dobrota za 
našo deželo. Škofi so si vestno prizadevali zboljšati nravno 
.stanje svojih vernikov. Iz tega namena je sklical nadškof Attems 
leta 1 768. prvi dijecezanski zbor v Gorico. Tu so sklenili, da 
treba najpoprej skripti za dobre, sposobne duhovnike, in zato 
so ustanovili z velikim trudom bogoslovski zavod (semenišče) 
v Gorici (tudi Gradišče j.e imelo svoje semenišče, dokler je bilo 
samostalno). Kdor ni dovršil bogoslovskih šol, ni mogel dobiti 
višjih blagoslovov. Semenišče je koj pokazalo svoj dober sad 
in le, ko je bil cesar Jožef v Gradcu osnoval osrednje semenišče 
tudi za Goriško, prenehala je bila za malo časa bogoslovska 
šola v Gorici. S škofijo ustanovili so v Gorici tudi nov kapitelj 
(akvilejski se je bil preselil v Videm) in kanoniki so postali 
udi deželnih stanov. Tudi čedajski kapitelj je izgubil počasi 
svoje pravice na Tolminskem. Še cesar Leopold mu je bil po- 
trdil (1. 1693.) vso njegovo oblast, ali že cesar Karol je za- 
ukazal, da sme izvrševati svoje pravice le po takem naddija- 
konu, ki je avstrijski podložnik Toda kapitelj se je znal temu 
ogniti in še le cesar Jožef je prepovedal, da ne sme nobeden 
tujec na avstrijskih tleh izvrševati kakega sodstva. Tudi kapit- 
ljeve dohodke je bil .sekvestroval cesar Jožef na kurist ver- 
.skega zaloga. 

Nove fare so nastale v XVI in začetku XVII. stoletja v 
Rihenberku, Kamnjah, Moši, Romanšu in Čijoprisu. Do konca 
XVIII. stoletja so prišle k tem še fare : Sv. Ignacij v Gorici, Gra- 
dišče, Fara, Medea, Ajello, Ruda, Visco, Fiumicello, Vogersko, 
Dornberk, Cerkno, Šebrelje, Podmelec in Nemški rut. Vaščani 
so si navadno izbrali svojega župnika in prosili zanj vlado (ali 
cerkvenega patronai. 

Kdor je hotel postati župnik, moral je napraviti izpit in sicer 
navadno vsakokrat, ko se je potegoval za kako župnijo, kakor je 
to v Italiji še sedaj običajno. Izpraševalec pri župnijskih izpitih 
je bil rektor jezuitskega kolegija v Gorici in kateri izmed naj- 
uglednejših župnikov, navadno oni iz Ločnika. — Leta 1753. 
vpeljali so dekanate ter jih postavili v Šent Petru, Crničah, 
Tolminu, Ločniku. Gradišči, Devinu, Vipavi in Gorenji Idriji. 
Poprej so opravljali dekanijske posle nekateri župniki ; to pa je 
odpravil škof Inzaghi in ustanovil 22. marca 1790. »okrožne 
dekanije«. Takih je štela vsa škofija pet in sicer : v Št. Petru (za 
Št. Peter, Črniče in Tolminsko), v Gradišči (za Gradišče, Faro, 

Romans, Vilesse, Fiumicello, Akvilejo, Terzo itd. ; za Ločnik, 
Kormin in zahodnji del Brd; za Porpetto in župnije na Fur- 
lanskem); v Vipavi (za Vipavo, Idrijo, Devin in Dolino), v Trstu 
j za mesto, Občine in Rodik) ter v Paznu (za srednjo in vzhodno 
Istro.) — V preteklem stoletji je bilo vse polno duhovnikov, n. pr: 
1 759. do 1772 v Korminu 40, v Gradišči 23, v Fari 20. Mnogi med 
njimi pa so bili le priprosti »mašniki« (Messenstecher), ki niso 
" imeli nikakoršne jurisdikcije, nego so smeli le mašo brati in 
opravljati popoldansko službo božjo. 

Prvi samostan v Gorici je bil ustanovil sveti Anton Pado- 
vanski leta 1225. Ta samostan manjših bratov (minoritov fran- 
čiškanov) je bil odvisen od deželnih stanov, ki so se vtikali celo 
v volitev gvardijana. Minoriti so oskrbovali tudi božjo pot na 
Barbani. Leta 1481. ustanove v Gradišči samostan servitov; 
1. 1512. prišel je pod Avstrijo tudi nunski samostan Sv. Marije 
v Akvileji. Nune so stale neposredno pod papežem in imele" so 
navado seliti se v Čedad o nezdravem letnem času. L. 1568. 
ustanove iz Bosne pregnani frančiškani samostan na Sv. Gori 
in 1. 1591. pokličejo stanovi kapucine v Gorico, da bi jim pri- 
digovali o postnem času. Tudi v Korminu, Sv. Križu in Gra- 
dišči so se naselili kapucini začetkom XVII. stoletja. Ferdinand II. 
pošlje leta 1615. jezuite v Gorico. Ustanovili so lastno šolo in 
po svoji izobraženosti prikupili so .se bili prebivalcem tako; da 
so jim darovali veliko hiš in zemljišč. L. 1618. dobijo faro 
Sv. Peter, L 1633. faro Komen in tudi goriška fara je bila od 
njih odvisna. L. 1653. ustanove plemiči za svoje hčere samo- 
stan sv. Klare v Gorici in na Kostanjevici je sezidal grof Matija 
Thurn samostan za karmelite (1. 1649.). Dalje so se naselili v 
Gorici usmiljeni bratje (1. 1655.) in uršulinke (1. 1672.), v Fari 
pa dominikanci (1. 1646.) in pozneje tudi v Korminu in Ajellu. 
L. 1778. pridejo pijaristi v Gorico in prevzemo od jezuitov 
podučevanje mladine. Jezuitski red je bil namreč papež Kle- 
men XIV. preklical 1. 1773. ' 

Vse tiste samostane, ki se niso pečali s pastirstvom, podu • 
čevanjem ali postrežbo bolnikov, odpravil je cesar Jožef leta 
1782. Bogato premoženje samostanov je združil cesar z ver- 
skim zalogom, istotako odpravil pobožne bratovščine, ka- 
terih premoženje je bil namenil deloma ubogim , deloma 
šoli. Takih bratovščin je bilo mnogo po Goriškem, skoro pri 
vsaki cerkvi po jedna ali tudi več; imele so svoje člane iz 
različnih vasij. Izvrševale so pobožnost in usmiljenje, podpirale 
so uboge, pomagale bolnikom in prirejale skupne procesije k 
romarskim cerkvam. Imele so posebne kapele ali pa vsaj po- 
seben altar v župnijski cerkvi, ki je imel svoje privilegije. Od 
članov so pobirale bratovščine »v pušice« redne doneske za 
olje in sveče pri altarji ter za častne pogrebe umrlim sobratom. 

Imele so navadno (udi svoje premoženje v denarji in zemljiščih 
(navadno so bile to pobožne zapuščine*, katere je oskrboval 
poseben »ključar« v sporazumljenji z župnikom. Če so skupno 
romali, dobil je vsak član potrebne stroške iz bratovščinske 
blagajne t tak delež se je imenoval* »regalium«) ; ta navada se 
je ohranila pri nekaterih cerkvah še do današnjega dne. Po 
nekaterih krajih v Furlaniji (n. pr. v Romansui obdarujejo klju- 
čarji ljudstvo, ki je zbrano pri cerkvenem opasilu. 

Odkar je prišlo Goriško pod Avstrijo, spadalo je k no- 
tranje-avstrijskim deželam z vlado v Gradcu ido 1. 1754). Pri 
tej je imelo celo jednega zastopnika, ki je imel zlasti nalogo 
voditi obrambo beneške meje; zatorej so bili pod njim vsi 
mejni glavarji, zlasti oglejski in bolški, pa tudi gradiščanski in 
tolminski. Mnogokrat so bila vsa ta glavarstva združena samo 
v jedni roki zlasti v drugi polovici XVI. stoletja. 

Ko so Eggenbergi izmrli, ukazal je cesar, naj se združi 
gradiščanska grofija zopet z goriško. Temu so se sicer Fur- 
lani zelo upirali, ali brezuspešno. Cesar Leopold II. je imenoval 
1. 1791. za glavarja goriškega in gradišča nskega Rajmunda IX. 
della Torre. Ta je bil zadnji glavar obeh združenih pokrajin 
in si je rrtočno prizadeval za ponovitev božje poti na Sv. Gori 
(pospeševal je tudi Marijino kronanje 1. 1798.). 

Zaradi uprave je bila« dežela razdeljena v sledeča gla- 
varstva: Marano 'dokler je bilo še avstrijsko*, Porpetto (navadno 
združeno z Gradiščem), Akvileja, Gradišče, Gorica, Tolmin in 
Boleč. Na čelu uprave je stal deželni glavar, ki je imel 1000 gld. 
letne plače in nadziral tudi druge glavarje po deželi (vsaj na- 
vadno), le v vojaških stvareh so bili poslednji od njega neodvisni. 

Deželni stanovi goriški so se bili popolnonpa uredili v 
začetku XVI. stoletja. Sestavljeni so bili iz visokih plemičev 
(gospodovi, vitezov in duhovnikov. (Nekoliko časa so bile za- 
stopane tudi občine v mestih in po deželi.) Stanovi so imeli 
pravico soditi (v pričo glavarja alf njegovega namestnika) ple- 
miče in njih služabnike ter deželne uradnike, posvetovati se o 
deželni upravi, njenih dohodkih in stroških, o novih davkih in 
podporah za vlado. Za opravljanje navadnih poslov izbrali so 
si stanovi izmed sebe tri ali štiri odbornike in šest prisednikov 
za sodnije. Odborniki so bili plačani, poslovali so po štiri ali 
šest let in vsako leto so nadomestili enega z novim. Okrajni 
glavar se je posvetoval ž njimi o važnih deželnih potrebah ; 
včasi pa so prašali tudi neplemenite meščane za svet. Udje stanov 
so bili vsi plemiči, ki so imeli na Goriškem kako posestvo, 
dalje- vsi župniki, in načelnik mesta Gorice s svojimi dva- 
najstimi prisedniki. Vendar stanovi niso radi sprejemali novih 
udov v svojo sredo; stavili so za tak sprejem visoke pogoje. 
Njih načelnik je bil deželni maršal, ki jih je skliceval k 

posvetovanju, sestavljal dnevni red in dobival za to nekaj do- 
hodkov. Druge deželne službe, kakor dedno trušarstvo, fiedno 
kamorništvo (v rokah Dornbergov in Breunerjev) in dedno to- 
čajstvo, so bile malo važne. Prenaredbe Marije Terezije so zelo 
omejile delovanje stanov, in dedno maršalstvo je popolno pre- 
nehalo. Cesar Jožef jim ni posebno škodoval ; pa cesar Leopold II. 
jih je tako preustrojil, da so izgubili svojo važnost kot od 
vlade popolnoma odvisen zbor. Ob času francoskih vojsk so 
deželni stanovi popolnoma prenehali. Plemstvo je imelo ves 
čas velike predpravice, smelo je loviti in ribariti in od enega 
zemljišča (24 kampov) ni plačevalo nič davkov. Da bi moglo 
dobivati tudi na Nemškem bogate duhovske službe, zapovedal 
je cesar Ferdinand II. 1. 1626., naj se prišteva goriško plemstvo 
nemškemu. Kjer so imeli svoja posestva, ondi so opravljali 
tudi niže sodstvo in vsak grof je sodil v eni ali več vaseh. 
Tako so imeli priložnost vtikati se v vladne stvari in navadno 
so plemiči hudo nasprotovali vladi. Nasproti je dospelo nekaj 
goriških plemičev do imenitnih državnih služeb. 

Občine so bile tako urejene, kajtor v srednjem veku. 
Zupane so volili vaščani sami, a gosposka (okrajni sodnik) jih 
je potrjevala. Oni so bili vaški predstojniki, katerih naloga je 
obstajala v tem, da so posredovali med gosposko in kmeti ter 
od poslednjih pobirali" davke in desetino. Zlasti so morali pod- 
ložnike priganjati k rabotam, uradnim osebam za hrano in pre- 
nočišče skrbeti ter pomagati graščakom pri lovu. Vse te njih 
dolžnosti so v urbarjih natančno zaznamovane. 

Da bi sodstvo bolje uredili, vpeljali so 1. 1556 nov pra- 
vilnik (popravljen 1. 1604.). Po njegovih predpisih niso pode- 
dovale hčere ničesa po očetu, razven kar so dobile pri možitvi. 
Dedič jih je moral v jednem letu po stanu omožiti in do takrat 
skrbeti za njih živež in obleko. Žena je smela narediti oporoko 
samo o svoji obleki, svoji nakrasnini in o tem, kar je dobila v 
dar o možitvi Ce je umrla brez otrok, pripadlo je vse to njeni 
rojstni hiši. Kriminalna hudodelstva so bila: čaranje, kopanje 
zakladov, ponarejanje denarja, požiganje, rop, uboj, plenjenje in 
vse spolne pregrehe. Le za večja hudodelstva je bila odločena 
smrtna kazen, za vse druge prestopke pa denarna globa. To pa 
je bilo slabo, ker je jeden del tega denarja sodnik dobil in je 
sodil mnogokrat le v svojo korist. Da bi ljudi odvračevali od 
sramotilnih zločinov, imeli so navado postavljati zločince na 
sramotilen oder (»prangar«), na katerega so zapisavali pregreho 
kaznjence vo. 

Razven splošnega pravilnika izšle so v XVI. stoletji še 
mnogokatere posamezne določbe, n. pr. zoper lišp v obleki 
(1 1553. in 15^4.), zoper cigane il. 1542), zoper čarovnice in 
prerokovalce (1553); prepoved strelno orožje nositi (1. 1583.), 

vpeljava novega koledarja (1. 1583.); kako obleko in Itaka zna- 
menja naj nosijo stanovi in koliko jedil se sme napraviti pri go- 
stijah in ženitvanjih. Glavni sodniki so bili glavarji. Kriminalne 
reči je sodil (od L 1556.) tudi magistrat v Gorici. Nižje sodstvo 
so imeli skoro po vseh vaseh plemiči. Apelacija je šla v prvi 
vrsti na stanovsko sodišče v Gorici in v zadnji vrsti na vladino 
kamoro v Gradec. Manjše pravde so se obravnavale ustmepo in 
kratko, zlasti če so bile stranke uboge. Sodnijski jezik je bil že od 
XVI. stoletja sem le italijanski (vsi pisarji, notarji, itd. sestavljali 
so svoje zapisnike jedino le v tem jeziku). Plemiči so imeli 
na svojih posestvih lastne sodnike, ki so radi veliko pisali in 
pravde zavlačevali. Prenaredbe cesarice Marije Terezije sq spre- 
menile tudi sodnije. Vpeljala je zemljiščne knjige, da so si 
upniki zagotovili svoje posojilo; zaukazala je, naj vlada pla- 
čuje sodnike, in ustanovila posebno -deželno sodnijo pri glavar- 
stvenem svetovalstvu v Gorici. Odpravila je tudi neusmiljeno 
mučenje zatožencev «1. 1776.1, omejila .cerkveno sodstvo, zlasti 
imuniteto, in odpravila je zavetišča (»jus asyli« ) pri cerkvah in 
samostanih Neposrednega priziva v Rim ni trpela, nego mo- 
ralo se je apelovati potom škofijskega urada. Se bolj je omejil 
cerkveno sodstvo cesar Jožef II. On je zaukazal, naj. nima za- 
konska, obljuba nikakoršne obvezne veljave ter naj razsoja po- 
svetno sodišče o zakonskih prepirih in posinovljenjih. Ob tem 
času je izgubil čedadski kapitelj vse svoje sodstvo po Tol- 
minskem. Cesar Jožef je popolnoma ločil sodstvo od deželne 
vlade, zaukazal, naj moški in ženske jednako podedujejo, in od- 
pravil vse' zastarele, nepravične postave. Pri okrožji v Gorici 
je bil ustanovil posebno sodnijo (1. 1783.1, ki je bila pa 1. 1791. 
zopet združena z glavarstvenim svetovalstvom. Takrat je šla 
apejacija na višjo sodnijo v Celovec, mesto v Gradec. 

Stalno vojaštvo se je vpeljalo še le okoli 1. 1750. 
Poprej je obstajalo le domobranstvo, italijanski »cernide« 
imenovano (morda: »črna vojska« i, katerega poveljnik je bil 
okrajni glavar. Vsak sposoben moški je bil dolžan 18 let slu- 
žiti (od 18 do 36. leta', a ne vedno pod orožjem Ob času 
velike sile sklicali so celo može od 15. do 60. leta. Ostali so 
navadno doma in se zbirali le vsako leto k orožnim vajam na 
kratek čas in pa k velikemu pregledu (»muštranju««. Pod orožje 
so sklicali pa le tiste moške, ki niso bili neobhodno potrebni 
pri poljskem delu. Oboroženi in oblečeni so bili zelo pomanjk- 
ljivo in kaj raznovrstno. Vedli so se pa navadno prav dobro 
in hrabro, zlasti če je bilo treba prepoditi v deželo prihrume- 
lega sovražnika. L. 1742. je imelo goriško domobranstvo štiri 
stotni je : goriško, tolminsko, kraško (vse tri skupaj so štele 
2000 mož> in gradiščansko (okoli 1000 mož) Njih polkovnik 
je bil tedaj grof A. Strassoldo, kateri je poročal na Dunaj, da 

ne manjka, mož, pač pa četovodij, orožja in streliva. Za pre- 
gledovanje trdnjav nastavljen je bil poseben inženir pri notranje- 
avstrijski vladi. 

Mnogokrat so dale gosposke citati »patente«, s katerimi 
so imenitni vojaški poveljniki vabili krepke mladeniče pod svoje 
zastave. Marija Terezija pa je vpeljala vojaški nabor ter zapo- 
vedala L 1753. in 1754. prvo konsignacijo in sicer najpoprej 
vsako tretje leto, cesar Jožef pa je zapovedal L 1 785. in 1786. 
splošni vsakoletni nabor. L. 1755. razširili so ga prvikrat tudi 
na tujce, ki so bili naseljeni v deželi. Iz početka pa niso redno 
nabirali vsako leto, nego samo po potrebi. Bilo pa je mnogo 
begunov, ki so uhajali na Beneško ali se pa skrivali pp pla- 
ninah. Občinski možje so morali mladeniče loviti s tem, da 
so jim palice pod noge metali, ako so skušali zbežati. Vsak 
jurisdicent imel je pravico od vojaštva oproščati in to pravico 



so mnogokrat zlo- 
rabljali, ker so opro- 
ščali plemiče in bo- 
gataše, a jedinega si- 
na siromašnih kme- 
tov vtaknili so več- 
krat v vojake. 

Ljudstvo je bilo v 
XVI. in XVII. stoletji 
še zelo nevedno in 
surovo. Javna var- 




delci na Goriško. 
Vsak plemič je imel 
svoje oborožene slu- 
žabnike in ti so se 
mnogokrat med se- 
boj pobijali. Sploh 
so bili poboji okoli 
srede XVIII. stol. na 
Goriškem kaj čisto 
navadnega. Ob času 
ir ^""T" x x reformacije, potem 

. . , ., . . ., Vzorec občinskega pečata i o/\i . 

nost je bila izginila, iz časa f ranC oske okupa- med 30 letno vojno 
zlasti odkar so ute- cije. in še dolgo časa po 

kali beneški hudo- njej klatilo se je po 

deželi vse polno vagantov in pohabljenih vojakov, ki so po hišah 
kramarili in prežah za vsakim plotom na osamljene potovalce kot 
pravi cestni roparji. Godce in igralce (s kockami ali kartami) so 
ravno tako preganjali kot roparje. Proti njim je izdala vlada pre- 
mnogo naredeb, katere so pa le malo hasnile. Da bi omejil pobi- 
janje ljudij, prepovedal je cesar Karol VI. dne 31. okt. 1723. po 
celi grofiji, da ne sme nihče več orožja nositi. Iz srednjega veka 
se je bila ohranila navada, da je imel vsak stan svoje posebne 
pravice, svoje posebne zakone: jednakosti pred sodnijo nihče 
ni poznal. Iz tega je izviral tudi način oblačenja, ker se je 
moral vsak stan po svoje opravljati. Še 1. 1671. je razločevala 
vlada osem stanov in vsak se je moral oblačiti po svoje. S tem 
je hotela vlada zabraniti preveč potratno obleko. Tudi zmernost 
v jedi in pijači je vlada priporočala ; vse naredbe in pridige pa 
so malo pomagale, ravno tako razna »zmemostna društva«, 
n. pr. red sv. Krištofa, katerega so bili ustanovili v XVI. sto- 
letji proti preklinjanju in pijančevanju plemičev. — Kako ne- 

izobraženo je bilo ljudstvo, pokazalo se je najbolj o priliki no- 
vega koledarja (po 1. 1582.), ko tudi marsikateri duhovnik ni 
vedel, ali bi se držal starega ali novega reda. In še 1. 1754. 
(v septembru) se je ljudstvo silno pohujševalo, ko so mu na- 
znanili zmanjšanje praznikov po papeževih propisih. 

Še le ko so jezuiti ustanovili šole, izobraževali so se 
ljudje (zlasti plemiči) nekoliko bolj in surovost je ginila. 
Zlasti ko sta Marija Terezija in Jožef vpeljala ljudske šole po 
deželi, omikalo se je ljudstvo. Nemška normalka se je odprla 
v Gorici 1. 1776. in 1. 1780. so pijaristi prevzeli vse šole. Že 
škof Attems je bil zapovedal 1. 1768., naj se ustanove ljudske 
šole po mestih in večjih trgih, pa le za otroke premožnih sta- 
rišev. Ali na drugi strani so tki čili kmete hudi davki. Ko je 
prišlo Goriško pod Avstrijo, ni plačevalo iz početka državi ni- 
kakih davkov (zato so se radi selili beneški kmetje na Goriško). 
Ali kmalu se je to spremenilo. Že grofi so stiskali ljudstvo, 
zlasti ker je vlada zdaj temu, zdaj onemu dala v najem de- 
setino. Da bi se odstranile vse krivičnosti, sestavili so in sicer 
na Goriškem že v prvi polovici XVI. stoletja (začenši od 1523.) 
ur bari je, t. j. zapiske vsega onega, kar so bili kmetje 
dolžni dajati od svojih zemljišč. Cesar Ferdinand pa je zahteval 
od dežele denarnih prineskov za turško vojno in sicer prvikrat 
1. 1524 Stanovi so razdelili zahtevane svote na posamezne po- 
sestnike, ali kmetje so se temu hudo uprli, češ, da je plemstvo 
dve tretjini vsega davka navalilo na kmete. 

Bilo je tudi težko davek pravično razdeliti (iz početka so 
zahtevali od vsakega kmeta 80 in od vsakega bajtarja 8 kraj- 
carjev), ker se ni vedelo, koliko prinaša vsako zemljišče in kako 
veliko je vsako posamezno posestvo. Sklenili so torej, da mora 
vsakdo natanko naznaniti svoje posestvo in svoje dohodke. Vse 
to so narisali in zapisali v davkarsko knjigo ali v tako ime- 
novani kataster (1. 1537.). Ta pa je potreboval neizrečeno 
mnogo časa, predno je bil dovršen. Kakor hitro so ga sestavili 
<1. 1568. in 1587.), spoznali so tudi, da je pomanjkljiv. Zato so 
ga začeli popravljati 1. 1615. in to je trajalo skozi celo stoletje. 
Plemiči so se ustavljali nadačenju svojih zemljišč in vlada ni 
hotela ničesa plačevati od svojih posestev. L. 1666. so sklenili, da 
se ne sme noben posestnik odtegniti zemljiškemu davku. Še-le 
pod Marijo Terezijo je bil kataster dovršen. Vsa zemljišča so 
natanko premerili ter jih razdelili po rodovitnosti in pridelkih 
na več redov. Vsak posestnik je moral povedati, koliko je v 
zadnjih desetih letih pridelal, in tako so preračunali (1. 1762.) 
zemljiški davek za vso grofijo (brez Krasa in Tržiške okolice) 
na 60.000 goldinarjev. K temu pa je prišlo še 15 000 goldinarjev 
za stroške deželne vlade. Cesar Jožef je hotel kataster zopet 
preustrojiti (1786), ali v obče je ostalo pri starih naredbah. Dalje 

so vpeljali 1. 1532. davek na obrtnijske izdelke, osebni davek za 
odvetnike, notarje, itd. (1569.), užitnino od soli (1542.), vina (1557., 
1587., 1706.) in mesa (1706.). Včasih so pobirali tudi davek od 
vsake glave (1. 169 L, 1693., 1705., 1746.), dvojni davek od zem- 
ljišč ( 1 758., 1 760.) in še mnogo drugih izvanrednih davkov in 
cloklad. L. 1751. vpeljali so celo loterijo v avstrijske dežele. 

Ljudstvo je bilo zaradi tolikih davkov (Gradiščani so pla- 
čevali pod svojimi knezi prav malo) zelo nevoljno in uporno, 
in po pravici, če se pomisli, da je samo zemljiški davek narastel 
od L 1718. do 1762. od 4000 na 75.000 goldinarjev! In vrhu 
vsega tega so goriški stanovi porabili mnogo davkov za svoje 
namene, niso posebno pazili na davkarje, dajali so različnim 
uradnikom (iz svoje srede) darove in nagrade, in tako ni prišlo 
mnogokrat nič v cesarsko denarnico. Stanovi so bili vedno na 
dolgu pri vladi in ko jih je ta ostro prijela, razpisala je nove 
davke ! Stanovi sami niso marali plačevati nikakoršnega davka, 
katerega so sami razdelili, in nihče jih ni mogel prisiliti k temu. 
Kmetje pa so morali še rabotati, pomagati pri zidanju trdtijav 
in državnih poslopij, večkrat celo ob času, ko so imeli največ 
dela na polji. Po nižini so bili kmetje najemniki ali koloni in 
gospodi so jih včasih hudo stiskali, če je bil kolon priden in je več 
prideloval na svojem zemljišči, povišal mu je gospodar najemnino. 
Stanovi so prišli temu v okom, da so vsako leto njih poslanci 
o sv. Martinu določili, koliko sme zahtevati vsak zemljiški gospod. 
Še-le cesar Jožef je olajšal podložnost kmetov in omejil rabotanje. 

Blagostanje dežele je le počasi napredovalo. Živinske bo- 
lezni, kuga (1. 1532., 1541, 1671., 1679., 1682.. 1711., 1732., 1737.), 
slabe letine, lakota (1. 1671., 1764., 1783., 1788.) in zadnjič vojna 
(1508., 1616., 1618. in dalje) ter z njo zvezana kuga so tudi Go- 
riško pogostoma obiskavale. Leta 1510. vnela se je kuga sredi 
beneške vojne na Goriškem in Kranjskem (13. avgusta). Vse te 
bolezni zanesli so večinoma živinski trgovci s Hrvaškega. Po- 
sebno huda je bila živinska kuga 1. 1683., zlasti na levi strani 
Soče okoli Gorice. Tudi prirodne nesreče so se pogostoma ponav- 
ljale. Potres z dne 26. »marca 1511. razdrl je tudi po Goriškem 
premnogo cerkva in gradov, med poslednjimi zlasti Kozlov rob 
nad Tolminom. Proti koncu XVI. stoletja ponavljala se je nesreča 
za nesrečo. Jeseni 1. 1586. so bile velike povodnji in potem je 
nastal tako hud mraz, da so trte pozeble. L. 1588. je bila velika 
draginja, leta 1590. potres, suša in slaba letina; leta 1595. do 
1596. pa zopet neizrečeno huda zima. 

Poljedelstvo se je bilo precej zboljšalo. Pašnike so spre- 
minjali v polja in trebili so nerodovitno zemljo. Po nižini so 
pridelovali mnogo žita, tako, da so ga 1. 1565. okrog 50.000 
starjev prodali z, Gradiščanskega v Benetke, akoravno je bilo 
prepovedano. Po gorah so bili začeli sejati konoplje in iz pre- 

diva so izdelovali domače platno. Med leti 1590. — 1600. so začeli 
saditi turšico (sirek) po Furlanskem. Po vsem Goriškem pa se 
je ukorcnihila še-le v začetku XVII. stoletja. Pozneje (po 1. 1773.) 
so začeli splošno krompir saditi T ki je pa kmalu dobil bolezen. 
Za povzdigo kmetijstva ustanovila je cesarica Marija Terezija 
1. 1765. »kmetijsko družbo« v Gorici. Nje dobri nasledki so 
se hitro kazali, ker je skrbela zlasti za odpravo poljske tatvine. 
Pri Akvileji so pridobili nad 23 km* močvirja za poljedelstvo 
in goriški glavar grof Henrik Auersperg (leta 1765. — 1773.) je 
ukazal urediti toke Soče in Tera ter sezidati jezove, da bi 
zabranil poplavljanje bližnjih zemljišč. Okoli Gorice je bil glavni 
pridelek vino. Za povzdigo vinarstva izdala je vlada mnogo postav 
proti tujim vinom. Dne 28. novembra 1784. prizna vlada vsem 
posestnikoni vinogradov njih staro pravico, da smejo svoje domače 
vino po malem točiti; ta pravica velja še sedaj. 

Poljedelstvo je mnogo pospeševala razdelitev občinskih 
pašnikov, ki se je začela po 1. 1760. V gozdnem redu iz L. 1771. 
priporočila je Marija Terezija občinam, naj si porazdele svoje 
občinske pašnike in gozde (kar naj bi se zgodilo v teku dveh 
let), in sicer zato, da bi se na ta način gozdi tem bolje varovali 
in zlasti ohranila mlada drevesca. Poprej so bili gozdi večinoma 
skupna last občinarjev : vsakdo je sekal, kolikor je hotel, in pasel 
po njih, kolikor je mogel: Že Karol VI. je bil prepovedal 1. 1732., 
da se ne smejo sekati vršički mladim drevesom ; Marija Terezija 
pa je ukazala, naj se napravijo drevesnice, in določila, čez koliko 
let se sme sekati na istem mestu. Prepovedala je sekati mlada 
drevesca ali njih vršičke za količe po vinogradih, ravno tako 
za mlaje in sploh, da se po gozdih ne sme sekati po zimi ali 
o pojemljočem mesecu ; potem, da se ne sme po gozdih kositi 
trava, niti zažigati ogenj. Vsaka družina naj bi zasadila vsako 
leto najmanj dvajset mladih drevesc. 

Za povzdigo gozdarstva izdala je vlada mnogo koristnih 
naredeb. Že 1. 1522. izšel je prvi »gozdni red« za Primorsko, 
ki je ob jednem uredil trgovino z drvami na Beneško. Cesar Fer- 
dinand I. je prepovedal izvažati drva s Krasa v Trst (še L 1490. 
bilo je toliko drv v Drvinščini, da so z njimi zalagali Trst, ki 
je bil že izsekal svoje gozde), in 1. 1533. postavil je posebnega 
»gozdnega mojstra« za Goriško, Kras in Istro. Pošiljal je (n. pr. 
1. 1536. in 1544.) zvedence na Goriško, da so preiskali vse gozde 
in stavili nasvete, kako naj se ceste popravijo, struge voda urav- 
najo, grablje in žage napravijo, da se povzdigne kolikor mogoče 
trgovina z drvami. Najpoprej so se lotili istrijskih in kraških 
gozdov, ker so bili najbližje morja in so od ondi najložje spravili 
drva v Benetke. V drugi polovici XVI. stoletja začeli so sekati 
tudi tolminske in bolške gozde. Ali žal, da se ni pri tem 
postopalo pametno, nego da se je začelo splošno uničevanja 

gozdov. Sekali so kar od kraja in pustili mnogokrat debela 
drva na mestu segniti, ne glede na vejevje in odpadke Poprejšnje 
pašnike in travnike so bili obdelali za polja, sedaj pa so začeli 
trebiti gozde in narejati ondi senožeti ali pašnike. Vlada se je 
sicer temu ustavljala in prepovedala iztrebiti nekatere gozde, n. pr. 
Panovec, Trnovski gozd itd. Ali bližnje občine (Vozlj&n, Šempas, 
Sv. Mihel, Osek) so se temu prptivile. Izsekavanje gozdov se je 
nadaljevalo (po družbah ali posameznih podjetnikih) do novejšega 
časa in sedaj so z malimi izjemami vsi naši hribi goli. 

Murbe saditi in svilo pridelovati so začeli na Goriškem 
sredi XVI. stoletja, ali to se je po .deželi razširilo le počasi. 
Mešičke so prodajali v Benetke, kmalu pa so odprli tudi v Gorici 
predilnice in tkalnice za svilo. Vsled kuge pa so tkalci odšli ; 
kdor je hotel imeti svilnato obleko, moral je iti ponjov Videm. 
V Gradišču je vpeljal ondotni glavar Franc Ulrik Thiirn tkanje 
svile in gradiščanski damasek prišteval se je najboljšim. Karol VI. 
dal je 1. 1716. privilegije izdelovalcem svile in kmalu so se od- 
prle štiri predilnice na roko v Gorici, tri v Korminu, trideset 
tkalcev pa je bilo raztresenih drugod po deželi. Morelli ceni 
(gotovo mnogo prenizko), da so dobivali v začetku XVII. sto- 
letja 300.000 libric svilnih mešičkov. 

L. 1724. je prepovedala graška vlada prodajanje neizdelane 
svile in zato je začela ta obrtnija zelo pešati. L. 1731. so pre- 
nesli »trgovinsko nadzorstvo« v Ljubljano in 1. 1733. v Gorico, 
ali to ni nič koristilo sviloprejstvu, ker so določili, da se mora 
za vsako librico . surove svile, ki se proda zunaj države, plačati 
njej 24 karantanov (krajcarjev) ; leta 1755. so zmanjšali to carino 
za polovico. L. 1746. je bilo že 90 statev, katere so izdelovale 
okoli 1500 kosov takrat navadne svile (brokatel in žamet). 

Marija Terezija je sicer skušala povzdigniti trgovino s svilo, 
delila je nagrade in svetinje pridnim svilorejcem, ali mnogo- 
vrstne trgovinske klavzule niso dopuščale slobodnega raz vitka. 
Še le cesar Jožef II. je odpravil 1. 1782. vse te zaprečne vezi in 
že istega leta nahajamo v Gorici 462 tkalcev svile. Ko je isti 
cesar L 1784. prepovedal še uvažanje tuje svile, poskočilo je to 
število leta 1789. na 700. Res je, da blago, ki so je izdelovali, 
ni bilo popolno in ne bi bilo vzdržavalo tuje konkurence brez za- 
ščitne carine. Na drugi, strani pa je ponehalo izdelovanje platna 
in volnine, ker je dohajalo cenejše blago od zunaj. 

Druge obrtnije je bilo le malo v deželi. V Trenti pod Tri- 
glavom so kopali in kovali železo (1579 — 1788.). V Gorici in 
njeni bližini so nastale tovarne za usnje, vosek in papir. L. 1754. 
so ustanovili prvo tiskarno v Gorici. 

Trgovina preteklih stoletij ni bila tako živahna, kakor bi 
kdo mislil. Vsaka dežela je imela namreč navado, da je pre- 

povedala izvažati v druge kraje tiste pridelke, katere je sama 
potrebovala. S Kranjskega in Koroškega ni smelo dohajati žito 
na Goriško, ravno tako živina ne. Goričani so pa zahtevali, naj 
jemljo Korošci le njih vina (1. 1552., 1580.). Slednji so se prito- 
ževali zoper to omejenje in cesar je zaukazal, da se smejo tuja 
vina voziti le čez Trst ali Devin po predelski cesti na Koroško. 
Ker so pridelovali v furlanski nižini boljše črno vino, kakor je 
bilo goriško belo, prepovedali so Goričani uvažati vino z Gra- 
diščanskega. Gradiščani so pa prepovedali izvažati žito na Go- 
riško in Goričani zopet neso dovolili, da bi šlo maslo in salo 
(slanina) v Gradišče. Tolminskim živinorejcem so prepovedali 
(L 1628.) prodajati maslo, sir, teleta, itd. v Čedad in Videm. Na- 
sledek takih prepovedij je bil, da je nastala v deželi včasih velika 
lakota in da se je moralo koncem XVI. stoletja zaradi tega izseliti 
veliko ljudi. Cesarica Marija Terezija je zapovedala, naj se po 
vseh avstrijskih deželah svobodno trguje, in odpravila je vso 
colnino na žito. Ob hudi lakoti 1. 1 764. nakupila je mnogo žita 
na Koroškem ter ga prodajala pod ceno na Goriškem. Za skup- 
ljeni denar so potem novo žito nakupili ter je zopet prodajali. 
Tudi za seme je bila darovala mnogo žita, ali stanovi so je 
prodali in denar porabili zase. 

Kar se je smelo v deželo uvažati, to je moralo plačevati 
visoko carino. Zlasti od olja in tujega vina zahtevali so veliko 
carino v fuki Sv. Ivana pri Devinu in v Trstu (ti dve sta bili 
jedini luki za Goriško). L. 1584. pa so oprostili carine: olje, južno 
sadje in ostrige. Od živine s Kranjskega se je plačevala colnina 
v Ljubljani (za Gorico) in v Bači pri Tolminu (1. 1544.). Od žita 
s Kranjskega so pobirali carino v Podkraju (nad Vipavo), s 
Koroškega v Kanalu in za žito, ki je šlo v Brda ali na Gradi- 
ščansko, plačevali so pri goriškem mostu po 30 krajcarjev od 
starja. Na predelski cesti so bile carinarne v Bolcu, Kobaridu, 
Volčah, Ročinji in Kanalu. Proti beneškim posestvom so bile 
colnije v Korminu, Nogaredu, Višku, červinjanu in Zagraji. 
Gotovo je, da so si ljudje veliko pomagali s tihotapstvom. Marija 
Terezija je vpeljala nasproti temu finančno mejno stražo. 

Vso kupčijo na Jadranskem morji so imeli še v XVI. sto- 
letji Benečani v rokah in oni so določali blagu ceno. Tako je 
bil večinoma tudi benešk denar v veljavi. Temu pa se je 
protivil vedno bolj naraščajoči Trst, ki si je želel priti pod 
vlado španskih Habsburžanov , ker je bila na Španskem trgo- 
vina mnogo bolj razvita. Tržačani so se pritoževali čez beneške 
privilegije na avstrijskih tleh ter skušali izncbiti se danja 40 urn 
vina , katere so morali dajati vsako leto Benečanom kot »gospo- 
darjem« Jadranskega morja. Zato se je začela dolgotrajna trgo- 
vinska vojna med Benečani in Tržačani, ki so iskali zaslombe 
in obrambe pri avstrijskih vladarjih. Izposlovali so od Ferdi- 

nanda L, da je ponovil zapoved, naj vsi Kraševci .prodajajo 
svoje blago jedino le v Trst. Leta 1536. so zahtevali od vlade, 
naj se popravi predelska cesta in podaljša iz Gorice do Trsta. 
Benečani pa so podpihovali Kraševce, da so ponovili (1. 1541.) 
sejem pri Sv. Ivanu in vpeljali novega v Kačičah blizu Završ- 
nika. Zlasti na devinskj sejem običavali so Benečani spraviti 
pod roko mnogo tujega vina in žita. Kmalu pa so prišli Trža- 
čani in razdejali 'obedve tržišči. Toda Benečani so zopet podpirali 
Kraševce in Notranjce, da so ustanovili tržišči med Kranjskim 
in beneško Istro:, v Lokvi in Senožečah, katerima je po- 
delil cesar Ferdinand tržne pravice. Tržačani so sicer protesto- 
vali proti temu, ali ker njih beseda nič izdala ni, vzdignili so 
se 1. 1563. vsi Tržačani in šli nad Lokvo, kjer so razdrli tržišče 
in pomorili večino prebivalcev. Zato pa jih je vlada strogo kazno- 
vala ter zaprla glavne ščuvatelje deset mesecev dolgo na ljub- 
ljanskem gradu. Vrhu tega morali so Tržačani poplačati vso 
provzročeno škodo. 

Na drugi strani pa je skušala a\tetrijska vlada tudi Tržačanom 
pravična biti. Zato je odredila avstrijska komisija za urejevanje 
meje proti Benečanom (v Gorici 3. marca 1553.), naj bi šla vsa 
trgovina s Kranjskega jedino le v Trst. Ali vsa prizadevanja 
Avstrije, da bi odvzela samovlast Benečanom na Jadranskem 
morji, ostala so brezuspešna. S pomočjo Benečanov nastala je 
tekmovalna cesta Divača- Rodi k (in dalje čez Klanec v črni- 
kal), na kateri so dovolili Benečani Dolenjcem pravico, da so 
smeli po njej tovoriti sol iz beneške Istre na Kranjsko. Prav 
tako malo so mogli Tržačani zabraniti, da se je bilo vzdignilo« 
novo žitno tržišče v Gradišči, odkoder so prodajali žito v veliki 
meri na Beneško. V začetku druge beneške vojne bili so Bene- 
čani zaprli celo vse avstrijske luke (tudi Fiumicello) ter niso 
pustili ladjam ni noter, ni vun, kar je zelo škodovalo avstrijski 
trgovini. 

Poleg vseh teh neprilik morali so se Tržačani še boriti z 
obširnim tihotapstvom žita, s katerim so se pečali C i č i v veliki 
meri. Te čiče imenujejo tržaški letopisi »najhudobnejše ljudi« 
tgens pessima). Imeli so po vseh večjih krajih svoja skladišča, 
n. pr. v Gorici, Gradišči, Rihenberku, Devinu, Završniku, Brezo- 
vici, itd. Po teh krajih nakupovali so žito prav po ceni (n. pr. 
star po 18 soldov), a prodajali so je potem mnogo dražje (star 
po 12 lin v čedad in druga beneška -mesta. 

Še-le, ko je začela pešati moč Benečanov, posrečilo se je 
cesarju Karolu VI., da je razglasil (po nasvetu princa Evgena 
Savojskega) leta 1717- svobodo trgovine po Jadranskem morji. 
Nato je izbiral cesar luke, v katere naj bi dopustil svobodno 
uvažanje blaga brez carine. Od začetka je mislil na Akvilejo, 
Sv. Ivan, Devin in Trst ; a naposled se je odločil za Trst in 

7* 

Reko, kjer je ustanovil svobodni luki 1. 1719. To pa je bilo 
slabo za goriške luke. Ladje neso smele več v njih ostajati, 
nego morale so v Trst in od tod je šla vsa kupčija čez Kranjsko 
na Dunaj. Na dunajski cesti se Je plačevala manjša mitnina, 
kakor na predelski. Zato je šlo koroško blago rajše čez Pon- 
tebo na Laško tn od tod je prišlo pri Korminu v Gorico (60 kilo- 
metrov daljša pot, nego čez Predel). . Predelska eesta, katero 
so bili pod nadvojvodo Karolom z velikimi stroški popravili in za 
katero so goriški in koroški stanovi skupno skrbeli, propadala je 
vsled tega in le še vino so vozili po njej z Goriškega in železo 
na Goriško. Tudi vipavska cesta je bolj osamela; povzdignila 
pa se je ona iz Gorice po Dolu v Devin in od tod v Trst. Naj- 
bolj pa je oživela dunajska cesta, katero je. dal cesar Karol VI. 
izpeljati, ali dovršila jo je še le Marija Terezija. Da bi dosegla 
kolikor mogoče ravno in varno črto, začela je zidati cesto iz 
Trsta čez Občine, Sežano in Gaberk, a cesar Jožef II. jo je po- 
daljšal do Razdrtega* 

L. 1588. so ustanovili pošlfo v Gorici; stanovi so skrbeli 
za poštarja in konje. Kupčijsko ljudstvo, Židi, so se naselili v 
začetku XVII. stoletja v večjem številu v Gorici in osnovali po- 
sojilnico z» zastavnico (terjali so pa kmalu velikanske odstotke). 
L. 1662. je začela vlada tudi na Goriškem prodajati tobak po 
svojih najemnikih. L. 1686. so vpeljali kolkovni davek. S 1. ja- 
nuvarijem 1758. prepovedali so vse stare deželne mere in uteže 
ter vpeljali dunajske. Poprej so merili v furlanski nižini vino 
po korminski meri, žito pa po gradiščanski (redkejše po goriški) 
.meri. Na slovenski strani je bila v navadi »tolminska skleda« 
(jeden mernik), po Krasu pa »kupljenik«, t. j. vrhani mernik. 

Narodna noša je bila v XVII. in XVIII. stoletji zelo različna 
od sedanje. Možje so se brili in nosili kite. Na glavi so imeli 
velike klobuke z okroglim oglavjem in zelo širokimi krajci, 
tako, da niso potrebovali nikoli dežnika. Vrhu spodnje obleke 
(kratka janjka, kratke hla,če, nogavice in nizki čevlji) nosili so 
dolge, ohlapne rujave suknje iz domačega »bukovega« sukna 
(Loden). Po leti so nosili bele ali črne prtenice (hlače). Ledja 
so si opasovali pod suknjo s širokim usnjatim ali sukneninr 
pasom, za kateri so vtikali nože. Vkljubu veliki množini volne 
nosili so kmetje plašče iz ličja, dokler jim tega niso prepovedali 
|1. 1772.)^ da bi s tem varovali gozde. 

Ženske so nosile na glavi zelo velike bele peče, katere 
so mnogovrstno pregibale in tudi pretikale s sukancem, da so 
se jim po volji nagubale. Ubožnejše so nosile peče iz bolj do- 
mačega platna. Lase so si pretikale z medenipato iglo (špaleto), ki 
je imela na obeh konceh svetle krogle. Tudi okoli vrata so no- 
sile bel, domač robec. Okoli ledij so imele štiri prste širok 
višnjev pas, lepo pleten, a debel in trd. Vrhu tega nosile so 

šo drug železni ali medeninati pas, »sklepanec« imenovan, tako, 
da jim je stalo krilo visoko nad trebuhom. Krilo in modrec sta 
bila vkup sešita, iz domačega blaga in vsak razne barve, včasi 
pa le iz črnega platna (poleti). Spredaj so imele široke pred : 
pašnike, na nogah rudeče (tudi bele) nogavice in nizke, črne 
čevlje. Po zimi so nosile tudi kratke kožuhe. 

Pred francoskimi vojnami merila je grofija goriško-gradi- 
ščanska 27797 km 2 , a od sedanjega goriškega površja je 
.tedaj pripadalo grofiji le 2176 &w 2 , tako, da je ostalih 603*5 km 2 
imela poprej večinoma na Furlanskem, nekoliko pa tudi na 
Kranjskem in v Istri. Pri prvi štetvi 1. 17621 našteli so v grofiji 
goriško-gradiščanski (brez Krasa) : 3 mesta, trgov, 373 vasij, 
15.049 hiš, 21 samostanov, 14 937 družin z lastnimi hišami in 
1897 brez njih Vseh prebivalcev skupaj je bilo 79.749, med 
njimi 1027 plemiče v, torej silno mnogo; (Kranjsko je imelo 
istega leta med 220.671 prebivalci le 348 plemenitih oseb, Šta- 
jersko med 495 514 le 858). Duhovnikov so našteli tedaj 596 
(na Kranjskem le 361), menihov 266, nun 232, oženjenih 33.900, 
samcev 45.849 ter osem ubogih v bolnišnicah in sirotišnicah. 
To številjenje je pa izvestno mnogo prenizko, ker so bili že za 
1. 1 76 1 . preračunali prebivalstvo naše grofije na 102.337. 

Bolj natančna je bila štetev 1. 1784. in tedaj so našteli na 
Goriškem: 2 mesti, l trg, 381 vasij, 19.835 hiš, 22.001 družino, 
774 duhovnikov, 506 plemičev (na Kranjskem le 448), 265 urad- 
nikov in dostojanstvenikov, 1066 meščanov v mestih in roko- 
delcev na deželi, *8442 kmetov, 22.465 oženjenih, 1 1 6 029 kato- 
likov, 425 Židov, vkupno 116.454 (na Kranjskem 424.192), med 
katerimi je bilo 59.563 moških in 56.891 ženskih. 



3. Važnejši dogodki od francoskih vojn pa do 

naših dnij. 

m 

Na Francoskem so se bili uprli 1. 1789. proti svoji stari 
vladi, pomorili so kraljevo rodovino in veliko tisoč drugih ljudij 
ter uganjali nepopisljive grozovitosti. S takoimenovano »fran- 
coskp revolucijo« nastala je nova doba, novo življenje, nove 
šege in noše. Svobodomiselne ideje so se razširjale tudi na 
Avstrijsko. Kmetje so začeli zahtevati, naj dovolijo tudi njim 
poslance pri deželnih stanovih, kakor so jih ravno tedaj dovolili 
tudi meščanom. Ali predno so do tega prišli,- prebiti je bilo 
še mnogo nemirnih, krvavih časov. 

Ker so se jeli tuji vladarji vtikati v francoske stvari, zato 
jim je republika napovedala vojno. Nje največji vojskovodja je 
bil Napoleon Bonaparte, kateri je postal v kratkem času 

francoski cesar (leta 1804.); istega leta dal se je tudi nemški 
cesar Franc II. oklicati za cesarja avstrijskega z imenom Franc 1. 7 
kateri je vladal našo državo od 1. 1792 — 1835. 

Spomladi (marca meseca) 1. 1797. je premagal Napoleon 
vso gorenjo Italijo in je hitel od tod nenavadno brzo proti 
avstrijskim deželam. Dne 16. marca je prekoračil Taljament in 
dne F8. marca je stal že na Goriškem. Nadvojvoda Karol je 
poslal v naglici štiri bataljone v Gradišče, da bi zabranil Na- 
poleonu prehod čez Sočo. Iz Vidma je poslal Napoleon večji^ 
oddelek na Čedad in potem ob Nadiži proti Tolminu. Temu 
nasproti napoti Karol štiri bataljone* (pod poveljstvom grofa 
Gontroeul-aj ob Soči navzgor v Kobarid, da podpro generala 
K 6 b 1 o s a , ki je stal pri S t u p ic i ob Nadiži. Za njim je šla 
tudi težka poljska artilerija z velikim delom tovornih voz, ki 
zaradi slabe ceste niso mogli čez Razdrto na Kranjsko. 

Napoleon prekorači že dne 19. marca plitvo Sočo in od- 
seče avstrijsko posadko v Gradišči. Po kratki praski prekoračijo 
Francozi dne 21. marca Sočo tudi med Vilešem in Kaseljanom, 
obkolijo Gradišče in je prisilijo, da se jim uda še istega dne. Nad- 
vojvoda Karol pa se je umaknil ipo polnoči dne 20. marca) proti 
Ljubljani in od tod po Gorenjskem v Beljak. Drugi dan posedejo 
Francozi Gorico in se utabore pod generalom Muratom na 
Lijaku. Napoleon naloži deželi 150.000 gld. (s početka je 
zahteval 800.000 gld.) vojne kontribucije ter odide naglo dalje 
proti Tolminu. V njegovem imenu razglase dne 21. marca v 
Gorici proklamacijo, v kateri zapove, da se ♦ ima koj druzega 
dne zopet začeti božja služba, in postavi provizorno vlado, ob- 
stoječo iz petnajst najuglednejših goriških meščanov, ki mu je 
morala v 24 urah predložiti načrt za ciyilno, kriminalno in 
administrativno upravo dežele. Centralna vlada si je izbrala 
sama svojega predsednika, tajnika in blagajnika. Razdelila se 
je v odseke .za vojaštvo, za finance, javno varnost in za pod- 
piranje. Vse posredne in neposredne davke, katere je poprej 
dežela cesarju plačevala, pobirala in upravljala je centralna 
vlada na korist dežele. Vsi kriminalni in civilni zakoni so ostali 
veljavni; Napoleon je odpravil le vse stare upravne urade. 
General Bernadotte je izdal potem še poseben oklic na goriško 
prebivalstvo, da bi ga sprijaznil z novim redom. 

Avstrijska vojska se je umikala pred Francozi; hotela se 
je zbrati v Beljaku ter sovražnika z nova napasti. Tudi ob Soči 
gori se je pomikalo veliko naših vojakov. Ti so pustili v bol- 
škem gradu posadko, da bi ustavila .za njimi idoče Francoze, 
kateri so začeli že dne 22. marca oblegati grad. Posadka jih je 
sicer hrabro odbila, ali sprevidela je, da se ne bode mogla 
dolgo braniti Zapeljala je Francoze, da jih je ponoči veliko 
popadalo v strašno globočino. To jih je razkačilo tako, da so 

z veliko težavo prišli na strmino nad grad in ga razrušili. Med 
tem pa so bili že Francozi na Trvižu avstrijsko vojsko potolkli 
in hiteli naprej proti Dunaju. Dne 19. oktobra 1797. sklene cesar 
Franc mir s Francozi in s tem je dobila Avstrija vso beneško 
državo (Francozi so bili namreč zatrli beneško republiko). Tako 
je prirastel Goriškemu ves Tržiški okraj. 4 

Kmalu potem (1. 1799.) začela je Avstrija v zvezi z Rusijo 
in Anglijo novo vojno proti Napoleonu, v kateri je bila od za- 
četka povsodi zmagonosna. Ali po Napoleonovi zmagi pri Ma- 
rengu morala je Avstrija skleniti mir v Lunevillu |9. februvarija 
1801.), v katerem so jej potrdili Tržiško okolico. Da bi deželna 
uprava toliko ne stala, podredila je vlada 1. 1803. goriško grofijo 
deželnemu glavarstvu v Ljubljani. Ta zveza je trajala do 1. 1809. 
Vendar pa je ohranila vsaka dežela še svoje posebne deželne 
stanove. 

Ali to ni trajalo dolgo. L. 1805. vname se tretja vojna med 
Avstrijo in Francijo. Francoski general Jourdan pridere iz gorenje 
Italije in posede Brdi, Mastna pa Gorico potem, ko so bili Fran- 
cozi zmagali ob Donavi. Dne 26. decembra 1805. sklenejo mir 
v Požunu in Avstrija prepusti Francozom vso furlansko nižino 
s Tržičem, in Brda. Dne 10. decembra 1807. uravnali so mejo in 
takrat je moral cesar odstopiti Francozom vso deželo na desnem 
bregu Soče do Krestenic in Idrije pri Kanalu (gl dodatek 14), 
vsega vkup 399 km 2 sveta. Tudi v cerkvenem oziru pridružili so te 
kraje videmski škofiji (od 18. avgusta 1808. do 15. oktobra 18 14 A 
Kot nekako odškodnino potrdili so Goriškemu Tržiški okraj. 
Meja proti Italiji ostala je nespremenjena tudi potem, ko so bili 
Francozi zavladali tretjikrat na Goriškem. 

Med tem je bil cesar Franc stalno ločil sodstvo in usta- 
novil v Gorici" posebno okrožno sodišče. Ob jednem pa je pod- 
redil tudi goriško grofijo ljubljanskemu namestništvu in to je 
ostalo do 1. 1809., ko so bili Francozi zopet zavladali na Goriškem. 

Leta 1809. poskusi cesar Franc še jedenkrat svojo «rečo 
in napove vojno Napoleonu. Opiral se je zlasti na narodne 
brambovce, ki so se takrat zbirali po vsem cesarstvu. Nadvojvoda 
Ivan je bil sicer premagal Franko - Italijance, katere je vodil 
podkralj Evgen, 16. aprila pri Fontanafreddi (blizu .Šarila), ali ker 
so bili Avstrijci ob istem času na Bavarskem premagani, moral 
se. je tudi on umikati proti Soči. Za njim so drli Francozi proti 
notranjeavstrijskim deželam. Na levi strani Soče (blizu Gradišča) 
postavi se avstrijska vojska, pri kateri se je bojeval tudi pozneje 
tako slavni vojskovodja feldmaršal Radeckjr, še jedenkrat 
Francozom v bran, ali brez uspeha: bila je pregnana in Fran- 
cozi so posedli začetkom maja 1809. tretjikrat Gorico teč naložili 
grofiji 910.000 frankov vojne kontribucije. 



v 

Vlada skliče črno vojsko (12. maja) in sicer za Goriško 
skupno s Kranjskim. Da bi ta ložje ovirala sovražnikovo na- 
predovanje, zapove nadvojvoda Ivan, naj se postavijo male trd- 
njave na onih cestah, ki peljejo proti središču cesarstva^ Tako 
so naredili v naglici tudi v Calavaji pri Naborjetu (Malborghetto 
blizu Pontebe) in na Predelu po jedno trdnjavico. Bili sta 
obe leseni, z zemljo ometani, precej dobro oboroženi in z živežem 
preskrbljeni. Predelsko je sezidal stotnik Hermann in on je bil 
tudi njen branitelj z jedno stotnijo hrvaških graničarjev. Deželni 
brambovci v zvezi z okoličanskim bataljonom- postavili so se bili 
sovražniku 6. maja pri Razdrtem. Ali Francozi so premagali s 
svojo velemočjo brambovce, kojim je bilo pošlo strelivo. 

Glavna vojska obrnila se je iz Gorice za Sočo proti Koro- 
škemu. Domača narodna straža se jim je sicer ustavljala, pa bila 
je preslaba. Že 15. maja 1809.. proti večeru dospe sovražnik 
do Predela in se utabori na Strmcu. Drugo jutro začne napadati 
trdnjavico. Od vseh stranij je gromel nanjo silen strel ali posadka 
je čvrsto odgovarjala; njeni topiči so. pobijali Francoze, da so 
padali, kakor snopi ob žetvi. Hrvaški junaki so bili vsi navdu- 
šeni in sklenili so braniti se do zadnjega. Francozom pa se je 
mudilo na Trviž, ker niso imeli nič več živeža. Kakor besni 
so rili proti trdnjavici in skušali splezati po globokih jarkih 
na njeno gorenjo stran, toda vselej brez uspeha. To se je po- 
navljalo drugi dan in ravno isto tudi tretji dan. Vsak dan so 
vprašali Francozi Hrvate, se li hočejo podati, ali odgovorili so 
vedno z odločnim n e, tudi, ko se jim je naznanilo, da je Naborjet 
že padel in da je Trviž v francoskih rokah. Zadnjič, 18. maja 
proti večeru, posreči se Francozom, da priplezajo nad trdnjavico 
in jo zažgo s smolenimi venci. Veter je plamen hitro razpihal 
in požar se je razširil na vse strani. Zaradi ognja in dima ni 
bilo več mogoče braniti se v kladari. Hermann jo vdere torej 
na čelu posadke iz trdnjavice in skuša prodreti skoz sovražnika 
v goro; pa skoro vsi junaški branitelji so bili pobiti in posekani, 
le kakih šest je zbežalo po noči k svojim in oznanilo slavno 
smrt svojih tovarišev. Na mestu lesene trdnjavice sezidali so 
leta 1848. novo in trdno zidano trdnjavo, ob jednem spomenik 
Hermannu in junaškim Hrvatom. 

Ko so potem na Dunaji sklenili mir (14. oktobra 1809 J, 
ostalo je Goriško z drugimi slovenskimi in hrvaškimi deželami 
pod francosko vlado do 1. 1813. Iz odstopljenih dežel ustanovil 
je Napoleon »ilirsko kraljevino«. Jeden del te kraljevine je bila 
provincija Istra z glavnim mestom Trst. K tej provinciji je 
spadalo tudi Goriško z imenom »distrikt Gorica« (brez Furla- 
nije in Brdj j n bilo razdeljeno na šest »kantonov«: Boleč, Tolmin, 
Kanal, Gorica, Tržič in Sv. Križ z Vipavo, katero so Francozi 
pridružili Goriškemu. Kantoni Gradišče, Kormin in Cervinjan (ter 

Palmanova) so bili deli gradiščanskega distrikta in so se pri- 
števali italijanskej kraljevini, a Devin in Kras sta spadala k 
distriktu Trst. 

Pod francosko vlado je merilo Goriško — takoimenovana 
»avstrijska Furlanija« — 67*16 Mm s in štelo 124.103 prebivalce. 
Francoska vlada je odvzela (s 1. januvarijem 1812.) vsled civilnih* 
zakonov, ki so bili na Francoskem v veljavi, vsem župnikom 
rojstvene, poročne in mrtvaške knjige (matice) ter jih izr<jčila 
novovpeljanim županom, katere so »maire« imenovali. Ti so 
sklepali »civilne zakone« mesto cerkvenih po župnikih. Vsak 
župan je moral imeti svojega veščega* tajnika in pečatiti javna 
pisma s francoskim orlom, ki je držal strele v krempljih. Vrhu 
tega je imela vsaka občina še jednega »mirovnega sodnika« 
(sodijo za prepire med občinarji), jednega kancelarja (obhodnika) 
in svoje občinsko redarstvo. 

Naši starejši ljudje se še dobro spominjajo Francozov, ki 
so bili uveli jednakost stanov, osvobodili kmete vseh robot irt 
grofovskih podložnostij ter vpeljali strogo sodstvo, ki je bilo 
strah vsem hudodelcem. (Cestne roparje n. pr. dali so obesiti 
na prvo drevo, pri katerem so jih zasačili). Preustrojilt so tudi 
šole in odmerili v njih narodovemu jeziku pristojno mesto. 
Odpravili so vse privilegije ter vpeljali splošen davek, takoime- 
novane »franke«, kateri izraz je med Goričani še sedaj v navadi 
mesto besede »davek«. Splošnemu davku so podvrgli tudi Bol- 
čane, ki so bili že od časov cesarja Maksimilijana prosti davkov. 
Poprejšnjemu avstrijskemu papirnatemu denarju pustili so le 
jedno šestino veljave; to pa je ljudstvo silno razdražilo proti*Fran- 
cozom, katere so tudi zaradi tega sovražili, ker so nalagali velike 
vojne kontribucije in neusmiljeno izterjavah zastanke. Zato so se s 
početka silno bali Francozov. Toda kmalu so spoznali spremembo 
in so se sprijaznili z novo vlado ter se jej popolnoma privadili. 

Ali 1. 1813. se je bila vzdignila cela Evropa zoper Napo- 
leona. .Premagali so ga zaporedoma v več bitkah in iztirali iz 
vseh nefrancoskih dežel. Tako je tudi Avstrija zopet pridobila 
svoje stare dežele in 6. oktobra 1813. prišli so zopet avstrijski 
vojaki v Gorico. S tem je bilo konec francoske vlade v naši 
deželi. Župnikom so povrnili matice že 16. oktobra 1813., ali 
po ukazu deželne vlade v Ljubljani zahtevali so jih nazaj dne 
4. novembra. Šele s i. julijem 1814. izročili so matice definitivno 
zopet župnikpm. Njih uprava pa je ostala začasno še do 1. avgu- 
sta 1814. Ko se je povrnil mir, začela je Avstrija celiti globoke 
rane, katere je bila vsekala njenim deželam dolgotrajna vojna. 
Avstrijski orel se je vnovič bliskal v jutranjem solncu svoje 
slave. Francosko razdelitev in njeno upravo pa so pustili tudi 
Avstrijci nespremenjeno od 27. oktobra 1813. do junija 1814. 

Še-le 23. junija 1814 je prišel nov organizatoričen ukaz za Istro 
in bližnja okrožja. 

Po odhodu Francozov odločili so na dunajskem zboru 
vladarjev za Goriško nove meje, katere je načrtal grof Saurau. 
Vsled tega je bilo določeno 21. oktobra 1814., naj ostanejo pri 
Kranjskem Vipava in nekdanja goriška posestva: Goče, Št. Vid, 
Razdrto, Malo in Veliko Ubeljsko. Goriškemu pa so pridru- 
žili Kras, t. j. devinsko, sežansko in za\^ršniš ko okolico. 
Ker je ostala beneška dežela pod Avstrijo, uredili so tudi goriško- 
beneško mejo tako, da so prirastli naši deželi sledeči kraji : na 
Tolminskem: Breg i nj " Logi in Livek; v Brdih: Senik, 
Mernik, Vrhovlje, Škriljevo, Brdica, Lože, Št. Lov- 
renec, Ruta rji, Bračan, Giasico; v Furlaniji: Viscon, 
Strassoldo, Cavanzano, Campolongo, Alture, Per- 
teolo, Saciletto, Muscoli in Mortesini. Seveda sta 
ostala tudi % Tržiška okolica in Grad pri Goriškem. 

Te meje naše grofije ostale so nespremenjene do danes, 
le da so bili okraje: Akvileja, Tržič, De vin in Završnik (Sežana; 
1. 1816. — 1825. pridružili tržaškemu okrožju. Goriško, Trst in 
Istro so*združili v jedno samo kronovino z imenom Primor- 
sko. Primorsko so pridružili 3. avgusta 1816. razglašenemu ilir- 
skemu kraljestvu (Koroško, Kranjsko, Primorsko in kos Hrova- 
škega). Ta uravnava je ostala do 1. 1848. L. 1825. ločijo gospo- 
ščino Devin od Kranjskega in jo združijo stalno z Goriškim. 
Poprejšnje patrimonijalne sodnije so bili združili že 1. 1792.» v 
večje »osrednje sodnijske okraje«, namreč: Boleč, Tolmin, Kanal, 
Kojskb, Kormin, Ajello, Akvileja (Monastero), Tržič, Gradišče, 
Grafenberg (za goriško okolico), Sv. Križ, Rihčnberk, Št. Danijel, 
Devin in Završnik (Sežana). 

Po odhodu Francozov so ustanovili v Gorici okrožno 
glavarstvo z jednim glavarjem, tremi političnimi in jednim 
gozdnim komisarjem. Nadalje so ustanovili okrajni komisarijat 
druge vrste v Gradišči, a tretje vrste v Tolminu, Tržiču in Se- 
žani (mesto poprejšnjega Završnika). V vseh imenovanih krajih 
postavili so okrajne sodnije in vrhu tega še jedno pozneje 
v Renčah ustano^jeno. Povsod je bil politični komisar in 
sodnik navadno jedna in ista oseba, a poleg njega še davkar z 
raznimi aktuarji, praktikanti in pisarji. Vsi ti uradniki so bili 
podrejeni namestništvu v Trstu in deloma tudi kameralnemu 
uradu v Gradcu. V Gorici se je nahajala civilna ig kriminalna 
deželna, sodnija, a v Celovcu prizivna in najvišja kriminalna 
sodnija za notranje-avstijijske dežele. 

Tudi ta razdelitev se je ohranila do 1. 1848. Prizivno so- 
dišče pa je ostalo za Goriško (razven Krasa) še do 1. 1850. v 
Celovcu. L. 1816. je prišla zapoved, da se morajo tiste hiše, ki 

so namenjene za prenočevanje vojakov, zaznamovati v vsaki 
vasi z rudečo zaporedno šteyilko. 

Kakor politična razdelitev, tako se je bila spremenila tudi 
cerkvena ob času francoske okupacije. Od 18. avgusta 1808. pa 
do 15. oktobra 1814. spadala je namreč vsa desna stran dolenje 
Soče pod v i de m s ko nadškofijo. Vsled bule papeža PijaVIII. 
od 30. avgusta 1830., ki je dobila »placetum regium« vsled naj- 
višjega odloka od 4. februvarija 1831., postal je goriški nadškof 
metropolit ilirski za škofije v Trstu, Poreču, na Krku in 
v Ljubljani. Ob istem času zmanjšali so zdatno goriško nadškofijo 
ter podredili vse župnije in kuracije (vkupno 16) v postojinskem 
okrožju, ki so poprej spadale pod goriško škofijo, škofiji ljub- 
ljanski. Že leta 1792. so ločili idrijsko župnijo (z Vojskim in 
Sv. Magdaleno) od goriške škofije in jo pridružili ljubljanski. 
Dne 16. julija 1830. podredili so tudi dekanat vipavski ljubljanski 
škofiji, ki pa je štel le malo cerkva na desni strani Hublja. 
Istega leta združili so tudi Prosek s tržaško škofijo. 

v 

Škof I n z a g h i je bil razdelil zaradi boljšega vodstva vso 
svojo škofijo na šestnajst dekanij, kakoršue so še dandanes. Pa 
njegovi smrti zasedel je goriško stolico Kranjec Jožef Walland 
(ali Balant, 1. 1819. — 1834). Njega je povzdignil česal* Franc 
zopet v nadškofa (27. julija 1830.), papež pa ga je imenoval 
metropolita Hirije. Za Wallandom je bil Korošec Franc 
Lušin goriški knezonadškof , potem (1855.) Kranjec Andrej 
(jroll.mayr, in od 1. 1883. nadalje Goričan Alojzij Zorn iz 
Prvačine * 

Škof Walland je vpeljal krog 1. 1820. popoldansko službo 
božjo v domačem jeziku, mesto v latinskem, po vzgledu ljub- 
ljanske škofije. Skrbel je tudi za 'ljudski poduk in ustanovil 
mnogo šol po deželi. Začetkom tega stoletja bilo je na Goriškem 
samo 4 — 5 šol, četrt stoletja pozneje pa že štirikrat toliko 
Leta 1825. nahajale so se ljudske šole v Gorici (za dečke, 
deklice in Žide), v Gradišču (za deklice), v Korminu (za dečke 
in deklice), v Romansu (za dečke in deklice), v Ajellu, Akvileji, 
Gradu, Tržiču, Rihenberku, Sv. Križu, Crničah, Kanalu, Ročinju. 
Tolminu, Cerknem, Kobaridu in Bolcu (povsod mešane šole). 
Vseh ljudskih učiteljev je bilo tedaj dvajset, učiteljice pa štiri. 
Vrhu tega sta bili še »glavni šoli« v Gorici (za dečke in deklice) 
ter v Gradišču. 

Za povzdigo šolstva in napredek slovenščine po Goriškem 
se je mnogo trudil blagi Valentin Stanič, rojen 1. 1774. v Bo- 
drežu na Kanalskem, umrl kot škofijski šolski nadzornik v Go- 
rici 1. 1846. On sam je podučeval kot duhovnik na deželi skoz 
več let m šolsko mladino, cepil jej je veselje do čitanja in širil 
slovenske knjige, katere je sam kupoval, med priprosto ljudstvo. 

Zlagal je tudi priproste nedolžne pesmi, da bi ublažil narod in 
zBoljšal njegov okus. Marsikatera izmed njegovih pesmij postala 
je narodna, n. pr. ona o »veseli pastirici«. Da bi bolj pospeševal 
pošteno petje, izdal je sam dve pesmarici za ljudstvo (.1822. in 
1826.) z izvirnimi in prestavljenimi pesmami. Bil pa je ne samo 
pesnik in iskren rodoljub, nego tudi marljiv obiskovalec gorskih 
vrhuncev, nabiralec planinskega rastlinstva in natančen opazo^ 
valeč raznih prikaznij med visokimi gorami. Ustanovil je tudi 
»društvo zoper trpinčenje živali« in položil temelj prekoristnemu 
zavodu za gluhoneme v Gorici (1842.), ki sedaj tako lepo uspeva. 

Sredi našega stoletja je tudi visoka vlada sama zelo po- 
speševala pouk v slovenskem jeziku in cesarski namestnik Sta- 
dion v Trstu bil je prvi podpornik slovenskih učnih knjig za 
ljudske šole. 

L. 1 848. je prenehalo ilirsko kraljestvo in združena grofija 
goriško-gradiščanska je postala zopet samostojna dežela avstrij- 
ske države. Razdelili so jo na štiri okrajna glavarstva (Tolmin, 
Gorica, Gradišče, Sežana), ki so bila podložna okrožnemu pred- 
sedniku v Gorici. L. 1 854. so pa odpravili okrajna glavarstva in 
'ustanovili mesto njih trinajst okrajev: Boleč, Tolmin, Cerkno, 
Kanal, Gorica, Gradišče, Kormin, Červinjan, Tržič, Gorica oko- 
lica, Ajdovščina, - Komen in Sežana. Okrožni urad v Gorici so 
podredili namestništvu v Trstu in 1. 1858. so ga popolnoma od- 
pravili. Tako so občevali okrajni uradi- neposredno z namestni- 
štvom. L. 1868. vpeljali so zopet okrajna glavarstva in za sodstvo 
so ohranili navedenih trinajst okrajev kakor »sodnijske okraje«. 

Mir, ki je nastopil po francoskih vojnah, porabila je naša 
dežela za notranji napredek in okrepče vanje narodnega blago- 
stanja. Seveda se je to počasi razvijalo, ker tudi v tem stoletji 
so zadevale mnogotere nesreče ubogo ljudstvo. L. 1816. in 1817. 
razsajala 'je tudi po Goriškem huda lakota in ljudje so mnogo 
trpeli. Ubogi so se hranili zlasti s kavo in od tedaj se je razširila 
ta med najnižje ljudstvo. L. 1829. do 1830. je bila strašna zima, 
padlo je mnogo snega; leta 1850. pa je bila huda nevihta po 
Brdih in okoli Gorice. Po letu 1850. prikazovala se je vedno 
bolj trtna bolezen. Leta 1854. — 1855. pa je morila neusmiljena 
kolera po deželi in navdajala z velikim strahom vse prebivalstvo. 
Ta bolezen je bila nastopila sicer že 1. 1836., a ne posebno hudo. 
Najhujša je bila 1. 1855., ko se je pojavila z vso silo julija meseca, 
dosegla svoj vrhunec v avgustu, a pojenjavala v septembru. 
Tudi 1. 1866. nastopila je bila julija meseca, razsajala najbolj 
avgusta, a trajate še do oktobra. Poleg tega so povodnji, 
nevihte in grozna toča velikokrat uničevale polja in obubožale 
marsikaterega kmetovalca. Naši presvitli cesarji Franc I., Fer- 
dinand Dobrotljivi (1835.— 1848.) in Franc Jožefi, (od 
2. decembra 1848.) skušali so po očetovsko vse te nesreče lajšati 

z mnogimi podporami iz lastnega imetja. Zaukazali so tudi, 
naj se zidajo javne stavbe, n. pr. ceste, da si lahko ubogo ljudstvo 
kaj prisluži in polajša svoje stanje. 

Tudi nevarno 1. 1848. zapustilo je svoje sledove na Gori- 
škem. V sosednjem mestu Vidmu postavili so bili 23. marca 
revolucionarno vlado in od tam so skušali razširiti ustajo tudi 
po Goriškem. Kmalu pa se je približala avstrijska vojska, katero 
je vodil slavni general Nugent. Ta je prispel dne 16. aprila v 
Gorico, naredil tukaj načrt, kako bode strahoval upornike in 
udaril potem naravnost na Videm, kateri se je moral takoj udati. 
Levo krilo avstrijske vojske je vodil knez Schwarzenberg 
in ta je naletel dne 17. aprila pri Višku na krdelo ustajnikov, 
katero je razpodil po kratki praski. Potem je začel oblegati 
trdnjavo Palmanovo, ki pa se je udala še-le 26. junija istega leta. 

Tako je minulo 1. 1848. na zunaj sicer precej mirno za našo 
deželo, a vplivalo je neizmerno na njene notranje razmere. Naj- 
važnejše je to, da je cesarska beseda osvobodila kmeta vseh 
podložnostij in robot. To osvobojenje je bilo izrečeno v patentih 
od 7. septembra 1848. in 4. marca 1849., ter urejeno s posebno 
naredbo za Primorsko 17. septembra 1849. Vsled tega so odku- 
pili kmetje dotična posestva in postali osvobojeni lastniki svojih 
zemljišč, katera so morali poprej obdelovati za druge. Tudi 
občine so dobile* svojo samostojnost in pravico, da smejo za 
svoje potrebe same skrbeti. Vpeljali so župan i je s starej- 
šinstvi skoro tako, kakor so jih imeli nekdaj stari Slovenci. Vse 
to je pa spremenilo tudi ljudsko življenje. Nove misli so se 
jodile, nova obleka in nova hrana je prišla v navado. 

Leto 1848. spremenilo je popolnoma vse javno življenje. 
Poprej je imelo ljudstvo zelo malo potreb, bilo je skromno v 
jedi, pijači in obleki. Ni tržan, ni meščan nista poznala kavarn 
in tudi tabakarn malo, ženstvo pa ne kave, ne klobukov. Z malim 
se je živelo in bilo zadovoljno, zato je bilo mnogo več impvitih 
ljudij, nego dandanašnji? Parna sila, železnice in telegraf pa so 
približale ljudi in naučile jih z lahka občevati med seboj. L. 1807. 
so izumili parne stroje in leta 1818. zaplul je prvi parnik po 
Jadranskem • morji iz Trsta v Benetke. Prvo železnico (kakoršno 
so poznali na Angleškem že od 1. 1829. naprej) zgradili so na 
Goriškem 1. 1859. do 1860. čez Kras mimo Gorice v Italijo. Ob 
jednem so uveli tudi telegraf (ki je bil znan že od 1. 1833., od- 
nosno 1843.), ali ob Soči navzgor napeljali so ga še-le 1. 1869. 
Sedaj se uvaja tudi že telefon (znan od 1. 1878.). 

Železnice, brzojav, tisk in tovarne predrugačile so vse poprej- 
šnje življenje. Sredstva za delo so se predrugačila, delavce so 
začeli strožje vprezAti, ker je trebalo hitreje in natančneje delati. 
Ljudje ob železnicah so se navadili hitremu pridelovanju, da bi 



110 ^ Važnejši dogodki od francoskih vojn pa do naših dnij. 

prej obogateli, pa tudi hitremu zapravljanju. Najedenkrat je 
bilo sto potreb v hiši, za katere se poprej niti vedelo ni. Vkljubu 
tem potrebam v obleki, jedi in pijači obdeloval je naš kmet 
zemljo še vedno po starem, kakor njegovi dedi, redil živino še 
vedno tako in se ni zmenil za marsikateri kos rodovitne zemlje. 
Tako so ostali dohodki vedno isti, a stroški (posebno davki) so 
vedno bolj rastli. Nastale so slabe letine in Amerika je postavila 
žitne pridelke za nižjo ceno na naša tržišča, nego Evropa sama. 
Kmalu je začel ropotati boben ; stare , krepke rodovine so 
obubožale ali pa prišle celo na nič. 

Zelo važno za politično življenje avstrijskih kronovin je 
bilo leto 1860. Vsled izgub v Italiji sklenil je naš previdni 
vladar svojo državo od znotraj popolnoma preustrojiti. S cesar- 
skim manifestom od 20. oktobra 1860. odpravil je stari absolu- 
tizem ter načrtal novo ustavo Avstriji. Po tem načrtu naj bi 
dobila vsaka krono vina za svoje domače potrebe posebne deželne 
zbore, a za vso državo naj bi bil skupen državen zbor, 
v katerega naj b'i pošiljali svoje zastopnike deželni zbori in pa 
vlada. Po tem načrtu je sestavil minister vitez Schmerling novo 
avstrijsko ustavo, ali prikrajšal je, kjer je le mogel poprejšnjo 
federativno osnovo in približal ustavo po možnosti centralizmu. 
Takošna ustava je bila avstrijskim narodom dana in razglašena 
s patentom od 26. februvarija 1861. Isto so pozneje še nekoliko 
spremenili z ogersko nagodbo 1867. in pa z vpeljavo neposrednih 
volitev za državni zbor 1. 1873. 

Tudi 1. 1866. je bilo vznemirilo goriško deželo. Tik naše 
meje bila se je huda vojna na Beneškem in zadnji streli 
so padali pri Verši na Goriškem (24. julija). Tem pa je sledil (t 
premirje v Korminu (27. julija) in nadvojvoda Albreht, ki je imel 
svoj glavni stan v Gorici, odpeljal je svojo zmagovalno armado 
na drugo bojišče. Vsled dunajskega mira (20. oktobra 1866.) 
postali smo mejaši italijanskega kraljestva. Dana nam je torej 
lepa priložnost, da pokažemo svojo pripojeno udanost avstrijski 
hiši ter da se skažemo zveste stražnike in hrabre»branitelje naše 
lepe domovine, pod obrambo • presvitlega cesarja Franca 
Jožefa in varstvom Vsemogočnega. 

Mirni časi, ki so nastopili po 1. 1866., prinesli so nam že 
mnogo koristi v gmotnem napredku. Največjo skrb sta obračala 
državna in deželna vlada na zboljšanje komunikacij, na meljo- 
racijo zemljišč, na pospeševanje poljedelstva in živinoreje, zlasti 
pa na povzdigo narodne omike. Predelska cesta se je v novejšem 
času že skoro popolnoma predelala in zravnala, a kolikor se še 
ni, bode se gotovo še v kratkem času. Kos deželne ceste od 
Kobarida do italijanske meje sprejela je država v svojo upravo 
in ga zdatao razširila. Velike važnosti sta cesti ob Idrijci in Bači 
do kranjske meje, pa tudi mnoge skladovne ceste po Krasu in 

Brdih. Sedaj se zida železnica iz Tržiča do česvinjana in tudi 
»vipavska železnica« se že meri. 

V gorenjem delu naše dežele osušili so (po posebnem pri- 
zadevanji kobaridskega župana Izidorja Pagliaruzzija) od 1. 1874. 
do 1890. močvirje Blato in uredili potok Idrijo, tako, da 
se je pridobilo premnogo rodovitnega sveta za polja in travnike. 
Drugod so se uredili hudourniki in sezidali močni -nasipi ob 
deročih rekah V furlanski nižini pripravlja se že davno načrt, 
kako kanalizovati in namočiti Tržiško okolico, ki trpi hudo 
pomanjkanje vode Na Krasu pa zasajajo vedno bolj goličave, 
pogozdujejo kamenite puščave in trebijo grižo s plitvih pašnikov. 
Tako dobi naš razupiti Kras v kratkem času popolnoma drugačno 
lice in tudi strahovita burja izgubi del svoje moči, ko ne bode 
mogla gospodariti več tako samovoljno. S kratka, gmotno blago- 
stanje v naši deželi vidno napreduje in kmalu jo bodemo.lahko 
prištevali med najomikanejše kronovine naše monarhije. V to 
pomozi Bog! 

Dodatki. 

1. Zgodovina Akvileje združena je sicer prav tesno zlasti s cerkveno 
zgodovino cele dežele, vendar moramo omeniti še nekatere znamenitosti tega 
kraja, ki ne spadajo v okvir deželne zgodovine. — Že Strabo je opisal mo- 
čvirnato okolico akvilejsko, vendar se je še le v srednjem veku ta okolnost 
toliko poslabšala, da je začela Akvileja vedno bolj propadati. * Čim bolj se je 
svet zniževal in čim dalje je silila voda v suho zemljo, tembolj je propadala 
tudi zveza mesta z notranjimi kraji dežele. Morje je uničilo nekdanje nasipe 
ob morji in reke so spremenile skoro popolnoma svoje toke. Zlasti se je 
obrnila Nadiža v Sočo in akvilejska N a t i s s o ostala je prav neznatna rečica, 
po kateri se ni moglo več ploviuV Mnogi sovražniki (Langobardi, Saraceni, 
Madjari) plenili so zaporedoma Akvilejo in opustošili njeno obal. Celo Henrik 
Saški je napadel 1. 954. Akvilejo ter jo opustošil, a Ogri menda zadnjikrat 
1. 981. Med 1. 1079. in 1083. premagal je koroški* vojvoda Luitpolda (Zvoni- 
mira?) pri Akvileji in se vrnil z velikim plenom nazaj na Koroško. Vkljubu 
spremenjenim smerim trgovinskih potov bila je Akvileja še v XIII. stoletji 
znatno tržišče, kakor nam pričajo trgovinske pogodbe z Benečani 1. 1206. in 
1. 1222. Vsled teh pogodeb delili so si Benečani s patrijarhom dohodke od 
dveh mitnic (v suknarski ulici — ruga de draperia — in na trgu sv. Ivana 
— forum s. Joannis.) Ali Akvilejci niso videli radi beneškega upliva na svojem 
trgu in so nagajali Benečanom, kjer so le mogli. Zato so se pritožili 1. 1350. čež 
neko »druhal« in patrijarh je obljubil, da no vse nemirneže izgnal. Staro 
akvilejsko meščanstvo začelo je pešati in je zabredlo v dolgove pri florentinskih 
in sienskih trgovcih, ki so zahtevali velikanske obresti. Da bi mesto ne osa- 
melo popolnoma, zato so prosili mestni očetje 1. 1313. tujce, naj se presele v 
Akvilejo, in mnogo furlanskih rodovin se je naselilo v mestu. Sedanjo veli- 
častno baziliko akvilejsko sezidal je patrijarh Popon in jo. posvetil z veliko 
slavnostjo 12. julija 1031. Blizu bazilike je stala tudi patrijarhova palača, od 
katere stojita sedaj le še dva stebra. Patrijarh Bertold zahteval je 1242. od 
vseh duhovnih beneficij svoje Dadškofije dohodke jednega leta za povzdigo 
akvilejske bazilike, češ, da je »zaradi nezdravega zraka že skoro popolnoma 
zapuščena od vseh častilcev in pobožnih obiskovalcev«. P. Nikolaj Češki 
(1350.— 1358.) je naslikal 1. 1354. žalostne razmere v Akvileji, kako vode* vedno 
bolj silijo v mesto, zrak se okužuje, ljudje zapuščajo mesto in poslopja razpadajo. 
Prosil je torej papeža, naj bi smel prenesti svete ostanke v Videm, pa brez 
uspeha. Hudi potres (1348.) je bil baziliko zelo poškodoval, a patr. Markvard 
jo je popravil in tako pozidal, kakoršna se še dandanašnji vidi. Leta 1378. so 
oblegali Benečani Akvilejo; njih zavezniki Piran ci vzeli so naskokoma jeden 
stolp mestnega ozidja. Na veliki petek 1. 1387. je napadel padovski vladar 
Carrara Akvilejo, jo oropal (iz cerkve svete posode in vso dragoceno opravo), 
požgal in opustošil, prebivalce pa, ki so se mu protivili, mučil na silni 
način. Leta 1418. so prišli Benečani s 150 oboroženimi »ladjami po reki Avši 
do Červinjana, razkropili se po akvilejski okolici, poropali živino,' vino, vso 

posodo in odnesli 30.000 dukatov, ki so bili shranjeni v bližnjem samostanu 
Monastero. Kaj Čuda, če se je moralo tako stiskano mesto zadnjič Benečanom 
udati (5. avg. 1420.)' proti temu, da mu je republika obljubila spoštovati nje- 
gove svoboščine, braniti njegovo tržišče in ne nakladati novih davkov. Po 
pogodbi leta 1445. pa so Benečani prepustili zopet patrijarhu navidezno go- 
spostvo čez mesto in okolico. V prvi beneški vojni premagajo Avstrijci Akvi- 
lejo (1510.) in vsled tega prenesel je patr. Grimani stalno svojo prestolnico v 
Videm, kjer se je vršila od sedaj naprej tudi slovesna intronizacija. Vendar 
je Avstrija spoštovala patrijarhove pravice, namreč; da je smel v Akvileji sta- 
novati in tam izvrševati svojo duhovno oblast. K ožji okolici akvilejski so 
spadali tedaj kraji: Ruda, Visco, Villa Vicentina, S. Nicolo di Levada, Fiu- 
micello, Ajello, Topovljan, Joanniz, S. Vito ter posestvo Marijinega samostana 
M on a s ter a pri Akvileji, h kateremu so spadali tudi Cervignano, St. Martino 
in Terzo. (Ves ta svet je meril 163 43 km 2 ). Pod sodstvo in advokacijo v 
Akvileji spadali so tudi Ronki, potem Škocijan in bližnji kraji. V poznejših 
časih so bili vsi akvilejski kanoniki sami beneški podložniki, kateri so se. skazovali 
Avstriji vedno zelo sovražne. Ko so se Benečani polastili Marana (1542.), ho- 
teli so ti kanoniki tudi Akvilejčane Avstriji izneveriti. Ker jih pa ljudstvo ni 
poslušalo, zapustili so vsi Akvilejo, da je ostalo ljudstvo brez duhovne tolažbe. 
Poznejši gradiščanski glavar grof Franc Ulrik Thurn je bil dosegel od papeža, 
da je ta imenoval na tista kanoniška mesta, ki so se v njegovih mesecih iz- 
praznila, same avstrijske podložnike, ali temu so se močno upirali ostali ka- 
noniki. Cesar Maks je bil ustanovil posebno glavarstvo za Akvilejo in okolico. 
L. 1573. je bil zastavil nadvojvoda Karol to glavarstvo občini akvilejski, a 
1. 1647. je bilo združeno z grofijo gradiščansko in prišlo pod kneze Eggenberške. 
Za španske nasledstvene vojne (1703.) izkrcali so se bili Španci in Francozi 
blizu Akvileje, katero so premagali in oplenjli. Ko je bilo mesto to nevarnost 
prestalo, nadejalo se je boljše bodočnosti, ker je Karol VI. nameraval v njem 
ustanoviti svobodno luko. Ker pa je bilo preblizu beneške meje in torej vedno 
odtod nadlegovano, odločil se je cesar za Trst (leta 1719.). Ko je cesarica 
Marija Terezija ustanovila 1. 1749. takoimenovano »avstrijsko Primorje«, ki 
je obsezalo le največje kraje ob avstrijski obali, pridružila mu je tudi Akvilejo 
in podredila jo neposredno trgovinskemu ministerstvu na Dunaji (do 1. 1776.). 
Marija Terezija je dala tudi osušiti akvilejsko okolico in pridobila 23 hn* sveta 
za obdelovanje. Dne 6. julija 1751. je preklical papež Benedikt XIV. akvilejski 
p atrij ar h a t in tedaj je bil konec akvilejski slavi. Skozi 1933. let se je 
sukala vsa goriška zgodovina okoli imena »Akvileja«, tedaj pa je ono utihnilo 
v svelovni zgodovini in tudi v domači se le še redkokdaj ponavlja. — V 
Akvileji je bila občina ustanovila že 1. 1873. starinski muzej. Kamenite spo- 
menike so spravili v starem baptisterji, druge pa deloma v hiši Cassis (baron 
Eugen Ritter-Zahonv je kupil 1. 1879. Cassisovo zbirko za 9000 gl d.), deloma 
v hiši Moschettini. Dn6 3. avg. 1883. je prevzela država akvilejske spomenike 
(zlasti kamenite) v svoje oskrbovanje. Med temi starinami so najzanimivejše 
razne (6) solnčne ure iz kamena in brona. Sedanje siromašne hiše akvilejske 
sezidane so iz ostankov (nabrežinski kamni) starega mesta, ki je ležalo ne- 
koliko bolj globoko. Med razstresenimi hišami in okoli mesteca nahaja se 

premnogo starin, zlasti ostanki rimskega gledališča. Leta 1876. so umetno 
prenovili akvilejsko baziliko s 17.816 gld. (država je dala 7000.) 

Na razvalinah svetišča boga Bele na postavil je patrijarh Maksencij 
(811. — 833.) imenitno benediktinsko opatijo sv. Martina v Bel i nji, katero so 
poznejši patrijarhi bogato obdarili ter jej pridružili (1112., 1120.) tudi samostan 
Sv. Ivana ob Timavi, tako da so se mogli menihi o nezdravem času preseliti 
v poslednji samostan. Leta 1445. je bila utelešena ta opatija akvilejskemu 
kapitlju in oba skupaj je odpravil papež 1. 1752., da je dobil dohodke za novi 
kapitelj v Gorici. Še imenilnejši pa je bil »veliki samoslan sv. Marije« za be- 
nediktinke v Monasteru, ki je stal neposredno pod papeževim varstvom. 
Bil je zelo bogat, imel svoja posestva po vseh sosednjih deželah in patronat 
čez mnogo cerkva. Papež Martin V. je dovolil (1429.), da so se smele nune 
o poletni vročini preseliti v njim podložni samostan sv. Klare v Čedadu. To 
se je godilo vedno z veliko slavnostjo: duhovniki, uradniki in vojaki so jih 
spremljali. Pozneje so stanovale navadno v Čedadu (le redome svečanosti 
so se vršile še v Akvileji) in po 1. 1751. so se popolnoma preselile v Čedad. 

4 

L. 1782. so odpravili samostan in prodali njegovo posestvo iz Egipta prišlemu 
grofu Gassisu, ki je daroval glavni oltar na Sv. goro. 

2. Grad (Gradež) je spadal k akvilejski občini. Njegov sipinski otok 
se je raztezal na zahod do izliva Avše in je obsegal tudi Margo, kjer so bili 
sezidali ubežni Akvilejci cerkev sv. Juiijana. Rimljani so bili napravili 4olg 
nasip celo do Akvileje, po katerem je vodila tje gori široka cesta. V grajski 
luki je stal poseben oddelek rimskega brodovja pod lastnim prefektom, ki 
je moral nadzorovati obal od Adiže do Arse. Pozneje so imeli tudi Grki 
tu svojo ladjostajo (552.). Prebivalci so bili ribiči in veslarji, ki so se že zgodaj 
poprijeli kristjanstva. Med njimi se je rodil sv. Grisogono (Krševan), kateremu 
je dal c. Dijoklecijan (302.} glavo odsekati in ga vreči v morje. (Leta 649. so 
prenesli njegovo truplo v Zader in mu sezidali posebno cerkev ; kmalu potem 
se je razširila grajska cerkvena oblast čez Dalmacijo). Ko je bilo ob času 
ljudskega preseljevanja nevarno bivati v Akvileji in po bližnji obali, preselilo 
se je mnogo ljudij na Grad. Nadškof Avguštin je utrdil otok in sezidal ondi 
svojo palačo (407.). Od sedaj naprej so patrijarhi navadno stanovali (zlasti 
poletni čas) na Gradu, ki je dobil zato ime »nova Akvileja«. Ko je Atila Akvi- 
lejo oblegal (452.), še bolj pa o prihodu Langobardov, preselila se je duhovščina 
s cerkvenimi dragocenostimi in sv. močmi na Grad, kjer so ostali patrijarhi 
do 1. 606. Grad ima stolno cerkev, ki je za sedanje prebivalstvo mnogo pre- 
velika. S početka je bila sezidana v romanskem slogu (temelj že 456.), s tremi 
ladjami in predstoječo apsido, ali o prezidovanji 1. 1740. so jo popolnoma 
pokvarili Tla so biia mozaična in kazala imena tistih, ki so jih dali postaviti. 
Jeden del se je ohranil še do današnjega dne kot spomin na nekdanjo slavo 
po provali Langobardov. (Cerkev ima tudi srebrno in pozlačeno oltarno tablo 
z grškimi svetniki. Ko so 1. 1871. kopali pod glavnim oltarjem, našli so čudne 
škatljice za relikvije iz zlata in srebra.) Vsled cerkvenega razkolništva dobil 
je Grad (606.) tudi svojega lastnega patrijarha, ki je pa pozneje prestavil 
svoj sedež v Benetke in vladal tudi nad primorskimi škofi po Istri in Dal- 
maciji. Da je moral grajski otok nekdaj mnogo večji biti, spoznamo iz tega, 

ker je ukazal patrijarh Fortunat še v začetku IX. stoletja zboljšati poljedelstvo 
v okolici mesta, katero je tudi olepšal. Ta in sosednji otoci bili so poraščeni 
s trtami in gozdiči (pinijami), po katerih so še patrijarhi in beneški dozi 
lovili. GrajČani so trgovali zlasti z Istro in Dalmacijo, a Akvilejci so jim bili 
nevoščljivi ter njim prizadejali mnogo škode s pomočjo Langobardov in Frankov. 
Grad so napadali in ropali A vari, Saraceni in Madjari, pozneje pa zlasti Be- 
nečani in Genoveži. Predno pa so poslednji uničili Grad, postal je bil celo 
glava vseh bližnjih obalskih otokov, tako da je na njem stolovai poseben 
vojvoda (doze), ki je bil pokoren bizantinskemu cesarju. Tedaj je bilo mesto 
dobro utrjeno, imelo je mnogo stolpov in cerkva in prebivalci so je radi ime- 
novali »druge Benetke«. Ko so se pa prave Benetke bolj povzdignile, moral 
se jim je tudi Grad udati ter sprejemati vsako drugo leto beneškega grofa 
za župana, kateremu je morala občina plačevali 1000 lir na leto. Grajčani 
so imeli slavne relikvije (sv. Mohora in Fortunata, mramorno stolico svetega 
Marka iz Aleksandrije), h katerim je vrelo ljudstvo od blizu in daleč (celo iz 
Lombardije), in to je zelo povzdigovalo imenitnost mesta. Zato pa so jim 
bili njih sosedje zavidni in skušali so jim večkrat šiloma odvzeti sv. moči. Ko 
je moral grajski načelnik Orso Orseolo pred razdraženim ljudstvom v Istro 
zbežati, pridrl je patr. Popo dvakrat v mesto (1024. in 1044.), je oplenil in od- 
nesel mnogo relikvij. Ko sta se pa izgnanca povrnila, utrdila sta mesto z 
nova in okovala mestna vrata z železno pločevino. Sploh si je prizadevala 
rodovina Orseoli, da bi mestu na noge pomogla, ali vse ni nič izdalo, 
ker so napredujoče Benetke privabile k sebi najodličnejše družine; celo 
patrijarh je bival rajše na Rialtu. Tu se je udeleževal poleg dožeta ljudskih 
zborovanj in veselic. Kader je potoval v Benetke, morali so ga na potu vsi 
samostani sprejeti, pogostiti in prenočiti. Ko je pa v Istro ali Dalmacijo po- 
toval, prihajali so mu nasproti vsi sufragani, uradniki, sodniki in vse ljudstvo 
praznično oblečeno. Prišedšemu v njegovo palačo, izročili so mu ključe ka- 
tedrale in mesta v tistem hipu, ko se je vsedel na svoj prestol. Te je izročil 
svojemu najvrednejšemu duhovniku in skozi tri naslednje dni smatral se je 
gospodarjem mesta in vsega, česar je v njem bilo. Vse cerkve in vsi samo- 
stani na lidskih otokih pošiljati so mu morali vsako leto danj suhega sadja, 
rozin in drugih drobnarij. Razven čez isterska primorska mesta dobil je bil 
grajski patrijarh tudi primat nad beneško Dalmacijo. Papež Hadrijan IV. ime- 
noval je 1. 1152. grajskega patrijarha Henrika in vse njegove naslednike pri- 
masom v Zadru. in vseh od tamošnjega nadškofa odvisnih škofij. To so 
potrdili papeži tudi pozneje (1161., 1179.), čeravno Zadrani s tem niso bili 
zadovoljni. Nasproti pa so morali grajski patrijarhi popolnoma vleči z bene- 
škimi dozi ter podpirati njih namene pri papežu in proti nemškemu cesarju 
i le Henrik IV. je bil spravil 1062. grajskega patrijarha na svojo stran). Toda 
Benetke so se zastonj trudile, da bi mu pridobile nadvlado čez akvilejski 
patrijarhat. Če so tudi razni papeži to potrdili, nazadnje je vendar-le obveljala 
akvilejska nadvlada, a grajskemu patrijarhu je ostalo le vrhovno pastirstvo 
po beneških posestvih. Leta 1354. je bil napadel akvilejski patrijarh N*ikolaj 
Češki zopet Grad ter mu vzel relrkvije sv. Mohora in Fortunata. V vojni med 
Avstrijo in Benečani posedel je bil Grad (1372.) patr. Markvard kot zaveznik 

prve države, a v vojni med Benečani in GenoveŽi posedel je bil otok Peter 
Doria (1379.) ter ga izročil akvilejskemu patrijarhu. Od tedaj je Grad vedno 
bolj propadal, prebivalci so se vedno bolj krčili, zrak je postajal slabejši, 
morje je spodjedalo obal in hiše so vedno bolj razpadale. Tedaj pregovori 
Benečani patrijarha, da je stalno prenesel svojo stolico v Benetke (1482.). 
Leta. 1490. s»a spremenila Ter in Nadiža svoj tek ter se obrnila k Soči. Od 
tedaj naprej ni prinašala več voda nove tvarine na obal grajskega otoka in 
ni odganjala več morskih valov, ki so začeli sedaj pljuskati pod ozidja, dokler 
jih niso izpodkopali, da so se zrušila v morje. Tako je dobil otok svoj da- 
našnji obseg, a ker so bile hiše še vedno v nevarnosti, dala je sezidati po- 
morska vlada močen nasip na morski strani (1848.)- Ob času francoske oku- 
pacije križarili so Angleži po Jadranskem morju in so vzeli Francozom (9. ju- 
nija 1810.) pred Gradom deset ladij, koje so takoj zažgali pred vsem mestom. 
L. 1814. združili so tudi to mesto z Avstrijo in z Goriško grofijo/ V novejšem 
času ustanovili so na Gradu pomorsko kopel, ki je mestno ime zopet otela 
pozabljivosti. — Grajski patri jarh Helias je sezidal cerkev M. B. in samostan 
na bližnjem otoku Barbani, katerega so pa bili Madjari razrušili. Pozneje so 
Grajčani zopet pozidali cerkev in od tedaj so napravljali vsako leto slikovite 
procesije na ladjah k tej imenitni božji poti, katero obiskujejo tudi slovenski 
Kraševci. 

3. Prvi večji kraj od Akvileje proti severu ob cesti, ki vodi v Karnijo, 
je Terzo (t. j. >ad tertium lapidem«). Predmestja stare Akvileje so segala 
baje celo do tega kraja in še dalje (?) do červinjan a (Cervinianum). Če- 
ravno so bili že prvi patrijarhi ustanovili v tem kraju opatijo svetega Mihela 
(kralj Berengar jej potrdi 912! vsa darovana posestva, a Madjari so samostan 
razdejali), vendar se je povzdignil še le v novejšem času do večje imenitnosti. 
Poprej pa je bilo okrajno sodišče v bližnjem Ajellu (»agellus« = njivica, 
bilo je torej nekdaj le malo posestvo), ki je bil*že v prvi polovici srednjega veka 
tako imeniten kraj, da je moral goriški grof oklicevati ondi redno sodne dneve. 
Tudi patrijarhi so imeli tu redno svojega oskrbnika (gastalda), pozneje pa je 
vršila sodstvo v Ajellu rodovina Gombara (Gambari). L. 1716. ustanovili so 
bili (po oporoki Jarneja Frumentina iz Čedada) samostan dominikancev; ka- 
terim pa so zelo nasprotovali kapucini iz Gradišča. Od cesarja Jožefa II. naprej 
je bila v Ajellu okrajna sodnija, ki se je prištevala »ilirski Furlaniji«. V Čer- 
vinjanu pa je bila ustanovila avstrijska vlada carinarnico, katero so Benečani 
pisano gledali, jo napadli (1613.) in pregnali vse uradnike. Septembra 1617. 
so hoteli Benečani popolnoma razrušiti kraje červinjan, Jalmik, Višek in 
Ontignano, češ, da so preblizu trdnjave Palmanove. V španski nasledstveni 
vojni prišlo je bilo francosko brodovje pred Červinjan ter zažgalo v ondašnjj 
luki dve ladjici. V novejšem času je postal ta kraj važna mejna točka in se 
razvija vedno bolj. 

4. Gradišče ni posebno star kraj, čeravno so imeli že Rimljani blizu 
ondi (malo nižje pri zagrajskem mostu) postajo >Ad undecimum«. Mnogo 
starejši je kraj F ara v ožini med Brdi in Krasom. Na zahodni strani po- 
dolgastega Brda stal je že zgodaj farški grad in njegova okolica se je nazivala 
včasih celo grofija. To je daroval ces. Oton I. 1. 9(57. patr. Rodevaldu, a njene 

dohodkeje užival pozneje akvilejski kapitelj. Pod župnijo v Fari so spadali (1175.) 
sledeči kraji: Petovlje, Zdravščina, Zabrdo, Villanuova, Gradišče in Bruma- 
Branitelji so bili goriški grofi, a patrijarhi so jim to prerekali. Zaradi tega 
napade (1215.) Majnard II. Faro in jo opustoši. Čeravno je bil zaradi tega iz 
cerkve izobčen, obdržal je vendar-le Faro. Krog 1. 1460. posedejo Benečani 
Faro in Villonuovo ter jo začnejo utrjevati proti Turkom. Silili so tudi goriške 
podložnike, da so jim delali pri utrditvah tlako in grof Leonhard je zastonj 
protestoval proti vsemu temu. Za časa druge beneške vojne imeli so Avstrijci 
pri Fari trdnjavico sv. Petra, katerej je zapovedoval stotnik Šibi. Benečani so 
se približali 24. marca 1616. Fari, a šele 8. sept. so začeli resno oblegati 
trdnjavico, ki se je morala udati čez osem dnij. Benečani so utrdili vse 
zemljišče med Faro in Ločnikom, da je bilo videti vse kot jedna sama 
trdnjava. Po madridskem miru prišla je Fara zopet pod Avstrijo. Tu (in v 
Medeji) pridobila si je bila že pod zadnjimi goriškimi grofi rodovina Stras- 
soldo mnogo posestev in sprejela svoj predikat po tem kraju. Ta je uteme- 
ljila samostan dominikancev, ki so ustanovili med kmeticami bratovščino 
»Istituto delle poverelle di S. Caterina«. Samostan in bratovščina sta prene- 
hala 1782., a 1. 1724. je osnovala vlada v Fari predilnico za svilo. 

Kakor že rečeno, omenja se Gradišče prvikrat leta 1175. (v listini p. 
Aleksandra III.), a drugikrat 1. 1208 v listini patr. Wolfkerja. Ime je dob*l 
kraj od male skalnate gorice ob Soči, katero so pa pozneje zravnali, da so 
> sezidali na njej grad Thurnov. To gorico so začeli Benečani utrjati 1: 1458, 
zlasti pa 1473. — 1479., in sicer z izgovorom, da hočejo ljudstvo zavarovati 
pred turškimi napadi, v resnici pa, ker so se hoteli s časom polastiti tudi te 
okolice. Tedaj so pobrali goriškim podložnikom vse pridelke in jim naredili 
več nego za 1000 dukatov škode. L. 1481. so dovršili trdnjavo ter jo obdali 
z močnim zidom in jarkom. Mestece je redno zidano in glavni trg je prava 
podoba Markovega trga v Benetkah; hiše so čedne, ker je v njih stanovalo 
gradiščansko plemstvo. Benečani so naredili tudi 37 km dolg nasip ob desnem 1 
bregu Soče proti poplavljenju te reke. V trdnjavo so dejali močno posadko, 
katero so 1. 1508. še pomnožili. Ob času prve beneške vojne vnela se je bila 
kuga v Gradišči, vendar se je trdnjava udala Avstrijcem še-le 19. septembra 
1511. Avstrija je potem izročila Gradišče spretnim zapovednikom, ki so se 
imenovali »generali beneške meje« in zapovedovali tudi v Maranu. Tak za- 
povednik je bil n. pr. Nikolaj Salm, potem N kolaj II. della Torre (1522,— 1528.). 
Ko je ta leta 1539. drugikrat prišel -v Gradišče ter zapovedoval tej trdnjavi 
(£ 530.— 1557.), spremenil jo je v jednega najmočnejših branikov tedanjega časa. 
Bil je previden in skrben upravitelj, a pridobil sije tudi mnogo posestev v 
gradiščanskem okraju, katera je zapustil svojemu nečaku Francu, imenitnemu 
državniku cesarja Ferdinanda. Ob času druge beneške vojne je' bil poveljnik 
gradiščanski grof Rili ar d Strassoldo, a na strani mu je stal izurjen stotnik 
Janez Perino. Obleganje je trajalo od 5. marca 1616. do 28. novembra 1617. 
Čeravno to ni bilo prav strogo in vedno jednakomerno, vendar je trdnjava 
večkrat trpela lakoto in razni vojskovodje (Maradas, Wallenstein) so jo morali 
preskrbeti z živežem. Kmalu potem (25. februvarija 1647.) je postalo Gradišče 
glavno mesto novoustanovljeni grofiji gradiščanski. Cesar si je pridržal 

pravico, da sme o vojnem času poslati v trdnjavo toliko vojakov, kolikor se 
mu bode potrebno zdelo. Nasprotno se je zavezal knez, da bode branil Gra- 
dišče pred Benečani in da ne bode nobenega dela grofije prodajal, zastavljal 
ali sploh obkladal z dolgovi.. Novi vladar se je imenoval knez in grof 
gradiščanski, vojvoda krumlavski, knez eggenberški, grof postojinski, gospod 
akvilejski itd. Plemenite rodovine gradiščanske so, se uredile kot deželni 
stanovi ter prevzele upravo dežele. Ker Eggenbergi nikdar niso prišli v 
Gradišče, vladali so mesto njih grofijo posebni glavarji In sicer (od 1. 1655. 
naprej) grof Ulrik Thurn (ki je bil že poprej dedni glavar gradiščanski). On 
se je močno trudil za povzdigo blagostanja, vpeljal je svilorejo, predilnice, 
tkalnice in barvarnice ter povzdignil tako močno deželne dohodke, da mu je 
ostalo še mnogo denarja za javna dela. Zaradi tega je bil cesar zelo zado- 
voljen z njegovo upravo, kajti pazil je vedno jia to svojo mejno deželo. 
Thurn je utrdil mestno ozidje, preskrbel je topov in streliva, izdal je nov 
obrambeni red ter pomnožil posadko od 400 na 1000 pešcev in 120 lahkih 
konjikov, ki so dobivali redno svojo mezdo. Ustanovil je šole, posojilnico 
in založnico žita,- olepšal je mestece, postavil javni vrt s kipi in sezidal malo 
gledališče s čitalnico, sebi pa zgradil lepo palačo, v katerej je imel bogato 
zbirko slik, ki je prešla pozneje večinoma v Devin. Za grofijo je sestavil tudi 
poseben pravilnik, takoimenovane »costituzioni gorzoniane.« Na sledova} mu 
je v glavarstvu njegov sin Alojz (do 1. 1711.), ki je moral braniti obal pred 
Špansko- francoskim brodovjem. Tudi po izumrtji Eggenberžanov (1717.) je 
ostalo Gradiščansko posebno okrožje in še-le leta 1754. je bilo popolnoma 
zopet združeno z Goriškim. Cesar Jožef II. je ustanovil posebno škofijo v 
Gradišči, katero je potrdil papež Pij VI. 20. avg. 1788. Poprejšnji tržaški škof 
Inzaghi je bil imenovan za Gradišče, kamor je tudi prišel pogledat, ali ker ni 
našel potrebnih poslopij za svoje kanonike, vrnil se je kmalu nazaj v Trst. 
Tudi ko je bila škofija premeščena zopet v Gorico (20. sept. 1791.), obdržala 
je ime >goriško - gradiščanska« do 1. 1830. V Gradišči so imeli serviti svoj 
samostan (1481»— 1810.). Eggenberžani pa so bili vpeljaji tudi kapucine, katere 
je cesar Jožef zatrl (1785.) V prostornem in utrjenem gradu Thurnov usta- 
novil je ostro kaznilnico. Od nekdanjega mestnega ozidja je le še malo sledu. 

v 

5. Med najstarejše naselbine ob goriški obali spada St Ivan pri 
Timavi (S. Giovanni alle Tombe, in Tumbis, Tuba, Tubinum, Tvbein itd.). 
Tu se je izlivala čudežna reka, katero imenuje Vergil »mater morja«, tu so 
bili lepi gaji (jeden posvečen trojanskejnu junaku Dijomedu, kateremu so 
bele konje žrtvovali), skladišča za blago, kopališča, svetišča (Here, Minerv^. 
Soliš Augusti) itd. Ob Timavi so potolkli Rimljani Istre (180. pr. Kr.) in tam 
mimo je peljal Alarik svoje Gote v Italijo (400.). V kristjanskih časih posta- 
vili so bili ob Timavi samostan sv. Ivana, pri katerem je bila imenitna božja 
pot, ker so imeli shranjenih tam mnogo sv. močij. Na tisoče in tisoče ljudij 
prihajalo je tje doli romat in premožnejše med njimi, ki so cerkvi kaj darovali, 
vpisali so na rob evangelija sv. Marka (ki se hrani sedaj v knjižnici v Čedadu). 
Posebno potem, ko je bil opat Ivan našel relikvije sv. Ivana in več drugih 
svetnikov (1113.), prihajale so procesije kar trumoma k Timavi. Res je, d^ 
so bili Obri tudi ta samostan razdejali (611.), pa kmalu so ga pozidali, še 

veličastnejšega in patr. Ulrik ga je bogato obdaroval (med drugim tudi z župo 
tržiško ali »Marcelliano« in vso zemljo od Soče do Timave [1118. — 1120.] 
Samostan je spadal pod belinjsko opatijo in obema^so bili devinski grofi za- 
govorniki že v XIII. stoletji (priznano 1. 1366.). Ti pa so odvzeli polagoma sa- 
mostanu vse njegovo imetje in mu prepustili nazadnje le še dobodke sejma 
o opasilu. Sejm je trajal tri dni pred in tri dni po sv. Ivanu Kr. ter bil po- 
sebno živahen glede konj, (Torriani so bili ustanovili ob Timavi žrebčarijo) 
tujih vin, ž«ta. prediva, jedil itd. V petih izlivih Timave bilo je od starodavnih 
časov živo ribarenje. katero so imeli Devinci v najemu od deželnega kneza. 
Županija štivanska je imela obširne gozde od dobrdobskega jezera pa t je gori 
do Opatjegasela in k njej je spadala vsa okolica tje gori do Sel, Doline in 
Mavbinj. Tu je mejila ob tržaško škofijo in zato so nastali večkrat prepiri, ki 
so bili pa poravnani 1. 1139. Poprejšnja trgovinska cesta (še v preteklem sto- 
letju) vodila je skozi palačo devinskih grofov do Timave in tu ob levem bregu 
navzdol nasproti batarije Lokavec. Tu je bil brod, kjer se je pob : rala pre- 
voznina. Pred izlivom Timave postavili so bili Benečani na umetno naprav- 
ljenem otoku trdnjavico Belforte (1274.), ki se je dala po mostu s celino 
združiti, da so mogli nadzirati in nadlegovati tamošuji sejem (mimogrede prišla 
je bila 1379. v patrijarhove roke, a ko so Benečani Tržič dobili, opustili so 
to trdnjavico). Pod Avstrijo je nastala (1541.) ob izlivu Timave imenitna luka 
za vino. olje in prekmorsko blago. Tudi slovenski romarji dajali so se rajše 
iz St Ivana prevažati v Jakin, nego iz bolj oddaljenega Trsta. To pa je strašno 
razkačilo Tržačane. ki so hoteli, naj bi šel ves promet le skozi njih mesto. 
Prišli so in razdejali vse koče na sejmišči. To so večkrat ponavljali in na- 
padali tudi ladje, ki so bile namenjene k Št. Ivanu n. pr. 1552. Devinski 
glavar Ivan Hofer prizadeval si je mnogo povzdigniti timavsko luko tako, 
da bi mogla tekmovati s Trstom. Leta 1585. pride Germanico Savorgnan v 
St. Ivan, da bi se maščeval nad Matijo Hoferjem, opleni tržišče, je zažge in 
oskruni celo cerkev. L. 1597. so napadli celo uskoki Št. Ivan in ga oplenili. 
Od začetka XVIII. stoletja pa so prihajali zopet Tržačani motit štivanski sejem 
zahtevaje, da morajo vse ladije najpoprej v Trst, da dobe tam dovoljenje tudi 
druge luke obiskavati. Zastonj so si prizadevali Štivanci, da bi dobili od 
vlade kako zaslombo, ker s tem, da je bil Trst razglašen kot svobodna luka, 
zadobila je štivanska trgovina smrten udarec. Ko je potem Marija Terezija 
tudi colnijo premestila v Devin, izgubil je Št. Ivan ves svoj pomen in zato 
se je preselila 1. 1783. tudi duhovščina v Devin, z njo pa mnogo prebivalcev. 
V D e v i n u (ali vsaj v bližnjem Sestljanu) je bila že za Rimlj »nov mala 
naselbina, ki se je imenovala »Pucinuro« in je slovela po svojem izvrstnem 
črnem vinu. (Cesarica Julia Augusta je trdila, da jej je to vino naklonilo 
visoko starost 82 let.) V ozidji devinskega grada spozna se še sedaj lahko 
rimski stolp. Mnogi domnevajo, da se je ta grad imenoval v VIII. stoletji 
»Pontium«, kjer je imel langobarški vojvoda Femmo zaprtega akvilejske^a 
patrijarha Kaliksta. V X. stoletji je postal Devin središče posebne grofije (co- 
mitatus. territorium de D.). Ali njegovo ime se kaj različno piše: Duvin, Du- 
wein, Tuvin, Tibin, Tvbein in celo : Ortwin, Ortona. Nekatero izmed teh spo- 
minja gotovo na »Timava« in »Tubinum«, druga pa morda na »Zuins« (Torre- 

Zuino, zahodno od Cervinjana, onkraj italijanske meje). Mnogi izvajajo de- 
vinske gospode iz Furlanije in prav iz Zuina, ker se je tam blizu našel nad- . 
grobni kamen z nadpisom *heros Duinos« (Pichler, II Gastello di Duino, pg. 132). 
Prvi znani Devinec je oni Vodescalcus, ki je bil 1. 1121. za pričo na podelilni 
listini patrijarha Ulrika štivanskernu samostanu. Od tedaj naprej je cvela ta 
rodovina do 1. 1399. Devinci so bili s početka vazali akvilejskih patriarhov 
(imenovali so se s početka le »gradnike«, potem pa »gospode«), od katerih 
so imeli mnogo posestev po srednjem in gorenjem Krasu, pa tudi po No- 
tranjskem (Prem) in v Liburniji (Kastav, Reko, Moščenice in Veprinac). Ker 
so obdajala devinska posestva na severu tržaško okolico, nastajali so dolgo- 
trajni prepiri s tržaško občino (n. pr. 1139.— 1223.), iz katerih spoznamo, daje 
bila že tedaj prava meja blizu Sestljana, kakor sedaj med Devinom in Na- 
brežino. Pa tudi goriški vazali so bili Devinci, ker jih nahajamo kot njih dvor- 
nike in pogostoma kot njih zaveznike v bojih s patrijarhi; včasi so pa tudi 
posredovali med obema nasprotnikoma. L. 1262. priženi Hemik Devinski gra- 
ščino Hardeck na Avstrijskem (katero mu je kralj Otokar potrdil) in postane 
deželni sodnik v onej pokrajini. Za mladoletnosti goriških grofov (n. pr. Ivana 
Henrika) bili so Devinci navadno generalni kapitani goriške grofije in oskrb- 
niki grofovskih posestev ter so dobivali za to 300 zlatih mark akvilejskih. 
Kakor drugi srednjeveški vitezi, tako so se pečali tudi Devinci s cestnim ro- 
panjem in v to jim je izvrstno služila lega njih gradu, ker z njegove strehe 
je lep razgled čez ves tržaški zaliv, pa tudi tje gori proti Doberdobu. Že leta 
1281 obljubili so bili sicer patrjarhu, da bodo trgovce pustili pri miru. a te 
obljube niso držali, ker so se trgovci še 1. 1367. pritožili, da zahtevajo De- 
vinci od i« jih nove carine in da jih silijo skozi Devin hodili, kjer morajo dva- 
do trikrat večjo carino plačati, nego v Tržiču. Na korist trgovcem preložil je 
patrijarh cesto in sezidal kamenit most čez Lokavec (1371.1. Hugo, predzadnji 
devinski grof, je bil od 1. 1382 — 1385. prvi cesarski glavar v Trstu, potem 
tudi 1. 1386 — 1391. (v imenu vojvode Alberta Avstrijskega ) glavar kranjski in 
Slovenske marke. Z avstrijskimi vladarji so bili namreč Devinci v prijateljski 
zvezi in že. ko je prišel Pazin s Slovensko marko k Avstrji ( »374.), priznali 
so j h za svoje vrhovne gospodarje L. 1380 zastav« vojvoda Leopold Hu- 
gunu D. za 14.000 zlatov grofijo islersk* z vsemi pravicami, kakor so jih bili 
Avstrijci od Goričanov podedovali. Ta Hujfo se je bil oženil z Anopl. Walsee 
in je zapustil samo nedorasle otroke (Reimpert«. Hugol na), katerim je bil 
varuh Rudolf Walsee glavar tržaški (f 1401.). iz švabske rodovine. ki je bila 
zelo sprijaznjena z avstrijskimi vojvodi. Rudolfov brat Re mpert Walsee-Col- 
lorado je bil vzel poslednjo devinsko grofico, vdovo Katarino za žen > in njemu 
podeli vojvoda Viljem po zamrlji devinskih grofov (1399.) vsa njih posestva; 
potem mu zastavi vojvoda Leopold (1407.) tudi grofijo istersko. Reimpert se 
je vedno pritoževal pri vojvodi č-z Tržačane, da mu kratijo njegove pravice 
in ne spoštujejo njegovih mej, češ, da so postavili vislice na njegovem zem- 
ljišči. Vendar je razsodil vojvoda 1424. večinoma na korist Tržačanov. 

Tudi zaradi župnij Tomaj in Trnovo se je prepiral s tržaškim kapitljem, 
ali brez uspeha. Reimpert je umrl v visoki starosti « 1451.) ter zapustil sina 
Wolfganga in Reimperla, ki sta se držala očetove politike glede Tržačanov, 

tako da jih je moral koperski nadškof celo izobčiti, aH brez uspeha. Šele 
papež Pij II. je odloČil (1459.) konečno za TržaČane* Ko je umrl Wolfgang brez 
otrok (1465), zapustil je vsa devinska posestva (tudi kranjska in isterskai 
cesarju Frideriku III ,' ki se je pa vendar še moral pogoditi z Reimpertovo 
jedinico Barbaro (om. Schaumburg), kajti njen oče je živel še do 1. 1472 , potem 
pa tudi zapustil cesarju Frideriku svoj delež. Ta je podelil Devin plemičem 
Hoffer vou Hohenfels (ki so bili prišli v XV. stoletji iz Švabskega na Goriško 
in dobili od grofov Renče v fevd). Cesar Maks izroči 1509. upravo in obrambo 
Devina Sigismundu H. na nedoločen čas. Njemu je sledil sin Ivan (151 1—1537). 
potem Matija, čegar mati Klara je b la iz rodovine Thurnov. Njegova hči 
Ludovika H. se je omožila z Rajmundom VI. della Torre (Thurn) in tako so 
prišla devinska posestva po smrti Matije H. (1587.) k rodovini Thurn, ki je 
sprejela tudi grb in predikat »von Hoffer« ter se imenovala poslej: »Torre- 
Hofer - Valsassina.« Leta 1653. izroči cesar Ferdinand III. Devin z okolico v 
popolno last rodovini Thurn in zapusti, ko umre 1. 1849 zadnji grof te rodo- 
vine, Ivan T., devinska posestva svoji hčeri Tereziji, omoženi kneginji Hohen- 
lohe - Oettingen. Od leta 1528 — 1814. je spadala Devinščina pod Kranjsko ter 
obsegala blizu tiste vasi, kakor sedanja dekanija devinska. Leta 1598. je bil 
ustanovil Rajmund VI. della Torre red servitov v Devinu (njih ud je bil Fra 
Gregorio Alasia da Sommaripa, ki je izdal 1. 1607. v Vidmu »Vocabolario 
Italiano e Schiavo«) in od 1. 1650 — 1782. so bili karmeliti v Devinu (v njih 
samostanu je sedaj župnišče). Spomina vredno je, da so imeli že v XVII. sto- 
letji na devinskem gradu opazovališče za nevihto dve bradljevici, na katerih 
se je kazal Heimov ogenj t ter z zvonenjem klicali pastirje in ribice domov. 
L. 1660. je obiskal cesar Leopold Devin (tedaj so bili grad zelo olepšali) ter 
ostal tam več dni in vsprejemal razne deputacije. L. 1809. oplenili so Francozi 
bogato zbirko orožja in slik v devinskem gradu ; nekaj je vendar še ostalo. 
Do 1. 1850. bila je pri devinski gospoščini tudi okrajna sodnija in naborno 
poverenstvo za vojake. Omenjenega leta pa je prišla sodnija v Tržič in Devin 
je izgubil svojo važnost. 

6. Začeiek Tržiča iMonfalcone, Neumarkt) sega že v rimsko dobo, 
ko so cvetele žveplene kopeli blizu Timave, kojih ostanki so se videli še v 
prejšnjem stoletji (mozaik, svinč' ne cevi z napisi »aqua dei et vitae«). Žup- 
nijo je ustanovil akvilejski patrijarh Marcellianus (485. — 500.) in je dobila zato 
irne Marcelliana. Grad na bližnjem grču »La roca« (Verruca?) je stal gotovo 
že pred X. stoletjem, a spodnji kraj je postal Že zgodaj svobodna občina, ki 
je imela svoj lasten pravilnik in pošiljala svojega zastopnika k furlanskemu 
parlamentu (ki je včasi tudi v Tržiču zboroval, n. pr. 1. 1405. i Patrijarhi so 
imeli v Tržiču svojega oskrbnika in svojo mitnico ob Lokavcu. a tudi sami 
so se večkrat tu 4 mudili ter stanovali v gradu Roca (n. pr. patrijarh Markvard 
17. okt. 1374.) V denarnih stiskah zastavljali. so patrijarhi navadno Tržč in 
tamošnjo mitnico. Tako je imel goriški grof Majnard lil. Tržič in druge vasi, 
potem sejem in mitnico od akvilejske cerkve zastavljeno, pa njegov sin 
Majnard IV. se je odpovedal (1264.) tej zastavi v svojem in v imenu svojega 
brata, ker jo je rešil patrijarh Gregor L. 1275. hotel se je goriški grof Henrik III. 
polastiti Tržiške okolice »med kamenitim mostom in Sočo ter med to in 

morjem«, ali razsodniki so sklenili, naj ostane v patrijarhovi oblasti. L. 1304. 
napade devinski grof Rudolf (4. sept.) tržiškega oskrbnika Musata iz Čedada 
na lovu ter ga ubije (bržkone ker je bil prekoračil mejo svoje okolice). L. 1313. 
posede goriški grof Tržič in pošlje vanj veliko posadko, prebivalcem pa naloži 
naklade in nove postave. Za svojega glavarja je imenoval Pavla Bojana, a 
za mladoletno s ti grofa Ivana Henrika polasti se patrijarh zopet Tržiča. Zastonj 
je skušal goriški glavar Grilante pl. Dornberg (1328) zvijačno polastiti se 
Tržiča: prebivalci in posadka so se tako hrabro držali, da je bil vsak napor 
brezuspešen. V tem gradu je imela »feudum habitationis« rodovina Verme- 
g liano, ki pa je izumrla 1330., in tedaj je podelil patrijarh Pagano ta fevd 
svojemu sinu. Ob istem času je donašala tržiš k a okolica 12.160 gld. na 
leto, ker je bila n. pr. leta 1326. zastavljena za 36.400 gld. na tri leta. Pa- 
trijarh Markvard popravi krog 1. 1350. tržiški grad (bržkone ga je bil potres 
1. 1348. poškodoval). Isti ukaže 1371. popraviti tudi kameniti most Čez Lokavec, 
ki se je bil že skoro popolnoma podrl. L. 1381. je bil Jakob Strassoldo spuntal 
ves tržiški okraj zoper patrijarha Filipa Alanconskega. Ko ga je kapitelj pozval, 
naj izroči vse posedene kraje, odgovoril je, da jih ne misli zase obdržati, 
nego le zagotoviti jih akvilejski cerkvi (1382.). Strassolda pa je pregnal Franc 
Carrara (1383.), kateremu je bil patrijarh obljubil Tržič. Vendar je uživala 
rodovina Strassoldo tudi pozneje še v patrijarhovem imenu vse dohodke 
grada, mesta in okolice tržiške. L. 1411. se spunta tudi Tržič patrijarhu in 
zvesti Miljani (Muggia) prizadevali so se brezuspešno premagati ga. Vendar 
so prizna vali Še nekaj let patrijarhovo nadoblast. Kakor Devinci. tako so tudi 
VValseejci nadlegovali Tržiško okolico (1416. — 1418.), zlasti pa so ovirali svo- 
bodno trgovino po tržaški cesti. Dne 18. julija 1. 1420. udajo se Tržičani 
svojevoljno Tomažu Mocenigu, ki jim je obljubil spoštovati njih svoboščine 
in prostosti carine na vino, pšenico in turšico, kar so izvažali večinoma v 
Benetke. S Tržiške okolice nadaljevali so potem Benečani svoja osvajanja 
Istre in Dalmacije. O istem času so zopet našli popolnoma pozabljene tržiške 
toplice in 1. 1433. jih da popraviti župan Franc Nani, ter sezidati tudi poslopje 
za bolnike. Od tedaj so prišle zopet v navado iu vsako leto jih je obiskovalo 
-več ali manj gostov. L. 1513. je bil , osedel Frankopan Tržič in Benečani so 
nameravali zamenjati ga za druga avstrijska posestva v Furlaniji; kar bi bila 
ta več vredna, hoteli so nadodaii v denarjih. Beneški podložniki so bili zelo 
predrzni in so večkrat nadlegovali svoje avstrijske sosede plati ivši ali iz 
Tržiča v Devinščino, ali pa še večkrat iz Foljaua proti Zagraju in Gradišču, 
(kjer pa jih je grof Franc Uliik vedno sprejemal po zasluženji). V drugi be- 
neški vojni so bili Benečani Tržič in več drugih krajev utrdili, ker so se bali 
napada od Avstr.jcev, ki se je včasi tudi res pripetil. Benečani so hoteli pri- 
siliti tudi goriške trgovce, da bi skozi njih zemljišča vozili blago v Trst, zato 
so izdelali lepo cesto iz Dola čez Doberdob v Tržič, ki je pa seveda mnogo 
daljša. L. 1807. je prišla Tržiška okolica pod Avstrijo. Ta okolica je obsegala 
prvič župnijo Marcelliano s trdnjavo (oboje skupaj so imenovali »la Deseua«) 
in pa bližnje vasi Ronki, Foljano (tudi tu je bil iz početka benešk kastel). 
Sv. Peter, Turjak, Škocjan itd. (vseh skupaj je bilo 17) ter otok Morosini. 
Merila je 25 ital. milj in 300 korakov, a štela okoli 4000 prebivalcev. Vlado 

je vodil benešk patrfcij, ki je bil tudi civilni in kazenski sodnik; od njega se 
je prizivalo v civilnih stvareh na namestnika v Vidmu, v kriminalnih pa na 
senat v Benetke. Se 1. 1786 je bila v trdnjavi mala beneška posadka, a sedaj 
je že razpadla. Ker je bila ta okolica okoli in okoli zagrajena in ločena od 
ostalih beneških posestev, zato se je izcimilo v njej posebno ital. narečje, 
tako imenovana »bizjaščlna«. L. 1637. sezidala je neka akcijska družba novo 
kopališko poslopje (odprto 11. julija 1839.), a ker so jej sredstva pošla, ni 
mogla sezidati tudi stanovanj za bolnike, zato morajo ti v oddaljeni Tržič 
hoditi stanovat. L. 1850 dobil je Tržič svojo sodnijo, i. 1852. pa tudi lastno 
Iuko ^ Por to Rosega« (Rosica*. 

7. Kras je bil v srednjem veku zel6 razkosan. Leta 1085. so darovali 
koroški vojvode rozačkemu samostanu vasi: Sežana } Žirje, Merče, Dane, 

V v 

Smarije, Sv. Križ, Utovlje, Dobravlje, Godinje, Skopo, Sepolje, Gabrovico, 
Pliskavico, Gorjansko, Vojščica, Selo in Opatjeselo. V posvetnem obziru je bil 
Kras razdeljen na tri gospoščine : devinsko (južno od Volnika do Repentaborja 
vključno, potem Opatjeselo do Vipave pri Vrtočah), rihenberško (na severu Volnika 
in Šmarja pri Sežani) ter završniško (jugozahodni rogelj sedanje goriške grofije 
in Ostrožno brdo na Kranjskem). Završnik (Schvvarzenegg) je stal pri se- 
danji vasici Podgrad na severnem podnožji gore Rt (pri Rtvižah), kjer je stalo 
že prazgodovinsko gradišče in potem ob času Rimljanov naselbina »Rundictes« 
(od todi Rodik 1 . Završnik je imel že v XI. stoletji svoje plemiče (kot prvi se 
omenja 1096. Randolfov sin Ivan), ki so bili vazali akvilejskega patrijarha. 
Ni pa znano, kako je prišla završniška gospoščina goriškim grofom v roke. 
Potem, ko je izumrla domača rodovina, zastavi grof Henrik III. 1. 1343. Završnik 
hrvaškemu grofu iz Krupe, grof Majnard VII. pa ga da kot doto svoji hčeri 
Ani, omoženi z grofom Frankopanom na Krku. L. 1398. je bil gradnik v Za- 
vršniku Miče Novograjski (Neuhaus, Castelnuovo) in goriški oskrbnik Coppen- 
maul. Kmalu po 1. 1400. ga zastavi grof Henrik IV. kraškemu plemiču Ravni- 
karju (Ravnaharju), ki je imel svojo graščino v Ravnah pri Vremu. V vojni 
med vojvodi) Albertom in Friderikom (1440.) so se bili Tržačani odločili za 
Friderika in šli nasproti Albertu*, ki je hotel s Kranjskega premagati tudi Trst, 
ter potolkli njegovo vojsko pod ozidjem Završnika. L. 1530. zastavil je cesar 
Ferdinand Završnik plemičem Ravnahar za 4000 gld. in še 1. 1550. bila sta 
na tem gradu avstrijska oskrbnika Jakob R. in Matija Kol. Ta dva sta vlovila 
po cesarskem povelji brata Govardi v Novemgradu (30. dec), ki sta se do- 
govarjala z Benečani. Kmalu potem je zastavil cesar Završnik tržaški rodovini 
Petač ali Petazzi Bonaventura Petač kupi 1. 1626. gospoščino Završnik, 
h kateri je tedaj spadala tudi Materija in bržkone vsa župnija Brezovica. Imel 
je tudi Sacerb (S. Servolo) in Novigrad v svoji oblasti; cesar Ferdinand II. 
povzdignil ga je v grofovski stan (1632,). V tej rodovini je ostala završniška 
gospoščina, dokler ni zamrla. Kakor drugi grofi, stiskali so tudi Petači svoje 
podložnike, ki so se jim večkrat upirali, ah bili so vselej zato krvavo kaznovani. 
Zadnji Petač je umrl 1817. v Sežani in je tudi v tamošnji cerkvi pokopan. 
Nad Sežano je bilo že v prazgodovinskih časih gradišče, a čeravno se tabor 
imenuje, ni bilo utrjeno proti Turkom. Svojo važnost zadobila je Sežana še-le, 
odkar je ces. Karol VI. izpeljal dunajsko-tržaško cesto skozi ta kraj. Sodnijo ima 

od 1. 1848. in lastno župrfijo od 1862. — Jugovzhodno od Sežane je vas Lok v a 
. (Lokev, Corgnale, HUlben), katero je podelil patrijarh leta 1118. templovcem. 
(Nekateri hočejo vedeti, da je stala prvotna vas in templovska hiša višje gori 
v Prelpžah, a da je bila pozneje »preložena«.) Templovci so imenovali kraj 
po nekem predstojniku Corneliju. ali pa morda po drenu (cornus mas). 
Sodi se. da je celo taborski stolp Že iz časti templovcev, a da je bil pozneje 
prenovljen. L. 1232. podeli tržaški škof Lenard Lokev Majnardu III., a 1. 1307 
so jo dobili vitezi sv. Ivana. Lokavski tabor ima nad vrati letnico 1485. Ka- 
pelica Matere Božje je stala že 1. 1426., ali TržaČani so jo razdejali 1. 1563. 
ko so vso vas zažgali zaradi tamošnjega sejma. S pomočjo Benečanov so 
Lokavci zopet povzdignili svoje tržišče in sezidali tudi novo cerkev (1626.). 
8. Blizu tam, kjer priteka bistra Soča v nižino, vzdiga se ob njenem 
levem bregu osamljen grič, ki je že prigodo vinske prebivalce vabil k 
naseljenju. Pozneje so Slovenci sezidali na njem vas Gorico, ki se 
1. 949. prvikrat omenja s tem imenom. Bila pa je tedaj odvisna od bližnje 
župnije Solkan, kjer se je nahajal (na severovzhodni strani vasi) tudi 
okrožni grad, katerega je podelil cesar Oton III. 1. 1001. furlanskemu grofu 
Verihenu. Ta ali pa ujegovi nasledniki Eppensteinci so sezidali goriški grad 
in se začeli po njem imenovali goriške grofe. Lurnsko-bistriški grofi so obzidali 
potem tudi vas na griču in dobili od cesarja dovoljenje vsaktedenskega tržnega 
dne (24. junija 1210.). Tržni kraj je vabil vedno več naselnikov in ti so začeli- 
staviti svoje hiše tudi zunaj obzidja ob pobočji griča proti ravnini. Kmalu so 
si sez dali dvorniki goriških grofov in njih plemeniti služabniki hiše v Gorici 
in ravno tako vse važnejše plemiške rodovine iz cele grofije. L. 1307 podeli 
grof Henrik III. obzidanemu trgu mestne pravice in mu d& poseben 
pravilnik, da so si smeli sami voliti svoje uradnike ter, pobirati malo užit- 
iiino (n. pr. od soli) za vzdrževanje mestnega ozidja in vrat. Tedaj so začeli 
Goričani misliti tudi na svojo župnjo. Že 1. 1298. je stala mala kapela v go- 
renjem mestu, 1. 1365. pa tudi v spodnjem. L. 1400 dozidajo tudi lastno farno 
cerkev sv. Hilarija (sedaj stolna) in si postavijo svoje pokopališče na, Starem 
• trgu. Ko se je prebivalstvo namnožilo, začeli so zlasti dvorniki zidati vedno 
več prostornejših hiš proti stolni cerkvi in ulici Raštelu. Ta dolenji del sicer 
ni imel meščanskih pravic, vendar so imeli plemiči tu svojega sodnika in 
svojo upravo Šele 1. 1455. podelil je grof Ivan tudi dolenjemu kraju mestne 
pravice in združil oba dela v jedno mesto. Tedaj so napravili okoli dolenjega 
m sta nasip in pred njim globok jarek (ali »grapo«), ki je vodil od severne 
strani Raštela čez Travnik okoli vrta uršulink, potem preko municipijskih in ' 
kraških ulic ter okoli starega trga in Lanthierijeve palače zadej za Strassol- 
dovim vrtom proti grajskemu ozidju. Grof je dovolil mestu poleg trgov tudi 
vsakoletne sejme, a od teh mu je moralo plačevati 14 mark na leto. Da bi 
mesto še bolj povzdignil, zapovedal je isti grof, da morajo vsi deželani v 
Gorico hoditi jpo tuje blago in obrtne izdelke. Določil je tudi uradno vse 
cene. zlasti za kruh, meso in olje. Štirje odborniki izmed plemičev so nad- 
zirali vse prodajalnice, zlasti ostro mesnice. Za uboge bolnike ustanovili so 
bili že v XIII. stoletji bolnišnico sv. Marije na sedanjem Stolnem trgu. Pod 
grofi se je bilo naselilo več nemških pltmičev in obrtnikov v Gorici, a pod 

Avstrijo prihajali so vedno bolj italijanski naselniki. stanovskih zborih za 
časa grofov vemo prav malo. pač pa da je imelo mesto svoje posebno sta- 
rešinstvo (dvanajstijo), ki se je zbiralo v občinski hiši v gorenjem delu mesta 
ter volilo in plačevalo svoje uradnike. L. 1412 (12. dec.) je potoval cesar 
Sigismund skozi Gorico v čedad, da bi kaznoval Tristana Savorgnana. — 
Pod avstrijsko vlado se je marsikaj spremenilo v Gorici. Vsled beneške okur 
pacije (od marca 1508. do julija 1509) sprevideli so potrebo goriški grad 
še bolj utrditi in to delo so bili začeli že Benečani, ker so mislili, da ne 
bodo nikoli več zapustili Gorice. Pa tudi mestni jarek je bilo treba še bolj 
razširiti, ker se je bilo prebivalstvo prav zdatno pomnožilo. Iz urbarjev 
XVI. stol. spoznamo namreč, da je" bilo tudi že na Travniku (»am Anger«) 
mnogo hiš, ki so s plačevale deželnemu knezu. Potegnili so tedaj jarek iz 
potoka Kornja po Korenjski ulici okoli grada in potem mimo sv. Roka do 
stare pošte, a od tod čez Studenec zopet v Koren. Stanovi so si sezidali 
svojo lastno hišo v dolenjem mestu (tam, kjer je sedaj deželni odbor), a tudi 
n»eš£ani kmalu za tem svojo občinsko hišo, za kar so dobili od vlade 200 gld. 
podpore (1562.). Zlasti mnogo je storil za povzdigo mesta deželni glavar 
Franc Thurn (1542. — 1569.). Ta pokliče izurjengga zdravnika Mattiola iz Tri- 
denta in po njegovih nasvetih da mesto kanalizovati, mestni jarek očistiti 
ter zdšati obzidje. Isti vpelje tudi redarstvo, požarni red in ostro prepove 
beračenje po mestu, (za domače reveže je skrbela posebna družba meščanov). 
L. 1555. je zapovedal papež »ghetto« in 1. 1564. so bili tudi Goričani žide iz- 
podili (kakor Tržačani), ali brez uspeha. L. 1567 pride (sredi aprila) nadvojvoda 
Karol po vipavski cesti čez Kromperk in mimo sv. Trojice v Gorico (za gradom 
ni bilo vhoda), da sprejme pokjon deželnih stanov, in ravno po tej cesti so 
prihajali tudi poznejši cesarji (n. pr. Leopold I. 1. 1660.). L. 1588. so usta- 
novili poštno postajo v Gorici in Še sedaj stoji na dotični hiši v gorenjem 
mestu urezani napis »magister cursorum«. V XVII. stoletji začela se je. v Go- 
rici razvijati tudi zlasti trgovina s platnom in suknom. Leta 16Q2. prinesli so 
prvikrat turšico na goriški trg in sicer je stal star. 7 lir in 18 soldov. Mesto 
se je lepšalo po novih zgradbah: jezuitska cerkev (1621.), šola, mladeniško 
semenišče (1636.), steber sv. Ignacija (1640.). Ali lakota in kuga sta pogostoma 
obiskovali mesto, zlasti 1.1682., ko je v sedmih mesecih 500 ljudi j pomrlo 
(mesto imelo je že dva zdravnika, a ta se nista mogla sporazumeti z drugimi 
ranocelniki). Zaradi mnogih pretepov in pobojev poslal je cesar Leopold I. 
(1675.) 50 mož kot posadko na goriški grad in zapovedal, naj sprejme mesto 
36 redarjev (24 na deželne, a 12 na svoje stroške). L. 1696. so ponovili za- 
poved, da morajo vsi židje v >ghettu« dtano/ati. Ti so osnovali svojo poso- 
jilnico in zastavljalnico, a ker so zahtevali previsoke odstotke, vzdignilo seje 
ljudstvo zoper nje in vlada je morala določiti, da smejo zahtevati od meščanov 
k večjemu 15°/ , od kmetov pa 20%. Prvi goriški nadškof pa je ustanovil 
sedajijo posojilnico »Monte di Pieta« (1753.). Z ustanovitvijo nadškofije prišlo 
je sploh mnogo novega življenja v mesto. Baron Codelli je prepustil škofiji 
palačo s kapelico, vrt, vinograd in še 40.000 gld., a cesarica Marija Terezija 
je bogato obdarovala stolno cerkev. (V njeni zakladnici hranijo dve umetni 
škofovski palici, ki sta prišli v Gorico 8. junija 1756., ko so razdelili stare 

patrijarške zaklade med Videm, Čedad, Gorico in Akvilejo. Prva izvira iz naj- 
starejših kristijanskih Časov [baje od sv. Marka], druga pa iz časov patrijarha 
Popona). L. 1757. so odprli škofijsko semenišče in ravno istega leta so dovršili 
jezuiti novo pročelje svoje cerkve. Leta 1768. je bil prvi dijecezanski zbor v 
Gorici, katerega se je udeležilo nad 300 duhovnikov. L. 1765. je obiskal cesar 
Jožef II. prvikrat Gorico in tedaj so popravili v naglici mestni tlak, ki je bil 
do takrat zelo slab. Sploh je dobila Gorica v preteklem stoletji novomestni 
značaj. Hiše so se povečale in olepšale, lastniki so morali pred njimi tlak 
napraviti in mesto opečnih tal so vpeljali pode iz žaganic. Mesto se je precej 
razširilo: 1. 1703. so mu pridružili »Pristavo«, 1. 1734. so postavili most čez 
Koren in zvezali Koroško predmestje z Gorico, a predmestje Studenec je z nova 
nastalo, potem ko so bili zasuli stari mestni jarek. L. 1756. so podrli vrata 
koncem Gosposkih ulic ter jih prestavili h korenjskemu mostu, a druga taka 
vrata k mostu proti Plačuti. Istega leta so začeli Mesarske ulice in postavili 
nov vodomet na Travniku. L. 1735. so odprli v Gorici prvo prodajalnico, pa- 
pirja in knjig. Na gradu so imeli posebno turnsko uro, v katero pa je treščik) 
9. avgusta 1764. Cesarica Marija Terezija je prepustila mestu nad 2000 stotov 
svinca za vodovodne cevi (ia»Kromperka) ter dve ognjegasni brizga lnici. Prvo 
gledališče je bilo v Gorici že 1. 1739., in ko je to pogppelo (1779 ), sezidali so 
sedanje blizu poprejšnjega. L. 1777. so združili vse goriške bolnišnice v jedno 
samo veliko ter jo dali v oskrbovanje usmiljenim bratom, (ki so imeli že 
1. 1656. prvo bolnišnico na Plačuti). Prvi časnik »Gazzetta Goriziana« je izhajal 
1774. — 1776., in zadnjega leta so vpeljali »nemške šole« v Gorici. Zanimivo 
je, da je prenočil papež Pij VI. 14. — 15. marca 1782. v Lanthierjevi palač', a 
1. 1784. mudil se je zopet cesar Jožef II. v Gotici. Po jezuitih so vodili gimna- 
zijo (šestrazredni licej) pijaristi 1780. — 1810. Leta 1799. sta ustanovila grofa 
Guido Kobencel in tedanji deželni glavar Rajmund Thurn učeno društvo 
»Accademia degli Arcadi romano sonziaci« (kot podružnico rimskih Arkadcev), 
ki se je pa razšlo 1. 1802. Leta 1781. so preložili pokopališče od sv. Antona 
novega (poprej je bilo tudi pri sv. Ivanu Kr.) v brajdo »Vaccana« pod Kosta- 
njevico, 1. 1827. na mirensko cesto, 1. 1878. pa v Kromberk. L. 1817. (17. aprila) 
pripeljejo truplo cesarice Marije Ludovike iz Verone v Gorico ter jej napravijo 
velik sprevod od plačutskih pa do dunajskih vrat. Pregnani francoski kralj 
Karol X. je prišel 25. oktobra 1836. v Gorico ter bival v palačah grofov Go- 
ronini na Cingrofu in Stassoldo na Starem trgu. Umrl je pa že 6. novembra 
in bil pokopan v samostanski rakvi na Kostanjevici, kakor tudi pozneje nje- 
govi sorodniki: vojvoda angulemski (1844.) s soprogo (1851.) in grof Cham- 
bord (1883.). Po zimi 1863.-1864. fe bival v Gorici N. V. nadvojvoda Karol 
Ludovik. Leta 1839. pridružijo Gorici tudi občini Baronovišče in Stara gora. 
L. 1861. ustanove \išjo realko (že 1. 1780. je bil poleg normalke še IV. »tehnični 
razred«, od 1849. dvorazredna in od 1852. trirazredna nižja realka), leta 1875. 
pa žensko učiteljišče, potem ko so prestavili moško v Koper. • 

9. Med najstarejše gradove na Goriškem spada Rihenberk (Revfen- 
berch, Reiflenberg) na levi strani Branice, jugozahodno od Sv. Križa. Ta je 
imel že sredi XII. stoletja svoje lastne plemiče (vazale goriških grofov), ki so 
postali v kratkem času tako imenitni, da se je njih ime pisalo koj za patri- 

jarhovim (n. pr. 1234.). Ulrik (Vorlico) Rihenberški (f 1313.) je bil »magister 
curiae« goriških grofov in je posedel 1299. Tolmin v imenu grofa Alberta II. 
Drugi Ulrik Rihenberški je bil 1371. mejni grof isterski po nalogi akvilejskega 
patrijarha in imel svoj sedež v Buzetu. Dokler je imel patnjarh še kaj v 
Istri zapovedovati, bili so Ribenberžani njegovi markgrofi tam. Ko so ti 
izumrli (krog 1380.), podeljevali so goriški grofi grad v oskrbništvo raznim 
p emičem (n. pr. 1462 Febu della Torre); ravno tako tudi avstrijski vladarji. 
L. 1528. pa proda cesar Ferdinand I. gospoščino Ribenberk (kakor tudi Vipavo) 
svojemu svetovalcu in dednemu točaju goriške grofije, Ivanu Gašparju Lan- 
thieri-ju pl. Schonhaus. Cesar Ferdinand III. je povzdignil Lanthierije med 
državne, grofe (27. januvarija 1642.) z obširnimi pravicami tega stanu. Grof 
Ivan Gašpar II. je ustanovil rodovino »Spodnji Ribenberk«, sezida vši kapelo 
(1647.) in spodnji grad (1650.) Leta 1693. so se uprli rihenberški podložniki 
svojim grofom, a ti so j-h ukrotili z vojaško silo. Gospoščina rihenberška se 
je razprostirala čez dolenji Kras (Štanjel. Komen, Tomaj) do Šmarija pri Sežani. 
10. Ker trg Vipava že davno ni več gorišk, omeniti nam je le najvažnejše 
goriške kraje v Vipavski dolini. Tu nahajamo Ajdovščino, ki se 
je vzdignila na razvalinah rimske naselbine »Castra« ali »Ad frigidum«. Skozi 
ves srednji vek se ta kraj prav nič ne omenja in zdi se, da je bil čisto zapuščen 
(>ajdovščina!<). L. 1507. pa prepustita kriška gospoda Mihael in Febo della 
Torre svoja posestva v »ajdovščini« Henriku Elacherju ali Edlacherju 
(iz kraške rodovine. ki je imela svoja posestva ob Rasi in Branici). Cesar 
Maksimilijan potrdi to zameno in podeli Ajdovščini obmirje (Burgfrieden), t. j. 
tržne pravice. Sejmi so bili okoli cerkve sv. Ivana, a vendar si kraj dolgo opo 
moči ni mogel. Od Elacherjev dobili so Ajdovščino in tamošnje sodstvo (okoli 
polovice XVII. stoletja) plemeniti Edlingi (Ivan N. Edling, glavar v Škofji 
Loki, je bil slovenski pisatelj in Rudolf Južef Edling je postal drugi nadškof 
goriški). Še-le vsled obrtnosti povzdignila se je Ajdovščina do sedanje imenit- 
nosti in blagostanja. (Za cesarja Jožefa II. so ustanovili papirnico, leta 1835. 
predilnico in mehanični mlin) Po smrti zadnjega moškega Edlinga kupila je 
njegova posestva rodovina Bolaffio (1855.). — Mnogo imenitnejši od Ajdovščine 
bil je*poprej Sv. Križ, na podolgastem griču sredi Vipavske doline. Tu je 
bil ukazal zadnji goriški grof zidati tabor pod nadzorstvom grofa Antot a della 
Torre, kateremu je izročil tudi varstvo in oskrbništvo tabora. Njegovemu sinu 
Vitu zastavi cesar Sv. Križ z vsemi njegovimi dohodki (3. januvarija 1504.), a 
5. marca 1507. pode i kraju celo obmirje, kar je potrdil tudi cesar Ferdinand I. 
(31. marca 1533.). Od aprila 1508. do junija 1509. gospodarili so Benečani 
tudi v Sv. Križu Po odhodu Benečanov prisvajal si je Vit Thurn civilno in 
kriminalno sodstvo v taboru (poprej je to izvršil deželni sodnik iz Goricei* 
Cesar Ferdinand povzdigne (19. jan. 1532.; križki tabor celo v mesto, pre- 
bivalce pa v meščane, ki so si volili sami svojega sodnika, in jim podeli dva 
velika sejma na leto. Ta privilegij jim je potrd.l >na večne časec 25. julija 1535. 
ees. Ferdinand I. in zadnjič tudi cesar Jožef II. 1. 1781. Vit >v sin Franc Thurji 
prodal. 1547. kriško gospoščino svojemu sorodniku Ahacu Thurnu (iz Piib-rške 
rodovine), a že Francov sin Jurij pridobi si zopet Sv. Križ (1589.). Drugi Francov 
sin, Henrik Matija, proda \b. marca 1605. Sv. Križ grofu Hermanu Attemsu ter 

se izseli na Češko. Cesar je priznal njemu in njegovi vdovi sodstvo v Sv. Križu 
in okolici ter je povzdignil Attemse celo v stan državnih grofov s pridevkom 
»Heiligenkreuz« (1630 ). Hermanov starejši sin Friderik vpeljal je v Sv. Križu 
kapucine (1643.), ki so hodili tudi v Idrijo pridigovat. Med prvimi redovniki 
je bil slovenski pisatelj Ivan Kr. od Križa, iz plemenite rodovine Lionelli ( z 
Crnič), ki je izdal pet zvezkov slovenskih ogovorov (169 1. —1707.). Kriška go- 
spoščina je imela tudi dobro urejeno deželno stražo (I. 17.80. je štela 165 mož), 
ki je bila razdeljena na štiri čete in opravljala parado pri procesiji sv. rešnjega 
Telesa. L. 1842. so združili Sv. Križ z goriškim okrajem, 1. 1848. pa so usta- 
novili novo sodnijo v Ajdovščini. Silna burja 1. 1864. je odkrila streho gradu, 
ki se od tedaj ni več popravljal in je sedaj skoro sama razvalina. — V bližnjih 
C r n i č a h , kjer so imeli grofi Lanthieri sodstvo, je bil sezidan tabor 1. 1473. 

11. Prijetna le£a in rodovitna zemlja vabila sta že zgodaj naselnike 
v goriška Brda in da so ljudje tudi ob času Rimljanov tarn stanovali, 
priča nam premnogo rimskega denarja in tudi rimsko ozidje , ki se po 
Brdih tako pogostoma nahaja (n. pr okoli Št. Florjana). Pozneje so nemški 
vitezi pozidali premnogo gradov po Brdih (Pevma, St Florjan, Kojsko, R i t- 
tersburg v Višnjevku pri Gradnem, Senftžeče, Dobrovo, Flojana, # Cerovo, 
Vipolže, Moša itd.), na katerih so bivde precej časa plemiške rodovine jedna- 
kih imen. K najimenitnejšim teh gradov spada L o č n i k , ki je stal nekdaj 
nad vasjo tega imena na koncu Podgorskega hriba in imel v X. stoletju skoro 
gotovo svojega okrožnega grofa. Vsled podelitve iz 1. 1001. dobil je tudi ta 
kraj grof Verihen, a pozneje (1077.)' patrijarh Sighard (cesarski potrditvi 
1. 1193. »d 1214.). Župnija ločniška< obsegala je vsa iztočna Brda, morda ves' 
oni del, ki spada sedaj pod goriško sodnijo, in je bila odvisna od' rozačkega 
samostana. L. 1250 polasti se goriški grof Ločnika in od tedaj začeli so se 
zaradi njega dolgotrajni prepiri s patrijarhom. Po pogodbi 1. 1264. ostal je grad 
grofpm, a zavezati so se morali, da ga ne bodo njih nasledniki nikoli več 
popravljali, kadar se bode porušil. V vojni med patrijarhom Ottobonom in 
Henrikom lil. izroči grof dobro utrjeni ločniški grad 1. 1308, Simonu Voger- 
skemu, a njegovi vojaki so bili podkupljeni in odprli, grad nasprotnikom, ki 
so ga razdejali. V, XV. stoletji si je pridobila rodovina Rabatta posestva okoli 
Ločnika, a v XVI. stoletji grofi Attems-Petzenstein (in' 1. 1626. tudi sodstvo), 
ki jih imajo še sedaj. Poslednja rodovina pridobila je začetkom XIX. stoletja v 
zameno za Doberdob tudi Vipolže (po zamrtji lastnih plemičev dobil jih 
je bil 1. 1311. Friderik Herberstein iz Solkana, a 1. 1460. Febo V. della Torre). 
V Koj^kem (poprej last grofov Strassoldov, potem Thurnov in od 1. 1630. 
CoroninOv) bila je posebna sodnija 1792.— 1848. Vsa zahodna Brda so spadala 
pod župnijo Biljano (prenesena iz Medane?) in ž njo vred pod.rozački 
samostan. Bližnji plemiči Flojanski so imeli tudi grad Dobrovo, katero 
je podelil cesar Maks 1. 1501. Frideriku Golloredo-Walsee, čegar rodovina si 
je kupila tudi Kozarno in zemljišča po bližnjih vaseh. 

Na podolgastem griču med Brdi in furlansko nižino stala je že v 
starodavnih časih naselbina, katero so bili izvestno utrdili tudi Rimljani. 
Kraj, ki je nastal pod njeno obrambo (že leta 450. je bila tam cerkev 
sv. Ivana) imenoval se je Kormin (Cormons) in ta je dobil v kratkem času 

toliko važnosti, da je že 1. 628. patrijarh Fortunat prestavil sem gori svoj 
sedež iz nevarne Akvileje, katero so Langobardi in Obri vedno bolj stiskali, 
in tu so bivali tudi njegovi nasledniki do leta 737. Krog leta 980. je podelil 
cesar* Kormin patrijarhu Rodevaldu, a patrijarh Ulrik je izročil (1093.) cer- 
kveno oblast čezenj roza£kemu samostanu. L 1250. podali so se Korminoi 
prostovoljno grofu Majnardu IIL, a patrijarh Gregor napade 1, 1257. korminski 
grad in ga tudi zvijačno pridobi. Grof se je mnogo trudil, da bi ga zopet 
dobil v svoje roke, ali šele 1. 1264., ko je bil že močno poškodovan, posrečilo 
se mu je to s patrijarhovim dovoljenjem' Poznejši patrijarh Rajmund je sicer 
zopet zahteval Kor minski grad, ali razsodniki so ga prisodili (leta 1277.) 
grofu Albertu II., kateri je podelil (1280.) Kormin, Flojano in Medejo Otonellu 
V o grškemu, ki se je imenoval od sedaj naprej »gospod Korminski«. V 
poznejših vojnah med grofi in patrijarhi skušali so poslednji zopet dobiti 
Kormin v svojo oblast, ali vselej brezuspešno, kajti goriški grofi naselili so 
v Korminu svoje najzvestejše plemiče s Krasa. Ko umre 1. 1385. zadnji plemič 
Vogrski, zapusti vsa svoja posestva koroški rodov'ni H e y s (Heus) von Khien- 
burg, ki je prevzela naslov »von Hungrispach«. Ta rodovi na pa je prodala 
svoja posestva že proti koncu XV. stoletja E c k o m (Egkh), ki so tudi prevzeli 
omenjeni predikat. L. 1497. je prišel Kormin pod Avstrijo in cesar Maksimilijan 
mu je potrdil njegov občinski pravilnik (1. 1500.), ravno tako tudi še cesar 
Jožef I. L 1705. L. 1508. je bil prišel Kormin Benečanom v roke, ali že na- 
slednjega leta ga je premagal Marko Setiški, in potem so se prvi zastonj trudili, 
da bi ga zopet premagali. Ko se jim to leta 1511. začasno vendar-le po- 
sreči, podero korminski grad, ki je ostal od tedaj razvalina. Ferdinand t je 
podelil leta 1528. Kormin in tamošnje sodstvo Nikolaju Thurn-u, ki je pa 
preveč stiskal kor minske tržane, katerim so on in njegovi nasledniki odvzeli 
počasi vse zapisane predpravice. Tudi v drugi beneški vojni polastili so se 
bili Benečani začasno Kormina (1615.) in hiteli utrjevati tamošnjo grajsko 
razvalino, ali brezuspešno, ker je trg prišel po sklenjenem miru zopet pod 
Avstrijo. 

12. Boleč je stal že ob času Rimljanov, in morda se v tem imenu 
skriva latinski »mons Picis« (postaja Larix?). Leta 1085. daroval je patrijarh 
Ulrik v zvezi s svojim bratom Henrikom, goriškim grofom iz rodovine Eppen- 
steincev, vse BolŠko rozački opatiji, katera je pa zamenila 1. 1285. trinajst 
kmetij na Bolškem z milštatsko opatijo za druge v Zilski dolini. Okoli 1. 1470. 
začeli so Benečani utrjevati bolško sotesko ob Koritnici proti Turkom in po- 
stavili trdnjavico, ki je bila od začetka le lesena. Pod Avstrijo je postal bolški 
grad (»Kluža«) močna trdnjava, ki je bila izročena v obrambo generalu »be- 
neške krajine«, torej tistemu kot Gradišče in Marano. Pozneje je imelo Bolško 
svoje lastne glavarje, ki so bili odvisni le od osrednje vlade v Gradcu. Med 
temi je bil najimenitnejši Filip Jurij G e r a , ki je sezidal 1. 1613. trdnjavo v 
taki obliki, kakoršna je ostala do francoskih časov. Imenitnejši poznejši gla- 
varji bolški so bili baroni Zemljeri (Sembler), potem Orzon in Edling. — 
K bolškemu glavarstvu je spadala tudi graščina »Pottenstain« na severni 
strani kobaridskega mesta. Bližnji Kobarid je tudi že prazgodovinska 
naselbina. 

9 

13. Tolminsko je bilo že v prazgodovinskih Časih precej gosto naseljeno, 
kakor so dokazala izkopavanja zadnjih let. Tudi ime samo (Tolmin, Tol- 
mona, kakor Solin, Solona) kaže, da je ljudstvo že v ilirski ddbi tukaj 
bivalo. Pod Rimljani je spadalo Tolminsko k »ager Forojulensis« in tako je 
ostal tudi v prvi polovici srednjega veka ta predel popolnoma odvisen od 
Čedada, čeravno je bil postal patrijarh deželni knez. Slovenci so imenovali 
vso dolino Tolmin, a glavni kraj so zaznamovali z izrazom >veliki Tolmin«. 
Vso duhovsko oblast na Tolminskem je vršil čedadski kapitelj, kar je tudi 
patrijarh Ivan IV. 1. 1015. potrdil. Rozačkemu samostanu je odstopil patrijarh 
1. 1085. vse Bolško, potem vasi: Sedlo, obe Borjani, Potoki, Kred, Mlinsko, 
Idrijsko, Livek, Ljubinj in Idrijo pri Bači. Že v XI. stoletju so se nahajale 
župnije Volče, Tolmin, Št. Vidska gora, Cerkno (k tej je spadala tudi Idrija),- 
Kobarid in Boleč, a 1. 1306 so določili dohodke župnikom. Na osamljenem 
griču nad Tolminom je stal grad Kozlov rob (Pockenstein), morda že v 
časih Karolingov. Spodaj ob Tolminki pa so si bili sezidali patrijarhi poseben 
dvor {la corte), kjer so navadno bivali o poletnem času in gostili svoje pri- 
jatelje (Hartmann von der Aue, Dante Alighieri, Francesco Carara). Ko so 
goriški grofi svojp moč razvijali, skušali so se polastiti tudi Tolmina in ga 
pogostoma napadali, ali po vsakej pridobitvi morali ser ga zopet izročiti pa- 
trijarhu. Ta je dal Tolmin v najem družbi furlanskih plemičev (Attems, Ca- 
nussio, Cottis, Cusani, Formentini, Manzano in Poppi), ki so morali grad 
braniti in popravljati. L. 1379. zastavi patrijarh Markvard tolminsko glavarstvo 
čedajskemu mestu na šest let za 76.000 gld. in kljubu zahtevam njegovih 
naslednikov, naj se mu Tolmin povrne, ostal je ves predel v rokah Čedajcev 
še do 1. 1411., ko ga je cesarja Sigismunda vojskovodja Filip Ozora izročil 
goriškemu grofu Henriku IV. Med tem je bil grad na Kozlovem robu že precej 
razpadel vsled potresa 1. 1348., še bolj pa 1. 1511, in od tega časa se menda 
ni več popravljal. Leta 1527. zastavi cesar Ferdinand I. tolminsko gospoščino 
rodovini Dornberg, al. 1543. Francu Thurnu (do 1569.). Po smrti zadnjega 
dobili so jo zopet Dornbergi, dokler je ni zastavil cesar Ferdinand H. 1. 1626. 
baronu Maksimilijanu Breunerju in konečno podelil 1. 1633. Toda že Breuner- 
jeva vdova Ana Regina je prodala tolminsko glavarstvo in gospoščino L 1651. 
grofom Coronini, kateri so jo obdržali do 1. 1848. Tedaj je kupil oboje 
Alois Kremer von Auenrode, a vsled zemljiščne odveze izgubil je večino do- 
hodkov, tako, da je še ostanke graščine prodal 1. 1871. pl. Premersteinu in 
PersogH. 

14. Kanal je dobil svoje ime od doline (t. j. od »kanala«), skozi 
katero vodi starodavna pot ob Soči. Starejši kraj je R o č i n j in zato se je 
imenovala omenjena dolina s početka »canalis Runzinae«. Vsa okolica je bila 
darovana 1. 1085. rozačkemu samostanu in spadala v političnem obziru (s Če- 
povanom in Gorenjo Trebušo vred) pod goriško grofijo (v ožjem smislu). 
Najpozneje v XIII. stoletju stal je v Kanalu grad, kateri bi se bil moral po- 
rušiti vsled pogodbe med patrijarhom in grofom 1. 1264. L. 1504. je dobil 
sodstvo v Kanalu Simon Egk von Ungrispach in po njegovej smrti sorodnik 
njegov Jurij Egk. Po tej rodovini so podedovali Kanalsko Hoferji in i. 1623. 
so jo dobili grofi Rabatta, ki so se imenovali »Kanalski gospodje« (rodovina 

je izumrla leta 176Q. X . Imeli so ne le kanalske mitnice v najemu, nego tudi 
druge po Tolminskem, zlasti ob Bači. L. 1617. so nameravali Benečani Kanal 
iznenada posesti (1. apr.). Lovrenc Tadini naj bi prišel iz Kobarida ob Sjči doli 
in posedel most, a Mark Antonij Manzano naj bi prebrodil Sočo, kar je bil 
tudi izpeljal ,* a ker prvi ni izpolnil svoje dolžnosti, moral se je tudi Man- 
zano čez nekaj ur umakniti. Po Rabattih so dobili Kanal Coroniniji in knezi 
Bacciochi, a za njimi vojvode Blacas, ki so se leta 1830. preselili na Goriško 
s Karolom X. 



Popravek. 

Str. 105, 4. vrsta prečrtaj stavek »Pod Francosko — prebivalce«, ker se je 

po pomoti vrinil. 
» 112, 14. » čitaj L u i t p o 1 d (koroški vojvoda, je premagal Zvonimira). 




KAZALO. 



Prirodoznanski, statistični in kulturni opis. 



Uvod. 



Stran 



Lega, meje, velikost, slikovitost 
ter važnost Goriškega . . 1 

Prirodoznanski opis. 

Navpična izobrazba, zemeljska 
sestava in površje .... 8 

Gorovje .18 

Vodovje 26 

Podnebje, živalstvo in rastlin- 
stvo 35 

Politični opis in prebivalstvo* 

Razdelitev dežele 49 

Ustava in uprava 52 

Prebivalstvo sploh in njega go- 

stost 54 

Gibanje ljudstva 57 



Stran 

Prebivalci po veri in narodnosti 59 
Največji kraji na Goriškem . 62 

Gmotni napredek. 

Poljedelstvo 65 

Vinarstvo in sadjarstvo ... 73 
Gozdarstvo in pogozdovanje 

Krasa 77 

Rudninski proizvodi .... 84 

Živinoreja . 87 

Obrtnija 92 

Trgovina 95 

Duševna izobraženost. 

Šolstvo — Znanstvene zbirke . 99 
Dobrodelni zavodi — Društva 104 

Narodna prosveta 108 

Dodatek 116 



Zgodovinski opis. 



Goriško do leta 1000 po Kristusu. 

Stran 

1. Najstarejša poročila o Gori- 
škem 1 

2. Goriško pod Rimljani . . 6 

Goriško pod akvilejsk. patrijarlii. 

1. Patrijarška država in vlada 17 

2. Najimenitnejši akvilejski vla- 
darji 27 

Goriško pod lastnimi grofi* 

1. Začetek goriških grofov in 
njih knežijstvo 35 

2. Tmenitnejši goriški grofi . 42 



fStran 

Narodna izobraženost v sred- 
njem veku 50 

Goriško pod Avstrijo* 

1. Zunanji dogodki od 1. 1500 

do 1. 1800 68 

2. • Notranji razvitek od 1. 1500 

do 1. 1800 84 

3. Važnejši dogodki od fran- 
coskih vojn pa do naših dnij 101 

Dodatki 112 

